
INTRODUCERE 


Cel născut în universul cultural european modem va 
trata în mod inevitabil și justificat problemele de istorie 
universală punîndu-și întrebarea: ce înlănțuire de factori 
a dus tocmai pe solul Occidentului și numai pe acesta la 
apariția unor fenomene culturale care totuși — cel pu- 
țin așa ne place să ne închipuim — se situează pe o di- 
recție de dezvoltare de însemnătate și valabilitate univer- 
sală? 

Numai în Occident există „știință“ ajunsă la stadiul 
pe care îl recunoaștem astăzi drept „valabil“. Au existat 
și în alte părți, mai ales în India, China, Babilon, Egipt, 
cunoștințe empirice, reflecții cu privire la problemele lu- 
mii și ale vieții și — cu toate că dezvoltarea deplină a unei 
teologii sistematice aparține creștinismului purtînd influ- 
ențele elenismului (rudimente există numai în religia is- 
lamică și la unele secte indiene) — înțelepciune filozofi- 
că și teologică de cea mai mare profunzime, cunoștințe 
și observaţii de o sublimare extraordinară. Dar astrono- 
miei babiloniene și oricărei alteia le-a lipsit — ceea ce face 
cunoștințele astronomice ale Babilonului cu atît mai ui- 
mitoare — fundamentarea matematică pe care le-au dat-o 
abia elenii. Geometria indiană era lipsită de „demonstra- 
ţia“ rațională, tot un produs al spiritului elen care a creat 
și mecanica, și fizica. Ştiinţelor naturii indiene, foarte dez- 
voltate în ceea ce privește observaţia, le-a lipsit experi- 
mentul rațional, care, după unele încercări din Antichi- 
tate, a fost de fapt un produs al Renașterii. Le-a lipsit și 

laboratorul modern. lată de ce medicina indiană, extrem 
de bine dezvoltată din punctul de vedere al tehnicii em- 
pirice, nu a avut o bază biologică și mai ales una biochi- 
mică. Din toate zonele culturale, cu excepția Occidentu- 
lui, lipsește o chimie rațională. Foarte bine dezvoltata 
istoriografie chineză nu are metoda lui Tucidide. Machia- 
velli are precursori în India. Dar tuturor doctrinelor asia- 
tice cu privire la stat le lipsesc un sistem similar celui aris- 
totelic și în general conceptele raționale. În pofida tuturor 
încercărilor de început în India (școala Mimamsa), a unor 
vaste codificări în special în Asia Mică și a tuturor cărți- 
lor de drept ale indienilor și ale altora, știința juridică ra- 
țională nu a avut în acele țări schemele strict juridice și 
formele de gîndire ale dreptului roman și ale celui occiden- 
tal tributar lui. Apoi, numai Occidentul cunoaște o dis- 
ciplină cum este dreptul canonic. 

„Așa stau lucrurile și în artă. Auzul muzical a fost, după 
cît se pare, mai fin dezvoltat la alte popoare decât este as- 
tăzi la noi; în orice caz nu era mai puţin fin. Tipuri felu- 
rite de polifonie au fost larg răspîndite pe pămînt. Sînt 
numeroase locurile unde se practică interacțiunea mai 
multor instrumente, după cum și armonia se întîlnește 
pe diferite meleaguri. Toate intervalele noastre raționale 
dintre tonuri erau calculate și cunoscute și în alte locuri. 
Numai în Occident au existat însă muzica armonioasă ra- 
țională — contrapunctul și armonia —, formarea mate- 
rialului tonurilor pe baza celor trei acorduri triple cu ter- 
ță armonică, cromatica și enarmonia noastră, interpretate 
nu pe baza distanțelor, ci într-o formă rațională și din tim- 
pul Renașterii în mod armonic, orchestra noastră cu cvar- 
tetul de coarde drept nucleu și însoțit de ansamblul de 
suflători, acompaniamentul basului, notația muzicală 
(care face posibilă compunerea și executarea unor opere 
muzicale moderne, adică însăși perenitatea muzicii); tot 
numai în Occident au existat sonatele, simfoniile, opere- 

le noastre — deși cele mai diverse muzici au avut ca mij- 
loace de expresie piesele programatice, muzica descripti- 
vă, plastica sonoră, alteraţiile de ton și cromatica — și, ca 
mijloace pentru toate cele de mai sus, instrumentele noas- 
tre de bază: orga, pianul, vioara. 

Ca ornament, arcul ogival a existat și în alte părți, în An- 
tichitate și în Asia; după unii, bolta cu ogive încrucișate 
nu era necunoscută nici în Orient. Dar utilizarea rațio- 
nală a boltei gotice ca mijloc de repartizare a presiunilor 
și de acoperire a unor încăperi de o formă oarecare și mai 
ales ca principiu constructiv al unor edificii monumen- 
tale și bază a unui stil incluzînd sculptura și pictura, așa 
cum le-a creat Evul Mediu, nu se întîlnește în alte locuri. 
Deși bazele tehnice ale arhitecturii provin din Orient, aici 
lipsesc și soluția problemei cupolei, și acel gen de raţio- 
nalizare „clasică“ a întregii arte — în pictură prin utili- 
zarea rațională a perspectivei liniare și aeriene —, pe care 
le-a creat la noi Renașterea. În China au existat produse 
ale artei tiparului. Dar o literatură tipărită: o literatură 
destinată exclusiv tiparului, generată de el și posibilă nu- 
mai prin el — „presa“ și mai ales „periodicele“ —a apă- 
rut numai în Occident. Au mai existat și în alte țări (Chi- 
na, țările musulmane) școli superioare de toate genurile, 
printre care și unele care aveau o asemănare exterioară 
cu universitățile sau cel puţin cu școlile superioare de spe- 
cialitate de la noi. Dar o practicare profesională raționa- 
lă și sistematică a științei — specialiști pregătiți — exista 
numai în Occident, într-un sens care să se apropie de cel 
al însemnătăţii sale actuale dominante în cultură. Este vor- 
ba în primul rînd de funcţionarul profesionist, stîlpul de 
rezistență al statului modern și al economiei moderne din 
Occident. Se găsesc pentru el doar forme rudimentare care, 
nicăieri și în nici un sens, nu s-au apropiat atît de tare ca 
în Occident, de condiția de element constitutiv pentru or- 
dinea socială. Firește că în cele mai diverse culturi „func- 

ționarul“, chiar și funcţionarul specializat prin diviziu- 
nea muncii, este un fenomen străvechi. Dar nici o ţară și 
nici o epocă nu au cunoscut în sensul în care a cunoscut 
Occidentul modern prinderea fără putinţă de scăpare a 
întregii noastre existențe, a condiţiilor fundamentale po- 
litice, tehnice și economice ale existenței noastre în chin- 
gile unor organizații de funcționari cu pregătire profesio- 
nală specială; nu l-au cunoscut pe funcţionarul în 
domeniul tehnic sau în cel comercial, dar mai cu seamă 
pe funcţionarul de stat cu pregătire juridică în calitate de 
purtător al celor mai importante funcții cotidiene ale vie- 
ţii sociale. Organizarea pe stări a uniunilor politice și so- 
ciale a fost larg răspîndită. Dar chiar și statul organizat 
pe stări, „rex et regnum“, a fost cunoscut în accepţia occi- 
dentală numai în Occident. În fine, numai acesta a pro- 
dus în totalitate parlamente cu „reprezentanţi ai poporu- 
lui“ aleși periodic, a produs demagogi și dominaţia 
liderilor de partid în calitate de „miniștri“ răspunzători 
în fața parlamentului, deși, firește, în toată lumea au exis- 
tat „partide“ în sensul unor organizații pentru cucerirea 
și influențarea puterii politice. „Statul“ ca atare, în sen- 
sul unei instituții politice, cu o „constituţie“ rațional în- 
tocmită, cu un sistem juridic rațional întocmit și cu o ad- 
ministraţie călăuzită după reguli rațional statuate — 
„legi“ — aplicată de funcționari profesioniști, este cunos- 
cut în această combinaţie de caracteristici esenţiale, :de- 
cisive pentru el, numai în Occident, chiar dacă încercări 
rudimentare au existat și în alte zone. 

Tot astfel stau lucrurile și cu puterea ce domină ine- 
vitabil viața noastră modernă: capitalismul. 

„Spiritul întreprinzător“, „dorința de cîștig“, de cîș- 
tig bănesc, de câștig bănesc cît mai mare nu au în sine ni- 
mic de-a face cu capitalismul. Această dorinţă a existat 
și există la chelneri, medici, birjari, artiști, cocote, func- 
ționari venali, soldați, tîlhari, cruciați, jucători la ruletă, 

cerșetori. Arn putea spune că ea este prezentă la „all sorts 
and conditions of men”, în toate epocile, în toate țările 
lumii, pretutindeni unde pentru această dorință a exis- 
tat și există, într-un fel sau altul, posibilitatea obiectivă. 
În abordările elementare ale istoriei culturii ar trebui să 
se renunţe o dată pentru totdeauna la această definire nai- 
vă-a noțiunii de capitalism. Lăcomia neînfrînată de cîștig, 
nu este nici în cea mai mică mășură egală cu capitalismul 
și cu atît mai puțin cu „spiritul“ său. Capitalismul poate 
fi, ce-i drept, identic cu înfrînarea sau cel puţin cu o tem- 
perare rațională a acestei porniri iraționale. Capitalismul 
este într-adevăr identic cu aspirația spre câștig, printr-o 
activitate capitalistă continuă, rațională, spre un cîștig, me- 
reu reînnoit: spre rentabilitate. Căci așa trebuie să fie. În 
cadrul unui sistem capitalist al întregii economii, o în- 
treprindere capitalistă individuală care nu s-ar ghida după 
șansa de a obține rentabilitate ar fi sortită pieirii. — Mai 
înainte de toate, să dăm cîteva definiții ceva mai precise 
decît cele ce se întîlnesc îndeobște. Pentru noi, un act eco- 
nomic „capitalist“ trebuie să fie mai întîi unul care se în- 
temeiază pe așteptarea unui cîștig, prin folosirea șanselor 
de:schimb: deci pe șanse de câștig (formal) pașnice. Cîști- 
gul (formal și real) dobîndit prin forță își urmează legi- 
le proprii și încadrarea lui în aceeași categorie cu acțiu- 
nile orientate (în ultimă instanță) după șansele de a obține 
cîștig, prin schimb nu este adecvată scopului (atât cât se 
poate interzice cuiva acest lucru).l Acolo unde se aspiră 
în mod raţional la cîștigul capitalist, acţiunile respective 
sînt orientate după calculul capitalului. Cu alte cuvinte, 
ele sînt rînduite într-o utilizare sistematică a unor efecte 
utile, obiective sau personale, ca mijloace de cîștig, ast- 
fel încât rezultatul final, calculat pe bază de bilanț, al ac- 
telor individuale de întreprinzător exercitate asupra unei 


” Oameni de diferite tipuri și condiții. 

avuții cu valoare bănească (sau valoarea calculată perio- 
dic pe bază de bilanț a avuţiei cu valoare bănească a unei 
activități de întreprinzător exercitate continuu) să depă- 
șească, la încheierea calculelor, „capitalul“: adică să de- 
pășească valoarea estimată — pe bază de bilanț — a mij- 
loacelor materiale utilizate prin schimb pentru cîștig, (la 
o întreprindere durabilă să le depășească deci tot mereu). 
Este totuna dacă este vorba de un complex de mărfuri în 
natura date în comision unui comis-voiajor, avînd drept 
rezultat final tot alte mărfuri achiziționate în natura, sau de 
proprietatea unei fabrici ce constă din clădiri, mașini, re- 
zerve în bani, materii prime, semifabricate sau produse 
finite, reprezentînd creanţe cărora li se opun obligativi- 
tăți; în toate aceste cazuri important este să se facă în bani 
calcularea capitalului, fie într-o formă contabilă moder- 
nă, fie într-o formă oricât de primitivă și superficială. Cal- 
culul se efectuează atît la începutul afacerii printr-un bi- 
lanţ inițial, cât și cu prilejul fiecărui act comercial: antecalcul, 
atunci cînd se controlează și se cercetează dacă afacerea 
are vreo perspectivă, și postcalcul, pentru a se constata 
cuantumul „cîștigului“, cînd se face bilanțul final. Bilan- 
țul inițial al unui comision, de exemplu, constă în stabi- 
lirea de către părţi a valorii în bani a bunurilor date în co- 
mision — dacă acestea nu au încă formă bănească —, iar 
bilanțul final este estimarea care va sta la urmă la baza îm- 
părțirii cîștigului și pierderilor. În cazul unor afaceri ra- 
ţionale, calculul stă la baza oricărei acţiuni de comision. 
Și azi se mai întîmplă în orice formă de întreprindere capi- 
talistă să se renunţe cu desăvîrșire la un calcul și o estima- 
ție precise și să se procedeze pur și simplu apreciindu-se 
„din ochi“ sau într-un mod pur tradițional și convenţio- 
nal, ori de cîte ori împrejurările nu obligă la un calcul pre- 
cis. Dar acestea sînt aspecte care nu privesc decît gradul 
raționalităţii cîștigului capitalist. 

Pentru conturarea conceptului este important doar ca 
orientarea reală în funcție de o comparație între succe- 
sul evaluat în bani și cheltuiala evaluată în bani într-o for- 
mă oricît de primitivă să determine în mod decisiv ac- 
țiunea economică. De cînd există documente economice, 
„capitalismul“ și întreprinderile „capitaliste“, chiar și cu 
o oarecare raționalizare a calculului capitalului, au exis- 
tat în acest sens la toate civilizațiile din lume. În China, 
India, Babilon, Egipt, în Antichitatea mediteraneană, în 
Evul Mediu, la fel ca și în epoca modemă. Au existat nu 
numai întreprinderi individuale izolate, ci și economii in- 
tegral bazate pe întreprinderi individuale capitaliste me- 
reu noi, ca și „întreprinderi“ cu activitate continuă — deși 
tocmai comerțul n-a avut multă vreme caracterul între- 
prinderilor noastre de durată, ci în principal pe acela al 
unei serii de întreprinderi izolate. Numai treptat, inter- 
conectarea (orientată pe „ramuri“) a intervenit tocmai în 
comportamentul marilor comercianţi. În orice caz, între- 
prinderea capitalistă și întreprinzătorul capitalist, nu nu- 
mai cel ocazional, ci și cel permanent, sînt străvechi și au 
cunoscut o răspîndire universală. 

Occidentul însă a generat o acțiune de amploare ba- 
zată pe genuri, forme și orientări ale capitalismului care 
nu au fost prezente niciodată în altă parte. În toată lu- 
mea au existat comercianți: cu ridicata și cu amănuntul, 
locali și ambulanți, au existat operații de împrumut sub 
toate formele, au existat bănci cu funcții extrem de va- 
riate, dar cel puţin asemănătoare în esenţă cu cele din se- 
colul al XVI-lea de la noi; împrumuturile pentru expe- 
diții maritime, comanditele, afacerile și asociaţiile de genul 
comanditelor au fost și ele larg răspîndite. Oriunde au 
existat finanţe ale instituţiilor publice, a apărut și credi- 
torul: în Babilon, Elada, India, China, Roma; pentru finan- 
țarea în primul rînd a războaielor și a pirateriei, pentru 
livrări și diverse construcții în cadrul politicii transocea- 

nice, în calitate de întreprinzător colonial, de plantator 
ce folosea sclavi sau muncă direct sau indirect forțată, pen- 
tru arendarea unor domenii, funcții și în special pentru 
arendarea de impozite, pentru finanțarea campaniilor 
electorale ale șefilor de partide și a condotierilor în răz- 
boaiele civile și, în fine, ca „speculanţi“ în tot soiul de oca- 
zii de cîștig bănesc. Acest tip de întreprinzători — aven- 
turierii capitaliști — a existat în întreaga lume. Cu excepția 
comerțului și a operațiilor bancare și de credit, centrul 
de greutate al șanselor lor fie avea un caracter pur ira- 
țional speculativ, fie viza cîștigul obținut prin forță, mai 
ales prada, care putea fi momentană de război sau cro- 
nic fiscală (jefuirea supușilor). 

Capitalismul marilor speculanți, cel colonial și capi- 
talismul financiar modem, chiar și în timp de pace, dar 
mai ales capitalismul specific orientat spre război poartă 
încă adeseori în prezentul occidental această amprentă 
și unele părți ale marelui comerț internațional — numai 
unele — îi sînt apropiate, astăzi ca și pe vremuri. Dar în 
epoca modernă, Occidentul cunoaște pe lîngă acestea o for- 
mă de capitalism cu totul deosebită și care nu s-a dez- 
voltat nicăieri în altă parte: organizarea rațional-capita- 
listă a muncii (formal) libere. În alte zone nu se găsesc decât 
forme rudimentare ale acesteia. Chiar și organizarea mun- 
cii nelibere a atins un anumit grad de raționalitate numai 
pe plantații și, într-o măsură extrem de limitată, în ergas- 
teriile din Antichitate, iar unul mult mai redus, la înce- 
puturile epocii moderne, la curțile și în atelierele seniori- 
lor sau în industriile casnice de pe marile proprietăți 
funciare care folosesc munca iobagilor ș Şi clăcașilor. În afa- 
ra Occidentului, „industriile casnice“ propriu-zise cu 
muncă liberă nu sînt atestate cu siguranță decît în mod 
izolat. Utilizarea de zilieri, întîlnită în mod firesc pretu- 
tindeni, nu a dus decît foarte rar și mai ales în mod foar- 
te diferit de organizațiile economice moderne (în special 

întreprinderi bazate pe monopolul statului) la manufac- 
turi, nu a dus nici măcar la organizarea învățării raționa- 
le a meșteșugului, purtînd caracteristica Evului Mediu oc- 

-cidental. Organizarea rațională a întreprinderii în funcție 
de șansele oferite de piața de mărfuri și nu de cele oferi- 
te de puterea politică sau de specule neraționale nu este 
însă singurul fenomen specific capitalismului occidental. 
Organizarea rațională modernă a întreprinderii capita- 
liste nu ar fi fost posibilă fără alte două elemente impor- 
tante ale dezvoltării: desprinderea întreprinderii de gospo- 
dărie, desprindere ce domina întreaga viață economică din 
zilele noastre și, strîns legată de aceasta, contabilitatea ra- 
ţională. Separarea locală a atelierelor și prăvăliilor de do- 
miciliu se întîlnește și în alte părți (în bazarul oriental și 
în ergasteriile din alte zone civilizate). Şi înființarea de aso- 
ciaţii capitaliste cu o contabilitate proprie se întîlnește în 
Asia de est, la fel ca și în Orient și în Antichitate. Dar, în 
comparație cu independența modernă a întreprinderilor, 
acestea nu sînt decît forme rudimentare. Motivul princi- 
pal constă în faptul că lipsesc cu desăvârșire sau sînt foarte 
slab dezvoltate mijloacele interne ale acestei independen- 
ţe: atît contabilitatea noastră rațională, cât și separarea noas- 
tră juridică a patrimoniului întreprinderii de patrimoniul 
personal.? Pretutindeni în alte zone evoluţia a dus la con- 
stituirea de întreprinderi ca părţi ale marii gospodării („oi- 
kos'”) princiare sau senioriale. După cum a observat încă 
Rodbertus, aceasta este o evoluţie puternic deviantă, de-a 
dreptul opusă, în pofida înrudirii ei aparente cu formele 
occidentale. 

Dar toate aceste particularități ale capitalismului oc- 
cidental și-au dobîndit în cele din urmă importanţa ac- 
tuală abia prin corelaţia cu organizarea capitalistă a mun- 
cii. De aceasta este legată și ceea ce se numește în mod 


* „Familie“. 

obișnuit „comercializare“ — dezvoltarea hiîrtiilor de va- 
loare și raționalizarea speculației: bursa. Căci, fără o or- 
ganizare capitalistă rațională a muncii, toate acestea, chiar 
și „comercializarea“, dacă ar fi fost posibilă, n-ar fi ajuns 
să aibă o importanţă prea mare, în primul rînd pentru 
structura socială și pentru toate problemele specifice ale 
Occidentului modern legate de aceasta. Un calcul exact, 
care este fundamentul tuturor celorlalte lucruri, nu este 
posibil decît pe baza muncii libere. Și întrucît nu a cu- 
noscut o organizare rațională a muncii, lumea din afara 
Occidentului modem nu a cunoscut nici un socialism ra- 
țional. Sigur că, așa cum a cunoscut administrarea orașe- 
lor, politica de aprovizionare a acestora, mercantilismul 
și politica princiară de asistență publică, economia diri- 
jată, protecționismul și teoriile bazate pe „laissez-faire“ (în 
China), tot astfel lumea a cunoscut economii comuniste 
și socialiste dintre cele mai diverse: comunism condițio- 
nat familial, religios sau militarist, organizații socialiste 
de stat (în Egipt), carteluri monopoliste, precum și tot fe- 
lul de organizații de consum. Dar, așa cum nicăieri în afa- 
ra Occidentului nu a existat conceptul de „cetățean“ și 
nicăieri în afara Occidentului modern cel de burghezie — 
deși pretutindeni au existat sub diverse forme privilegii 
acordate orașelor de a organiza tîrguri, corporații, bres- 
le și tot felul de separațţiijuridice dintre oraș și sat — tot 
astfel nu a existat „proletariatul“ ca clasă. Acesta trebuia 
să lipsească, întrucît a lipsit tocmai o organizare rațională 
a muncii libere ca activitate. Pretutindeni au avut loc de mult 
în diferite conjuncturi „lupte de clasă“ între creditori și de- 
bitori, între proprietarii funciari și cei fără pămînt sau șerbi, 
sau arendași, comercianți și consumatori sau proprietari 
funciari. Nici măcar luptele dintre întreprinzători și pres- 
tatorii de muncă pe care le-a cunoscut Occidentul medie- 
val nu se găsesc în alte locuri decît sub forme incipiente. 
Opoziția modernă dintre marele întreprinzător industrial 

și muncitorul salariat liber lipsește cu desăvârșire. De aceea 
nu au putut apărea nici probleme de genul celor pe care 
le cunoaște socialismul modern. 

Așadar, din punct de vedere pur economic, pentru noi 
problema centrală, într-o istorie universală a culturii, nu 
este, în ultimă instanţă, varietatea doar formală a unei ac- 
tivități capitaliste ca atare: cea a tipului aventurier sau a 
celui comercial, sau a capitalismului legat de război, poli- 
tică, administraţie și șansele de cîștig pe care le implică, 
ci mai curînd apariţia capitalismului industrial burghez, cu 
organizarea sa rațională a muncii libere. Sau, în termeni de 
istorie a culturii: apariția burgheziei occidentale cu parti- 
cularitățile sale care, desigur, este strîns legată de apariția 
organizării capitaliste a muncii, dar, firește, nu este pur 
și simplu identică cu aceasta. Căci, în sensul de clasă so- 
cială, „burghezi“ au existat încă înainte de dezvoltarea 
capitalismului specific occidental. Dar bineînțeles că nu- 
mai în Occident. Este însă evident că specificul capitalis- 
mului modem occidental a fost determinat mai întîi în 
mare măsură de dezvoltarea posibilităților tehnice. Rațio- 
nalitatea sa este astăzi esențialmente condiționată de că- 
tre calculabilitatea factorilor decisivi din punct de vedere 
tehnic: a bazelor unei calculații exacte; adică de către spe- 
cificul științei occidentale și-în special al științelor natu- 
rii, fundamentate exact și rațional prin matematică și ex- 


perimente. Pe de altă parte însă, dezvoltarea acestor ştiinţe c A c 


și a tehnicii bazate pe ele a primit și primește la rîndul 
său impulsuri decisive din partea șanselor capitaliste de 
care se leagă, sub formă de premii, valorificarea econo- 
mică a acestei dezvoltări. E drept că nu apariţia științei 
occidentale a fost determinată de asemenea șanse. De cal- 
culat, au calculat și indienii, au practicat algebra. Tot ei 
sînt inventatorii sistemului bazat pe poziţia cifrelor, care 
în Occident a intrat în slujba capitalismului în ascensiu- 
ne, dar în India nu a generat calculul modern și bilanțul 


pe 

modern. Nici apariția matematicii și a mecanicii nu a fost 
condiționată de interese capitaliste. În schimb, aplicaţi- 
ile tehnice ale cunoștințelor științifice — acest fapt deci- 
siv pentru viața maselor noastre — au fost condiționate 
de premiile economice acordate în Occident tocmai pen- 
tru aceste aplicații. Dar aceste premii au rezultat din spe- 
cificul ordinii sociale din Occident. Va trebui deci să ne 
punem întrebarea: din care părți componente ale acestui 
specific — căci fără îndoială nu toate vor fi fost la fel de 
importante. Din cele indubitabil importante face parte 
structura rațională a dreptului și a administraţiei. Căci ca- 
pitalismul industrial rațional modern necesită atît mijloa- 
ce tehnice de lucru cu preț calculabil, cît și un drept și o 
administraţie calculabile după reguli formale, fără de care 
sînt posibile un capitalism aventurier și unul speculant 
al negustorilor și toate felurile de capitalism condiționat 
politic, dar nu și o întreprindere economică privată rațio- 
nală cu capital fix și cu o calculațţie sigură. Numai Occi- 
dentul a oferit conducerii economice un asemenea drept 
și o asemenea administraţie cu această perfecțiune tehni- 
că, juridică și formală. Va trebui deci să ne întrebăm de 
unde a avut el acest drept. După cum arată toate cerce- 
tările, nu încape îndoială că, printre altele, și interesele 
capitaliste au netezit, la rîndul lor, drumurile dominației 
păturii juriștilor, formați profesional, pe baza dreptului 
rațional, pentru justiție și administraţie. Dar nu numai 
și nu în primul rînd aceste interese. Și nu ele au creat acel 
drept din ele însele, ci la această evoluție au contribuit 
și cu totul alte forțe. De ce interesele capitaliste nu au avut 
același efect în China sau în India? De ce acolo nici dez- 
voltarea științifică, nici cea artistică, nici cea statală, nici 
cea economică nu le-au împins pe făgașul raționalizării 
care este propriu Occidentului? 

Căci în toate cazurile citate este vorba, evident, de un 
„raționalism“ specific culturii occidentale. Prin acest cu- 

vînt se pot înțelege lucruri foarte diferite, fapt pe care îl 
vom explica în repetate rînduri în expunerile noastre ul- 
terioare. De exemplu, există „raționalizări“ ale contem- 
plației mistice, adică ale unui comportament care, privit 
din alte domenii ale vieţii, este specific „nerațional“, tot 
așa cum există raționalizări ale economiei, ale tehnicii, 
ale muncii științifice, ale educației, ale războiului, ale jus- 
tiției și administrației. Apoi, oricare dintre aceste dome- 
nii poate fi „raționalizat“ după puncte de vedere și orien- 
tări foarte diferite, și ceea ce dintr-un punct de vedere este 
„raţional“ poate să apară ca „neraţional“, dacă este privit 
dintr-un altunghi. De aceea, în toate ariile culturale au exis- 
tat în domenii diferite ale vieţii raționalizări foarte dife- 
rite. Caracteristic pentru diferența lor din perspectiva is- 
toriei culturii este abia: care sînt sferele și în ce direcţie au 
fost ele raționalizate. Se pune deci, în primul rînd, din nou 
problema de a recunoaște specificul raționalismului occi- 
dental, iar, în cadrul acestuia, pe cel al raționalismului oc- 
cidental modern și de a le explica apariția. Avînd în vede- 
re importanța fundamentală a economiei, orice asemenea 
încercare de explicare trebuie să țină seama în primul rînd 
de condiţiile economice. Dar acest lucru nu trebuie să ne 
facă să neglijăm nici determinarea cauzală inversă. Căci, 
așa cum apariţia raționalismului economic depinde de 
tehnica rațională și de dreptul rațional, tot astfel ea depin- 
de și de aptitudinea și dispoziția oamenilor pentru anu- 
mite tipuri de mod de viață practic și rațional. Acolo unde 
acestea au fost obstrucționate de inhibiţii de natură psi- 
hică, și dezvoltarea unui mod de viaţă rațional din punct 
de vedere economic s-a lovit de puternice rezistențe lăun- 
trice. Printre cele mai importante elemente formatoare ale 
modului de viață s-au situat în trecut pretutindeni for- 
țele magice și religioase și ideile etice privind obligaţiile 
implicate de credinţa în ele. În studiile care urmează, adu- 
nate și completate, ne vom ocupa de acestea. 

La început am plasat două studii mai vechi în care am 
încercat să abordez într-un singur punct important latu- 
ra cel mai greu de pătruns a problemei: condiționarea apa- 
riției unei „mentalități economice”: a „ethosului“, a unei 
forme economice, prin anumite conținuturi ale credin- 
țelor religioase, și anume, pe baza exemplului legături- 
lor dintre ethosul economic modern și etica rațională a 
protestantismului ascetic. Deci aici nu vom urmări decît o 
latură a raportului cauzal. Studiile ulterioare privind „eti- 
ca economică a religiilor universale“ încearcă, printr-o tre- 
cere în revistă a relaţiilor dintre cele mai importante cul- 
turi religioase, pe de o parte, și economia și stratificarea 
socială a lumii înconjurătoare, pe de altă parte, să cerce- 
teze ambele raporturi cauzale în măsura în care acest lu- 
cru este necesar pentru a găsi puncte de comparaţie cu dez-“ 
voltarea Occidentului care urmează să fie apoi analizată. 
Căci numai astfel se poate aborda atribuirea cauzală aproa- 
pe univocă a acelor elemente ale eticii economice religioa- 
se occidentale care îi sînt proprii, în opoziţie cu altele. 
Aceste studii nu doresc deci să fie considerate niște ana- 
lize culturale cuprinzătoare, chiar dacă sînt concise. Ele 
subliniază doar, pentru fiecare zonă culturală, în mod in- 
tenționat, ceea ce a deosebit-o și o deosebește de evoluţia 
culturii occidentale. Ele sînt deci integral orientate după 
ceea ce apare important din acest punct de vedere pentru 
a prezenta dezvoltarea în Occident. Dat fiind scopul ur- 
mărit, un alt procedeu n-ar fi fost posibil. Dar, pentru a 
evita neînțelegerile, trebuie să precizăm foarte clar acest 
caracter limitat al scopului nostru. Cititorul mai puțin avi- 
zat trebuie prevenit în sensul de a nu supraaprecia im- 
portanţța acestei prezentări și sub un alt aspect. Firește că 
sinologii, indologii, semitologii, egiptologii nu vor găsi 
în aceste studii lucruri noi pentru ei. Mi-aș dori doar ca 
cititorul să nu găsească nimic important pe care ei, spe- 
cialiștii, să-l aprecieze ca fals din punct de vedere faptic. 

Autorul nu poate să-și dea seama în ce măsură a reușit 
să se apropie de acestidealmăcar atît cît este posibil pen- 
tru un nespecialist. Este foarte limpede că cineva care de- 
pinde de utilizarea unor traduceri și în general este obli- 
gat să se orienteze într-o literatură de specialitate adesea 
plină de controverse după modul de utilizare și de va- 
lorificare a izvoarelor monumentale, documentare și li- 
terare — bibliografie a cărei valoare el nu o poate jude- 
ca în mod de sine stătător — are toate motivele să aibă 
o părere cît se poate de modestă în ceea ce privește va- 
loarea performanței sale. Și aceasta cu atît mai mult, cu 
cît proporţia traducerilor existente ale unor „surse“ auten- 
tice (adică ale unor inscripții și documente) reprezintă în 
parte (în special pentru China) încă foarte puțin, compa- 
rativ cu ceea ce există și este de importanţă. Din toate 
acestea rezultă caracterul cu totul provizoriu al acestor stu- 
dii, în special în ceea ce privește părțile referitoare la Asia.* 
Numai specialiștii se pot pronunţa în ultimă instanță. Ele 
au fost scrise numai pentru că — lucru de la sine înțeles 
— pînă în prezent nu există prezentări de specialitate cu 
acest scop special și din aceste puncte de vedere specia- 
le. Ele sînt menite să fie curînd „depășite“ într-o măsu- 
ră mult mai mare și într-un sens mai important decît se 
întîmplă în definitiv oricărei lucrări științifice. La aseme- 
nea lucrări, o astfel de extindere comparativă asupra al- 
tor domenii nu se poate evita, oricît de îndoielnică ar fi 
ea. Dar atunci trebuie asumate consecinţele unei mari re- 
semnări în ceea ce privește reușita. Moda sau veleitățile 
literare consideră că se poate renunţa la specialist sau că 
acesta poate fi redus la rolul de lucrător subaltern al „vi- 
zionarului“. Aproape toate științele datorează cîte ceva 
diletanţilor, adeseori idei de mare valoare. Dar diletan- 
tismul ca principiu al științei ar însemna sfîrșitul ei. Cine 
dorește „viziune“ să meargă la cinema. Acest gen de spec- 
tacol se oferă astăzi pe scară de masă, inclusiv sub formă 

literară și mai ales în aceste domenii + Nimic nu se situea- 
ză mai departe de expunerea strict lucidă a acestor stu- 
dii empirice prin însăși intenția lor decît acest mod de 
gîndire. Ce aș vrea să mai adaug este că cine dorește „pre- 
dică“ să se ducă la întruniri religioase. Nu ne pronun- 
țăm în nici un fel în ceea ce privește raportul dintre valo- 
rile culturilor pe care le tratăm aici comparativ. Că mersul 
destinelor omenirii îl izbește și-l zguduie pe cel care scru- 
tează măcar o parte a lor este adevărat. Dar el va face bine 
să păstreze pentru sine micile comentarii personale, așa 
cum procedează oricine privește întinderea mării sau pis- 
curile munților — exceptînd cazul în care se simte chemat 
și înzestrat pentru o plăsmuire artistică sau o rninune pro- 
fetică. În majoritatea celorlalte cazuri, vorbăria despre „in- 
tuiție“ nu face decît să ascundă o lipsă de distanţă față 
de obiect, care trebuie apreciată la fel ca și aceeași atitu- 
dine faţă de om. 

E nevoie să motivăm faptul că, pentru scopurile pe 
care le urmărim, cercetarea etnografică nu este nici pe de- 
parte atrasă și abordată în măsura în care, firește, acest lu- 
cru ar fi strict necesar, la stadiul ei actual, pentru o înfăți- 
șare realmente aprofundată mai cu seamă a religiozității 
asiatice. S-a întîmplat așa nu numai pentru că puterea de 
muncă a omului își are limitele ei. Acest lucru mi s-a părut 
a fi îngăduit mai ales pentru că aici sînt importante tocmai 
conexiunile eticii determinate religios a acelor pături care 
erau „purtătoarele de cultură“ ale zonei respective. Este 
vorba de influențele pe care le-a exercitat modul lor de via- 
ță. Este perfect adevărat că și acestea pot fi surprinse în spe- 
cificul lor într-un mod realmente corect, dacă sînt confrun- 
tate cu faptele etnografice. Deci recunoaștem și subliniem 
că aici este o lacună pe care etnograful este îndreptățit s-o 
reclame. Sper să pot face cîte ceva pentru umplerea ei cu 
prilejul unei elaborări sistematice a sociologiei religiei. Dar 
o asemenea intenţie ar fi depășit cadrul acestei expuneri 

ale cărei scopuri sînt limitate. Ea a trebuit să se mulțumeas- 
că cu încercarea de scoatere în evidenţă a punctelor de com- 
paraţie cu religiile culturii noastre occidentale. 

În sfîrșit, să nu trecem cu vederea nici latura antropo- 
logică a problemelor. Regăsind mereu, în Occident și nu- 
mai acolo — chiar și în domenii ale modului de viaţă care 
evoluează (aparent) independent unele de altele — dez- 
voltarea anumitor genuri de raționalizări, este firească 
presupunerea că aici baza decisivă a oferit-o fondul eredi- 
tar. Autorul își mărturisește înclinația personală și subiec- 
tivă de a da o înaltă apreciere materialului biologic ereditar. 
Dar, cu toate realizările importante ale muncii antropo- 
logice, nu văd deocamdată nici o cale de a circumscrie și 
de a stabili cît de cît exact contribuţia acestui factor al evo- 
luţiei examinate aici, după măsura și, mai ales, după felul 
și punctele de atingere sau măcar de a le indica sub formă 
de supoziţii. Va trebui ca activitatea sociologică și istori- 
că să-și pună ca obiectiv dezvăluirea, pe cît posibil, a tutu- 
ror acelor influenţe și lanțuri cauzale care se pot explica 
satisfăcător prin reacții la destine și la mediul înconjură- 
tor. Abia atunci și, în afară de aceasta, după ce neurologia 
și psihologia rasiale comparate vor depăși actualele începu- 
turi — foarte promițătoare în amănunt —, se va putea spe- 
ra eventual în rezultatele satisfăcătoare și pentru acea pro- 
blemă 5 Deocamdată însă mi se pare că lipsește premisa 
aceea și că referirea la „materialul genetic“ ar constitui o 
renunțare pripită la posibilitățile actuale de cunoaștere și 
o deplasare a problemei spre factori (în prezent încă) ne- 
cunoscuți. 


NOTE 


1. Aici, ca și într-o serie de alte puncte, mă deosebesc de 
mult stirmatul nostru maestru Lujo Brentano (de cele afirmate în- 
tr-o lucrare care va fi citată ulterior). Mai întîi, din punct de ve- 

dere terminologic. În continuare însă și din punct de vedere 
obiectiv. Consider ca inadecvat scopului să se situeze în aceeași 
categorie lucruri atît de diferite cum sînt jaful și cîștigul do- 
bîndit prin conducerea unei fabrici; cu atât mai puțin mi se pare 
normal să se numească „spirit al capitalismului“ — în opoziție 
cu alte forme de cîștig — orice năzuință de a dobîndi bani, deoa- 
rece, după părerea mea, prin a doua se pierde orice precizie con- 
ceptuală, iar prin prima, mai ales posibilitatea de a scoate în 
evidenţă specificul capitalismului occidental în comparaţie cu 
alte forme ale sale. Și în cartea lui G. Simmel, Philosophie des 
Geldes, „economia financiară“ este în prea mare măsură echi- 
valată cu „capitalismul“, în dauna chiar și a prezentărilor fap- 
tice. În scrierile lui W. Sombart, mai cu seamă în ultima ediţie 
a frumoasei sale lucrări de căpătii cu privire la capitalism, se 
pune — cel puțin din punctul de vedere al problemei mele — 
foarte mult în umbra unor factori de dezvoltare care au acțio- 
nat pretutindeni în lume specificul Occidentului: organizarea 
rațională a muncii. 

2. Fireşte că diferenţa nu trebuie absolutizată. Capitalismul 
de orientare politică (în special cel constînd în arendarea im- 
pozitelor) a generat încă în Antichitatea mediteraneană și în 
cea orientală, probabil și în China și India, întreprinderi rațio- 
nale de durată a căror contabilitate — așa cum apare doar în 
puţinele fragmente cunoscute nouă — s-ar putea să fi avutun 
caracter „rațional“. Un contact foarte strîns între capitalismul 
„aventurier“ cu orientare politică și capitalismul cu activitate 
rațională se constată în istoria apariției băncilor moderne, in- 
clusiv a Băncii Angliei, care s-a format din afaceri politice, Mo- 
tivate prin războaie. De exemplu, deosebirea dintre persona- 
litatea lui Paterson, un „promotor“ tipic, și acei membri ai 
comitetului director care i-au determinat atitudinea permanen- 
tă şi care în curînd au fost caracterizați drept the Puritan usu- 
rers of Grocer's Hall” este specifică în acest sens, la fel cum este 
și eroarea politicii bancare a „celei mai solide“ bănci deja din 
momentul cînd s-a fondat South-Sea. Cu alte cuvinte, diferen- 
ţa este minimă. Dar ea există. Marii promotors și financiers"” au 


* Cămătarii puritani de la Casa Breslei Băcanilor. 
” Promotori și financiari. 

creat organizări raționale ale muncii tot atît de puţin ca și — 
repet: în general și cu rare excepții — purtătorii tipici ai capi- 
talismului financiar și politic: evreii. Acest lucru l-au făcut (ca 
model) cu totul alţii. 

3. De asemenea și cunoștințele mele de ebraică sînt cu to- 
tul insuficiente. 

4. E de prisos să mai spun că în această categorie nu intră 
încercări ca aceea a lui K. Jaspers (în cartea sa Psychologie der 
Weltanschauungen, 1919) sau, în sens opus, a lui Klage (în Cha- 
rakterologie) și alte studii asemănătoare care se deosebesc de în- 
cercarea noastră prin felul punctului de pornire. Aici nu dispu- 
nem de spațiul necesar pentru o polemică. 

5. Cu ani în urmă, același punct de vedere mi-a fost comu- 
nicat de către un eminent psihiatru. 


I 
Problema 


1. Confesiune și stratificare socială, p. 25; 
2. „Spiritul“ capitalismului, p. 35; 
3. Concepţia lui Luther privind vocaţia. 
Sarcina cercetării, p. 631. 


1 


O examinare, fie și fugară, a statisticii profesionale a 
unei țări mixte din punct de vedere confesional pune prea 
adesea? în evidență un fenomen viu dezbătut în presa și 
literatura catolică? și la reuniunile catolice din Germania: 
caracterul predominant protestant al posesiunii de capi- 
tal și al patronatului, ca și al muncitorimii de înaltă ca- 
lificare și mai cu seamă al personalului cu pregătire supe- 
rioară tehnică și comercială din întreprinderile moderne. 
Nu găsim reflectarea acestui fenomen în cifrele statisti- 
cii confesionale numai în cazurile în care deosebirea de 
confesiune coincide cu o deosebire de naționalitate și, ca 
atare, cu o deosebire în privința gradului de dezvoltare 
culturală, cum este cazul în estul Germaniei între germani 
și polonezi, ci aproape pretutindeni unde dezvoltarea ca- 
pitalistă în general a avut libertatea în timpul înfloririi 
sale de a restratifica social populaţia după nevoile sale, 
de a o structura pe profesii — și cu cât acest lucru era mai 
accentuat, cu atît era mai clar. Pe de altă parte însă este 
adevărat că participarea relativ mai mare, adică mai mare 
în raport cu totalul populației, a protestanților la proprie- 

tatea asupra capitalului”, la conducere și la treptele su- 
perioare ale muncii în marile întreprinderi industriale și 
comerciale modermne€ se datorează în parte unor cauze is- 
torice” situate într-un trecut îndepărtat și la care aparte- 
nența confesională apare nu drept cauză a fenomenelor 
economice, ci, pînă la un anurmit grad, drept urmare a aces- 
tora. Participarea la acele funcţii economice presupune 
în parte posesiune de capital, în parte o instruire costisitoa- 
re, în parte și, de cele mai multe ori, pe amîndouă și de- 
pinde astăzi de posedarea unei avuţii moștenite sau cel 
puţin de o anumită bunăstare. Tocmai un mare număr de 
regiuni dintre cele mai bogate, favorizate de natură sau 
de poziția față de căile de comunicație și dintre cele mai 
dezvoltate din punct de vedere economic, în special însă 
„majoritatea orașelor bogate, trecuseră în secolul al XVI-lea 
la protestantism, iar efectele derivate din acest fapt acțio- 
nează și astăzi în beneficiul protestanților, în lupta lor eco- 
nomică pentru existență. Atunci se naște însă următoa- 
rea întrebare istorică: ce temei a avut această predispoziţie 
deosebit de pronunţată a regiunilor dezvoltate economic 
pentru o revoluție bisericească? Răspunsul nu este deloc 
atât de simplu pe cât s-ar putea crede mai întîi. Desigur că 
abandonarea tradiționalismului economic este un moment 
care trebuia să sprijine substanţial înclinația spre îndoială 
în legătură cu tradiția religioasă și spre revoltă împotriva 
valorilor consacrate prin tradiție în general. Dar în acest con- 
text trebuie să ținem seama de un fapt adeseori uitat astăzi, 
și anume acela că Reforma nu a însemnat numai înlătura- 
rea dominației bisericii asupra vieţii, ci în primul rînd în- 
locuirea vechii forme de dominație cu una nouă. Şi anume 
înlocuirea unei dominații extrem de comode, practic vor- 
bind abia simțite pe vremea aceea, aproape numai forma- 
le, cu o reglementare ce a pătruns cât se poate de puternic 
în toate sferele vieții domestice și publice, o reglementare 
mult mai apăsătoare și mai severă pentru întregul mod 

de viață. Dominația bisericii catolice — „neînduplecată 
cu ereticii, dar blîndă cu păcătoșii“, așa cum a fost ea într-o 
măsură mai mare în trecut decât astăzi — este suportată 
în prezent de popoare cu o fizionomie economică perfect 
modernă și au suportat-o tot atît de bine regiunile cele 
mai bogate, cele mai dezvoltate din punct de vedere eco- 
nomic existente pe pămînt la sfârșitul secolului al XV-lea. 
Dominația calvinismului, așa cum apărea ea în secolul al 
XVI-lea la Geneva și în Scoţia, la cumpăna dintre secole- 
le al XVI-lea și al XVII-lea în mari părți ale Ţărilor de Jos, 
în secolul al XVII-lea în Noua Anglie și parțial în Anglia, 
ar fi pentru noi cea mai insuportabilă formă a controlu- 
lui bisericesc asupra individului. Tot astfel a fost ea per- 
cepută de pături largi ale vechiului patriciat al vremii, la 
Geneva la fel ca în Olanda și Anglia. Reformatorii care s-au 
ivit în țările cele mai dezvoltate din punct de vedere eco- 
nomic au socotit că trebuie să blameze nu prea marea, ci 
prea mica dominare a vieții de către biserică și religie. Dar 
cum se face atunci că tocmai aceste țări, cele mai dezvol- 
tate din punct de vedere economic și, așa cum vom ve- 
dea, în cadrul lor tocmai clasele de mijloc „burgheze“, pe 
atunci în ascensiune economică, nu numai că s-au supus 
tiraniei puritane necunoscute pînă atunci, dar au dat do- 
vadă în apărarea ei și de un eroism pe care clasele bur- 
gheze ca atare l-au manifestat arareori înainte și niciodată 
ulterior: „the last of our heroisms””, după cum spune Car- 
lyle, nu fără temei? 

Mai departe: dacă admitem că, așa cum am spus, par- 
ticiparea mai pronunțată a protestanților la proprietatea 
asupra capitalului și la pozițiile de conducere din econo- 
mia modernă poate fi înțeleasă astăzi, în parte, pur și sim- 
plu drept consecinţă istorică a unei avuții în medie mai 
mari, atunci observăm și fenomene la care raportul cau- 


” Ultimul dintre actele noastre de eroism. 

ză-efect nu este, indubitabil, de această natură. Ca exem- 
ple se pot cita, printre altele, dacă menționăm numai cî- 
teva, următoarele. În primul rînd, diferența în general evi- 
dentă în Baden, ca și în Bavaria sau Ungaria, în ceea ce 
privește genul de instrucțiune superioară pe care părin- 
ţii catolici îl dădeau copiilor lor spre deosebire de cei pro- 
testanți. Faptul că ponderea catolicilor printre elevii și ab- 
solvenții instituțiilor „superioare“ de învățămînt este 
considerabil mai mică$ decît procentajul lor total în ca- 
drul populaţiei va putea fi atribuit, ce-i drept, în foarte 
mare parte diferenţelor de bogăție moștenită pe care le-am 
menționat. Dar faptul că printre absolvenţii catolici pro- 
centajul celor care absolvă școlile moderne destinate și 
adaptate special pregătirii pentru studii tehnice și profe- 
sii industriale și comerciale, în general, pentru o viață de 
burghez — gimnaziile reale, școlile reale, școlile comu- 
nale superioare etc. — este iarăși izbitor mai mic decât cel 
al protestanților”, pe cînd instruirea pe care o oferă gim- 
naziile umaniste este preferată de ei — constituie un fe- 
nomen care nu se explică astfel, ci care, dimpotrivă, poa- 
te explica, la rîndul său, slaba participare a catolicilor la 
cîștigul capitalist. Şi mai remarcabilă este însă o obser- 
vaţie care permite înțelegerea ponderii mai scăzute a ca- 
tolicilor în numărul total al muncitorilor calificaţi din ma- 
rea industrie modernă. Bine cunoscutul fenomen prin 
care fabrica își procură o mare parte din forța calificată 
de muncă în rîndul tineretului meșteșugăresc — deci lasă 
pe seama meșteșugarilor pregătirea prealabilă a forței sale 
de muncă, ca apoi, după desăvîrșirea pregătirii, să le-o 
sustragă — se manifestă într-o măsură mult mai mare la 
calfele protestante decât la cele catolice. Cu alte cuvinte, 
dintre calfe catolicii sînt cei care manifestă o înclinație mai 
pronunțată de a rămîne în activitatea meșteșugărească, 
adică relativ mai mulți devin maiștri meșteșugari, în timp 
ce protestanții se îndreaptă într-o măsură relativ mai mare 

spre fabrici pentru a ajunge în eșaloanele superioare ale 
muncitorimii calificate și ale funcționărimii industriale.10 
Fără îndoială că, în aceste cazuri, raportul cauzal constă 
în faptul că specificul spiritual inculcat prin educaţie, în si- 
tuația dată prin atmosfera religioasă a regiunilor natale 
și a casei părintești, a determinat alegerea profesiei și des- 
tinul profesional ulterior. 

Participarea mai redusă a catolicilor la viața economi- 
că modernă a Germaniei este însă cu atît mai izbitoare 
cu cît ea contrazice experienţa străveche!! și pe cea actu- 
ală, potrivit căreia minoritățile naționale sau religioase 
care, în calitatea lor de grupuri „dominate“, stau pe o po- 
ziție opusă unui alt grup, cel „dominant“, sînt de obicei 
împinse prin excluderea lor voluntară sau involuntară de 
la poziţiile influente din punct de vedere politic, într-o mă- 
sură deosebit de mare, pe calea activității economice; ast- 
fel, cei mai talentați din grupul celor dominați care nu se 
pot valorifica pe tărîmul funcțiilor publice caută să-și sa- 
tisfacă ambițiile aici. Așa s-au petrecut lucrurile în mod 
clar cu polonezii, aflați într-un indubitabil progres eco- 
nomic în Rusia și în Prusia Orientală — spre deosebire 
de Galiţia, dominată de ei —, tot așa cu hughenoții din 
Franţa sub Ludovic al XIV-lea, cu nonconformiștii și qua- 
kerii din Anglia și — last but not least” — de două mile- 
nii cu evreii. Dar la catolicii din Germania nu sesizăm ni- 
mic care să aibă un asemenea efect sau cel puţin nimic 
bătător la ochi. Nici în trecut, spre deosebire de protes- 
tanţii din Olanda și Anglia în perioadele în care ei au fost 
persecutați sau numai tolerați, ei, catolicii, nu se disting 
printr-o ascensiune economică ieșită din comun. În schimb 
este clar că protestanții (îndeosebi unele curente protes- 
tante despre care vom vorbi mai tîrziu în mod special) 
au demonstrat o înclinație specifică spre raționalismul eco- 


* Nu în ultimul rînd. 

nomic atît ca pătură dominantă, cît și ca una dominată, 
atît ca majoritate, cît și ca minoritate, ceea ce la catolici 
nu s-a putut și nu se poate constata, în același mod, nici 
într-o situaţie, nici în alta.12 Cauza comportamentului di- 
ferit trebuie deci căutată în primul rînd în specificul lăun- 
tric durabil al confesiunilor și nu numai în situaţia isto- 
rico-politică exterioară dintr-un moment sau altul.1? 

Ar fi deci interesant să cercetăm mai întîi care sînt sau 
au fost elementele din specificul confesiunilor care au ac- 
ționat și în parte mai acționează în sensul descris mai sus. 
La o privire superficială și pornind de la anumite impre- 
sii modeme, am putea fi ispitiți să formulăm deosebirea 
astfel: că mai marea „înstrăinare de lume” a catolicismu- 
lui, trăsăturile ascetice pe care le manifestă cele mai înal- 
te idealuri ale lui ar fi trebuit să educe pe adepții lui în 
spiritul unei mai mari indiferenţe față de bunurile aces- 
tei lumi. Această motivare corespunde într-adevăr sche- 
mei populare, astăzi obișnuită, de apreciere a celor două 
religii. Protestanţii utilizează această concepție pentru a 
critica idealurile ascetice (reale sau imaginare) ale modu- 
lui de viaţă catolic, iar catolicii le răspund reproșîndu-le 
„materialismul“, care este o consecinţă a secularizării tu- 
turor aspectelor vieții de către protestanți. Şi un autor mo- 
dem a crezut că poate formula deosebirea în comporta- 
mentul celor două confesiuni în viața economică în felul 
următor: „Catolicul... este mai calm; avînd mai puţin spi- 
rit industrial, el preferă o viață cît mai sigură, chiar dacă 
venitul este mai mic, unei vieţi pline de riscuri, agitate, 
dar poate aducătoare de onoruri și bogăţie. În popor se 
spune în-glumă: sau mănînci bine, sau dormi liniștit. În. 
cazul de față, protestantului îi place să mănînce bine, în 
timp ce catolicul vrea să doarmă liniștit.“14 De fapt s-ar 
putea ca în prezent dorința „de a mînca bine“ să fie o ca- 
racteristică deși incompletă, totuși măcar parțial corectă 
pentru motivaţia părții mai indiferente bisericește a pro-. 

testanților în Germania. Dar în trecut lucrurile se prezen- 
tau cu totul altfel. Pentru puritanii englezi, olandezi și ame- 
ricani era, după cum se știe, caracteristic tocmai contra- 
riul „bucuriilor lumești“ și anume, după cum vom vedea, 
chiar una din trăsăturile lor de caracter de cea mai mare 
importanță pentru noi. De exemplu, protestantismul fran- 
cez a păstrat foarte multă vreme și, parțial, pînă în zile- 
le noastre, caracterul impus pretutindeni bisericilor cal- 
viniste în general și cu atît mai mult celor „de sub cruce“ 
în timpul luptelor religioase. După cum se știe, acest pro- 
testantism este totuși (sau poate mai încolo va trebui să 
ne întrebăm dacă nu tocmai de aceea) unul dintre princi- 
palii purtători ai dezvoltării industriale și capitaliste a 
Franței și, în mica măsură în care acest lucru a fost posi- 
bil sub persecuții, a și rămas astfel. Dacă dorim să nu- 
mim „înstrăinare de lume“ această seriozitate și accentua- 
tă predominare a intereselor religioase în modul de viață, 
atunci calviniștii francezi au fost și sînt cel puţin la fel de 
înstrăinați de lume ca și, de exemplu, catolicii din nordul 
Germaniei care țin, fără îndoială, la catolicismul lor ca nici 
un altpopor din lume. Şi ambii se deosebesc atunci în ace- 
lași sens de partidul religios dominant, adică de păturile 
de jos ale catolicilor francezi plini de bucurie de viață, și 
de cele de sus de-a dreptul ostile religiei, și de protestan- 
ţii germani care astăzi avansează în viața economică laică 
și ale căror pături superioare sînt preponderent indiferente 
din punct de vedere religios.!5 E greu de găsit ceva care 
să demonstreze atît de clar ca această paralelă că idei atât 
de vagi cum este (pretinsa!) „înstrăinare de lume“ a cato- 
licismului, (pretinsa!) „bucurie de viață“ materialistă a 
protestantismului și multe altele nu sînt aici de nici un 
folos, fie și pentru faptul că, în această formă generală, în 
parte nu sînt valabile nici astăzi, în parte nu au fost nici 
în trecut. Dacă am vrea însă să operăm cu ele, ar trebui 
ca, la remarcile de mai înainte, să adăugăm alte observații 

care se impun de la sine, chiar să sugerăm întrebarea dacă 
nu cumva toată această contradicție dintre înstrăinarea 
de lume, asceză și evlavia religioasă, pe de o parte, și par- 
ticiparea la viața economică capitalistă, pe de altă parte, 
ar trebui transformată într-o înrudire internă. 

În fond este deja surprinzător — ca să începem cu cî- 
teva aspecte pur exterioare — cît de mare este numărul 
reprezentanţilor tocmai ai celei mai profunde evlavii creș- 
tine care provine din cercuri comerciale. Pietismul în mod 
special datorează acestor cercuri un număr deosebit de 
mare de fervenți adepți ai săi. Am putea să ne gîndim aici 
la un fel de efect prin contrast al „mamonismului“ asu- 
pra unor firi interiorizate și neadaptate profesiei de comer- 
ciant și cu siguranță că multor pietiști calea „convertirii“ 
li s-a înfățișat, ca lui Francisc din Assisi, în mod subiec- 
tiv convertiților, adeseori în felul acesta. Şi asemănător, 
mergînd în timp pînă la Cecil Rhodes, am putea să încer- 
căm să explicăm fenomenul tot atît de frecvent al prove- 
nienței unor întreprinzători capitaliști de mare anvergură 
din familii de preoți, ca reacţie la o educație ascetică a ti- 
neretului. Dar această explicaţie nu este valabilă în ca- 
zurile în care un spirit virtuos de întreprinzător capita- 
list coincide cu formele cele mai intensive ale unei evlavii 
care impregnează și reglementează întreaga viaţă la ace- 
leași persoane și grupuri de oameni; asemenea cazuri nu 
sînt izolate, ci sînt o trăsătură caracteristică pentru grupuri 
întregi ale celor mai importante — din punct de vedere 
istoric — biserici și secte protestante. Mai ales calvinis- 
mul, oriunde s-a manifestat 16, prezintă această combinație. 
Pe cît de puţin a fost el (ca și în general oricare din con- 
fesiunile protestante) legat în perioada de răspîndire a 
Reformei în diferite țări de o anumită clasă, pe atît de ca- 
racteristic și într-un sens „tipic“ este, de exemplu, faptul 
că, foarte curînd, în bisericile hughenote franceze printre 


PROBLEMA 33 


prozeliţi, călugării și industriașii (comercianți, meseriași) 
au fost deosebit de bine reprezentaţi din punct de vedere 
numeric și au rămas astfel și în perioadele de persecu- 
ție.!7 Spaniolii deja știau că „erezia“ (cu alte cuvinte, cal- 
vinismul olandezilor) „promovează spiritul comercial“ 
și acest lucru corespunde perfect părerilor pe care le-a ex- 
primat Sir W. Petty în analiza sa cu privire la cauzele avîn- 
tului capitalist al Olandei. Gothein!* numește, pe bună 
dreptate, diaspora calvinistă „pepiniera economiei capi- 
taliste“19. S-ar putea ca în acest caz să fie considerate fac- 
tor hotărîtor superioritatea culturii economice franceze și 
olandeze din care a izvorît preponderent această diasporă 
sau imensa influenţă a exilului și a smulgerii din condi- 
țiile de viaţă tradiționale20 Dar și în Franţa, în secolul al 
XVII-lea lucrurile se prezentau exact la fel, așa cum rezul- 
tă din luptele lui Colbert. Pînă și în Austria, ca să nu mai 
vorbim de alte țări, fabricanţii protestanți au fost pur și 
simplu importați direct, cu diferite ocazii. Se pare însă 
că nu toate variantele protestante acționează în aceeași 
măsură în această direcție. După toate aparențele, calvi- 
nismul a făcut acest lucru și în Germania; confesiunea „re- 
formată“?! pare să fi promovat dezvoltarea spiritului ca- 
pitalist în Wuppertal, ca și în alte locuri, în măsură mai 
mare decît alte confesiuni. A făcut-o mai eficient decît lu- 
teranismul, după cum arată comparaţia în mare, ca și în 
detaliu, în special în Wuppertal. Pentru Scoţia, acest fapt 
a fost subliniat de Buckle, iar dintre poeţii englezi de 
Keats.2* Şi mai izbitoare este legătura — suficient să fie 
acum amintită — dintre reglementarea religioasă a vieţii 
și dezvoltarea cît se poate de intensă a simțului comercial 
la o serie de secte a căror „înstrăinare de viaţă“ este la fel 
de proverbială ca și bogăţia lor: în special în cazul gua- 
kerilor și al menoniţilor. Rolul pe care l-au jucat primii în 
Anglia și America de Nord le-a revenit acestora din urmă 

în Ţările de Jos și Germania. Că însuși regele Frederic Wil- 
helm Li-a îngăduit în Prusia Orientală pe menoniţi în ciu- 
da refuzului lor categoric de a presta serviciul militar, con- 
siderîndu-i promotori indispensabili ai industriei, este doar 
un fapt, e drept, dar — avînd în vedere personalitatea foar- 
te originală a acestui rege — este unul dintre faptele cele 
mai putemice din noianul celor, de altfel bine cunoscute, 
care ilustrează acest lucru. În sfîrșit, este destul de bine 
cunoscut că pietiștii au practicat și combinația dintre evla- 
via intensă și un grad pronunțat de dezvoltare a simțu- 
lui și a succesului în afaceri 24 E suficient să amintim de 
regiunea Rinului și de Calw. În aceste consideraţii provi- 
zorii nu este nevoie de mai multe exemple. Căci chiar și 
cele pe care le dăm arată un singur lucru: „spiritul mun- 
cii“, al „progresului“ sau cum s-o mai nurni el, a cărui tre- 
zire se atribuie de regulă protestantismului, nu poate fi 
interpretat, așa cum se face de atîtea ori astăzi, ca „bucurie 
de viață“ sau ca ceva într-un sens „iluminist“. Vechiul pro- 
testantism al unor oameni ca Luther, Calvin, Knox, Vogt 
avea foarte puțin în comun cu ceea ce astăzi se numește 
„progres“. El avea o atitudine de-a dreptul ostilă față de 
laturi întregi ale vieții moderne, la care în zilele noastre 
nu ar renunța nici cel mai religios om. Dacă e să găsim o 
înrudire interioară între anumite aspecte ale vechiului spi- 
rit protestant și cultura capitalistă modernă, vrînd-nevrînd 
trebuie să încercăm s-o căutăm nu în (pretinsa) „bucurie 
de viață“ mai mult sau mai puțin materialistă și totuși an- 
tiascetică, ci mai degrabă în caracteristicile sale pur reli- 
gioase. Montesquieu spune (Esprit des los, cartea XX, cap. 7) 
despre englezi că în trei domenii importante ei au depășit 
cu mult celelalte popoare ale lumii: „în evlavie, în comerț 
și în libertate“. Să existe, oare, vreo legătură între superio- 
ritatea lor în activitatea economică — și, ceea ce face parte 
dintr-un alt context, aptitudinea lor de a întemeia insti- 


PROBLEMA 35 


4 


tuții politice libere — și acel record de evlavie pe care li-l 
atribuie Montesquieu? 

În momentul în care punem astfel întrebarea, se ridi- 
că o mulțime de raporturi posibile, percepute vag. Va tre- 
bui să ne propunem să formulăm clar ceea ce vedem doar 
vag, cu ochii minții noastre, atît de clar, pe cât ne permit 
condiţiile varietăţii infinite care caracterizează orice fe- 
nomen istoric. Dar, pentru a fi în stare să realizăm acest 
lucru, va trebui să părăsim inevitabil domeniul ideilor 
generale vagi în care am operat pînă acum. Va trebui să 
pătrundem în particularitățile și distincțiile acelor vaste 
universuri de idei religioase care ne sînt date istoric de 
diferitele variante ale religiei creștine. 

Mai înainte însă sînt necesare cîteva observaţii despre 
specificul obiectului pe care urmărim să-l explicăm din 
punct de vedere istoric, precum și despre sensul în care 
o asemenea explicație este posibilă în cadrul acestor cer- 
cetări. 


Z 


În titlul acestui studiu se folosește conceptul cam pre- 
tențios de „spirit al capitalismului“. Ce se înțelege prin 
aceasta? De îndată ce încercăm să-i dăm ceva de genul 
unei „definiții“, apar anumite dificultăți ținînd de esența 
scopului cercetării. 

Dacă în general se poate găsi un obiect pentru care uti- 
lizarea unei caracterizări are un sens oarecare, acela nu 
poate fi decît un „individ istoric“, adică un complex de 
conexiuni din realitatea istorică prin care le reunim con- 
ceptual într-un întreg din punctul de vedere al importan- 
ței lor culturale. 

Întrucît conținutul lui se referă la un fenomen plin de 
sens în specificul său individual, un asemenea concept is- 

toric nu poate fi definit (delimitat) după schema genus pro- 
ximum, differentia specifica , ci trebuie compus treptat din 
părțile sale componente ce trebuie luate din realitatea is- 
torică. De aceea cuprinderea conceptuală definitivă nu se 
poate situa la începutul, ci numai la sfîrșitul cercetării. Cu 
alte cuvinte, abia în cursul analizei și ca rezultat esenţial 
al acesteia se va dezvălui cum va trebui formulat cel mai 
bine — adică cel mai adecvat punctelor de vedere care 
ne interesează aici — ceea ce înțelegem aici prin „spirit“ 
al capitalismului. La rîndul lor, aceste puncte de vedere 
(de care vom mai vorbi) nu sînt singurele posibile pen- 
tru analiza fenomenelor istorice de care ne ocupăm. Alte 
puncte de vedere din care s-ar face examinarea ar dez- 
vălui în acest caz, ca și în cazul oricărui fenomen istoric, 
alte trăsături ca fiind cele „esenţiale“. De unde rezultă fi- 
rește că prin „spiritul“ capitalismului s-ar putea sau ar 
trebui să se înțeleagă nu neapărat numai ceea ce ni se pare 
nouă ca fiind esenţial pentru concepţia noastră. Aceasta 
ține tocmai de esenţa „creării de concepte istorice“ care 
încearcă, pentru scopurile sale metodologice, nu să des- 
compună realitatea în abstracte concepte generice, ci să 
o încadreze în conexiuni genetice concrete de coloratu- 
ră întotdeauna și în mod inevitabil specific individuală. 
Dacă totuși vrem să fixăm obiectul pe care urmează 
să-l analizăm și să-l explicăm din punct de vedere isto- 
ric, nu poate fi vorba de o definire a conceptului, ci, cel 
puțin la început, numai de o ilustrare provizorie a ceea 
ce se înțelege aici prin „spirit“ al capitalismului. Într-a- 
devăr, acest lucru este indispensabil pentru a ne înțele- 
ge cu privire la obiectul cercetării. În acest scop ne oprim 
asupra unui docurmnent al acestui „spirit“ care conține ceea 
ce este esențial pentru noi într-o puritate aproape clasi- 

că,prezentînd în același timp avantajul de a fi detașat de 
orice relaţie directă cu ceea ce ține de religie, adică de a 
nu pomi de la nici un fel de idei preconcepute privind 
tema noastră: 

„la aminte că timpul înseamnă bani. Cel ce ar putea să * 
cîștige prin munca sa zece șilingi pe zi și se plimbă o ju- 
mătate de zi sau lenevește în odaia sa nu are voie, chiar 
dacă cheltuiește pentru plăcerea sa numai șase pence, să 
pună la socoteală numai pe aceștia, ci, în plus, el a mai 
cheltuit cinci șilingi sau, mai precis, i-a irosit. 

la aminte că creditul înseamnă bani. Dacă cineva îmi 
încredințează banii săi după ce au devenit plătibili, el îmi 
dăruiește dobînzile, sau atît cît pot face eu între timp cu 
acești bani. Aceasta se ridică la o sumă considerabilă, dacă 
omul se bucură de un credit bun și mare și-l folosește 
bine. | 

Ia aminte că banul are o natură productivă și rodnică. 
Banii pot produce bani, iar aceștia, la rîndul lor, pot pro- 
duce și mai mulți. Şi așa mai departe. Cinci șilingi puși 
în circulație sînt șase, repuși în circulaţie șapte șilingi și 
trei pence și așa mai departe, pînă ce se ajunge la o sută 
de lire sterline. Cu cît există bani mai mulți, cu atât ei pro- 
duc în circulație mai mult, așa încât utilitatea crește tot mai 
repede. Cine taie o scroafă nimicește pe toți urmașii ei 
pînă într-a mia generație. Cine distruge o monedă de cinci 
șilingi asasinează (!) tot ce s-ar fi putut produce cu ei: co- 
loane întregi de lire sterline. 

Ia aminte că, vorba proverbului, un bun platnic este stă- 
pînul tuturor pungilor. Cine are faima că plătește punc- 
tual, la data promisă, poate oricînd să ia împrumut toți 
banii de care prietenii săi nu au nevoie în momentul res- 
pectiv. 

Acest lucru este uneori de mare folos. Pe lîngă hămi- 
cie și moderație, nu există altceva care să promoveze pe 
un tînăr în lume ca punctualitatea și dreptatea în toate 

afacerile sale. De aceea nu ține bani luaţi cu împrumut 
nici o oră mai mult decît ai promis, pentru ca supărarea 
provocată să nu-ţi închidă pentru totdeauna punga prie- 
tenului. 

Cele mai însemnate acțiuni care influențează creditul 
cuiva trebuie avute în seamă. Loviturile ciocanului tău 
pe care le aude creditorul tău, la cinci dimineaţa sau la opt 
seara, îl mulțumesc pe timp de șase luni. Dacă te vede 
însă la masa de biliard sau îți aude vocea în cîrciumă la 
ora cînd ar trebui să lucrezi, el te somează în dimineaţa 
următoare că trebuie să plătești și-ţi cere banii înainte ca 
tu să-i ai. 

Prezenţa la lucru arată că te gîndești la datoriile tale, 
te face să pari un om chibzuit și cinstit, mărindu-ți creditul: 

Ferește-te să consideri că tot ceea ce este sub oblădui- 
rea ta este și proprietatea ta și să trăiești ca atare. Mulţi care 
se bucură de credit cad în greșeala aceasta. Pentru a o pre- 
veni, ține o socoteală precisă a cheltuielilor și veniturilor 
tale. Dacă-ţi dai osteneala de a băga-în seamă amănun- 
tele, efectul bun va fi următorul: descoperi cum cheltuieli 
neînchipuit de neînsemnate cresc la sume mari și vei ob- 
serva unde ai fi putut să faci economii și ce se va putea 
economisi în viitor. 

Pentru 6 lire sterline pe an poţi să te folosești de 100 
de lire cu condiţia să fii un om cunoscut pentru marea 
sa înțelepciune și cinste. Cine cheltuiește inutil un sfanț 
pe zi cheltuiește într-un an 6 lire fără rost și acesta este 
prețul pentru folosirea a 100 de lire. Cine risipește în fie- 
care zi o parte din timpul echivalent cu un sfanț (chiar 
dacă ar fi vorba numai de cîteva minute) pierde, adău- 
gînd o zi la altele, privilegiul de a folosi 100 de lire ster- 
line pe an. Cel ce irosește un timp cu valoarea a 5 șilingi 
pierde 5 șilingi și ar putea tot atît de bine să arunce 5 și- 
lingi în mare. Cel ce pierde șilingi nu pierde numai aceas- 
tă sumă, ci tot ceea ce ar fi putut cîștiga folosind-o în me- 

seria sa, ceea ce, atunci cînd un tînăr ajunge la maturita- 
te, se ridică la o sumă foarte importantă.“ 

Benjamin Franklin” este cel care ne predică prin aces- 
te fraze, pe care Ferdinand Kiirnberger le ironizează în 
scînteietoarea și în același timp înveninata sa „imagine 
culturală americană“26 ca fiind crezul yankeilor. Nimeni 
nu se va îndoi de faptul că este „spirit al capitalismului“ 
ceea ce vorbește într-un mod caracteristic în pasajul de 
mai sus, după cum nu trebuie afirmat că tot ceea ce poa- 
te să se înțeleagă prin acest „spirit“ este conținut aici. Să 
mai stăruim puțin asupra acestui pasaj, a cărui înțelep- 
ciune de viață o rezumă Kiirnberger în Der Amerikamii- 
de: „Din vite se face seu, din oameni bani.“ Ceea ce apa- 
re ca fiind specific acestei „filozofii a zgîrceniei“ este 
idealul omului de onoare, vrednic de a primi credit și mai 
ales ideea de datorie a individului față de interesul pre- 
supus, ca scop în sine, în mărirea capitalului său. Într-a- 
devăr, este esențial faptul că aici se predică nu o tehnică 
de viață pur și simplu, ci o „etică“ sui-generis, a cărei în- 
călcare este considerată nu numai o neghiobie ci un soi 
de uitare a datoriei. Aici nu este vorba pur și simplu de 
„înțelepciunea de afaceri“, care există cu prisosință, ci de 
un ethos și sub acest aspect ne interesează textul. 

Cînd Jakob Fugger — răspunzînd unui coleg; de afa- 
ceri care s-a retras din activitate și care îl sfătuiește să facă 
la fel, căci a cîștigat destul și ar trebui să-i lase și pe alţii 
să cîștige — respinge ideea, calificînd-o drept „lipsă de 
curaj“ și-i spune că „el (Fugger) gîndește cu totul altfel, 
că vrea să cîștige atîta timp cât poate“?, atunci „spiritul“ 
acestei afirmaţii se deosebește evident de Franklin; ceea ce 
acolo este expresie a curajului comerciantului și a unei 
înclinații personale, indiferente din punct de vedere mo- 
ral?5, aici ia caracterul unei maxime impregnate de etică a 
modului de viață. Conceptul de „spirit al capitalismu- 
lui“ este folosit aici în acest sens specific.” Firește în cel 

al capitalismului modern. Dat fiind modul de punere a pro- 
blemei, se înțelege de la sine că aici este vorba numai de 
capitalismul vest-european și american. Și în China, In- 
dia, Babilon, în Antichitate și în Evul Mediu a existat „ca- 
pitalism“. Dar, după cum vom vedea, i-a lipsit tocmai acest 
ethos sui-generis. 

E drept că toate recomandările morale ale lui Frank- 
lin au o orientare utilitară: onestitatea este utilă, fiindcă 
aduce credit, la fel ca și punctualitatea, hărnicia, mode- 
rația, fapt pentru care ele sînt virtuți. De unde ar rezulta, 
printre altele, că, dacă aparența onestității face același ser- 
viciu, aceasta ar trebui să fie suficientă și că un surplus 
inutil din această virtute ar trebui să pară în ochii lui Fran- 
Klin reprobabil, ca fiind o risipă neproductivă. Şi, într-a- 
devăr, cine citește în autobiografia sa povestirea despre 
„convertirea“ sa la aceste virtuţi“ sau chiar consideraţi- 
ile cu privire la utilitatea pe care o aduce menținerea ri- 
guroasă a aparenței modestiei, a trecerii pe planul al doi- 
lea, în mod intenționat, a meritelor proprii pentru a obține 
recunoașterea generală?! ajunge în mod inevitabil la con- 
cluzia că, după Franklin, virtuțile sînt virtuți numai în mă- 
sura în care ele sînt utile în concreto individului și în care 
surogatul aparenței este suficient pretutindeni unde el 
face același serviciu. Aceasta este într-adevăr consecința 
inevitabilă a utilitarismului strict. Ceea ce germanii s-au 
obișnuit să considere „ipocrizie“ în virtuțile americanis- 
mului pare aici să fie prins in flagranti. În realitate însă 
lucrurile nu sînt chiar atît de simple. Nu numai caracte- 
rul propriu al lui Benjamin Franklin, așa cum apare el cu 
o totuși rară sinceritate în autobiografia sa și împrejura- 
rea că el reduce faptul însuși de a i se fi dezvăluit „utili- 
tatea“ virtuţii la o revelaţie a lui Dumnezeu care prin 
aceasta a vrut să-l predestineze virtuţii arată că aici avem 
totuși de-a face și cu altceva decît cu o înfrumusețare a 
unor maxime pur egocentrice. În primul rînd, summum 

bonum” al acestei „etici“ — câștigarea de bani, de tot mai 
mulți bani, concomitent cu evitarea strictă a tuturor plă- 
cerilor neînfrînate — este lipsit total de puncte de vede- 
re eudaimoniste sau chiar hedoniste și este considerat ca 
scop în sine în asemenea măsură, încît el apare în orice 
caz ca ceva cu totul transcendent „fericirii“ sau „folosu- 
lui“ individual și pur și simplu neraţional.*? Omul este 
pus în relaţie cu cîștigul ca scop al vieţii sale, nu cîștigul 
în relație cu omul ca mijloc în scopul satisfacerii trebuin- 
țelor materiale ale vieţii sale. Această inversare, pur și 
simplu lipsită de sens pentru perceperea obiectivă a stă- 
rii „naturale“ a lucrurilor, cum am spune noi, este evi- 
dent într-un mod tot atît de necondiţionat un laitmotiv 
al capitalismului, după cum este ceva străin omului ne- 
atins de suflul lui. Dar această inversare conţine o serie 
de sentimente care intră într-un contact strîns cu anurmi- 
te idei religioase. La întrebarea: „de ce trebuie să se facă 
din om bani?“, Benjamin Franklin răspunde în autobio- 
grafia sa, deși era din punct de vedere religios un deist 
fără culoare, printr-un verset din Biblie, pe care i l-a im- 
primat în tinereţe tatăl său, un calvinist sever: „Dacă vezi 
un om iscusit în lucrul lui, acela poate sta lîngă împă- 
rați.“33 În măsura în care este legal, cîștigul de bani în ca- 
drul ordinii economice moderne este rezultatul și expre- 
sia iscusinţei profesionale, și această iscusință este, după cum 
se poate constata fără nici o dificultate, realmente alfa și 
omega moralei lui Franklin, așa cum o întîlnim în locul 
citat, ca și în toate scrierile sale, fără nici o excepție.34 
Într-âdevăr, acea idee originală care ne este astăzi atât 
de la îndemînă, dar în realitate este atît de puţin de la 
sine înțeleasă, cea a datoriei profesionale, o datorie pe care 
fiecare ar trebui s-o simtă și o simte față de conținutul 
activităţii sale „profesionale“, indiferent din ce constă ea, 

în special indiferent de faptul dacă ea trebuie să apară per- 
ceperii obiective ca o pură valorificare a forței sale de mun- 
că sau numai a posesiunilor sale materiale (în calitate de 
„capital“) — această idee este caracteristică „eticii socia- 
le“ a culturii capitaliste, mai mult chiar, are pentru ea o 
însemnătate constitutivă. Nu pentru că această idee ar fi 
crescut numai pe solul capitalismului. Dimpotrivă, mai 
tîrziu o vom urmări retrospectiv. Firește că afirmăm cu atît 
mai puțin că pentru capitalismul modern însușirea subiec- 
tivă a acestei maxime etice de către purtătorii săi indivi- 
duali, cum ar fi întreprinzătorii și muncitorii din între- 
prinderile capitaliste moderne, ar fi o condiţie a dăinuirii. 
Ordinea economică actuală capitalistă este un cosmos imens 
în care individul este proiectat prin naștere și care îi este 
dat, cel puţin ca individ, ca o carapace nemodificabilă în 
fapt, în care el este silit să trăiască. El impune fiecăruia, în 
măsura în care este prins în hățișul legăturilor de piață, 
normele acţiunilor sale economice. Fabricantul care acţio- 
nează mult timp împotriva acestor norme este eliminat 
implacabil prin mijloace economice, după cum și mun- 
citorul care nu li se poate adapta sau nu vrea să li se adap- 
teze este aruncat în stradă ca șomer. 

Capitalismul modem, ajuns să domine viața economi- 
că, își educă și își creează prin selecție economică subiec- 
ţii economici de care are nevoie: întreprinzătorii și mun- 
citorii. Tocmai aici devin palpabile limitele noțiunii de 
„selecţie“ ca mijloc de explicare a unor fenomene istori- 
ce. Pentru ca acel mod de viaţă și noua concepție despre 
profesie adaptate specificului capitalismului să fie „se- 
lecționate“, adică să le învingă pe celelalte, este evident 
că ele trebuie mai întîi să fi apărut și aceasta nu la indivi- 
zii izolați, ci ca un mod de a privi lumea împărtășit de gru- 
puri de oameni. Tocmai această apariție urmează să fie ex- 
plicată. Abia mai tîrziu vom ajunge să discutăm în amănunt 
reprezentarea materialismului istoric naiv, potrivit căru- 

ia asemenea „idei“ iau naștere ca „reflectare“ sau ca „su- 
prastructură“ a unor situații economice. Pentru scopul ur- 
mărit de noi aici este suficient să menționăm că în patria 
hui Benjamin Franklin (Massachussets) „Spiritul capita- 
list“ (în sensul adoptat aici de noi) era, nu încape nici o 
îndoială, prezent înaintea „dezvoltării capitaliste“ (plîn- 
geri împotriva fenomenelor specifice de încercare de a ob- 
ține profit prin încărcarea socotelilor apar în Noua Anglie, 
spre deosebire de alte regiuni ale Americii, încă în 1632) 
și că în coloniile învecinate, viitoarele state sudice ale Uni- 
unii, el era incomparabil mai puțin dezvoltat, în ciuda 
faptului ca acestea din urmă fuseseră întemeiate de mari 
capitaliști în scopuri de afaceri, în timp ce coloniile din 
Noua Anglie î își datorează apariția unor predicatori ș Și gra- 
duates* împreună cu mici burghezi, meseriași și yeomeni”, 
din motive religioase. În orice caz, aici raportul cauzal este 
invers decît s-ar postula din punct de vedere „materia- 
list“. Dar tinerețea unor asemenea idei este în general mai 
spinoasă decît presupun teoreticienii „suprastructurii“ și 
dezvoltarea lor nu este ca aceea a unei flori. Spiritul capi- 
talist, în sensul pe care l-am dat pînă aici acestui concept, 
a trebuit să se impună printr-o luptă grea contra unui uni- 
vers de forţe ostile. În Antichitate ca și în Evul Mediu, o 

mentalitate ca aceea din considerațţiile citate ale lui Ben- 
jamin Franklin, care și-a cîștigat adeziunea întregului po- 
por, ar fi fost proscrisă*5 ca expresie a celei mai murdare 
zgîrcenii și a unei lipse totale de demnitate, cum mai fac 
și astăzi de regulă grupurile sociale care sînt cel mai pu- 
țin integrate în economia capitalistă modernă sau care sînt 
cel mai puțin adaptate acesteia. Şi nu pentru că „instinc- 
tul de cîștig“ ar mai fi fost necunoscut sau nedezvoltat 
în epocile precapitaliste, după cum s-a spus de atîtea ori 

sau pentru ca auri sacra fames' ar fi fost atunci sau ar fi și 
astăzi mai mică în afara capitalismului burghez decât în 
interiorul sferei specific capitaliste, așa cum își închipuie 
romanticii moderni. Nu în aceasta constă deosebirea din- 
tre „spiritul“ capitalist și cel precapitalist. Aviditatea man- 
darinului chinez, a aristocratului din Roma veche, a mo- 
șierului modem rezistă la orice comparație. Și auri sacra 
fames a birjarului sau barcagiului napolitan sau chiar a 
reprezentanților asiatici ai unor meserii asemănătoare, la 
fel ca și a meșteșugarului din țările sud-europene sau asia- 
tice, se exprimă, după cum poate simți fiecare pe pielea lui, 
chiar într-un mod cu mult mai percutant și, mai ales, mai 
lipsit de scrupule decît cea a unui englez aflat în aceeași 
situaţie.* Dominația universală a lipsei absolute de scrupule 
în afirmarea interesului propriu cu ocazia cîștigului de 
bani a fost specifică țărilor a căror dezvoltare burghe- 
zo-capitalistă — măsurată după etaloanele evoluției oc- 
cidentale — a rămas „înapoiată“. După cum știe oricare 
fabricant, lipsa de coscienziosită a muncitorilor” din țări 
ca Italia, spre deosebire de Germania, a fost una din pie- 
dicile principale în dezvoltarea lor capitalistă și, într-o 
anumită măsură, continuă să fie. Capitalismul nu poate 
avea nevoie de reprezentantul practic al „liberului arbi- 
tru“ nedisciplinat ca muncitor, la fel cum — după cum 
am putut învăţa încă de la Franklin — nu poate avea ne- 
voie de omul de afaceri a cărui comportare îl trădează 
ca lipsit de scrupule. Deci deosebirea nu este generată 
de evoluția inegală a „dorinței“ de bani. Auri sacra fames 
este tot atît de veche ca și istoria omenirii pe care o cu- 
noaștem. Vom vedea însă că cei care i s-au dedicat instinc- 
tiv și neînfrînat — ca acel căpitan olandez care „voia, de 
dragul cîștigului, să treacă cu corabia prin iad, chiar dacă 
și-ar fi pîrlit pînzele“ — nu sînt nicidecum reprezentanţi ai 

acelei mentalități din care s-a desprins „spiritul“ capitalist 
specific modern ca fenomen de masă, şi acesta este lucrul cel 
mai important. Cîștigul fără scrupule, lipsit de orice le- 
gătură cu vreo normă lăuntrică, a existat în toate epoci- 
le istorice, oriunde și oricum era realmente posibil. Ca 
și războiul și pirateria, nu era împiedicat nici comerțul 
liber, fără nici un fel de norme în relaţiile cu oameni străini 
de neam și de țară. „Morala în exterior“ permitea ceea ce 
în relaţiile „dintre fraţi“ era condamnabil. După cum, în 
exterior, cîștigul capitalist ca „aventură“ s-a practicat în 
toate rînduielile economice care au cunoscut obiecte de 
tezaurizare de genul banilor și care ofereau șanse de a le 
valorifica — prin beneficii ecleziastice, prin arendarea strîn- 
gerii impozitelor, prin împrumuturi de stat, prin finanța- 
re de războaie, curți princiare, funcționari —, tot astfel a 
existat pretutindeni și acea mentalitate lăuntrică de aven- 
turier, sfidînd orice bariere morale. Lipsa de scrupule ab- 
solută și conștientă a setei de cîștig; era adeseori în cea mai 
strictă legătură cu tradiţia. Şi, o dată cu fărîmițarea tradi- 
ției și cu pătrunderea mai mult sau mai puțin profundă 
a cîștigului liber și în interiorul normelor sociale, nu avea 
loc de obicei o afirmare etică și o consolidare a noului, 
ci acesta obișnuia să fie tratat ca tolerat doar faptic, fie ca 
indiferent din punct de vedere etic, fie ca neplăcut, dar 
din păcate inevitabil. Aceasta a fost nu numai atitudinea 
normală a oricărei doctrine etice, ci — fapt mult mai im- 
portant — și a comportamentului practic al omului me- 
diu din epoca precapitalistă. „Precapitalistă“ în sensul că 
valorificarea rațională, prin activitate continuă a capitalu- 
lui și organizarea rațională capitalistă a muncii încă nu de- 
veniseră forțele dominante de orientare a acțiunii econo- 
mice. Tocmai această comportare a fost însă una din cele 
mai puternice piedici lăuntrice de care s-a lovit pretutin- 
deni adaptarea omului la premisele economiei burghe- 
ze capitaliste ordonate. 

Adversarul cu care trebuia să lupte în primul rînd „spi- 
ritul“ capitalismului, în sensul unui stil de viață anumit, 
legat de norme, apărînd-în haina unei „etici“, a fost acel 
gen de simţire și de comportare care ar putea fi numit fra- 
diționalism. Şi aici trebuie suspendată orice încercare a unei 
„definiții“ delimitante. Mai mult decît atât, clarificăm — 
firește și aici în mod provizoriu — cu ajutorul cîtorva ca- 
zuri speciale ceea ce se înțelege prin aceasta, începînd de 
jos, de la muncitori. 

Unul din mijloacele tehnice pe care întreprinzătorul 
modern obișnuiește să le folosească pentru a obține de la 
muncitorii „săi“ un randament maxim și a mări intensi- 
tatea muncii este salariul în acord. De exemplu, în-agricul- 
tură, un caz care impune imperativ cea mai probabilă spo- 
rire a intensității muncii obișnuiește să fie cel al strîngerii 
și adăpostirii recoltei, dat fiind că, în special cînd vremea 
este schimbătoare, șanse extraordinare de cîștig; sau de 
pierdere depind de maxima rapiditate a acestei operații. 
In mod corespunzător, în acest caz se obișnuiește să se re- 
curgă la un sistem de remunerare în acord. Dat fiind că, 
o dată cu creșterea rezultatelor și a intensității activității, 
interesul întreprinzătorilor în accelerarea recoltării este 
în general de obicei tot mai mare, este firesc să se fi încer- 
cat mereu să se cointereseze muncitorii în sporirea capa- 
cității lor de muncă prin ridicarea tarifelor în acord, dîn- 
du-li-se astfel ocazia de a realiza un câștig, extraordinar 
de ridicat pentru ei, într-un interval de timp scurt. Aici 
însă s-au ivit dificultăți sui-generis. Adeseori mărirea ta- 
rifelor în acord a avut ca efect nu creșterea randamentu- 
lui muncii, ci diminuarea lui pe unitate de timp, deoa- 
rece muncitorii au reacționat la ridicarea acordului nu 
prin sporirea, ci prin micșorarea randamentului zilnic. 
De exemplu, un om care primea l marcă pentru cositul 
cerealelor de pe un pogon cosea 2 1/2 pogoane pe zi, câș- 
tigînd astfel 2 1/2 mărci. După mărirea tarifului cu 25 de 

pfenigi la pogon, nu a cosit, așa cum s-a sperat, avînd în 
vedere marea ocazie de cîștig, 3 pogoane pentru a cîști- 
ga astfel 3,75 mărci, ceea ce nu ar fi fost prea greu, ci nu- 
mai 2 pogoane pe zi, pentru că în felul acesta el câștiga 
tot 2 1/2 mărci ca și pînă atunci, întrucît, după cum se 
spune în Biblie, atîta îi era „de ajuns“. Cîștigul suplimen- 
tar îl atrăgea mai puțin decît munca mai puțină. El nu se 
întreba cât ar putea cîștiga pe zi dacă ar presta cantitatea 
de muncă maxim posibilă, ci cât ar trebui să muncească 
pentru a câștiga cele 2 1/2 mărci pe care le încasa pînă atunci 
și cu care își satisfăcea nevoile tradiționale. Este un exem- 
plu de comportament care urmează să fie numit „tradi- 
ționalism“. Omul acceptă, prin natura sa, să cîștige nu bani 
mai mulți și tot mai mulți, ci să trăiască pur și simplu, să 
trăiască așa cum este obișnuit și să cîștige atît cât are nevoie 
pentru aceasta. Pretutindeni unde capitalismul modern 
și-a început opera de creștere a „productivității“ muncii 
omenești prin creșterea intensității, s-a izbit de rezisten- 
ţa extraordinar de tenace a acestui laitmotiv al muncii din 
economia precapitalistă. Chiar și în zilele noastre întîm- 
pină pretutindeni această rezistență, cu atît mai mare cu 
cât este „mai înapoiată“ din punct de vedere capitalist mun- 
citorimea pe care trebuia s-o folosească. Ca să revenim 
la exemplul nostru — deoarece tarifele mai ridicate nu 
au stimulat „spiritul de câștig“, s-a încercat mijlocul in- 
vers: acela de a-l obliga pe muncitor, prin reducerea salariu- 
lui, să dea randament mai mare pentru a-și menține cîști- 
gul. Oricum, la o examinare imparțială se părea și se pare 
că un salariu scăzut este corelat cu un profit ridicat și tot 
ce s-a plătit în plus la salariu trebuie să însemne o scădere 
corespunzătoare a profitului. De la bun început capitalis- 
mul a reluat mereu această încercare și timp de secole s-a 
considerat drept o dogmă faptul ca salariile joase sînt 
„productive“, cu alte cuvinte, că ele sporesc randamentul 
muncii, că, așa cum spusese încă Pieter de la Cour — în 

această privință, după cum vom vedea, gîndind perfect 
în termenii vechiului calvinism — poporul muncește nu- 
mai pentru că și atîta timp cât este sărac. 

Dar eficiența acestui mijloc aparent atît de convingă- 
tor are limitele sale.%8 Fără îndoială că, pentru dezvolta- 
rea sa, capitalismul avea nevoie de prezența unor exce- 
dente de populație pe care să le poată angaja temporar, 
la prețuri reduse, pe piața muncii. Numai că o „armată 
de rezervă“ prea mare favorizează uneori o expansiune 
cantitativă, dar frînează dezvoltarea sa calitativă, și anu- 
me trecerea la forma de organizare care utilizează mun- 
ca în mod intensiv. Un salariu scăzut nu este deloc iden- 
tic cu o muncă ieftină. Poate chiar și din punct de vedere 
cantitativ, randamentul muncii scade în orice împrejurări 
cînd salariul este insuficient din punct de vedere fizio- 
logic și asta conduce pe termen lung la „trierea celor in- 
capabili“. Silezianul mediu din zilele noastre cosește de- 
punînd maximum de efort puţin peste două treimi din 
cât cosește în același număr de ore pomeranianul sau cel 
din Mecklenburg, mai bine plătit și mai bine hrănit. În 
comparație cu germanul, polonezul dă rezultate mai mici 
în munca fizică, și anume, cu atît mai mici cu cît regiu- 
nea din care provine este mai estică. Dar chiar și din punc- 
tul de vedere strict al afacerilor salariul scăzut nu are efect 
ca suport al dezvoltării capitaliste în toate cazurile în care 
este vorba de realizarea unor produse care cer munci ca- 
lificate (învățate), manipularea unor mașini scumpe și care 
se pot defecta ușor sau o mare atenţie și inițiativă. Aici 
salariul scăzut nu este rentabil și efectul va fi pînă la urmă 
opus celor intenționate. Căci în asemenea cazuri nu este 
nevoie numai de un înalt simț al răspunderii, ci, în ge- 
neral, de o mentalitate care, cel puţin în timpul lucrului, 
se detașează de preocuparea permanentă de a cîștiga sa- 
lariul obișnuit cu un maximum de comoditate și un mi- 
nimum de randament, și transformă munca într-un fel de 

scop în sine, într-o „vocație“. Dar o asemenea mentalita- 
te nu este dată de natură. Ea nu poate fi generată în mod 
direct nici de salarii mari, nici de salarii mici, ci este nu- 
mai rezultatul unui îndelungat proces educațional. Astăzi 
capitalismul bine instalat și fixat reușește să-și recruteze 
relativ ușor muncitorii în toate țările industrializate, iar 
în cadrul diferitelor țări în parte în toate regiunile indus- 
triale. În trecut această recrutare era în fiecare caz în par- 
te o problemă extrem de dificilă.% Dar chiar și astăzi ea 
nu-și atinge țelul fără ajutorul puternic de care, așa cum 
vom vedea în cele ce urmează, a beneficiat în perioada 
devenirii sale. Putem explica ceea ce avem în vedere ia- 
răși cu ajutorul unui exemplu. Astăzi muncitoarele, în spe- 
cial cele necăsătorite, oferă imaginea unei munci înapo- 
iate, tradiționaliste. Aproape toți patronii care angajează 
fete și în special fete germane se plîng de faptul că ele nu 
au capacitatea și dorința de a renunţa la felul de a munci 
moștenit și învățat odată, pentru unul mai practic, de a 
se adapta unor noi forme de muncă, de a învăţa și de a-și 
concentra gîndirea sau măcar dea o utiliza. Discuţiile cu 
privire la posibilitatea de a face munca mai ușoară și mai 
ales mai eficientă se lovesc la ele de o neînțelegere totală, 
ridicarea tarifelor în acord se lovește fără efect de zidul 
obișnuinței. De regulă, lucrurile stau altfel — fapt nu lip- 
sit de importanță pentru considerațiile noastre — numai 
cu fetele avînd o educaţie specific religioasă, fetele pro- 
venind din mediul pietist. Se spune adesea — și unele 
calcule aritrnetice confirmă aceasta“ — că șansele cele mai 
mari pentru o educație economică se ivesc tocmai pentru 
această categorie. Capacitatea de a-și concentra gîndirea, 
ca și atitudinea absolut dominantă de „respect față de 
muncă“ se îmbină aici frecvent cu o riguroasă economici- 
tate care ține seama de cîștigul și cuantumul lui în gene- 
ral și de o lucidă stăpînire de sine și moderație care ridică 
enorm productivitatea. Terenul pentru această concepție 

despre muncă în calitate de scop în sine, de „vocaţie“, așa 
cum o cere capitalismul, este aici cel mai favorabil, șansa 
de a învinge inerția tradiționalistă, ca urmare a educației 
religioase, este aici cea mai mare. Chiar și această privire 
din prezentul capitalismului“! ne arată din nou că merită 
oricum să ne punem întrebarea cum s-au putut forma, la 
începuturile sale, aceste conexiuni între capacitatea de adap- 
tare capitalistă și orientările religioase. Că ele au existat 
și atunci într-o formă similară se poate conchide din multe 
fenomene izolate. Ura și persecuțiile la care au fost supuși, 
de exemplu, muncitorii metodiști în secolul al XVIII-lea 
de către colegii lor de muncă nu se raportau — așa cum 
sugerează atît de des în rapoarte distrugerea repetată a 
uneltelor lor — în nici un caz numai sau predominant la 
excentricitățile lor religioase, care în Anglia erau multe 
și chiar spectaculoase, ci la specificul lor „avînt de a munci“ 
cum s-ar spune în zilele noastre. 

Dar să revenim la prezent și anume de data aceasta la 
întreprinzători pentru a explica și aici importanţa „tradi- 
ționalismului“. 

În studiile sale privind geneza capitalismului“?, Som- 
bart a distins două mari „laitmotive“ între care s-a mișcat 
istoria economică: „satisfacerea nevoilor“ și „câștigul“, în 
funcție de măsura în care volumul nevoilor personale sau 
aspirația — independentă de limitele acestora — spre cîș- 
Hg și posibilitatea de a obține cîștigul devin hotărîtoare pen- 
tru genul și orientarea activității economice. Ceea ce el 
numește „economie bazată pe satisfacerea nevoilor“ pare 
la prima vedere să coincidă cu ceea ce am definit aici ca 
„tradiționalism economic“. Acesta este într-adevăr cazul 
dacă punem semnul egalității între „nevoi“ și „nevoi tra- 
diționale“. Dacă însă nu, atunci multe economii, care după 
forma lor de organizare trebuie considerate drept „capi- 
taliste“ — aceasta și în sensul definiției date de Sombart 
„capitalului“ într-un alt loc din lucrarea sa —., ies din ca- 

teg;oria economiilor bazate pe „câștig și trec în cea a „eco- 
nomiilor bazate pe satisfacerea nevoilor“. Căci chiar și 
unele economii care sînt conduse de către întreprinzători 
particulari sub forma unei circulații de capital (bani sau 
bunuri avînd valoare bănească) spre scopuri de câștig, 
prin achiziționarea de mijloace de producție și vînzarea 
de produse, deci, fără îndoială, ca „întreprinderi capita- 
liste“, pot avea, în același timp, și un caracter „tradițio- 
nalist“. Acest lucru s-a petrecut în cursul istoriei mai noi 
a economiei nu numai în mod excepțional, ci în mod re- 
gulat, cu întreruperi repetate și pătrunderi mereu noi și 
tot.mai puternice ale „spiritului capitalist“. Forma „ca- 
pitalistă“ a unei economii și spiritul în care ea este condu- 
să se află, ce-i drept, în general într-un raport reciproc 
„adecvat“, dar nu într-o interdependență cu caracter de 
„lege”! Şi dacă totuși folosim aici expresia provizorie de 
„Spirit al capitalismului (modern)“î pentru mentalitatea 
care aspiră în mod profesional, sistematic și rațional la un 
câștig, legitim așa cum a ilustrat exemplul lui Benjamin 
Franklin, acest lucru se întîmplă din motivul istoric că res- 
pectiva mentalitate și-a găsit în întreprinderea capitalis- 
tă modernă forma cea mai adecvată, iar, pe de altă parte, 
întreprinderea capitalistă a găsit în ea forța motrice spiri- 
tuală cea mai adecvată. Dar, ca atare, cele două se pot foar- 
te bine separa. Benjamin Franklin era cuprins de „spiritul 
capitalismului“ într-un timp în care întreprinderea sa tipo- 
grafică nu se deosebea formal cu nimic de oricare între- 
prindere meșteșugărească. Vom vedea că, în pragul epocii 
moderne, purtătorii mentalității pe care noi am numit-o 
aici „spirit al capitalismului“ nu erau numai — sau nu în 
mod predominant — întreprinzătorii capitaliști din patri- 
ciatul comercial, ci, în măsură mult mai mare, pături în 
ascensiune ale stării de mijloc meșteșugărești.1* Și în se- 
colul al XIX-lea, nu distinșii gentlemeni din Liverpool și 
din Hamburg, cu averile lor comerciale moștenite, ci par- 

veniții în ascensiune proveniți din mediile mult mai Mo- 
deste din Manchester sau din Renania și Westfalia au fost 
reprezentanții lui clasici. Situația era asemănătoare încă în 
secolul al XVI-lea. Industriile nou apărute atunci au fost 
create cu precădere de către parveniți.16 

Funcționarea unor bănci, de exemplu, sau a uriei mari 
firme de comerț exterior, sau a unui mare magazin de vîn- 
zare cu amănuntul, sau a unei mari întreprinderi care folo- 
sește munca la domiciliu pentru producerea unor mărfuri 
este cu siguranță posibilă numai sub forma unei întreprin- 
deri capitaliste. Totuși toate acestea pot fi conduse într-un 
spirit strict tradiționalist. Afacerile marilor bănci de emi- 
siune nu pot fi conduse într-un alt mod; comerțul maritim 
al unor epoci întregi s-a bazat pe monopoluri și regula- 
mente avînd un caracter strict tradiționalist; în comerțul 
cu amănuntul — și nu este vorba aici de pungașii mărunți 
lipsiţi de capital care strigă astăzi după ajutor de stat — 
revoluționarea care pune capăt vechiului tradiționalism 
este în plină desfășurare: aceeași răsturnare care a desfi- 
ințat vechile forme ale întreprinderii bazate pe munca la 
domiciliu cu care munca la domiciliu modemă este înru- 
dită numai formal. Cum are loc această revoluționare și. 
ce înseamnă ea vom ilustra cu ajutorul unui caz special, 
oricît de cunoscute sînt aceste lucruri. 

Pînă către mijlocul secolului trecut, viața unui între- 
prinzător care folosea munca la domiciliu, cel puțin în unele 
ramuri ale industriei textile continentale“, era, după cri- 
teriile de astăzi, destul de tihnită. Desfășurarea ei poate 
fi descrisă astfel: țăranii veneau cu țesăturile lor — adesea 
(în cazul inului) confecționate parțial sau total dintr-o ma- 
terie primă produsă chiar de ei — în orașul în care locuiau 
întreprinzătorii și primeau, după o inspectare atentă, ade- 
seori oficială, a calităţii, prețurile obișnuite. Clienţii între- 
prinzătorilor erau comercianții intermediari specializați 
în desfacerea pe toate distanțele mai mari, care veneau și 

ei din locurile lor de reședință, de cele mai multe ori nu 
după mostre, ci după sortimentele obișnuite cumpărate 
din depozit sau comandate cu mult timp înainte și pe baza 
acestora, eventual, făceau apoi țăranilor alte comenzi. Călă- 
toriile personale la clienți aveau loc cel mult la intervale 
mari. De obicei era suficientă corespondenţa sau, cu timpul, 
trirniterea de mostre. Un număr moderat de ore de birou 
poate 5-6 pe zi, uneori mult mai puține, dar în perioadele 
de campanie, dacă exista așa ceva, mai multe —, un cîș- 
tig destul de bun pentru o viață decentă, iar în timpurile 
bune și pentru a pune cîte ceva deoparte strîingînd o mică 
avere — în mare, concurenții se împăcau bine între ei, avînd 
în vedere caracterul comun al principiilor de afaceri, frec- 
ventarea zilnică a cîrciumilor la care se mai adăuga un pă- 
hărel de seară, cîte o mică petrecere intimă, în general un 
ritm de viaţă tihnit. 

__ Din orice punct de vedere, aceasta era o formă „capita- 
listă“ de organizare, dacă acordăm atenţie caracterului pur 
negustoresc-comercial al întreprinzătorilor, dacă se ține 
seama și de necesitatea intervenţiei capitalurilor rulate 
în afacere și, în sfîrșit, dacă nu se omite latura obiectivă 
a procesului economic și genul de contabilitate. Era însă 
o economie „tradiționalistă“, dacă avem în vedere spiritul 
care îl anima pe întreprinzător: viața tradițională, cuan- 
tumul tradițional al profitului, cantitatea tradițională de 
muncă, tipul tradițional de conducere a afacerilor și de 
raporturi cu muncitorii și cercul esențialmente tradițional 
al clienţilor, al modului de atragere a clientelei și al desfa- 
cerii dominau întreaga activitate, stăteau, s-ar putea spune, 
la baza „ethosului“ acestui cerc de întreprinzători. 

La un moment dat, pe neașteptate, această tihnă a fost 
zdruncinată, adeseori fără să se fi produs vreo modifi- 
care a formei de organizare, precum ar fi trecerea la siste- 
mul deschis de fabrică, la războiul de ţesut mecanic etc. 
Lucrurile au decurs de cele mai multe ori în felul următor: 
un tînăr, dintr-o familie de organizatori ai muncii la do- 

miciliu de la oraș, s-a dus la țară, și-a ales cu grijă țesăto- 
rii de care avea nevoie, a intensificat treptat dependența 
acestora și controlul asupra lor, transformîndu-i astfel din 
țărani în muncitori. Pe de altă parte, tînărul întreprinză- 
tor a luatîn mînă desfacerea apropiindu-se cît mai direct 
de ultimii cumpărători, a început să se ocupe el însuși 
de prăvăliile cu amănuntul, a început să atragă personal 
clienţii, să-i viziteze regulat în fiecare an, dar mai ales a 
știut să adapteze calitatea produselor exclusiv la nevoi- 
le și dorințele acestor clienţi, să le facă „după plac“ și în 
același timp a început să aplice principiul „preţ mic, de- 
ver mare“. După aceea s-a repetat ceea ce întotdeauna 
și pretutindeni este urmarea unui asemenea proces de „ra- 
ționalizare“: cine nu urcă trebuie să coboare. O dată cu 
dezlănțuirea concurenței acerbe idila s-a destrămat, s-au 
acumulat averi considerabile care nu au fost depuse la 
bancă, ci mereu reinvestite în afacere. Vechea viață con- 
fortabilă și tihnită a cedat în faţa celei mai drastice cum- 
pătări — la cei care se conformau și ajungeau sus, pentru 
că nu voiau să consume, ci să cîștige, la cei care rămîneau 
la vechile obiceiuri, pentru că erau nevoiți să se restrîngă.15 
Lucrul cel mai important este că, de regulă, această revo- 
luţie nu a fost determinată de un aflux de bani noi — în 
unele din cazurile cunoscute de mine, cu un capital de 
cîteva mii împrumutat de la rude a fost pus în mișcare 
întregul proces de revoluționare —, ci de spiritul nou, 
„Spiritul capitalismului modem“, care începuse să plu- 
tească în aer. Cînd se pune problema forțelor motrice ale 
expansiunii capitalismului modem, ceea ce interesează 
în primul rînd nu este proveniența rezervelor de bani care 
au putut fi valorificate într-un mod capitalist, ci dezvol- 
tarea spiritului capitalist. Acolo unde apare și găsește te- 
ren propice, el își procură resursele bănești ca mijloace de 
funcţionare și nu invers.4% Dar de obicei apariţia lui nu era 
agreată. Primul inovator era întîrnpinat cu un val de neîn- 
credere, uneori de ură, mai ales de revoltă morală; adese- 

ori (cunosc mai multe asemenea cazuri) începea urzirea 
de legende despre umbre misterioase în trecutul respec- 
tivului. Este greu ca cineva să fie atît de naiv ca să nu ob- 
serve că tocmai un asemenea întreprinzător „de stil nou“ 
poate fi ferit de pierderea stăpînirii de sine, a limpezimii 
gîndirii și de eșecul moral și economic numai printr-un 
caracter deosebit de putemic, că pe lîngă claritatea pri- 
virii și puterea acțiunii mai sînt și anumite și foarte pro- 
nunțate calități „etice“ prin care, în cazul unor asemenea 
inovații, își cîștigă total indispensabila încredere a clien- 
ților și a muncitorilor. Aceste calităţi îi menţin forța ne- 
cesară pentru depășirea nenumăratelor obstacole și mai 
cu seamă îl fac în stare de efortul mult mai mare în mun- 
că cerut de acum înainte de la întreprinzător și care este 
incompatibil cu vechiul confort și vechile plăceri ale vie- 
ţii. Aceste calități etice sînt însă de altă natură decât cele 
adecvate tradiționalismului din trecut. 

Tot astfel, de regulă, nu speculanțţii nesăbuiți și lipsiți 
de scrupule, aventurierii economici, care au existat în toa- 
te epocile istoriei economice și nici pur și simplu „marii fi- 
nanciari“ nu au fost cei care au determinat această coti- 
tură aparent puțin spectaculoasă, dar hotărîtoare pentru 
impregnarea vieții economice cu acest spirit nou, ci oame- 
nii crescuți la școala dură a vieţii, chibzuiți și îndrăzneţi în 
același timp, dar mai ales cumpătați şi perseverenți, per- 
spicace și dăruiți total, avînd concepții și „principii“ strict 
burgheze. 

Cineva ar putea fi înclinat să creadă că aceste calităţi 
morale personale nu ar avea nimic de-a face cu vreo ma- 
ximă etică sau chiar cu vreo idee religioasă, că după o atare 
orientare esențial este că ceva negativ — și anume capa- 
citatea de ă se sustrage tradiţiei, deci mai degrabă „ilumi- 
nismul“ liberal — este baza adecvată pentru un stil de 
viață comercial. Într-adevăr, în zilele noastre așa și este în 
general. Nu numai că de regulă lipsește un raport între mo- 
dul de viață și baza lui religioasă, ci, acolo unde există, 

el este de obicei de natură negativă, cel puțin în Germa- 
nia. Cei plini de „spirit capitalist“ sînt astăzi de obicei dacă 
nu de-a dreptul ostili bisericii, cel puţin indiferenți față de 
ea. Ideea cucernicei plictiseli a paradisului nu este tocmai 
ispititoare pentru firea lor activă, iar religia le apare ca 
un mijloc de a-l distrage pe om de la munca pe solul aces- 
tui pămînt. Dacă i-am întreba pe ei care este „sensul“ goa- 
nei lor neîncetate, care nu e niciodată mulțumită cu ce are 
și care de aceea tocmai în condițiile în care viața este orien- 
tată spre lumea aceasta ar trebui să pară atît de absurdă, 
ei ar răspunde uneori, dacă ar ști să dea vreun răspuns, 
că o fac din „grijă pentru copii și nepoți“, dar mai ade- 
sea — dat fiind că acest motiv nu le este caracteristic, ci 
a avut același efect și asupra omului „tradiționalist“ — 
spun pur și simplu că „nu mai pot trăi“ fără afaceri, fără 
o activitate continuă. Aceasta este fără îndoială singura 
motivație adevărată și ea exprimă în același timp elemen- 
tul nerațional al acestui mod de viaţă din punctul de ve- 
dere al fericirii personale, și anume că omul există pentru 
afaceri, și nu invers. Se înțelege de la sine că senzația pu- 
terii și a prestigiului pe care o dă avuţia își are rolul ei: în- 
tr-un mediu în care fantezia unui întreg popor se îndreap- 
tă spre ceea ce este mare din punct de vedere pur cantitativ, 
cum este cazul Statelor Unite, acest romantism al cifrelor 
acționează cu o magie irezistibilă asupra „poeților“ din rîn- 
durile oamenilor de afaceri. Totuși, în general, nu întreprin- 
zătorii marcanți și cei cu succes permanent se lasă capti- 
vaţi de acest farmec. În fine, pătrunderea în rîndul celor 
ce posedă fidei comis și al aristocrației banului cu fii a că- 
ror purtare la universitate sau în corpul ofițeresc încearcă 
să le mascheze obîrșia, așa cum este biografia obișnuită a 
familiilor germane de parveniţi capitaliști, reprezintă un 
produs de un epigonism decadent. „Tipul ideal“ al între- 
prinzătorului capitalist”, așa cum a fost el reprezentat și 
la noi prin cîteva proeminente exemple, nu are nimic co- 

mun cu asemenea parveniți, mai grosolani sau mai stilați. 
El evită ostentația și cheltuiala inutilă, la fel ca și plăce- 
rea conștientă a puterii sale și prețuirea, mai degrabă in- 
comodă pentru el, a semnelor exterioare ale prestigiului 
social de care se bucură. Cu alte cuvinte, modul său de 
viață poartă adeseori — și vom fi nevoiţi să insistăm toc- 
mai asupra semnificației istorice a acestui fenomen im- 
portant pentru noi — o anumită aură ascetică, așa cum 
apare ea pregnant în „predica“ lui Franklin citată mai îna- 
inte. Acest întreprinzător manifestă nu rar, ci, dimpotri- 
vă, destul de frecvent o anumită doză de modestie rece, 
care este mult mai sinceră decît acea rezervă pe care știe 
să o recomande cu atîta înțelepciune Benjamin Franklin. 
Din bogăţia sa el „nu are nimic“ pentru propria persoa- 
nă, cu excepția senzaţiei neraționale a unei bune „practi- 
cări a profesiei“ 

Tocmai asta e ceea ce apare pentru omul precapitalist 
de neconceput și enigmatic, murdar și demn de dispreț. 
Faptul că cineva își propune ca scop al unei vieți de mun- 
că exclusiv ideea de a coborî o dată și o dată în mormînt 
împovărat de bani și de averi pare explicabil numai ca pro- 
dus al unor instincte perverse, al lui auri sacra fames. 

În prezent, în cadrul instituțiilor noastre politice, de 
drept privat și economice, date fiind formele de întreprin- 
deri și structura proprie economiei noastre, acest „spirit“ 
al capitalismului ar putea fi înțeles, după cum am spus, 
ca un produs pur al adaptării. Ordinea economică capita- 
listă are nevoie de acest devotament față de „profesia“ cîș- 
tigului de bani: ea este un mod de comportare față de bu- 
nurile exterioare atît de adecvat acelei structuri, atît de legat 
de condiţiile victoriei în lupta economică pentru supravie- 
țuire, încât astăzi nici vorbă nu mai poate fi de o legătură 
necesară între acel mod de viaţă „chrematist“ și vreo „con- 
cepție despre lume“ unitară. Ea nu mai are nevoie să se 
lase purtată de vreo aprobare a unor autorități religioase 
și percepe influențarea vieții economice de către normele 


58 ETICA PROTESTANTĂ ȘI SPIRITUL CAPITALISMULUI 


bisericești — în măsura în care acest lucru mai e palpa- 
bil — ca obstacole, la fel ca și reglementarea ei de către 
stat. De obicei „concepţia despre lume“ este determinată 
de constelația de interese comerciale și sociale. Cine nu-și 
adaptează modul de viaţă la condiţiile succesului capita- 
list merge în jos sau nu ajunge sus. Dar acestea sînt feno- 
mene ale unei vremi în care capitalismul modem, o dată 
victorios, s-a desprins de vechiul său sprijin. După cum 
odinioară el a nimicit vechile forme ale reglementării me- 
dievale a economiei numai în alianță cu puterea de stat 
modernă în devenire, tot astfel ar putea să fi fost cazul — 
spunem noi deocamdată — pentru relațiile sale cu forțe- 
le religioase. Dacă sau în ce sens lucrurile s-au întîrnplat 
așa constituie tocmai obiectul studiului de față. Căci nu 
e nevoie de nici o dovadă a faptului că acea concepție cu 
privire la cîștigul de bani ca scop în sine care îl obligă pe 
om, deci ca „profesie“, a fost contrară sensibilităţii mo- 
rale a unor epoci întregi. In propoziția considerată atunci 
ca autentică: Deo placere vix potest” care a trecut în dreptul 
canonic (la fel ca și pasajul din Evanghelie cu privire la do- 
bîndă)! și care se aplica activității negustorilor calificată 
de Toma drept turpitudo”, care se aplica pînă și activită- 
ților lucrative inevitabile, deci permise din punct de vede- 
re etic, zăcea un înalt grad de toleranță a doctrinei catoli- 
ce față de interesele orașelor italiene atît de strîns legate 
politic de biserică prin forțele pecuniare, în ciuda unor 
concepții radical antichrematiste ale unor cercuri destul 
de largi.%? Și chiar și acolo unde doctrina s-a acomodat și 
mai mult, ca, de exemplu, la Antonin din Florența, nu a 
dispărut niciodată cu totul simțărnîntul că activitatea avînd 
drept scop în sine cîștigul este de fapt un pudendum ” pe 
care numai necesitățile nealterabile ale vieții ne obligă să-l 


” Cu greu poate să-i placă lui Dumnezeu. 
”” Faptă urîtă, necuviinţă. 
”” Lucru de rușine. 

tolerăm. Unii moraliști de atunci, mai ales cei aparținînd 
școlii nominaliste, luau începuturile de afaceri capitalis- 
te ce se dezvoltau ca atare și încercau să le prezinte drept 
admisibile, comerțul în special, drept necesar, iar „indus- 
tria“ care se dezvolta în cadrul acestor forme ca o sursă 
legitimă de profit și, ca atare, ireproșabilă din punct de 
vedere etic; dar —nu fără contradicții — doctrina domi- 
nantă respingea „spiritul“ cîștigului capitalist considerîn- 
du-l turpitudo sau cel puțin nu-i putea da o apreciere eti- 
că pozitivă. O concepție „morală“ ca cea a lui Benjamin 
Franklin ar fi fost pur și simplu imposibilă. În primul rînd 
chiar pentru cercurile capitaliste munca aceasta era, atunci 
cînd se situau pe terenul tradiției bisericești, în cel mai 
bun caz ceva indiferent din punct de vedere moral, ceva 
tolerat și totuși îndoielnic din punctul de vedere al mîn- 
tuirii, fie și din cauza permanentei primejdii de a intra 
în conflict cu interdicția cametei de către biserică. Așa 
cum dovedesc izvoarele, la moartea unor oameni bogați 
sume considerabile socotite drept „bani de conștiință“ se 
scurgeau spre instituțiile bisericești, iar în unele cazuri că- 
tre foști debitori drept usura” care Li s-ar fi luat pe nedrept. 
O altă poziție au adoptat (pe lîngă curentele eretice sau 
altele considerate îndoielnice) numai cercurile patriciene 
care sufletește se eliberaseră deja de tradiţie. Dar chiar 
scepticii și anticlericalii obișnuiau să-și încheie pentru ori- 
ce eventualitate socotelile cu biserica prin sume paușa- 
le, ca măsură de precauție față de incertitudinile stării de 
după moarte și dat fiind că (potrivit unei concepții mai 
libere foarte răspîndite) supunerea exterioară față de po- 
runcile bisericii era suficientă pentru „mîntuire“' 5 Toc- 
mai prin aceasta se dezvăluie cu claritate ceea ce după 
propria credinţă a celor în cauză era imoral sau antimoral 
în activitatea lor. Cum s-a transformat acest comportament 
în cel mai bun caz tolerat din punct de vedere moral în 

„vocație“ în sensul lui Benjamin Franklin? Cum se poate 
explica din punct de vedere istoric faptul că în centrul dez- 
voltării capitaliste a lumii de atunci, în Florența secole- 
lor al XIV-lea și al XV-lea — piața banilor și capitalului 
tuturor marilor puteri politice — era considerat a fi îndo- 
ielnic sau cel mult tolerabil din punct de vedere moral ceea 
ce în relaţiile dintre coloniștii mic-burghezi din Pennsyl- 
vania secolului al XVIII-lea — unde din cauza lipsei de 
bani economia ameninţa să revină la schimbul în natură 
și unde nu era nici urmă de mari întreprinderi lucrative, 
iar băncile abia începeau să apară — putea trece drept 
conţinut al unui mod de viață lăudabil, ba chiar insistent 
recomandabil din punct de vedere moral? A vorbi aici de 
o „reflectare“ a relaţiilor „materiale“ în „suprastructura 
ideală“ ar fi o curată absurditate. În sfera căror idei își avea 
deci obîrșia încadrarea unei activități — care, privită din 
afară, era orientată exclusiv spre realizarea de câștig — 
în categoria „vocației“ față de care individul se simțea 
obligat? Căci aceste idei ofereau infrastructura etică și su- 
portul pentru modul de viață al întreprinzătorului de „stil 
nou“ 

Unii — cum ar fi Sombart, în expunerile sale inspirate 
și adeseori uinpresionante — au desemnat „raționalismul 
economic“ drept motiv de bază al economiei moderne în 
general. Şi pe bună dreptate, dacă prin acesta se înțele- 
ge acea amplificare a productivității muncii care, prin di- 
vizarea procesului de producție după criterii științifice, 
a înlăturat limitele „organice“ date de natură ființei uma- 
ne. Fără îndoială că acest proces de raționalizare din do- 
meniul tehnic și economic condiționează și o parte im- 
portantă a „idealurilor de viață“ ale societății burgheze 
moderne: munca în serviciul unei organizări raționale a 
aprovizionării oamenilor cu bunuri materiale a fost cu si- 
guranţă întotdeauna visul reprezentanților „spiritului ca- 
pitalist“, scopul de căpetenie al activităţii lor. Pentru a avea 
o imagine pregnantă a acestui adevăr de la sine înțeles, 

este suficient să citim pasajul în care Franklin descrie stră- 
daniile sale pentru improvements” comunale în Philadel- 
phia. Bucuria și mîndria de a fi „dat de lucru“ unui mare 
număr de oameni, de a fi contribuit la „înflorirea“ economi- 
că a orașului natal, în acel sens al cuvîntului care se referă 
la numărul populaţiei și la volumul comerțului, deci sen- 
sul pe care îl implică capitalismul — toate acestea fac par- 
te, bineînțeles, din bucuria de a trăi specifică și neîndo- 
ielnic considerată „idealistă“ a întreprinzătorilor moderni. 
Firește că una din însușirile fundamentale ale economiei 
private capitaliste constă în raționalizarea activității pe baza 
unui calcul riguros, în orientarea sistematică și clară spre 
succesul economic propus, în opoziție cu țăranul care tră- 
iește de azi pe mâine, cu dulcea rutină a vechiului mește- 
șugar breslaș și cu „capitalismul aventurier“, orientat spre 
șansa politică și specula nerațională. 

Se pare deci că cel mai simplu este de a considera dez- 
voltarea „spiritului capitalist“ ca fenomen parţial al dez- 
voltării generale a raționalismului și că ar trebui ca ea să 
poată fi dedusă din poziția principială a acestuia faţă de 
problemele fundamentale ale vieții. Din acest punct de 
vedere, protestantismul ar fi jucat un rol istoric numai ca 
„Primul produs“ al unei concepții pur raționaliste despre 
viață. Dar, în momentul în care facem o analiză serioasă, 
iese la iveală faptul că o asemenea punere simplistă a pro- 
blemei nu este posibilă fie și pentru că istoria raționalis- 
mului nu indică o evoluție paralelă în diferitele domenii 
ale vieții. De exemplu, raționalizarea dreptului privat, dacă 
o concepem ca o simplificare și organizare conceptuală a 
materiei dreptului, atinge forma sa cea mai înaltă în drep- 
tul roman al Antichității tîrzii și rămîne cel mai mult în 
urmă în țările cu gradul cel mai înalt de raționalizare a eco- 
nomiei, în special în Anglia, unde, la timpul său, renașterea 

dreptului roman a eșuat, lovindu-se de puterea marilor 
bresle de juriști, pe cînd dominația sa a continuat în țări- 
le catolice din Europa de sud. Filozofia rațională pur pă- 
mâîntească din secolul al XVIII-lea și-a găsit locul nu nu- 
mai și nici măcar preferenţial în țările cele mai dezvoltate 
din punct de vedere capitalist. Chiar și în zilele noastre 
voltairianismul este un bun comun al păturilor largi, supe- 
rioare și — ceea ce este mai important din punct de vedere 
practic — al păturilor mijlocii, tocmai în țările romano-ca- 
tolice. În fine, dacă înțelegem prin „raționalism practic“ 
acel mod de viață care raportează lumea în mod conști- 
ent la interesele pămîntești ale fiecărui eu în parte şi apre- 
ciază pornind de aici, atunci acest stil de viaţă a fost și 
este și astăzi cu atît mai mult o caracteristică tipică a po- 
poarelor cu „liber-arbitru“, cum le stă italienilor și france- 
zilor în sînge. Am avut deja prilejul de a ne convinge că 
nu acesta este terenul pe care a înflorit acea relație dintre 
om și „vocația“ sa ca misiune, de care are nevoie capita- 
lismul. Viața poate fi „raționalizată“ din cele mai diferite 
puncte de vedere și în cele mai diferite sensuri. Această 
propoziție simplă, adeseori uitată, ar trebui să fie pusă în 
fruntea oricărui studiu care se ocupă de „raționalism“. „lRa- 
ționalismul“ este un concept istoric care conține un întreg 
univers de contradicții și noi va trebui să cercetăm care 
a fost spiritul al cărui copil a fost acea formă concretă a gîn- 
dirii și vieţii „raționale“ din care au crescut ideea de „vo- 
caţie“ (Beruf) şi acel devotament — după cum am văzut, 
atît de nerațional din punctul de vedere al intereselor pro- 
prii pur eudaimoniste față de munca vocațională (profe- 
sională) — care a fost și este una din componentele carac- 
teristice ale culturii noastre capitaliste. Pe noi ne interesează 
aici tocmai originea elementului nerațional pe care îl con- 
ține conceptul de „vocație“. 

Se poate recunoaște clar că în cuvîntul german Beruf, 
tot astfel, poate și mai clar, în cel englez calling, este con- 
ținută sau cel puțin conotată o concepție religioasă, aceea 
a unei misiuni date de Dumnezeu. Această concepție de- 
vine cu atît mai pregnantă, cu cât rostim cuvîntul mai apă- 
sat în fiecare caz concret. Dacă urmărim istoria acestui cu- 
vînt în toate limbile de cultură, constatăm mai întîi că 
popoarele predominant catolice cunosc o expresie cu O ase- 
mănătoare nuanţă semantică pentru ceea ce numim „Be- 
ruf“ (în sensul de post, de domeniu de muncă circumscris) 
tot atît de puțin ca și Antichitatea clasică5t, în timp ce un 
asemenea cuvînt există la toate popoarele cu majoritate 
protestantă. Se mai poate observa că aceasta nu se datorea- 
ză specificului etnic al limbilor respective (de exemplu, 
că el ar fi expresia unui „spirit popular german“), ci că sen- 
sul actual al cuvîntului provine din traducerile Bibliei, adi- 
că din spiritul traducătorului și nu din cel al originalului.55 
În traducerea Bibliei făcută de Luther cuvîntul pare să fie 
folosit într-un pasaj din Isus, fiul lui Sirah (11, 20 și 21) exact 
în sensul nostru actual.5 Foarte curînd el a dobîndit în lim- 
bajul profan al tuturor popoarelor protestante actualul său 
sens, în timp ce anterior în literatura profană la nici unul 
dintre aceste popoare nu s-a observat vreo înclinație spre 
un asemenea sens. Chiar și în literatura predicilor, din câte 
îmi dau seama, el se observă numai la unul din misticii 
germani a cărui influență asupra lui Luther este bine cu- 
noscută. 

În linii mari s-ar putea spune că la fel ca și sensul cu- 
vîntului, tot astfel și ideea este nouă, fiind un produs al Re- 
formei, lucru cunoscut de fapt. Nu că nu ar fi existat unele 
rudimente ale evaluării muncii cotidiene laice care ulterior 
se regăsește în termenul de Beruf (profesie) încă în Evul 
Mediu sau chiar în Antichitatea (elenistică tîrzie). Despre 

aceasta vom vorbi mai tîrziu. Indiscutabil nou era însă un 
singur lucru: aprecierea îndeplinirii datoriei în profesiile 
laice ca fiind conţinutul suprem pe care l-ar fi putut adop- 
ta autodeterrmninarea etică. locmai aceasta a avut drept con- 
secinţă inevitabilă ideea că munca laică de zi cu zi avea 
o semnificație religioasă și a produs pentru prima dată 
acest sens al conceptului de profesie. Așadar, în conceptul 
de „profesie“ își găsește expresie dogma centrală a tutu- 
ror variantelor protestante care respinge distincția cato- 
lică dintre praecepta' şi consilia” și care cunoaște ca singur 
mijloc de a trăi cum îi este plăcut lui Dumnezeu nu o su- 
pralicitare a moralității laice prin asceză monahală, ci ex- 
clusiv îndeplinirea datoriilor laice, așa cum rezultă ele din 
poziția în viaţă a individului și care tocmai astfel devine 
„Beruf“ (profesia sa). 

La Luther”, această idee se dezvoltă în cursul primu- 
lui deceniu al activității sale reformatoare. La început, el 
considera munca laică, perfect în sensul tradiției medie- 
vale dominante, cum este ea reprezentată de Toma din 
Aquino, ca ceva aparținînd trupului; deși voită de Dum- 
nezeu, este indispensabilă baza naturală a vieţii religioase, 
o bază în sine indiferentă din punct de vedere etic, la fel 
ca mîncatul și băutul.* Dar prin aplicarea mai clară și con- 
secventă a ideii de sola fide””, importanţa profesiunii creș- 
te prin opoziția dată astfel și subliniată cu o insistență 
tot mai pronunțată față de „sfaturile evanghelice“ catolice 
„dictate de diavol“ şi date de călugări. Bineînțeles că mo- 
dul de viață monahală nu numai că este lipsit de orice va- 
loare pentru justificarea în fața lui Dumnezeu, dar el este 
și un produs al lipsei de dragoste egoistă, care se sustra- 
ge de la îndatoririle laice. Spre deosebire de aceasta, mun- 
ca profesională laică apare ca o expresie exterioară a dra- 


" Învățăminte. 
” Sfaturi. 
” Numai prin credință. 

gostei pentru aproapele nostru și se motivează, ce e drept, 
printr-un mod foarte străin de lume, într-o opoziție aproa- 
pe grotescă faţă de bine cunoscutele propoziţii ale lui Adam 
“Smith, în special prin ideea că diviziunea muncii îl silește 
pe fiecare să lucreze pentru ceilalți.60 După cum se vede, 
această motivare esențialmente scolastică dispare curînd, 
rămâînînd subliniată cu tot mai multă insistenţă ideea că 
îndeplinirea îndatoririlor laice este în orice împrejurări 
singurul mod de a fi plăcut lui Dumnezeu și că, de aceea, 
toate profesiile îngăduite sînt egale în fața lui Dumnezeu.€! 

Că această calificare morală a vieții profesionale laice 
a fostuna din performanţele cele mai pline de urmări ale 
Reformei, și în special ale lui Luther, este un fapt indubi- 
tabil, putînd a fi considerat ca un loc comun.*? Această con- 
cepție este total străină de ura adîncă cu care starea de spi- 
rit contemplativă a lui Pascal a respins aprecierea activității 
în lume și care, după profunda sa convingere, nu ar fi ex- 
plicabilă decît prin vanitate sau viclenie$3; este drept însă 
că distanţa este și mai mare faţă de generoasa adaptare uti- 
litară la lume pe care a săvîrșit-o probabilismul iezuit. Dar 
modul în care importanţa practică a acelei performanțe 
a protestantismului trebuie să fie prezentată în amănunt 
este, în general, mai degrabă perceput vag decît recunos- 
cut în mod clar. 

Mai întîi este de prisos să constatăm că Luther nu poa- 
te fi considerat ca fiind înrudit prin conţinut cu „spiritul 
capitalist“, în sensul pe care l-am atribuit pînă aici acestui 
cuvînt sau, de altfel, în oricare alt sens. Chiar și cercurile 
ecleziastice care obișnuiesc să proslăvească cu cel mai mare 
zel acea „faptă“ a Reformei nu sînt astăzi deloc prieteni 
ai capitalismului, orice sens am atribui acestui cuvînt. Cu 
atît mai mult ar fi respins brutal Luther însuși orice înru- 
dire cu mentalitatea pe care o manifestă Franklin. Fireşte 
că nu putem considera drept simptome ale acestei atitu- 
dini plîngerile sale la adresa marilor negustori, cum ar fi 

familia Fugger.s* Căci lupta împotriva unei poziții privi- 
legiate din punct de vedere juridic sau faptic ale unor mari 
companii comerciale în secolele al XVI-lea și al XVII-lea 
poate fi comparată cel mai bine cu campania modernă 
antitrust și, tot atît de puţin ca și aceasta din urmă, este 
prin sine însăși expresia unei mentalități tradiționaliste. 
Puritanii ca și hughenoțţii au dus o luptă crîncenă împo- 
triva unor asemenea companii, împotriva celor care acor- 
dau împrumuturi, a „trapeziților“, a monopoliștilor, ma- 
rilor speculanți și bancherilor, favorizați de anglicanism, 
de regii și parlamentele Angliei și Franţei.655 După bătă- 
lia de la Dunbar (septembrie 1650), Cromwell a scris că- 
tre Parlamentul cel lung: „Vă rog să înlăturați abuzurile 
tuturor profesiilor și, dacă există vreuna care sărăcește pe 
cei mulți ca să îmbogăţească pe cei puțini, aceasta nu con- 
cordă cu esenţa unei comunități“ — în schimb, îl vom întîlni 
dominat de o mentalitate specific „capitalistă“ 5 Altfel, din 
numeroasele luări de poziție ale lui Luther împotriva ca- 
metei și a dobînzilor în general rezultă clar concepţia sa 
de-a dreptul „retrogradă“ (din punct de vedere capitalist) 
în comparație cu scolastica tîrzie cu privire la esența cîști- 
gului capitalist.S Avem în vedere în special argumentul 
depășit încă de către Antonin din Florența, de exemplu, 
cu privire la neproductivitatea banilor. Dar aici nu tre- 
buie să intrăm în amănunte, căci în primul rînd ideea de 
„Beruf“ în sens religios era aptă, prin consecințele ei, de a 
crea diferite forme de viață laică. — Deocamdată perfor- 
manța Reformei ca atare nu a constat decît în faptul că, 
în opoziție cu concepția catolică, ea a amplificat imens ac- 
centul moral și răsplata religioasă pentru munca laică or- 
donată profesional. Modul în care a fost dezvoltată ideea 
de „profesie“ care a exprimat acest lucru a depins de con- 
turarea mai precisă a evlaviei, așa cum s-a desfășurat ea 
în diferitele biserici reformate. Autoritatea Bibliei, din care 
Luther credea că a extras ideea de profesie, era mai favo- 


PROBLEMA 67 


rabilă unei întoarceri spre tradiţie. În mod special Vechiul 
Testament care nu cunoștea deloc supralicitarea moralită- 
ţii laice în profesia autentică, iar altminteri numai în rudi- 
mente izolate, a format în mod riguros o idee religioasă 
foarte asemănătoare, strict în următorul sens: fiecare să ră- 
mână la „pîinea“ sa și să-i lase pe necredincioși să umble 
după câștig; acesta este sensul tuturor pasajelor consacrate 
în mod -direct exercitării de profesii laice. Abia Talmudul 
s-a situat parțial — dar nicidecum principial — pe un alt 
teren. Atitudinea personală a lui Isus este caracterizată în- 
tr-o puritate clasică prin rugăciunea tipic antic-orientală „pâi- 
nea noastră cea de toate zilele dă-ne-o nouă astăzi“ și am- 
prenta de respingere radicală a lumii, așa cum își găsește 
ea expresia în mamonas tes adikias”, excludea orice legătură 
directă a ideii moderne de profesie cu el personal. Vechea 
epocă apostolică a creștinismului care și-a găsit expresia 
în Noul Testament, în special Pavel, adoptă față de viața pro- 
fesională laică, drept urmare a așteptărilor eschatologice 
de care erau cuprinse acele prime generații de creștini, o 
atitudine fie indiferentă, fie tot esențialmente tradiționalis- 
tă: întrucât toată omenirea aștepta venirea Domnului, fie- 
care ar putea să rămînă în starea și în meseria laică în care 
l-a găsit „chemarea“ Domnului și ar putea să lucreze ca 
și pînă atunci. În felul acesta el nu devenea din pricina să- 
răciei o povară pentru fraţii săi, iar dacă devenea, era doar 
pentru scurt timp. Luther citea Biblia prin prisma stării sale 
de spirit generale de moment și această stare nu numai 
că a rămas tradiționalistă în cursul evoluției sale dintre cir- 
ca 1518 și circa 1530, ci a devenit tot mai tradiționalistă.$? 
În primii ani ai activităţii sale reformatoare, ca urmare 

a aprecierii laice a profesiei, la-el predomină o concepție în- 
rudită lăuntric cu indiferența eschatologică paulină în ceea 
ce privește felul activităţii laice, așa cum aceasta este ex- 


* Mamonas al nedreptăţii (bogăţia, cauză a nedreptăţii). 

primată”0 în Cor. 7: poţi fi fericit, indiferent de starea din 
care faci parte și în scurtul pelerinaj al vieții nu are nici 
un rost să acorzi o importanță prea mare felului profesiei. 
De aceea, aspiraţia la câștigul material care depășește ne- 
voile proprii, ca simptom al unei stări de grație neîndes- 
tulătoare, cîștig care nu este posibil decît pe seama alto- 
ra, trebuie considerată reprobabilă.7! O dată cu implicarea 
tot mai accentuată în activitatea laică, crește și prețuirea 
de care se bucură activitatea profesională. În felul acesta, 
profesia concretă a individului devine în măsură tot mai 
mare o poruncă specială a lui Dumnezeu, dată lui, de a 
face față poziției concrete în care l-a situat Dumnezeu. Şi 
atunci cînd, după luptele cu „fanaticii religioși“ și după 
frământările țărănești, pentru Luther ordinea istorică obiec- 
tivă în care a fost.pus fiecare de către Dumnezeu devine. 
tot mai mult o emanațţie a voinței divine/2, sublinierea tot 
mai energică a elementului providenţial, chiar și în întîm- 
plările vieții de zi cu zi, conduce tot mai mult la o nuanță 
tradiționalistă corespunzătoare ideii de „misiune“, în sen- 
sul că individul trebuie să rămînă în principiu în profesia 
și starea în care a fost pus de Dumnezeu și să-și mențină 
aspiraţiile pămîntești în limitele poziției sale în viața ce i-a 
fost dată. Dacă tradiționalismul economic a fost la început 
un rezultat al indiferenţei pauline, mai tîrziu el ajunge să 
fie o emanație a credinței în providenţă care devine tot 
mai intensă”? și identifică obediența necondiționată față 
de Dumnezeu” cu supunerea necondiționată față de si- 
tuația dată. Luther nici măcar nu a ajuns la o legătură nouă 
sau situată pe o bază principială între munca profesională 
și principiile religioase.75 Puritatea dogmei ca singur crite- 
riu infailibil al bisericii, așa cum ea s-a fixat tot mai adînc 
în convingerile lui, după luptele din anii '20, a frînat prin 
sine însăși dezvoltarea unor puncte de vedere noi în do- 
meniul etic. 


PROBLEMA 69 


Așa încît, la Luther, conceptul de profesie a rămas tra- 
diționalist./* Profesia este ceea ce omul trebuie să accepte 
ca poruncă a lui Dumnezeu, în care el trebuie să „se aco- 
modeze“. Această nuanţă acoperă și cealaltă idee, adică 
aceea că munca profesională ar fi o misiune sau, mai precis, 
misiunea dată de Dumnezeu.” Dezvoltarea luteranismu- 
lui ortodox a îngroșat și mai mult această caracteristică. 
Un fenomen negativ: dispariția preponderenţei obligați- 
ilor ascetice asupra celor laice combinată însă cu cea a pro- 
povăduirii obedienței față de stăpînire și a împăcării cu 
situația de viață dată a fost deci aici mai întîi singura con- 
tribuție etică 72 — Așa cum vom arăta cu prilejul discutării 
eticii religioase medievale, misticii germani au depus o 
muncă pregătitoare însemnată pentru conceptul de pro- 
fesie în varianta sa luterană, și anume prin echivalarea 
principială a profesiilor spirituale cu cele laice la Tauler și 
prin prețuirea mai redusă a meritului ascetic din muncă 
în formele ei tradiționale?”?, ca urmare a singurei impor- 
tanțe hotărîtoare a receptării extatic-contemplative a spiri- 
tului divin de către suflet. Într-un anumit sens, luteranismul 
reprezintă chiar un pas înapoi față de mistici în măsura 
în care la Luther — și cu atît mai mult la biserica lui — ba- 
zele psihologice ale eticii profesionale raționale au devenit, 
în comparație cu misticii (ale căror concepții în această 
direcție amintesc în mai multe privințe în parte de psiho- 
logia pietistă a credinţei, în parte de cea a quakerilor8) cam 
nesigure; și anume, așa cum vom mai arăta, tocmai pentru 
că tendința spre autodisciplinarea ascetică i se părea sus- 
pectă din cauza mulțumirii de sine și, ca atare, în biserica 
lui, a fost împinsă tot mai mult pe planul al doilea. 

Ideea de „Beruf“ (profesie) în sens luteran — deocam- 
dată ne mulțumim să constatăm numai atît5! — a fost, atît 
cît am putut vedea pînă acum, doar o simplă punere a 
problemei față de ceea ce căutăm noi. Nu vrem să spunem 
prin aceasta că forma luterană de reordonare a vieții reli- 

gioase nu prezintă nici o importanță practică pentru obiec- 
tul studiului nostru. Dimpotrivă. Numai că este evident că 
ea nu poate fi dedusă direct din poziţia lui Luther și a bi- 
sericii sale față de profesia laică și, în general, nu este atît 
de pregnantă ca la alte forme ale protestantismului. Ca 
atare, se impune să examinăm în primul rînd acele forme 
ale acestuia la care legătura dintre practica vieţii și punc- 
tul de pomire religios este mai ușor de constatat decît în 
cazul luteranismului. Am mai menționat rolul remarcabil 
al calvinismului şi al sectelor protestante în istoria dezvol- 
tării capitaliste. După cum Luther a găsit la Zwingli un „alt 
spirit“ decît al său, tot astfel au găsit urmașii săi spirituali, 
în mod special în calvinism. lar catolicismul, de la bun în- 
ceput și pînă în zilele noastre, a considerat calvinismul 
drept adversarul propriu-zis. În primul rînd din motive 
pur politice: dacă fără evoluția religioasă pur personală 
a lui Luther Reforma este inimaginabilă, iar spiritual a 
fost determinată tot mereu de personalitatea sa, fără calvi- 
nism opera sa nu ar fi avut o durabilitate exterioară. — 
Dar motivul acestei repulsii — comune catolicilor și lute- 
ranilor — își are originea și în specificul etic al calvinismu- 
lui. Chiar și cea mai superficială examinare ne învaţă că 
aici există un cu totul alt raport între viața religioasă și 
acțiunea pămîntească, decît în catolicism sau în lutera- 
nism. Acest lucru se poate constata chiar și în literatura 
bazată numai pe motive specific religioase. Să luăm, spre 
exemplu, partea finală din Divina Comedie, unde poetul 
amuţește în paradis la contemplarea lipsită de dorinţe a 
tainelor lui Dumnezeu, și să o comparăm cu partea finală 
a poemului numit de obicei Divina Comedie a Puritanismu- 
lui. Milton încheie ultimul cînt al Paradisului pierdut, după 
ce a zugrăvit alungarea din rai, în felul următor: 


Priviră ei în urmă și văzură 
Cum toată partea dinspre răsărit 

A paradisului, odinioară 

Lăcașul lor cel fericit — se-arată 
De para cea vîlvîitoare-neînvinsă: 
Stăteau în poartă chipuri de temut, 
În mîini cu armele dogoritoare. 
Firesc, vărsară lacrime atunci, 

Dar iute le și șterseră; acum 

Le sta în față lumea — să-și aleagă 
Un loc pentru odihnă-n ea, avînd 
Drept călăuză însăși Providența. 
Și mînă-n mînă ei, cu pași înceţi, 
Nesiguri pași, trecură prin Eden, 
Pe calea lor sihastră apucînd. 


Cu puțin înainte Mihail îi spusese lui Adam: 


La ale tale cunoștințe, tu 
Adaugă chiar fapte pe potrivă-ți: 
Adaugă credința și virtutea, 
Adaugă răbdarea, cumpătarea 

Și dragostea ce-n viitor va fi 
Chemată milostenie, fiind 

Ea sufletul a tot ce e pe lume: 
Și-atunci mult mai puţin vei fi-ntristat 
Că paradisu-acesta-l părăsești, 
Avînd în tine însuți un alt Rai 
Cu mult mai fericit decît acesta." 


Oricine simte imediat că această expresie puternică a 
orientării riguros laice a puritanismului, adică această apre- 
ciere a vieţii în lume ca misiune, ar fi fost imposibilă în 
textul unui scriitor medieval. Dar ea este tot atît de puțin 
apropiată luteranismului, așa cum apare el în coralele lui 


"John Milton, Paradisul pierdut (trad. Aurel Covaci), „Biblioteca 
pentru toți“, Editura Minerva, București, 1972, pp. 451-453. 

Luther și Paul Gerhard. În locul acestei percepții incerte 
trebuie să punem aici o formulare mai precisă a ideii și să 
ne întrebăm care sînt cauzele lăuntrice ale acestor diferențe. 
Invocarea „caracterului popular” nu ar fi numai o dovadă 
de ignoranță, ci, în cazul nostru, ar fi chiar ceva lamenta- 
bil. A atribui englezilor din secolul al XVII-lea un carac- 
ter popular unitar ar fi pur și simplu greșit din punct de 
vedere istoric. „Cavalerii“ și „capetele rotunde“ nu se'con- 
siderau numai ca două partide diferite, ci ca două genuri 
umane radical deosebite și cine privește lucrurile atent tre- 
buie să le dea dreptate? Pe de altă parte, o diferenţă carac- 
terologică între merchant adventurers” englezi și vechii han- 
seați este tot atît de greu de constatat, ca și în general o 
deosebire, mai profundă, între specificul englez și cel ger- 
man la sfîrșitul Evului Mediu, care se poate explica direct 
prin destinele politice diferite.%% Abia forța mișcărilor re- 
ligioase — nu numai ea, dar ea în primul rînd — a dat naș- 
tere deosebirilor pe care le percepem azi.8 

Deci dacă, cercetînd relațiile dintre vechea etică pro- 
testantă și apariția spiritului capitalist, pornim de la scrie- 
rile lui Calvin, ale calvinismului și ale celorlalte secte „puri- 
tane“, nu trebuie să se înțeleagă că ne așteptăm să găsim 
la vreunul dintre fondatorii sau reprezentanţii acestor co- 
munități religioase, ca scop și sens al operei vieții lor, tre- 
zirea a ceea ce numim aici „spirit capitalist“. Nimic nu ne 
îndreptățește să credem că năzuința spre bunuri laice con- 
siderată ca scop în sine ar fi constituit pentru vreunul din 
ei o valoare etică. Și, în general, trebuie să reținem o dată 
pentru totdeauna: la nici unul dintre reformatori, prin- 
tre care numărăm în aceste considerații ale noastre și oa- 
meni ca Menno, George Fox, Wesley, programele etice nu 
au fost vreodată punctul central. Ei nu au fost fondatori 
de societăți de „cultură etică“ sau reprezentanți ai unor 
aspirații de reforme sociale și umanitare sau ai unor idea- 


” Aventurieri comercianți. 

luri culturale. Salvarea sufletului și numai aceasta a fost 
punctul central al vieții și activităţii lor. Obiectivele lor eti- 
ce și efectele practice ale doctrinei lor se ancorau toate aici, 
fiind consecințe ale unor mobiluri pur religioase. lată de 
ce va trebui să fim pregătiți să constatăm că, în bună parte, 
efectele culturale ale Reformei — poate chiar pentru punc- 
tele noastre de vedere speciale în mod preponderent — 
au fost urmări neprevăzute și de-a dreptul nedorite ale ac- 
tivității reformatorilor, adeseori foarte îndepărtate sau chiar 
opuse tuturor ideilor pe care le-au avut ei. 

În felul acesta, studiul care urmează ar putea — desi- 
gur, ca o parte modestă — să constituie și el o contribuție 
la ilustrarea modului în care „ideile“ devin eficace în gene- 
ral în istorie. Dar pentru ca să nu apară din capul locului 
înțelegeri greșite cu privire la sensul în care se afirmă ase- 
menea efecte ale unor mobiluri pur ideale, fie-ne îngăduit 
ca în încheierea acestor considerații introductive să abor- 
dăm tangenţial unele aspecte. 

Trebuie spus în mod expres că în asemenea studii nu 
poate fi vorba în vreun fel de a se încerca o evaluare, fie so- 
cial-politică, fie religioasă, cu privire la conținutul de idei 
al Reformei. Urmărindu-ne scopul, vom avea mereu de-a 
face cu laturi ale Reformei care par periferice sau chiar ex- 
terioare conștiinței religioase propriu-zise. Căci nu ne pro- 
punem decît să clarificăm întru câtva influența pe care mo- 
bilurile religioase au impregnat-o în țesătura dezvoltării 
culturii noastre moderne orientate specific spre „cele pă- 
mâîntești“, ea rezultînd din nenumărate mobiluri istorice 
individuale. Nu facem decît să ne întrebăm care parte din 
anumite conținuturi caracteristice ale acestei culturi poate 
fi atribuită influenţei Reformei ca o cauză istorică. Aici tre- 
buie să ne eliberăm de concepția potrivit căreia Reforma 
ar putea fi dedusă din modificări economice ca o necesitate 
pentru „istoria evoluției“. Nenumărate constelații istorice 
care nu numai că nu se potrivesc cu nici o „lege economi- 
că“ ci în general cu nici un fel de criteriu economic, o serie 


74 ETICA PROTESTANTĂ ȘI SPIRITUL CAPITALISMULUI 


de procese pur politice au trebuit să conlucreze pentru ca 
bisericile nou create să poată pur și simplu supraviețui. Dar, 
pe de altă parte, nu vom susține nici pe departe tezat5 ab- 
surd-doctrinară potrivit căreia „spiritul capitalist“ (mereu 
în sensul provizoriu al cuvîntului folosit aici) a putut să apa- 
ră numai ca urrnare a unor anumite influențe ale Reformei 
sau chiar aceea că sistemul economic al capitalismului ar fi 
un produs al Reformei. Simplul fapt că anumite forme im- 
portante ale activității economice capitaliste sînt consi- 
derabil mai vechi'decît Reforma ar interzice un asemenea 
mod de a vedea lucrurile. Trebuie deci să stabilim dacă și 
în ce măsură influențele religioase au participat la elabo- 
rarea calitativă și la expansiunea cantitativă a acelui „spi- 
rit“ în lume și care aspecte concrete ale culturii bazate pe 
capitalism i se datorează. Avînd în vedere inextricabilul 
labirint al influențelor reciproce dintre bazele materiale, 
formele de organizare socială și politică și conținutul spi- 
ritual al epocilor de cultură reformată, nu se poate proceda 
decît exarninînd, în primul rînd, dacă și în ce puncte se pot 
depista anumite „afinități elective“ între forme ale credinței 
religioase și forme ale eticii profesionale. O dată cu aceasta 
se vor lămuri, în limita posibilului, modul și orientarea ge- 
nerală în care, datorită unor asemenea afinități elective, miș- 
carea religioasă a exercitat o influență asupra dezvoltării 
culturii materiale. Abia după aceea, cînd acest lucru va fi 
cert, se va putea încerca să se evalueze în ce măsură apari- 
ţia istorică a acestor conținuturi culturale moderne trebuie 
atribuită acelor mobiluri religioase și în ce măsură altora. 


NOTE 
1 


1. Publicat în Archiv fiir Sozialwissenschaft und Sozialpolitik 
al lui Jaffe Q. C. B. Mohr, Tiibingen, vol. XX, XXI, 1904, respec- 

tiv 1905). Din vasta literatură pe această temă relev numai cri- 
ticile cele mai amănunțite: F. Rachfahl, Kalvinismus und Kapita- 
lismus, Internationale Wochenschrift fiir Wissenschaft, Kunst und 
Technik, 1909, nr. 39-A3. Drept răspuns articolul meu Antikri- 
tisches zum „Geist“ des Kapitalismus, Archiv, vol. XXX, 1910. O nouă 
replică a lui Rachfahl, op. cit. (Nochmals Kalvinismus und Kapi- 
talismus), 1910, nr. 22—25, la care al meu Antikritisches Schlufwort, . 
Archiv, vol. XXXI (probabil că Brentano nu a cunoscut aceste 
din urmă texte, deoarece nu le citează). Din polemica inevita- 
bil cam sterilă cu Rachfahl — un savant pe care altfel îl stimez — 
care aici a pășit pe un teren pe care nu-l stăpînește cu adevărat, 
nu am preluat nimic în această ediție, cu excepția unor citate 
de completare (foarte puține) din anticritica mea și am încer- 
cat prin propoziții intercalate sau prin note să exclud pentru 
viitor orice posibile neînțelegeri. — Apoi: W. Sombart cu cartea 
sa Der Bourgeois (Munchen și Leipzig, 1913), la care voi reveni 
în unele note. În sfîrșit, Lujo Brentano în Exkurs [], ca anexă la 
discursul său festiv de la Miinchen (la Academia de Ştiinţe, 
1913) privind începuturile capitalismului modern (Munchen, 
1916), apărut separat și extins prin completări. Și la această cri- 
tică voi reveni cu note speciale la locul potrivit. — Precizez pen- 
tru oricine ar manifesta (împotriva așteptărilor) vreun interes 
că poate, prin confruntare, să se convingă că nu am șters, re- 
interpretat, atenuat nici o singură propoziție care susține afirma- 
ţii de fond din studiul meu și nici nu am adăugat afirmații de 
fond diferite. Pentru aceasta nu a existat nici un motiv și conti- 
nuarea expunerii îi va sili pe cei care mai au îndoieli să se con- 
vingă în cele din urmă. — Între cei doi învățați există un con- 
flict mai puternic decît cel dintre mine și ei. Consider critica lui 
Brentano la adresa lucrării lui W. Sombart Die Juden und das 
Wirtschaftsleben ca fiind în multeprivințe motivată, dar în mul- 
te nedreaptă, fără a mai vorbi de faptul că Brentano nu recu- 
noaște lucrul cel mai important în problema evreilor care este 
aici mai întâi total exclusă (despre aceasta — mai tîrziu). 

Din partea teologilor am reținut o mulțime de sugestii pre- 
țioase pentru această lucrare. Ea a fost primită cu bunăvoință 
și, chiar în cazurile unor opinii diferite, cu obiectivitate, ceea 
ce pentru mine prezintă o valoare cu atît mai mare, cu cît nu 
m-ar fi mirat o anumită antipatie față de modul inevitabil în care 

am tratat aceste lucruri. Ceea ce este valoros pentru teologul 
devotat religiei sale nu poate să se bucure de toată atenţia aici. 
Privit din punct de vedere religios, noi avem de-a face cu la- 
turi exterioare și brute ale vieții religiilor, care însă au fost și 
ele prezente și adeseori au avut efectul exterior cel mai puter- 
nic tocmai grație faptului că erau brute și exterioare. Menţio- 
năm aici pe scurt, pentru a evita citarea prea frecventă, o lu- 
crare care, pe lîngă conținutul ei general foarte bogat, este şi 
pentru problema noastră o completare și o confirmare extrem 
de bine venite, și anume, lucrarea lui E. Troeltsch, Die Sozzal- 
lehren der christlischen Kirchen und Gruppen (Tiibingen, 1912), care 
tratează din puncte de vedere proprii şi extrem de largi istoria 
universală a eticii creștinătății occidentale. Pentru autor este mai 
importantă doctrina, pentru mine efectul practic al religiei. 

2. Cazurile atipice se explică — nu întotdeauna, dar des — 
prin faptul că apartenenţa religioasă a muncitorimii dintr-o in- 
dustrie depinde în primul rînd de religia din locul de amplasa- 
re respectiv de cea a regiunii din care sînt recrutați muncito- 
rii. Adesea, acest fapt deplasează la prima vedere imaginea pe 
care o oferă unele statistici religioase, de pildă în provincia Ri- 
nului. La aceasta se adaugă bineînțeles și faptul că cifrele sînt 
concludente numai dacă profesiile sînt prezentate sub aspec- 
tul unei specializări profunde și sînt enumerate exhaustiv. Alt- 
minteri se întîmplă ca marii întreprinzători să se amestece în 
categoria „conducători de întreprinderi“ cu „maiștrii“ care lu- 
crează singuri. În primul rînd însă capitalismul contemporan 
avansat în general — mai ales în ceea ce privește vastul strat 
inferior necalificat al muncitorimii sale — a devenit indepen- 
dent de influenţele pe care confesiunea ar fi putut să le fi avut 
în trecut. La aceasta vom reveni. 

3. Vezi de exemplu Schell, Der Katholizismus als Prinzip des 
Fortschrittes, Wurzburg, 1897, p. 31 și Hertling, Das Prinzip des 
Katholizismus und die Wissenschaft, Freiburg, 1899, p. 58. 

4. De exemplu, unul dintre discipolii mei a studiat temei- 
nic materialul statistic cel mai amănunțit pe care-l posedăm 
în această privință, statistica confesională de la Baden. Cf. Mar- 
tin Offenbacher, Konfession und soziale Schichtung. Eine Studie 
iiber die wirtschaftliche Lage der Katholiken und Protestanten in Ba- 
den, Tubingen und Leipzig, 1901 (Bd. IV, Heft 5 der volkswirt- 

schaftlichen Abhandlungen der badischen Hochschulen). Fap- 
tele și cifrele pe care le vom prezenta în continuare spre ilus- 
trare provin toate din această lucrare. 

5. De exemplu, în 1895, în Baden, la 1 000 de evanghelici 
revenea un capital impozitat pe venit de 954 060 mărci, la 1 000 
de catolici 589 000 mărci. Sigur că evreii cu cele peste 4 mili- 
oane la 1 000 se situau în frunte (cifrele după Offenbacher, op. 
cit., p. 21). 

6. În această privinţă trebuie consultat ansamblul conside- 
rațiilor din lucrarea lui Offenbacher. 

7. Şi pentru aceasta se găsesc date mai amănunțite pentru 
Baden în prirnele două capitole ale lucrării lui Offenbacher. 

8. Din populaţia Badenului în 1895, 37,0% erau protestanți, 
61,3% catolici, 1,5% evrei. Dar în 1885/1891, din punct de ve- 
dere confesional, ponderea elevilor care după școala elementa- 
ră se îndreptau către școli a căror frecventare nu era obligatorie 
a fost următoarea (după Offenbacher, op. cit., p. 16): 


Protestanți Catolici Evrei 
Gimnazii 43% 46% 9,5% 
Gimnazii reale 69% 31% 9% 
Școli reale superioare 52% 41% 7% 
Școli reale 49% 40% 11% 
Școli comunale superioare 51% 37% 12% 
În medie: 48% 42% 10% 


Exact aceleași fenomene în Prusia, Bavaria, Wirttemberg, 
în provinciile Alsacia și Lorena, în Ungaria (vezi cifrele lui Of- 
fenbacher, op. cit., p. 18). 

9. Vezi cifrele din nota anterioară, după care prezența cato- 
lică totală cu o treime mai redusă din instituțiile de învățărnînt 
mediu este depășită cu cîteva procente numai în gimnazii (în 
mare parte din cauza pregătirii pentru studiul teologiei). Mai 
relevăm ca fiind caracteristic, avînd în vedere unele considera- 
ţii ulterioare, că în Ungaria frecvența tipică a protestanților în 
învățămîntul mediu este și mai pronunțată (Offenbacher, op. 
cit., p. 19, nota finală). | 

10. Vezi Offenbacher, op. cit., p. 54 şi tabelele de la sfîrşitul 
lucrării. 

11. Deosebit de bine în locurile citate deja în repetate rîn- 
duri în lucrările lui Sir W. Petty. 

12. Căci exemplificarea ocazională a lui Petty prin cazul Ir- 
landei are un motiv foarte simplu, acela că acolo pătura protes- 
tantă era constituită numai din proprietari funciari absenteiști. 
Dacă ea ar fi spus mai mult, ar fi fost, după cum se știe, erona- 
tă, aşa cum dovedește poziția „scoțienilor irlandezi“. Rapor- 
tul tipic dintre protestantism și capitalism a fost în Irlanda ace- 
lași ca și în alte părți. (În ceea ce privește „scoțienii irlandezi“ 
din Irlanda, vezi C. A. Hanna, The Scotch-Irish, 2 volume, New 
York, Putnam.) 

13. Firește că aceasta nu exclude faptul că și ultima a avut 
urmări extrem de importante și nu contrazice faptul că, așa cum 
vom discuta mai tîrziu, pentru dezvoltarea întregii atrnosfere 
de viață a unor secte protestante a fost de o importanţă capi- 
tală, cu efect retrospectiv asupra participării lor la viața eco- 
nomică, împrejurarea că ele au reprezentat minorități mici și 
ca atare omogene; acesta a fost, de exemplu, cazul calviniști- 
lor riguroși din afara Genevei și din Noua Anglie, de fapt pre- 
tutindeni, chiar și acolo unde ei aveau o poziție politică domi- 
nantă. — Că emigranții de toate confesiunile din lume: indieni, 
arabi, chinezi, sirieni, fenicieni, greci, ca purtători ai educației 
comerciale a unor țări foarte dezvoltate, s-au mutat în altele a 
fost un fenomen universal și nu are nimic de-a face cu proble- 
ma noastră. (Brentano face referire la propria sa familie în stu- 
diul Die Anfănge des modernen Kapitalismus, pe care îl vom cita 
încă în repetate rînduri. Dar în toate țările și în toate epocile 
au existat bancheri de proveniență străină ca purtători prin ex- 
celență ai experienței și relațiilor comerciale. Ei nu sînt speci- 
fici capitalismului modern și au fost (vezi mai jos) trataţi cu sus- 
piciune etică de către protestanți. Alta a fost situația familiilor 
protestante din Locarno, care au emigrat la Ziirich, de exem- 
plu, familiile Muralt, Pestalozzi etc., care foarte curînd au de- 
venit acolo purtătoare ale unei evoluții (industriale) capitalis- 
te specific moderne. 

14. Dr. Offenbacher, op. cit., p. 68. 

15. Observaţii extraordinar de subtile cu privire la specificul 
confesiunilor în Germania și Franța și încrucișarea acestor con- 
traste cu celelalte elemente ale culturii în lupta dintre națio- 
nalitățile din Alsacia se găsesc în excelenta scriere a lui W. Wit- 
tich, Deutsche und franzăsische Kultur im Elsaf (lustrierte Elsaf.) 
Rundschau 1900, apărută și sub formă de extras separat. 

16. Atunci aceasta înseamnă, bineînțeles, dacă în regiunea 
respectivă chiar a existat posibilitatea unei dezvoltări capitaliste. 

17. Vezi în această privință Dupin de St. Andre: L'ancienne 
Eglise reforme de Tours. Les membres de l'Eglise (Bull. de la Soc. de 
V'Hist. du Protest. 4. s. t. 10). Şi în acest caz s-ar putea conside- 
ra din nou drept mobil — și tocmai cercetătorilor catolici aceas- 
tă idee le va fi deosebit de apropiată — dorința de emancipare 
față de controlul mînăstirilor şi în general al bisericii. Dar aces- 
tuia nu numai că i se opune opinia și a adversarilor contem- 
porani (inclusiv Rabelais), ci ezitările de conștiință ale prime- 
lor sinoade naționale ale hughenoţilor (de exemplu Sinodul |. 
C. partic., qu. 10 de la Aymon, Synod. Nat. p. 10) dacă un ban- 
cher poate fi mai marele unei biserici, precum și, în ciuda pozi- 
ției clare exprimate de Calvin, dezbaterea mereu reluată în si- 
noadele naționale cu privire la admisibilitatea luării de dobîndă 
cu ocazia întrebărilor puse de membrii îndoielnici ai comuni- 
tăților arată, ce-i drept, marea participare a cercurilor interesa- 
te, dar, în același timp, şi că dorința de a putea exercita usura- 
ria pravitas” fără controlul spovedaniei nu poate să fi fost decisivă. 
(Același lucru — vezi mai jos — în Olanda. În aceste cercetări, 
interdicția canonică a dobînzii, pentru a ne exprima clar, nu a 
jucat nici un rol.) 

18. W. G. des Schwarzwalds I, 67. 

19. În continuarea acestora, scurtele observaţii ale lui Som- 
bart, Der moderne Kapitalismus, ed. I., p. 380. Din păcate, sub 
influența scrierii lui F. Keller (Unternehmung und Mehrwert, 
Schriften der Gorres-Gesellschaft, fascicula 12), situate, în po- 
fida multor observații bune (dar nu noi în această privință) sub 
nivelul altor lucrări moderne apologetice catolice, Sombart a 
susținut mai tîrziu, în lucrarea sa — după părerea mea, cea mai 


"Păcatul de a lua camătă. 

slabă dintre operele lui mai mari (Der Bourgeo:s, Mimchen, 1913) — 
o „teză“ complet greșită (la care vom reveni la locul potrivit) în 
ceea ce privește tematica la care ne referim aici. 

20. Căci simplul fapt că munca schimbă domiciliul perma- 
nent, — ceea ce reprezintă unul din mijloacele cele mai puter- 
nice ale intensificării ei — este un lucru incontestabil (vezi și 
p. 78, nota 13). — Aceeași fată poloneză pe care la locul de baș- 
tină șansa de câștig, oricît de mare, n-o putea smulge din iner- 
ţia ei tradiționalistă pare că și-a schimbat întreaga fire și este 
aptă pentru multe alte activități cînd ajunge în Saxonia ca mun- 
citoare agricolă sezonieră. La muncitorii italieni sezonieri fe- 
nomenul este același. Că aici hotărîtoare nu este numai influ- 
ența educativă a integrării într-un „mediu cultural“ superior — 
oricît de mare ar fi, bineînţeles, contribuția acestuia — se vede 
în faptul că același fenomen are loc chiar și acolo unde — este 
cazul agriculturii — genul de activitate este exact același ca în 
patrie și condiţiile din cazărmile pentru muncitorii sezonieri 
determină chiar o scădere temporară a nivelului de viață care 
la ei acasă nu ar fi fost suportat. Simplul fapt de a munci în- 
tr-un mediu total diferit de cel obișnuit înfrînge aici tradițio- 
nalismul și constituie „factorul educativ“. E de prisos să mai 
arătăm în ce măsură dezvoltarea economică americană se ba- 
zează pe asemenea efecte. În Antichitate importanța absolut si- 
milară a robiei babiloniene pentru evrei se vede —putem spu- 
ne — din inscripții și la fel este și cazul perșilor. Dar pentru 
protestanți — așa cum arată diferența incontestabilă în ceea 
ce privește specificul economiei dintre coloniile din Noua An- 
glie puritană și Marylandul catolic, sudul episcopal și Rhode-Is- 
landul interconfesional — influența specificului religios joacă 
în mod evident un rol de sine stătător, la fel ca, de exemplu, jai- 
nismul în India. 

21. După cum se știe, ea este în majoritatea formelor sale 
un calvinism sau zwinglianism mai mult sau mai puțin temperat. 

22. În Hamburgul aproape pur luteran, singura avere a că- 
rei istorie poate fi urmărită pînă în secolul al XVII-lea aparține 
unei cunoscute familii reformate (informație obținută prin ama- 
bilitatea prof. A. Wahl). 

23. „Nou“ nu este faptul că aici este afirmată această legă- 
tură notată deja de Lavaleye, Matthew Arnold etc., ci, invers, 

punerea ei la îndoială într-un mod cu totul neîntemeiat. Im- 
portant este ca ea să fie explicată. 

24. Fireşte că aceasta nu exclude faptul că pietismul oficial 
s-a opus, deopotrivă cu alte curente religioase, unor „progre- 
se“ ale orînduirii economice capitaliste — de exemplu trece- 
rii de la industria casnică la sistemul de fabrică — din cauza 
atașamentului față de starea patriarhală. După cum vom ve- 
dea, trebuie făcută o distincție netă între idealul la care aspiră 
un curent religios și efectele reale pe care le-a exercitat asupra 
modului de viaţă al adepților săi. (În legătură cu aptitudinile 
specifice pentru muncă ale unor forțe de muncă pietiste exem- 
plele găsite de mine într-o fabrică din Westfalia se află în stu- 
diul Zur Psychophysik der gemwerblichen Arbeit, Archiv f. Soz., vol. 
XXVIII, p. 263, ș. a.) 


2 


25. Pasajul final este din Necessary Hints to Those that would 
be Rich (scris în 1736), iar restul din Advice to a Young Trades- 
man (1748), Works, ed. Sparks, vol. II, p. 87. 

26. Der Amerikamiide (Frankfurt, 1855), o bine cunoscută pa- 
rafrază poetică a impresiilor americane ale lui Lenau. Ca ope- 
ră de artă ar fi astăzi cam greoaie, dar este un document al de- 
osebirilor (astăzi de mult șterse) dintre sensibilitatea germană 
și cea americană, s-ar putea spune al acelei vieți lăuntrice, așa 
cum a rămas ea, în ciuda tuturor factorilor adverși, de pe tim- 
pul misticismului german din Evul Mediu, comună atît cato- 
licilor, cât și protestanților germani, neîntrecută de forțe de ac- 
țiune puritane și capitaliste. Traducerea cam liberă a tratatelor 
lui Franklin de către Kiirnberger este aici corectată după ori- 
ginal. 

27. Sombart a pus acest citat ca moto la capitolul „Genesis 
des Kapitalismus“ (Der moderne Kapitalismus, ed. I, vol. I, p. 193, 
cf. op. cit., p. 390). 

"28. Ceea ce, desigur, nu înseamnă nici că Jakob Fugger ar fi 
fost un om indiferent din punct de vedere moral sau un om 
nereligios, nici că etica lui Benjamin Franklin s-ar epuiza în 
aceste propoziţii. Nu ar fi fost nevoie de citatele lui Brentano (Die 
Anfănge des modernen Kapitalismus, Miinchen, 1916, p. 150 ș. 

urm.) pentru a-l apăra pe acest bine cunoscut filantrop de o pre- 
zentare falsă, așa cum pare să mă creadă capabil Brentano. Pro- 
blema se pune invers: cum a putut un asemenea filantrop să 
enunțe tocmai aceste judecăți (al căror stil deosebit de caracte- 
ristic Brentano a omis să-l redea) în stilul unui moralist. 

29. În aceasta constă deosebirea față de Sombart în ceea ce 
privește punerea problemei. Importanța practică foarte mare 
a acestei deosebiri se va releva mai tîrziu. Reţinem însă de aici 
că Sombart nu a lăsat neobservată această latură etică a între- 
prinzătorului capitalist. Numai că în raționamentele sale ea 
apare ca fiind determinată de capitalism, în timp ce în scopu- 
rile noastre trebuie să avem în vedere ipoteza inversă. O pozi- 
ţie definitivă va putea fi adoptată numai la sfîrșitul cercetării. Cît 
priveşte concepția lui Sombart (cf. op. cit., I, pp. 357, 380 etc.), 
raționamentele sale se leagă aici de strălucitele imagini din lu- 
crarea lui Simmel, Die Philosophie des Geldes (ultimul capitol). 
Voi reveni mai tîrziu la polemica pe care Sombart o întreprin- 
de împotriva mea în lucrarea sa Bourgeois. Aici orice dispută 
amănunțită trebuie suspendată. 

30. „În sfîrșit, m-am convins că adevărul, cinstea şi sincerita- 
tea în relațiile dintre oameni sînt de maximă importanță pentru 
fericirea vieții noastre şi din acea clipă m-am decis și mi-am no- 
tat în jurnal hotărîrea să le practic toată viața. Revelația ca ata- 
re nu a avut însă în realitate nici o greutate pentru mine, ci am 
fost de părere că, deși anumite acte nu sînt rele numai pentru 
că învățătura revelatoare le interzice, sau bune pentru că aceas- 
tă învățătură le recomandă, avînd în vedere împrejurările, ace- 
le acte ne sînt interzise pentru că, probabil, sînt dăunătoare prin 
natura lor sau ne sînt recomandate imperativ pentru că sînt bi- 
nefăcătoare.“ 

31. „Eu m-am ținut cît mai mult în umbră și am prezentat-o“ 
— adică înființarea unei biblioteci — „ca pe o acțiune a unui 
grup de prieteni care m-au rugat să propun aceasta oameni- 
lor pe care ei îi considerau drept amici ai lecturii. În felul aces- 
ta treaba a mers mai ușor. După aceea am recurs la acest proce- 
deu ori de câte ori se iveau asemenea ocazii și pot să-l recomand 
sincer, avînd în vedere frecventele mele succese. Micul sacri- 
ficiu de amor propriu adus cu asemenea prilejuri va fi răsplă- 
tit ulterior cu vîrf și îndesat. Dacă un timp persoana căreia îi 

revine meritul rămîne necunoscută, cineva mai vanitos decît 
cel în cauză va avea curajul să-și atribuie meritul, iar apoi in- 
vidia însăși va fi înclinată să lase să se facă dreptate primului 
prin smulgerea penelor false și redarea lor adevăratului pro- 
prietar.“ 

32. Brentano (pp. 125, 127, nota 1) ia această observație drept 
pretext pentru a critica considerațiile ulterioare privind „raţio- 
nalizarea“ și „disciplinarea“ la care l-a supus pe om asceza laică. 
Aceasta este deci o „raționalizare“ pentru un „mod de viață 
nerațional“. De fapt, lucrurile stau așa: un lucru este „nerațio- 
nal“ nu în sine, ci dintr-un anumit punct de vedere „rațional“. Pen- 
tru omul nereligios, orice mod de viaţă religios, pentru hedo- 
nist, orice mod de viață ascetic sînt „neraţionale“ chiar dacă, 
măsurate după valoarea lor ultimă, ele sînt o „raționalizare“. 
Dacă acest studiu are vreun rost, atunci el este acela de a releva 
multilateralitatea conceptului — apărut univoc — de „rațional“. 

33. Pildele lui Solomon, c. 22, v. 29. Luther traduce: „in sei- 
nem Geschăft“, traducerile englezești mai vechi ale Bibliei: „bu- 
siness“, vezi în această privință p. 96, nota 54. 

34. Avînd în vedere ampla și imprecisa apologie făcută de 
Brentano (op. cit., p. 150 ș. urm.) lui Franklin, ale cărui calități 
etice se pretinde că eu nu le-aș fi recunoscut, menționez doar 
această observaţie care, după mine, ar fi fost suficientă pen- 
tru a face inutilă acea apologie. 

35. Mă folosesc de această ocazie pentru a introduce cu an- 
ticipaţie o serie de observații „anticritice“. Afirmația făcută de 
Sombart (Der Bourgeois, Minchen și Leipzig, 1913) este incon- 
sistentă, atunci cînd asigură uneori că această „etică“ a lui Fran- 
Klin ar fi o repetare ad Litteram a unor considerații ale marelui 
geniu universal al Renașterii, Leon Battista Alberti; acesta, în 
afară de scrieri teoretice cu privire la matematică, sculptură, 
pictură și (mai presus de toate) arhitectură și dragoste (perso- 
nal a fost un misogin), a scris și despre familie (Della famiglia) 
O lucrare în 4 cărți (din care, din păcate, am avut la dispoziție 
nu ediția lui Mancini, ci pe cea mai veche a lui Bonucci). Pasa- 
jul din Franklin este reprodus aidoma mai sus; unde se găsesc 
locurile respective din lucrările lui Alberti, în special maxime- 
le de la începutul textului „timpul înseamnă bani“ și îndemnu- 
rile care rezultă de aici? Singurul loc în care se amintește de 

acest lucru numai tangențial este, după cîte știu, la sfîrșitul pri- 
mei cărți a lucrării Della famiglia (ediția Bonucci, vol. II, p. 353) 
unde se spune în termenii cei mai generali despre bani că sînt 
nervus rerum” al gospodăriei casnice, care ar trebui de aceea ad- 
ministraţi deosebit de bine — exact ca la Cato în De re rustica. 
Este fundamental greșit a-l trata pe Alberti, care subliniază cu 
tărie că provine dintr-una din cele mai alese familii de cava- 
leri din Florența (nobilissimi cavalieri, op. cit., pp. 213, 238, 247 
în ediția lui Bonucci), ca pe un om „cu sînge amestecat“, ca unul 
stăpînit de un resentiment față de familiile nobile din cauza ori- 
ginii sale nelegitime (care nu-l înjosește cu nimic), întrucât era 
un burghez exclus din rîndul familiilor senioriale. Caracteris- 
tic pentru Alberti este faptul că recomandă marile afaceri, căci 
numai ele ar fi demne de o nobile e onesta famiglia” și de un li- 
bero e nobile animo"” (ibid., p. 209) și necesită mai puţină muncă 
(cf. Del governo della famiglia, IV, p. 55, la fel ca și în lucrarea atri- 
buită lui Pandolfini, p. 116: de aceea cel mai bine ar fi ca prelu- 
crarea lînii și mătăsii să fie concentrată la domiciliu), de ase- 
menea o gospodărire ordonată și riguroasă, adică o echilibrare 
a cheltuielilor în funcție de venituri. Acesta este deci în primul 
rînd un principiu al gospodăriei și nu al cîștigului (ceea ce Som- 
bart ar fi putut să observe foarte bine) — tot astfel după curmn 
în discuția cu privire la esența banilor (op. cit. ) este vorba în 
primul rînd de investirea unor averi (bani sau possessioni), nu 
de o valorificare de capital — este santa masserizia””” atribuită 
lui Gianozzo. Ca o autoapărare contra incertitudinii „fortunei“ 
se recomandă deprinderea timpurie cu o activitate constantă 
care, de altfel, (Della famiglia, pp. 73—74) este singura care men- 
ține în permanenţă sănătatea, o activitate in cose magnifiche e 
ample” (p. 192), evitarea trîndăviei periculoase pentru men- 
ținerea poziției proprii, de aceea și învățarea preventivă, pen- 
tru cazuri neprevăzute, a unei meserii potrivit stării (dar: ori- 
ce opera mercenaria”””” este neconformă cu statutul: Della 

famiglia, |, p. 209, ibid.). Idealul său de tranquillită dell'animo” și 
puternica sa înclinație spre epicureicul Jathe biosas” (vivere a se 
stesso'””, ibid., p. 262), în special repulsia față de orice slujbă func- 
ționărească (ibid., p. 258), ca sursă de neliniște, ostilitate, im- 
plicare în afaceri murdare, idealul vieții într-o casă la țară, ali- 
mentarea amorului propriu cu gînduri despre strămoși și tratarea 
onoarei familiei (care din acest motiv trebuie să-și țină averea 
laolaltă, după obiceiul florentin, nu s-o împartă) ca datorie și scop 
principal — toate acestea ar fi fost în ochii unui puritan o păcă- 
toasă „idolatrizare a făpturii“, dar în ochii lui Benjamin Frank- 
lin un patetism aristocratic care îi era necunoscut. Atragem aten- 
ţia și asupra înaltei aprecieri date literaților (căci „industria“ 
este îndreptată în primul rînd spre activitatea literar-știinţifi- 
că, ea este ceea ce este cu adevărat demn de om și numai ne- 
literatului Gianozzo i se atribuie afirmaţia că masserizia — în 
sensul unei „gospodării raționale“ ca mijloc de a trăi indepen- 
dent de alţii și de a nu ajunge în mizerie — ar fi echivalentă, 
atribuindu-se unui preot bătrîn, paternitatea acestui termen pro- 
venind din etica monahală, p. 249). Pentru a aprecia profun- 
zimea acestei diferenţe, cititorul este îndemnat să compare toa- 
te acestea cu etica și modul de viaţă ale lui Benjamin Franklin 
și, în ultimă analiză, ale strămoșilor săi puritani, iar scrierile 
autorului renascentist destinate patriciatului umanist cu scrie- 
rile lui Franklin adresate maselor și păturii burgheze medii, mai 
explicit funcționarilor, și cu tratatele și predicile puritanilor. Ra- 
ționalismul economic al lui Alberti, sprijinindu-se pretutindeni 
pe citate din scriitorii antici, seamănă prin esența sa cel mai mult 
cu modul în care este tratată materia economică în lucrările lui 
Xenofon (pe care nu le cunoștea), Cato, Varro și Columella (pe 
care îi citează) — numai că, în special la Cato și Varro, cîștigul 
ca atare se situează în prim-plan într-un cu totul alt mod decît 
la Alberti. De altfel, observațiile, ce-i drept numai ocazionale, 
ale lui Alberti cu privire la utilizarea fattori-lor, diviziunea mun- 
cii dintre ei și disciplina lor, la faptul că nu poți avea nici o în- 
credere în țărani etc. dau impresia unui transfer de înțelepciu- 

ne a vieții — de tipul celei a lui Cato — din domeniul curții 
senioriale sclavagiste în cel al muncii libere din industria cas- 
nică. Faptul că Sombart (a cărui referire la etica primilor stoici 
este categoric greșită) găsește încă la Cato raționalismul econo- 
mic „dezvoltat pînă la ultima consecință“ nu este atît de gre- 
șit dacă este bine înţeles. Într-adevăr, diligens pater familias” al 
romanilor poate fi pus în aceeași categorie cu massajo” al lui Al- 
berti. Pentru Cato este caracteristic în primul rînd faptul-că pă- 
mântul este apreciat și judecat ca o „investiție“ de avere. E drept 
însă că noţiunea de „industria“ are o altă nuanță din cauza in- 
fluenţei creștine. Și tocmai aici se vede deosebirea. În noţiunea 
de „industria“ care provine din asceza monahală și care a fost 
dezvoltată de scriitori călugări zace germenele unui „ethos“ 
care și-a cunoscut dezvoltarea pînă la capăt în „asceza“ (vezi 
mai tîrziu!) protestantă exclusiv laică (de aici, lucru ce va tre- 
bui subliniat adeseori, înrudirea celor două cu doctrina bise- 
ricească oficială a tomismului, înrudire care de altfel este mai 
mică decît aceea cu moraliștii-cerșetori din Florenţa și Siena). 
La Cato și în expunerile lui Alberti acest ethos este absent. La 
ambii este vorba de o învăţătură privind înțelepciunea vieţii și 
nu de o etică. Și la Franklin este vorba de utilitarism. Dar pa- 
tetismul etic din predica adresată tinerilor comercianţi este evi- 
dent și — ceea ce contează cel mai mult — caracteristic. Lip- 
sa de grijă în mînuirea banilor înseamnă pentru el „a omorî”, 
ca să zicem așa, embrioane de capital, ceea ce este, de aseme- 
nea, un defect etic. 

O înrudire lăuntrică între eticile celor doi (Alberti și Frank- 
lin) există într-adevăr în măsura în care Alberti — pe care Som- 
bart îl numește „evlavios“, dar care, deși într-adevăr avea, ca 
atîția alți umaniști, hirotonisirea și un venit ecleziastic, nu va- 
lorifică deloc motive religioase (dacă facem abstracție de două 
locuri absolut insipide) ca repere pentru modul de viață pe ca- 
re-l recomandă — nu folosește încă, iar Franklin nu mai folo- 
sește concepții religioase pentru recomandarea „spiritului gos- 
podăresc“. Atît la întîiul, cît și la al doilea pe primul-plan al 
acestui domeniu se situează utilitarismul: Alberti recomandă 

prelucrarea lînii și a mătăsii în afara întreprinderii, la domici- 
liu, precum și social-utilitarismul mercantilist (să muncească 
mulți oameni, op. cit., p. 292). Consideraţiile lui Alberti sînt o 
paradigmă foarte potrivită pentru acel gen de „raționalism“ 
economic irninent, care într-adevăr „reflectă“ stări economice, 
așa cum s-au găsit la autorii interesați de „problemă ca atare“, 
pretutindeni și în toate timpurile, în clasicismul chinez și în Anti- 
chitate nu mai puțin decît în timpul Renașterii și în Epoca Lu- 
minilor. Cert este că, precum în Antichitate la Cato, Varro, Colu- 
mella, tot astfel este acum amplu dezvoltată ratio” economică 
la Alberti și la cei de o seamă cu el, în doctrina privind „in- 
dustria“. Dar oare cum am putea să credem că o doctrină ela- 
borată de literați ar putea să genereze o forță de revoluționare 
a vieţii de genul celei pe care o poate înfăptui o credinţă reli- 
gioasă care leagă recompensa mîntuirii de un anumit mod de 
viață (în cazul de față metodic-rațional)? Cum se prezintă o „ra- 
ționalizare” orientată religios a modului de viață (și, eventual, 
a'comportamentului economic) se poate, vedea, în afară de la 
puritanii de toate denominațiile cunoscute, în sensuri foarte di- 
ferite la jainiști, la evrei, la unele secte ascetice medievale, la 
Wyclif, la fraţii cehi (o reverberaţie a mișcării husite), la sca- 
peții și la stundiștii din Rusia și la numeroase ordine călugărești. 
Aspectul principal al diferenţei este (spre a anticipa) că o etică 
avînd rădăcini religioase pune pe comportamentul determi- 
nat de ea — atîta timp cît credința religioasă rămîne vie — re- 
compense psihologice extrem de eficiente (cu caracter neecono- 
mic), de care o simplă doctrină privind arta de a trăi, cum e cea 
a lui Alberti, pur și simplu nu dispune. Numai în măsura în 
care aceste recompense au un efect și, în special, într-o direc- 
ție adeseori (și acest lucru este foarte important) mult diferită 
de doctrina teologilor (care și ea e tot o simplă „doctrină”), ea 
dobîndește o influență proprie asupra modului de viaţă și, ca 
atare, asupra economiei. La drept vorbind, aceasta este poan- 
ta întregului nostru studiu. Nu m-aș fi așteptat ca ea să fie tre- 
cută cu totul cu vederea. Va veni momentul să vorbesc și de 
moraliștii teologi din Evul Mediu tîrziu, cu „o atitudine“ re- 

lativ „pozitivă față de capitalism“ (în special, la Antonin din 
Florenţa și Bernardin din Siena), bineînţeles și ei greșit inter- 
pretați de Sombart. În orice caz, L. B. Alberti nu a făcut parte 
din acest cerc. Numai conceptul de „industria“ a fost luat din 
raționamente călugărești, indiferent prin care intermediari. Al- 
berti, Pandolfini și cei de o seamă cu ei sînt reprezentanţi ai unei 
mentalități în mare măsură orientate spre Antichitatea „păgi- 
nă“, o mentalitate care, în ciuda obedienţei oficiale, lăuntric era 
deja emancipată de biserica tradițională deși rămiînea atașată eti- 
cii creștine în vigoare, o mentalitate a cărei importanță pentru 
dezvoltarea doctrinei economice moderne Brentano crede că am 
ignorat-o. Este foarte adevărat că aici nu tratez această înșirui- 
re cauzală. Ea pur și simplu nu se inserează într-o cercetare cu 
privire la „etica protestantă și spiritul capitalismului“. Sînt însă 
și am fost foarte departe de a-i nega importanța — ceea ce voi 
demonstra în altă parte — din motive întemeiate, dar sînt de pă- 
rere că sfera și direcția ei de acţiune sînt cu totul altceva decît 
etica protestantă (ai cărei precursori deloc lipsiţi de importan- 
ță au fost sectele și etica wyclifiană și cea husită). Nu modul de 
viață (al burgheziei î în curs de apariţie), ci politica oamenilor 
de stat și a principilor i-a influențat. Între aceste două înșiruiri 
cauzale, parţial, dar nu pretutindeni convergente, trebuie deo- 
camdată să se facă o distincţie netă. În ceea ce-l privește pe Ben- 
jamin Franklin, tratatele sale despre economia privată — care 
la timpul lor au fost folosite ca lectură școlară în America spre 
deosebire de vastele lucrări ale lui Alberti, a căror cunoaștere 
nu a trecut de cercurile savanților — aparțin categoriei lucră- 
rilor care influențează practica vieții. Dar pe Franklin îl citez aici 
ca pe un om care s-a situat și el dincolo de reglementarea pu- 
ritană a vieții ce a pălit între timp la fel ca și „iluminismul“ en- 
glez în general, ale cărui relaţii cu puritanismul au fost prezen- 
tate în repetate rînduri. 

36. Din păcate și Brentano (op. cit.) a pus într-o primă fază 
orice dorinţă de câștig (indiferent dacă este războinică sau paș- 
nică) în aceeași oală și apoi a prezentat ca specific al setei de cîș- 
tig, „capitaliste“ (în opoziție, de exemplu, cu cea feudală) nu- 
mai orientarea spre bani (în loc de spre pămînt) și nu numai 
că a respins orice altă distincţie care ar fi putut să conducă la 
concepte clare, ci (p. 131) a și făcut afirmația, ininteligibilă pen- 

tru mine, că noțiunea de „spirit“ al capitalismului (modern!) 
luată aici în scopul acestei investigații ar conţine ca premise 
tocmai ceea ce ar trebui demonstrat. 

37. Cf. remarcile lui Sombart, exacte din toate punctele de 
vedere, cu privire la economia națională germană din secolul 
al XIX-lea, la p. 123, sus. E de prisos să subliniez în mod spe- 
cial — deși studiile care urmează își au originea în toate punc- 
tele de vedere decisive din lucrări mult mai vechi — cît de mult 
datorează ele, sub aspectul formulării, simplei existențe a ma- 
rilor lucrări ale lui Sombart cu stilul lor de o mare precizie, chiar 
— și tocmai — cînd susţin teze diferite. Pînă și cel ce este ten- 
tat să contrazică vehement concepțiile lui Sombart sau chiar îi 
respinge unele teze este dator să fie conștient de acest lucru. 

38. Nu ne oprim, firește, la întrebarea unde se situează aceste 
limite, la fel cum nu discutăm aici nici cum a fost primită bine 
cunoscuta teorie asupra conexiunii dintre salariul ridicat și ran- 
damentul mare în muncă, enunțată pentru prima oară de Bras- 
sey, formulată teoretic de Brentano și susținută istoric și con- 
structiv de Schulze-Găvermnitz. Prin studiul pertinent al lui 
Hasbach (Schmollers Jahrbuch, 1903, pp. 385—391 și 417 ș. urm.), 
discuţia a fost redeschisă și nu s-a încheiat încă. Pentru noi este 
suficient faptul nepus la îndoială de nimeni și care nici nu poa- 
te fi pus la îndoială că salariul scăzut și profitul ridicat, salariul 
scăzut și șansele favorabile dezvoltării industriale nu coincid 
pur și simplu și că, în general, operaţiile monetare mecanice 
nu duc la „educarea“ în spiritul culturii capitaliste și, ca ata- 
re, nu determină posibilitatea unei economii capitaliste. Toate 
exemplele alese sînt pur ilustrative. 

39. De aceea, încetățenirea unor meserii capitaliste a fost po- 
sibilă numai prin amplele mișcări de emigrare din regiuni cu 
o cultură mai veche. Oricît de corecte ar fi observaţiile lui Som- 
bart cu privire la diferența dintre „îndemînarea” și secretele pro- 
fesionale ale meseriașului, specifice persoanei, și tehnica mo- 
demnă științific obiectivă, pentru epoca de apariție a capitalismului 
o asemenea deosebire abia dacă se poate decela. Calitățile, ca 
să le zicem așa, etice ale muncitorului capitalist (într-o anu- 
mită măsură și ale întreprinzătorului) aveau o „valoare de ra- 
ritate“, adeseori mai ridicată decît îndemînarea meșteșugaru- 
lui închistată în tradiționalismul secular. Nici chiar industria 

contemporană nu este cu totul independentă în alegerea am- 
plasamentelor sale de calitățile populaţiei dobîndite printr-o în- 
delungată tradiție și educație pentru munca intensivă. În ac- 
tualul sistem de idei științifice, acolo unde se observă această 
dependenţă, ea este atribuită de regulă calităților rasiale eredi- 
tare, și nu tradiţiei și educației, ceea ce, după părerea mea, are 
o îndreptăţire îndoielnică. 

40. Vezi lucrarea citată mai sus, p. 81, nota 24. 

41. Remarcile de mai sus ar putea fi înțelese greșit. Încli- 
nația unui bine cunoscut tip de oameni de afaceri de a fructi- 
fica în felul lor afirmaţia „religia trebuie lăsată poporului” și 
înclinația odinioară frecventă a unor cercuri largi, în special de 
pastori luterani, să li se pună la dispoziţie lor ca „poliție nea- 
gră“ — dintr-o simpatie generală pentru autoritarism — ori de 
cîte ori era vorba de a se condamna greva ca păcat, sindicatele 
ca promotori ai.„lăcomiei“ etc. — iată niște lucruri-cu care fe- 
nomenele de care este vorba aici nu au nimic comun; în Mo- 
mentele analizate în text nu este vorba de fapte izolate, ci foar- 
te frecvente și, așa cum vom vedea, care revin într-un mod tipic. 

42. Der moderne Kapitalismus, vol. I, ed. I, p. 62. 

43. Op. cit., p. 195. 

44. Firește, al întreprinderii raționale moderne specifice Occi- 
dentului și nu al capitalismului răspîndit de trei milenii în lume, 
din China, India, Babilon, Elada, Roma, Florenţa, existent și 
acum, al cămătarilor, furnizorilor armatelor, arendașilor de im- 
pozite și de funcţii, întreprinzătorilor comerciali și magnațţilor 
financiari; vezi Introducerea. 

45. Vrem să subliniem aici doar un singur lucru: presupu- 
nerea că, pe de o parte, tehnica întreprinderii capitaliste și, pe 
de altă parte, spiritul „muncii profesionale“, care conferă ca- 
pitalismului energia sa expansivă, trebuie să-și găsească solul 
hrănitor originar în aceleași pături sociale nu se impune ca o 
preocupare a priori. "Tot astfel stau lucrurile cu relaţiile socia- 
le ale conținuturilor conștiinței religioase. Din punct de vedere 
istoric, calvinismul a fost unul dintre purtătorii educației orien- 
tate spre „spiritul capitalist“. Dar tocmai marii posesori de bani 
au fost, de exemplu, Tările de Jos — din motive care vor fi dis- 
cutate mai tîrziu —, în majoritatea lor nu adepţi ai calvinis- 
mului rigorist, ci arminieni. Burghezia mică și mijlocie care urca 

spre poziția de întreprinzător a fost aici, ca și în altă parte, pur- 
tător „tipic“ al eticii capitaliste și al calvinismului. Dar tocmai 
asta se potrivește cu ceea ce am prezentat aici: mari posesori 
de bani și comercianți au existat în toate timpurile. Dar numai 
tranziția de la Evul Mediu la epoca modernă a cunoscut o or- 
ganizare capitalistă rațională a activității burgheze meșteșu- 
gărești. 

46. Vezi în această privință buna disertaţie a lui ]. Maliniak 
(1913) susținută la Ziirich. 

47. Prezentarea care urmează este compilată în sensul „tipu- 
rilor ideale“ din situațiile existente în diferite ramuri din dife- 
rite locuri. Firește că, dat fiind scopul ilustrativ urmărit, este in- 
diferent că procesul nu s-a desfășurat, în nici unul din exemplele 
la care ne-am gîndit, exact în felul evocat. 

48. lată de ce nu este o întîmplare că această primă perioadă 
a raționalismului inițial, a primelor bătăi de aripă ale industriei 
germane, merge mînă în mînă cu degradarea totală a stilului 
obiectelor de uz cotidian. 

49. Prin aceasta nu vrem să dăm de înțeles că mișcarea pen- 
tru păstrarea de metale nobile este indiferentă din punct de ve- 
dere economic. 

50. Aceasta înseamnă numai că acel tip de întreprinzător pe 
care îl facem obiect al studiului nostru nu este o medie empiri- 
că (mai amănunțit despre noțiunea de „tip ideal“ vezi în artico- 
lul meu din Archiv f. Sozialwissensch., vol. XIX, caiet 1). 

51. Poate că este locul potrivit să ne ocupăm aici foarte pe 
scurt de observaţiile din scrierea deja citată a lui F. Keller (fas- 
cicula 2 din Schriften der Gorres Ges.) și de notele lui Sombart 
(din Bourgeois) legate de primele, în măsura în care toate acestea 
țin de prezentul context. Este de fapt o exagerare faptul că un 
autor critică studii în care interdicția canonică a dobînzii (cu ex- 
cepția unei note incidentale și fără nici o legătură cu ansamblul 
argumentării) nu este deloc menţionată, că deci le critică în con- 
dițiile în care tocmai această interdicție a dobînzii — care își gă- 
sește paralele în toate eticile religioase ale pămîntului! — este 
considerată drept criteriul de distincție între etica protestantă 
și cea catolică. Se pot critica doar lucrări într-adevăr citite sau 
expuneri ale acestora, dar care nu au fostuitate după citire. Lup- 
ta împotriva usuraria pravitas străbate ca un fir roșu întreaga is- 

torie a bisericii hughenote, ca și a celei olandeze din secolul al 
XVI-lea. „Cei care acordă împrumuturi“, adică bancherii, au fost 
adeseori excluși de la împărtășanie (vezi p. 79, nota 18). Concep- 
ţia mai liberă a lui Calvin (concepție care de altfel nu a împie- 
dicat ca în primul proiect al Ordonanţelor să mai fie prevăzute 
stipulații cu privire la camătă) a ajuns la victorie abia datorită 
lui Salmasius. Deci diferența nu consta în asta. Dimpotrivă. Dar 
și mai neconvingătoare sînt argumentele proprii ale autorului 
finînd de această temă care se deosebesc printr-o superficialitate 
penibilă de scrierile (după părerea mea pe nedrept citate) ale lui 
Funck și ale altor savanţi catolici și de cele ale lui Endemann, 
astăzi învechite în detalii, dar încă fundamentale. Ce-i drept, 
K. s-a abținut de la exagerări, ca acelea din observațiile lui Som- 
bart (op. cit., p. 321), că e ușor de constatat chiar formal că „oa- 
menii cucernici“ (în principal este vorba de Bernardin din Siena 
și de Antonin din Florenţa) „doreau să incite prin toate mijloa- 
cele spiritul întreprinzător“, prin aceea că, la fel cu ceea ce s-a 
întîmplat în toată lumea în ceea ce privește interdicțiile cametei, 
interpretează interzicerea acesteia în sensul de a rămîne neatins 
capitalul „productiv“ (în terminologia noastră). (Că la Sombart, 
pe de o parte, romanii se numără printre „popoarele de eroi“, 
pe de altă parte — la el de altfel o contradicție ireconciliabi- 
lă —, raționalismul economic ar fi fost dezvoltatpînă la ultimele 
sale consecințe încă de Cato — p. 267 — trebuie să fie doar reți- 
nut, în treacăt, ca un simptom al faptului că avem în față o „car- 
te de teze“ în sensul rău al cuvîntului.) Dar și el a prezentat în- 
tr-un mod cu totul deformat importanţa interzicerii dobînzii 
(care nu va fi prezentată aici în mod detaliat; mult supraaprecia- 
tă odinioară, apoi mult subapreciată, iar acum, într-o eră cînd 
există și multimilionari catolici, pur și simplu inversată — în 
scopuri apologetice) care, după cum se știe, în pofida funda- 
mentării biblice, a fost anulată abia în ultimul secol printr-o in- 
strucțiune a Congregatio S. Officii și aceasta numai temporum 
ratione habita” și indirect, prin interdicția de a mai tulbura per- 
soanele care se spovedesc, prin întrebări privind usuraria pravi- 
tas pentru a se asigura de supunerea lor și în cazul repunerii sale 

în vigoare. Căci cineva care a studiat ceva mai amănunțit ex- 
trem de încîlcita istorie a doctrinei bisericii cu privire la camătă 
nu are voie — avînd în vedere nesfîrșitele controverse cu privi- 
re, de exemplu, la faptul dacă cumpărarea de rente este permi- 
să sau nu, dacă este permisă scontarea cambiilor și a marii varie- 
tăți de alte hârtii de valoare (avînd în vedere în primul rînd faptul 
că dispoziția menționată mai sus a Congregatio S. Officii a fost 
dată cu prilejul unui împrumut contractat de un oraș) (p. 24) — 
să afirme că interzicerea dobînzii la împrumuturi s-a referitnu- 
mai la credite de urgenţă, că ea ar fi urmărit „menţinerea capi- 
talului“, mai mult chiar, că ar fi fost „favorabilă întreprinderii 
capitaliste“ (p. 25). Adevărul este că biserica și-a reamintit des- 
tul de tîrziu de interzicerea dobinzii, că, atunci cînd s-a întîmplat 
acest lucru, formele obișnuite de investire lucrativă a capitalu- 
rilor nu erau împrumuturi cu dobîndă fixă, ci foenus nauticum , 
commenda”, societas maris”” precum și dare ad proficuum de mari” 
(împrumuturi tarifate după clasa de risc) în ceea ce privește 
cuantumul părții de cîștig sau de pierdere (și trebuiau să fie, 
avînd în vedere dobînda la împrumutul acordat întreprinză- 
torilor), care nu au fosttoate afectate (sau poate totuși doar după 
unii canoniști riguroși). Mai este însă adevărat și că, după aceea, 
au putut deveni și au devenit obișnuite investițiile de capital 
cu dobîndă fixă, cît și cu scontări, că acestea au fost afectate 
de dificultăți (și mai tîrziu) datorită interzicerii dobînzii, difi- 
cultăți care au dus la tot felul de măsuri severe ale ghildelor 
de negustori (liste negre!), dar că tratarea interzicerii dobînzii 
la canoniști era în mod normal pur formal-juridică, în orice caz 
fără acea tendinţă de „protejare a capitalului“ pe care i-a atri- 
buit-o K.; în fine că, chiar dacă se pot constata luări de poziţie 
faţă de capitalism ca atare, o influență decisivă au avut-o pe de 
o parte repulsia tradiționalistă, de cele mai multe ori percepută 
vag, faţă de extinderea puterii capitalului, impersonală, deci greu 
accesibilă etizării (așa cum se reflectă ea în enunţul lui Luther 


” Profit naval. 
” Beneficiu. 
”” Societate maritimă. 
”” A da pentru profitul navigaţiei. 


94 ETICA PROTESTANTĂ ȘI SPIRITUL CAPITALISMULUI 


cu privire la Fugger și afacerile bănești), iar pe de altă parte, ne- 
cesitatea acomodării. Dar toate acestea nu ţin de acest context 
căci, după cum am spus, interzicerea dobînzii și destinul ei au 
pentru noi o importanță cel mult simptomatică și aceasta numai 
în mod limitat. 

Etica economică a teologilor scoțieni și, în special, a unor teo- 
logi cerșetori din quattrocento, mai ales a lui Bermardin din Siena 
și a lui Antonin din Florenţa, adică a unor autori călugări de orien- 
tare rațional ascetică specifică, merită, fără îndoială, o tratare spe- 
cială și nu poate fi expusă aici. Căci aș fi nevoit să anticipez prin- 
tr-o anticritică ceea ce am de spus despre etica economică catolică 
în relația ei pozitivă cu capitalismul. Acești autori se străduiesc 
să justifice — și în această privinţă sînt precursori ai unor iezu- 
iți — câștigul de întreprinzător al negustorului ca recompensă pen- 
tru „industria“ lui, ca fiind admisibil din punct de vedere etic (fi- 
rește că nici K. nu poate să susțină altceva). 

Bineînțeles că termenul industria și evaluarea sa provin în ul- 
timă analiză din asceza monahală, ca și noţiunea de masserizia, 
atribuită lui Gianozzo, trecută din limbajul preoţesc în cel uzual 
al lui Alberti. Despre etica monahală ca precursoare a unor va- 
riante ascetice laice ale protestantismului vom vorbi pe larg mai 
târziu (în Antichitate se găsesc concepții similare la cinici, pe in- 
scripții funerare ale elenismului tîrziu și, provenind din cu to- 
tul alte condiții, în Egipt). Ceea ce lipsește cu desăvîrșire (ca şi la 
Alberti) este tocmai ceea ce pentru noi este decisiv: concepția 
confirmării propriei mântuiri, caracteristică protestantismului as- 
cetic, certitudo salutis", în profesie, cu alte cuvinte răsplata sufle- 
tească pe care această religiozitate o lega de „industria“ și care 
în mod inevitabil lipsise la catolicism, dat fiind că la acesta mij- 
loacele de mîntuire erau altele. La acești autori este vorba, din 
punctul de vedere al efectului, de o doctrină etică, nu de mobi- 
luri practice individuale, condiționate de interese de mîntuire 
și în plus de o acomodare (ceea ce se observă cu ușurință), deci 
nu, ca în cazul ascezei laice, de argumente provenind din poziții 
religioase centrale. (De altfel, Antonin și Bermardin au fost de 
mulți analizaţi mai bine decît a făcut-o F. Keller.) Dar și aceste 
acomodări au rămas controversate pînă în prezent. Și totuși im- 

portanţa acestor concepții etice monahale nu trebuie deloc con- 
siderată nulă din punct de vedere simptomatic. „Bazele“ reale 
ale eticii religioase care culminează cu conceptul modern de profe- 
sie se găsesc la secte și la eterodoxie, mai ales la Wyclif, chiar dacă 
importanţa lui este mult supraapreciată de Brodnitz (Engl. Wirt- 
schaftsgeschichte) care susține că influența acestuia ar fi fost atît 
de puternică încît puritanismul nu ar mai fi avut nici un rost. 
Nu putem și nici nu trebuie să ne oprim asupra tuturor acestor 
lucruri. Căci aici nu putem discuta în treacăt dacă și în ce măsură 
etica medievală creștină a contribuit într-adevăr la crearea condi- 
țiilor preliminare pentru spiritul capitalist. 

52. Cuvintele meden apelpizontes (Luca 6, 35) şi traducerea Vul- 
gatei, nihil inde sperantes” sînt (după A. Merx) o reformulare a 
expresiei medena apelpizontes (= neminem desperantes") ponunceau 
deci să se acorde împrumut oricărui frate, chiar și celui sărac, 
fără a fi vorba de dobîndă. În prezent, expresiei Deo placere vix 
potest i se atribuie o origine ariană (ceea ce din punctul nostru 
de vedere este indiferent). 

53. Curn se rezolva problema în condiţiile interzicerii came- 
tei arată, de exemplu, cartea I, c. 65 a statutului Arte di Calimala 
(dispun în prezent doar de varianta italiană de la Emiliani-Giu- 
dici, Stor. dei Com. Ital., vol. II, p. 246): Procurino i consoli con quelli 
frati, che parră loro, che perdono si faccia e come fare si possa il meglio 
per l'amore di ciascuno, del dono, merito o guiderdono, ovvero interesse 
per lanno presente e secondo che altra volta fatto fue”. Adică un fel 
de indulgenţe din partea breslei pentru membrii săi din oficiu 
sau prin licitație. Pentru caracterul imoral al cîștigului capitalist 
sînt caracteristice și indicaţiile ce urmează, precurn și, de exem- 
plu, porunca imediat premergătoare (c. 63) de a se înregistra do- 
bînzile și profiturile ca „daruri“. În locul actualelor liste negre 
pe care sînt trecuți la bursă cei care contestă diferențele, atunci 


” Fără să nădăjduiți nimic în schimb. 
” Neaducînd disperare nimănui. 

”” Să stabilească magistraţii, cu acei călugări pe care îi vor socoti 
ei mai vrednici, ca să se facă iertarea — și cum să se facă mai bine 
din dragoste pentru fiecare — a darului, meritului sau răsplății, adică 
dobînda pentru anul în curs, așa cum a fost făcut și altă dată. 

era anatema Sfîntului Tribunal împotriva celor care ajungeau 
în faţa lui pentru exceptio usurariae pravitatis. 


3 


54. Dintre limbile antice, numai ebraica are expresii de o nuan- 
ță semantică similară. În primul rînd cuvîntul melaha. El desem- 
nează funcţii preoțești (Ex. 35, 21; Neem. 11, 22; 1 Cron. 9, 13; 
23, 4; 26, 30), activităţi în serviciul regelui (în special 1 Sam. 8, 
16, 1 Cron. 4, 23, 29, 6), serviciul unui funcționar regal (Est. 3, 
9; 9, 3), al unui supraveghetor al muncii (2 Reg. 12, 12), al unui 
sclav (Gen. 39, 11), munca cîmpului (1 Cron. 27, 26), meșteșuguri 
(Ex. 31, 5; 35, 21; Reg. 7, 14), negustori (Ps. 107, 23) și orice „mun- 
că profesională“ în pasajul din Sir. 11, 20 care urmează să fie 
discutat mai jos. Cuvîntul este derivat din rădăcina laoh = a tri- 
mite și, ca atare, a însemnat inițial „misiune“. Proveniența sa din 
universul conceptual religios-administrativ al statului feudal 
egiptean și din statul feudal al lui Solomon, întocmit după mo- 
delul egiptean, pare evidentă din citatele de mai sus. După cum 
m-a informat la timpul său A. Merx, acest concept fundamental 
se pierduse încă din Antichitate, cuvîntul fiind utilizat pentru 
orice fel de „muncă“ și devenind realmente la fel de incolor, ca 
și „Beruf” cu care a împărtășit destinul de a fi fost utilizat inițial 
în funcții spirituale. Expresia hok = ceea ce este „anumit“, „desti- 
nat“, pensum', care se întîlnește de asemenea în Sirah 11, 20, 
unde este tradusă de Septuaginta prin diatheke își are de ase- 
menea originea în birocraţia administrării muncii robilor, la fel 
ca și devar-iom (Ex. 5, 13, vezi și Ex. 5, 14, unde, de asemenea, 
în Septuaginta diatheke are sensul de „sarcină precisă“. Sirah 43, 
10 este în Septuaginta tradus prin krima”). Probabil că în Sirah 
11, 20, ea are sensul de îndeplinire a poruncilor lui Dumnezeu, 
deci încă o înrudire cu „Beruf”. Cît privește pasajul din Sirah, 
menționăm bine cunoscuta carte a lui Smend despre Isus, fiul 
lui Sirah, şi referirea la aceste versete și Index zur Weisheit des 
Jesus Sirach, Berlin, 1907, în ceea ce privește cuvintele diatheke, 

ergon, ponos. (După cum se știe, textul ebraic al cărții lui Sirah 
fusese pierdut, dar a fost redescoperit de Schechter și parțial 
completat cu citate talmudice. Luther nu a avut la dispoziție 
această carte, astfel încît aceste două concepte ebraice nu au avut 
nici o influență asupra limbajului său. Vezi mai jos privitor la 
Pildele lui Solomon 22, 29. ) — În limba greacă lipsește cu desă- 
vîrșire un echivalent la cuvîntul german care să redea și nuanța 
etică. În locul unde Luther traduce conform uzului actual (vezi 
mai jos), în Isus, fiul lui Sirah 11,20 și 21 „bleibe in deinem Be- 
ruf“ în Septuaginta este într-un loc ergon', iar în altul care se pare 
că este complet deteriorat (în originalul ebraic este vorba de 
ajutorul lui Dumnezeu!): ponos”. Altfel în Antichitate ta prose- 
konta”” este folosit în sensul general de „obligaţie”. În limba- 
jul stoicilor kamatos”” are uneori o nuanță semantică asemănă- 
toare, iridiferent de originea lingvistică (fapt asupra căruia mi-a 
atras la timpul său atenția Alb. Dietrich). Toate celelalte expresii 
(ca taxis””” etc.) nu au o nuanţă etică. În limba latină, ceea ce tra- 
ducem prin „profesie“, adică activitatea permanentă a omului 
determinată de diviziunea muncii, care (în mod normal) este pen- 
tru el sursa de venit și ca atare baza economică durabilă a exis- 
“tenţei sale, se exprimă fie prin cuvîntul incolor opus, cu o nuanță 
cel puţin înrudită cu coloratura conţinutului etic al cuvîntului 
german, fie prin officium (din opificium, adică inițial neutru din 
punct de vedere etic, mai tîrziu, în special la Seneca, De benef. 
IV. 18 = profesie) sau prin munus, derivat din munca obligato- 
rie a vechii comunități de cetăţeni, sau, în fine, prin professio. Este 
caracteristic faptul că acest din urmă cuvînt ar putea să-și aibă 
originea de asemenea în obligații publice, și anume, în vechile 
declaraţii de impozite ale cetățenilor. Mai tîrziu el este folosit pen- 
tru „profesiunile liberale” în sens modern (de exemplu, professio 
bene dicendi”"") avînd în acest domeniu limitat un sens general 
în toate privințele foarte asemănător cu „Beruf” (inclusiv în 

sensul mai lăuntric al cuvîntului. Astfel, atunci cînd Cicero spu- 
ne despre cineva: non intelligit quod profiteatur, în sensul „el nu 
înțelege adevărata sa profesie“), numai că, firește, sensul este 
pur laic, neavînd nici o nuanţă religioasă. Acest lucru este cu atît 
mai valabil pentru ars care în epoca imperială are sensul de 
„meșteșug. — Vulgata traduce pasajele de mai sus din Isus, fiul 
lui Sirah o dată prin opus,iaraltă dată (v. 21) prin locus, ceea ce 
în acest din urmă caz ar însemna ceva de genul „poziţiei în so- 
cietate“. De la un ascet ca Hieronim provine adaosul mandato- 
rum tuorum , ceea ce subliniază foarte corect Brentano fără însă 
să remarce nici aici, ca de altfel nici în altă parte, că tocmai acest 
lucru este caracteristic pentru originea ascetică a conceptului, mo- 
nahală înainte de Reformă, ținînd de universul laic după aceas- 
a. De altfel, nu este sigur după care text a tradus Hieronim. 
Nu pare exclusă o influenţă a vechiului sens religios de mela- 
ha. — Din limbile romanice numai vocaci6n din spaniolă, în sen- 
sul unei profesii interioare, transmise de la profesia duhovni- 
cească, are o nuanţă parțial corespunzătoare sensului german 
al cuvîntului, dar nu este utilizat niciodată pentru „Profesie“, 
în sensul exterior. În traducerile romanice ale Bibliei, spanio- 
lescul vocaci6n, italienescul vocazione și chiamamento sînt utili- 
zate, acolo unde în Vulgată este cuvîntul vocatio, într-un sens 
parțial corespunzător uzului lingvistic luteran și calvinist de care 
ne vom ocupa îndată, numai pentru traducerea cuvîntului kle- 
sis din Noul Testament, care înseamnă chemarea prin Evanghe- 
lie la mîntuirea veșnică. (Este straniu că Brentano susţine, loc. 
cit., că acest fapt menţionat de mine în sprijinul punctului meu 
de vedere ar pleda pentru existența conceptului de „profesie“ 
în sensul său de după Reformă deja în perioada anterioară aces- 
teia. Nici vorbă de așa ceva: Klesis a trebuit să fie tradus prin 
vocatio, dar unde și cînd ar fi putut fi folosit acest cuvînt în Evul 
Mediu în sensul actual? Faptul că există această traducere și 
absența sensului monahal în ciuda ei constituie chiar dovada.) 
În felul acesta, cuvîntul chiamamento este utilizat în traducerea 
italiană a Bibliei din secolul al XV-lea, reprodusă în Collezione 
di opere inedite e rare, Bologna, 1887, alături de vocazione, folosit 
în traducerile italiene moderne ale Bibliei. În limbile romani- 

ce, cuvintele folosite pentru „profesie“ în sensul exterior și laic 
pentru desemnarea unei activități lucrative regulate nu sînt im- 
pregnate de vreun sens religios, așa cum rezultă din materia- 
lul lexical și din expunerea amănunțită a stimatului meu prie- 
ten, profesorul Baist (Freiburg), chiar dacă iniţial ele ar fi avut, 
cum e cazul celor derivate din ministerium sau officium, O colo- 
ratură etică, sau, ca cele derivate din ars, professio și implicare 
(impiego), să nu-l fi avut dintru început nici măcar pe acesta. 
Pasajele din Isus, fiul lui Sirah, menţionate la început, în care 
Luther folosește Beruf sînt traduse: în franceză v. 20 office, v. 21 
labeur (traducere calvinistă), în spaniolă v. 20 obra, v. 21 lugar 
(după Vulgata); în traducerile noi posto (varianta protestantă). Dat 
fiind faptul că au fost în minoritate, protestanții din țările roma- 
nice nu au reușit sau nici măcar nu au încercat să exercite o in- 
fluență creatoare asupra limbii ca Luther asupra limbii germane 
oficiale mai puţin raționalizate din punct de vedere academic. 

55. Spre deosebire de aceasta, în Confesiunea de la Augsburg 
acest sens este doar parțial și implicit. Dacă articolul XVI (vezi 
ediția Kolde, p. 43) spune: „Căci Evanghelia... nu obligă la supu- 
nere față de cîrmuirea pămâîntească, la respectarea poliției și a 
căsătoriei, ci vrea ca toate acestea să fie socotite rînduială dum- 
nezeiască și la asemenea stări fiecare să dovedească iubirea creș- 
tinească și lucrări bune și drepte, fiecare după vocaţia sa“ (în 
limba latină: et în talibus ordinationibus exercere caritatem , ibid., 
p.42), atunci concluzia care se impune este că trebuie să ne su- 
punem stăpînirii, că aici cel puţin în primul rînd se are în vedere 
vocația (Beruf) ca ordine obiectivă în sensul din pasajul 1 Cor. 7, 
20. Şi articolul XXVII vorbește (la Kolde, p. 83 jos) de „Beruf“ 
(în latină: în vocatione sua” numai în legătură cu stările consfin- 
țite de Dumnezeu: preoți, stăpînire, aristocrație etc., iar aceasta 
în germană numai în varianta Cărţii Concordiilor. În ediția prin- 
ceps germană propoziția respectivă lipsește. 

Numai în art. XXVI (Kolde, p. 81) cuvîntul este folosit în 
expresia „că asceza nu trebuie să servească pentru dobîndirea 
graţiei, ci pentru a ține trupul vioi, ca el să nu împiedice ceea 


” Şi în asemenea situații să manifeste iubire creștinească. 
” În vocația sa. 

ce i s-a poruncit cuiva să facă în conformitate cu vocația sa (lat. 
iuxta vocationem suam ) — deci în actualul sens larg. 

56. Așa cum arată dicționarele și cum ne confirmă cu amabi- 
litate domnii colegi Braune și Hoops, în nici una din limbile în 
care există cuvîntul Beruf, în olandeză beroep, în engleză calling, 
în daneză kald, în suedeză kallelse, el nu se întîlnește, în actua- 
lul sens laic, înainte de traducerile luterane ale Bibliei. Cuvintele 
omofone cu Beruf din germana medie de sus, din germana me- 
die de jos și din olandeza medie înseamnă toate „chemare“ (Ruf) 
în actualul sens german, inclusiv și în timpul Evului Mediu tîr- 
ziu, „chemare“ (Vokation) a unui candidat la o funcție religioasă 
de către cel îndreptățit să facă numirea, un caz special relevat 
adesea și în dicționarele limbilor scandinave. Şi Luther folosește 
ocazional acest cuvînt în acest din urmă sens. Chiar dacă acest 
uz special al cuvîntului a contribuit mai tîrziu la reinterpretarea 
lui, totuși crearea conceptului modern de Beruf (profesie) își are 
sorgintea în traducerile protestante ale Bibliei. Numai la Tauler 
(decedat în 1361) se găsesc rudimente de sens modern care vor 
fimenţionate mai tîrziu. Acest cuvînt a fost format în toate lim- 
bile profund influențate de traducerile protestante ale Bibliei și 
în nici una care n-a fost influenţată (cum sînt limbile romanice) 
nu a fost format cel puțin în sensul lui actual. 

Luther traduce cu „Beruf“ două concepte complet diferite. 
O dată paulinul Klesis, în sensul chemării (Berufung) de către 
Dumnezeu la mîntuirea veșnică. Locurile respective sînt: 1 Cor. 
1, 26; Ef. 1, 18; 4, 1.4; Tes. 1, 11; Evr. 3, 1; 2. Petr. 1, 10. În toate 
aceste cazuri este vorba de conceptul pur religios al chemării care 
s-a produs prin mijlocirea Evangheliei anunțate prin apostol de 
către Dumnezeu. Conceptul de klesis nu are nici cea mai mică 
legătură cu „profesiile“ (Berufe) laice în sensul actual. Bibliile ger- 
mane anterioare lui Luther scriu în acest caz ruffunge (de exem- 
plu, toate incunabulele din biblioteca de la Heidelberg), folosesc 
în loc de von Gott geruffet: von Gott gefordert. Dar, altă dată el tra- 
duce, așa cum am menționat mai înainte, cuvintele reproduse 
în nota anterioară ale lui Isus, fiul lui Sirah: în traducerea din Sep- 


” Conform vocației sale. 

tuaginta: en to ergo sou palaiotheti” şi kai emmene to pono sou”” prin 
beharre in deinem Beruf ”” şi bleibe in deinem Beruf "în loc de bleibe 
in deiner Arbeit "”"”. Traducerile catolice ulterioare (autorizate) ale 
Bibliei (de exemplu, cea a lui Freischiitz, Fulda, 1781) l-au urmat 
aici (ca și în ceea ce privește pasajele din Noul Testament). Tradu- 
cerea lui Luther a acestui pasaj din Sirah este, după cât îmi dau 
seama, primul caz în care cuvîntul german Beruf este utilizat în 
sensul lui actual pur lâic. Îndemnul înainte mergător, v. 20: stheti 
en diatheke sou””"”, el îl traduce prin bleibe in Gottes Wort””, 
deși Sirah 14, 1 și 43, 10 arată că, corespunzător expresiei ebraice 
hok””””, pe carea utilizat-o (recurgînd la citate din Talmud) aici, 
diatheke trebuia să însemne ceva asemănător cu „profesie“ în sen- 
sul actual, adică „destin“ sau o „muncă repartizată“, încredințată 
sau poruncită. Așa cum am menționat mai sus, cuvîntul Beruf 
nu a existat anterior în limba germană în sensul actual sau cel 
de mai tîrziu, nici, după cât îmi dau seama, în limbajul unor tra- 
ducători mai vechi ai Bibliei sau în cel al predicatorilor. Bibliile 
germane dinainte de Luther traduceau locul respectiv din Sirah 
prin Werk. Berthold din Regensburg folosește acolo unde noi am 
spune Beruf cuvîntul Arbeit. Așadar uzul lingvistic este același 
cași cel din Antichitate. Primul loc pe care îl cunosc unde se uti- 
lizează, e drept, nu Beruf, ci Ruf (chemare) (ca traducere a cuvîn- 
tului Kles:s), pentru a desemna o muncă pur laică-se găsește în 
frumoasa predică a lui Tauler, pomind de la Ef. 4 (ediţia din Ba- 
sel, p. 117 ș. urm.), despre niște țărani care se duc la cîmp „să 
împrăștie“ gunoi de grajd. Căruţa lor merge adeseori mai bine, 
„fiindcă ei își urmează chemarea (Ruf) cu grijă, nu ca unele fețe 
bisericești care nu-și bagă în seamă chemarea“. Acest cuvînt nu 
e pătruns de acest sens în vorbirea curentă. Și cu toate că la în- 


* Rămii la vechea ta muncă. 
” Rămii la truda ta. 
”” Stăruie în profesia ta. 
””" Rămili în profesia ta. 
Rămiîi în munca ta. 
Stai la îndatorirea ta. 
Rămâi la cuvîntul lui Dumnezeu. 
Lege, ceea ce este stabilit. 


ve". 


"neeee 


menenex 


Dă 

ceput (vezi Werke ediția Erlangen 51, p. 51) Luther oscilează între 
Ruf şi Beruf, o influenţă directă a lui Tauler nu e deloc sigură, 
deși, de exemplu, în Freiheit eines Christenmenschen, se simt unele 
ecouri ale acestei predici a lui Tauler. Căci în sensul pur laic, ca 
la Tauler loc. cit., Luther mai întîi nu a folosit cuvîntul (aceasta 
în pofida lui Denifle, Luther, p. 163). 

Este evident că sfatul din Sirah, făcînd abstracţie de îndem- 
nul general la încredere în Dumnezeu, nu conține în textul Sep- 
tuagintei nici o referire la o evaluare specific religioasă a muncii 
„profesionale“ laice (auvîntul'ponos, osteneală, din al doilea pasaj, 
din păcate, deteriorat, ar însemna tocmai contrariul unei aseme- 
nea munci). Ceea ce se spune în Isus, fiul lui Sirah corespunde 
tocmai îndemnului psalmului (Ps. 37, 3): locuiește pămîntul 
și hrănește-te cu bogăția lui, la fel cum apare limpede și combina- 
ţia cu îndemnul (v. 21) de a nu se lăsa orbit de lucrările celor 
fără de Dumnezeu, căci lui Dumnezeu îi vine ușor să înbogă- 
ţească un sărac. Numai îndemnul iniţial, acela de a rămîne în 
hok (v. 10), are o oarecare înrudire cu Klesis evanghelic, dar toc- 
mai aici a evitat Luther cuvîntul Beruf pentru grecescul diatheke. 
Puntea dintre cele două utilizări aparent total diferite ale cuvîn- 
tului Beruf de către Luther este marcată de pasajul din Epistola 
întîi către Corinteni și traducerea ei. 

La Luther (în edițiile moderne obișnuite), acest pasaj sună 
în felul următor: 1 Cor. 7, 17: “... ein jeglicher, wie ihn der Herr 
berufen hat, also wandle er... (18) Ist jemand beschnitten berufen, 
der zeuge keine Vorhaut. Ist jemand berufen in der Vorhaut, der lasse 
sich nicht beschneiden. (19) Die Beschneidung ist nichts und die Vor- 
haut ist nichts; sondern Gottes Gebot halten. (20) Ein jeglicher blei- 
be in dem Beruf, in dem er berufen ist” (en te Klesei he eklethe”", ebraism 
indubitabil, după cum îmi spune consilierul aulic A. Merx. Vul- 
gata: in qua vocatione vocatus est). (21) Bist du ein Knecht beru- 


” Fiecare așa cum era, cînd l-a chemat Dumnezeu, așa să-și mear- 
gă drumul. (18) A fost cineva chemat fiind tăiat împrejur, acela să nu ză- 
mislească netăierea împrejur. A fost cineva chemat în netăiere împrejur, 
acela să nu se taie împrejur. (19) Tăierea împrejur nu este nirnic și netă- 
ierea împrejur nu este nimic; ci paza poruncilor lui Dumnezeu. (20) Fie- 
care, în chemarea în care a fost chemat, în aceasta să rămînă. 

” În profesia pentru care a avut chemare. 

fen, sorge des nicht; doch kannst du frei werden, so brauche des viel 
lieber. (22) Denn wenn ein Knecht berufen ist, der ist ein Gefreiter 
des Herrn; desgleichen wer ein Freier berufen ist, der ist ein Knecht 
Christi. (23) Ihr seid teuer erkauft; werdet nicht der Menschen Knech- 
te. (24) Ein jeglicher, lieben Briider, worinnen er berufen ist, darin- 
nen bleibe er bei Gott.” În v. 29 urmează indicaţia că timpul este 
„scurt“, după care bine cunoscutele indicații motivate prin ex- 
pectații eschatologice (v. 31), de a avea femeile ca și cum nu le-ai 
avea, de a cumpăra, ca și cum nu ai poseda lucrurile cumpărate 
etc. În v. 20, Luther, urmînd traducerile germane mai vechi, tra- 
dusese încă în 1523 în exegeza la acest capitol Klesis prin Ruf 
(chemare) (ediția Erlangen, vol. 51,p.51) și atunci l-a interpre- 
tat ca Stand (stare). 

Este într-adevăr evident că în acest pasaj și numai aici cu- 
vîntul Klesis corespunde aproximativ cuvîntului latin status și 
germanului Stand (Ehestand, Stand des Knechtes etc.). (În mod 
cert însă nu așa cum consideră Brentano, op. cit., p. 137, în sen- 
sul actual al lui „Beruf“. E greu de crezut că Brentano a citit atent 
pasajul respectiv, ca de altfel și ceea ce spun eu despre el.) Acest 
cuvînt, într-un sens care cel puțin amintește de așa ceva, se gă- 
ș înrudit prin rădăcină cu ekklesia, „adunare convocată“ — 
în literatura greacă, o singură dată, în materialul lexical accesi- 
bil, într-un pasaj din Dionysios din Halicarnas, unde corespunde 
latinescului classis — un împrumut din greacă = grupul de cetă- 
țeni „convocat“. Teofilact (sec. al XI-lea — al XII-lea) interpretea- 
ză 1 Cor. 7, 20 în felul următor: en hoio bio kai en hoio tagmati kai 
politeumati hon episteusen'”. (Colegul DeiBmann mi-a atras aten- 
ţia asupra acestui pasaj.) — În orice caz nici în acest loc Klesis 
nu corespunde cuvîntului german actual Beruf. Dar Luther, care, 
în îndemnul motivat eschatologic ca fiecare să rămînă în starea 


” Ai fost chemat fiind rob? Fii fără grijă; iar de poți să fii liber, atunci 
folosește-te mai mult! (22) Căci robul, care a fost chemat de Domnul, 
este liberat al Domnului; tot așa cel chemat liber este rob al lui Cristos. 
(23) Cu preț mare ați fost cumpăraţi; nu vă facețirobi oamenilor. (24) 
Fiecare, fraților, în starea în care a fost chemat, în aceea să rămînă îna- 
intea lui Dumnezeu. 

” Într-o astfel de viaţă și într-o asemenea organizare și administrare 
publică în care a crezut. 

sa actuală, tradusese, Klesis prin Beruf, a tradus și mai tîrziu, în 
Apocrife — în sfatul motivat tradiționalist și antichrematistic 
din Isus, fiul lui Sirah, ca fiecare să rămînă la meșteșugul lui — 
și ponos tot prin Beruf chiar și din cauza similitudinii de fond a 
sfatului. (Acesta este lucrul decisiv și caracteristic. În pasajul 
din 1 Cor. 7,17, Klesis nu trebuie nicidecum tradus prin „profesie“, 
în sensul de domeniu de activitate bine delimitat.) Între timp 
(sau poate simultan), în 1530, în Confesiunea de la Augsburg, dog- 
ma protestantă cu privire la inutilitatea supralicitării catolice 
a moralității laice a fost stabilită, utilizîndu-se cu acest prilej ex- 
presia „fiecăruia după vocaţia sa“ (Beruf) (vezi nota anterioară). 
Aici, în traducerea lui Luther, iese în evidenţă aceasta, ca și inten- 
sificarea sensibilă la începutul anilor '30 a aprecierii sfințeniei Or- 
dinii în care este situat fiecare om, apreciere care era un rezultat 
al credinței sale tot mai clare în intervenţia foarte specială a lui 
Dumnezeu în amănuntele vieții și, în același timp, înclinația lui 
crescîndă de a accepta rînduielile lumii ca fiind categoric voite 
de Dumnezeu ca invariabile. În latina tradițională vocatio era egală 
cu chemarea divină la o viață sfîntă, în special într-o :mînăstire 
sau ca preot și, sub presiunea acestei dogme, lua pentru Luther 
sensul de muncă „vocaţional“ laică. Acum el traduce în Isus, fiul 
lui Sirah ponos și ergon prin Beruf, pentru care nu existase mai îna- 
inte decît analogia (latină) din traducerea monahală; cu cîţiva ani 
înainte însă, el tradusese, încă în Pildele lui Solomon, 22, 29, cu- 
vîntul ebraic melaha care stătuse la baza traducerii lui ergon din 
textul grecesc al lui Isus, fiul lui Sirah și care — exact ca germa- 
nul Beruf sau nordicul kald, kallelse — pornește în special de la 
„vocaţia“ spirituală, ca și în alte locuri (Gen. 33, 11) prin treabă 
(Geschăft) (Septuaginta: ergon Vulgata: opus, în bibliile englezești: 
business, ca și în traducerile nordice sau în altele pe care le-am 
avut la dispoziţie). Crearea cuvîntului Beruf (profesie) de către 
el în sensul nostru actual a rămas deocamdată pur luterană. Cal- 
viniștii considerau Apocrifele drept necanonice. Ei au acceptat 
și au accentuat puternic conceptul luteran de Beruf (profesie) abia 
ca urmare a evoluției care a pus pe primul-plan interesul „con- 
firmării“. Dar în primele traduceri (romanice) ei nu avuseseră 
la dispoziție un cuvînt corespunzător și nici puterea de a-l face 
uzual într-o limbă stereotipică. 

În secolul al XVI-lea cuvîntul Beruf s-a încetățenit deja în li- 
teratura laică în sensul actual. Traducătorii Bibliei anteriori lui Lu- 
ther întrebuințaseră pentru cuvîntul Klesis Berufung (de exemplu, 
în incunabulele de la Heidelberg din 1462/66, 1485); traducerea 
lui Eck din Ingolstadt din 1537 sună: in dem Ruf, worin er beruft 
ist”. De cele mai multe ori traducerile catolice de mai tîrziu îl 
urmează întocrnai pe Luther. În Anglia prima traducere a Bibliei, 
cea a lui Wyclif (1382), a folosit aici cleping (cuvînt englezesc 
vechi, care mai tîrziu a fost înlocuit cu unul împrumutat — cal- 
ling), adică ceea ce este cu siguranță caracteristic acestui gen de 
etică lollardă: un cuvînt corespunzător sensului lingvistic re- 
format de mai tîrziu. Dar traducerea lui Tindal din 1534 foloseș- 
te ideea de „stare“: în the same state wherein he was called”, la fel 
și cea de la Geneva din 1557. Iraducerea oficială a lui Cranmer 
din 1539 a înlocuit stateprin calling. Biblia de la Reims (catolică) 
din 1582, ca și bibliile anglicane din epoca elisabetană revin — 
ceea ce le este caracteristic — la vocation din Vulgata. Deja Mur- 
ray a recunoscut prin calling faptul că traducerea Bibliei efectua- 
tă de Cranmer este pentru Anglia izvorul conceptului puritan 
de „calling“ în sens de Beruf = trade. Chiar la mijlocul secolului 
al XVI-lea se întîlnește calling în acest sens, în 1588 s-a vorbit 
de unlawful callings"”, în 1603 de greater callings în sensul unor 
profesii „mai înalte“ etc. (vezi Murray, op. cit.). (Foarte curioasă 
este ideea lui Brentano, op. cit., p. 139, că în Evul Mediu vocatio 
nu se traduce prin Beruf și că acest termen era necunoscut, deoa- 
rece numai oamenii liberi puteau urma O „profesie“ [Beruf] și că 
atunci oamenii liberi lipseau din profesiile burgheze. Dat fiind 
că întreaga stratificare socială a profesiilor lucrative medievale, 
spre deosebire de epoca antică, se baza pe munca liberă și întru- 
cît negustorii erau aproape toți liberi, nu prea înțeleg această 
afirmaţie.) 

57. Cf. pentru cele ce urmează instructiva prezentare a lui 
K. Eger Die Anschauung Luthers vom Beruf (Giessen, 1900). Poate 
singura lacună a acestui autor, la fel ca și aproape a tuturor ce- 


” În chemarea pentru care are vocație. 
” În aceeași stare în.care a fost chemat. 
”” Profesii ilegale. 

lorlalți autori teologi, ar fi analiza insuficient de clară a noțiunii 
de lex naturae” (vezi în această privinţă recenzia lui E. Troeltsch 
la Dogmengeschichte a lui Seeberg, Gâttingen, General Anzeiger, 
1902, și mai ales părțile referitoare la Doctrinele sociale ale bi- 
sericilor creștine). 

58. Căci atunci cînd Toma din Aquino prezintă împărțirea pe 
stări și profesii a oamenilor ca operă a providenței divine, el are 
în vedere cosmosul obiectiv al societății. Faptul că individul se con- 
sacră unei anumite profesii concrete (am spune noi; loma spune 
ministerium sau officium) se datorează unor causae naturales”. 
QOuaest. quodlibetal. VII art. 17 c.: Haec autem diversificatio hominum 
in diversis officiis contingit primo ex divina providentia, quae ita ho- 
minum status distribuit, ... secundo etiam ex causis naturalibus, 
ex quibus contingit, quod în diversis hominibus sunt diversae incli- 
nationes ad diversa officia....””. Exact aşa pornește aprecierea lui 
Pascal privind „profesia“ de la teza că alegerea profesiei s-ar da- 
tora întîmplării (cf. despre Pascal: A. Koster, Die Ethik Pascals, 
1907). Dintre eticile religioase „organice“ numai cea mai înche- 
gată dintre ele, cea indiană, are o altă poziție. Opoziția dintre 
conceptul de profesie tomist și cel protestant (și cel luteran de 
mai tîrziu, strîns înrudite prin sublinierea providenţialului) este 
atît de limpede, încît putem să ne limităm la citatul de mai sus, 
mai ales că mai tîrziu va trebui să revenim la aprecierea modu- 
lui catolic de a privi lucrurile. În ceea ce îl privește pe Toma, vezi 
Maurenbrecher, Th. v. Aguinos Stellung zum Wirtschaftsleben sei- 
ner Zeit, 1898. De altfel, în locurile în care Luther pare să concor- 
de cu 'Ioma în detalii, aceasta se datorează influenței doctrinei 
generale a scolasticii, mai degrabă, decît în mod special lui Toma. 
Potrivit dovezilor lui Denifle, Luther pare să-l fi cunoscut pe 


” Legea naturii. 
” Cauze naturale. 
”” Însă această diversificare a oamenilor în diferite profesii vine 
în primul rînd de la providenţa divină, care așa a împărțit felul de a 
fi al oamenilor, ... în al doilea rînd, [se datorează] înseși cauzelor naturale 
de la care provine faptul că la diferiţi oameni se întîlnesc diferite încli- 
nații către diferite profesii. 


, 

Toma doar superficial (vezi Denifle, Luther und Luthertum, 1903, 
p- 501 şi Kohler, Ein Wort zu Denifles Luther, 1904, p. 25 ș. urm.). 

59. În lucrarea Von der Freiheit eines Christenmenschen se fo- 
losește, 1. „dubla natură“ a omului în ceea ce privește constitui- 
rea îndatoririlor laice în sensul lui lex naturae (aici = ordinea 
naturală a lumii), care rezultă din împrejurarea că (ediția Erlan- 
gen, 27, p. 188) de fapt omul este legat de trupul său și de comu- 
nitatea socială. 2. In această situație (p. 196) (aceasta este o moti- 
vare legată de prima), dacă omul este un creștin credincios, el 
va hotărî să răsplătească prin iubirea față de aproapele său ho- 
tărîrea de grație luată de Dumnezeu. Cu această conexiune foar- 
te fragilă între „credință“ și „iubire“ se încrucișează 3. (p. 190) 
vechea motivare ascetică a muncii, ca mijloc de a-i conferi „lăun- 
tric“ stăpînirea asupra trupului. 4. De aceea munca — se spune 
în continuare și aici revine ideea de lex naturae (aici = moralita- 
tea naturală) ca valabilă într-un alt sens — ar fi fost un instinct 
propriu deja lui Adam (înainte de căderea în păcat), implantat 
de Dumnezeu, de care a ascultat „pentru a fi plăcut lui Dum- 
nezeu'“. În sfârșit, în 5. (p. 161 și 199) apare, cu referire la Mat. 
7, 18 ș. urm., ideea că munca bine făcută în profesie ar fi și ar 
trebui să fie o urmare a vieții noi generate de credință, fără ca 
din aceasta să se fi dezvoltat ideea calvinistă decisivă a „con- 
firmării“. Atmosfera grandioasă a acestei scrieri se explică prin 
verificarea unor elemente conceptuale eterogene. 

60. „Nu de la bunăvoința măcelarului sau brutarului, sau 
ţăranului așteptăm noi să ne fie servită masa, ci de la grija cu 
care aceștia își privesc propriul avantaj. Ne adresăm nu dragos- 
tei lor pentru aproapele lor, ci egoismului lor, și niciodată nu 
le vorbim de nevoile noastre, ci numai de avantajele lor proprii“ 
(W. of N. 1,2). 

61. Omnia enim per te operabitur (Deus), mulgebit per te vaccam 
et servilissima quaeque opera faciet, ac maxima pariter et minima ipsi 
grata erunt” (Exegese der Genesis, Op. lat. exeg. ed. Elsperger VII, 
213). Înainte de Luther ideea se găsește la Tauler care pune prin- 
cipiul de „chemare (Ruf) spirituală“ pe același plan cu cel de 


” Căci (Dumnezeu) le va face prin tine pe toate, prin tine va mulge 
vaca și va îndeplini toate muncile cele mai de jos și îi vor fi plăcute cele 
mai importante [activităţi] în egală măsură cu cele mai puțin importante. 

„chemare laică“. Opoziția față de tomism este comună misticii 
germane și lui Luther. În formulări își găsește expresia în faptul 
că Toma — pentru a putea reține valoarea etică a contemplării, 
dar situîndu-se și pe poziția călugărului cerșetor — s-a văzut 
nevoit să interpreteze propoziția Sf. Pavel „cine nu muncește 
nu mănîncă“ în sensul că munca este impusă nu individului, 
ci omului ca specie, căci este o lex naturae, deci indispensabilă. 
Gradarea în evaluarea muncii, de la opera servilia” ale ţăranilor 
în sus este un lucru care are legătură cu caracterul specific al 
călugărilor cerșetori legați din motive materiale de oraș ca do- 
miciliu și care este la fel de străin misticilor germani, ca și fiului 
de țăran Luther care, deși apreciau în mod egal toate profesiile, 
subliniau că împărțirea pe stări este urmarea voinței lui Dum- 
nezeu. — Vezi pasajele cele mai importante din opera lui Tloma 
la Maurenbrecher, Th. von Aguinos Stellung zum Wirtschaftsleben 
seiner Zeit (Leipzig, 1898, p. 65 ș. urm.). 

62. Cu atît mai uimitor este faptul că unii cercetători cred că 
O asemenea creație nouă ar putea trece fără urmă pe lîngă acțiu- 
nea oamenilor. Mărturisesc că nu înțeleg acest lucru. 

63. „„Vanitatea are rădăcini atît de adînci în inima omului, în- 
cît chiar și un grăjdar, un rîndaș, un hamal se laudă și-și doreș- 
te admiratori...“ (Faugăres, ed. I, 208, vezi Kâster, op. cit., pp. 17, 
136 ș. urm.). În ceea ce privește poziția de principiu a celor din 
Port Royal și a jansenismului față de „profesie“, la care vom mai 
reveni succint, cf. excelenta lucrare a dr. Paul Honigsheim, Die 
Staats- und Soziallehren der franzosischen Jansenisten im 17. Jahrhun- 
dert (Heidelberger historische Dissertation 1914, extras din am- 
pla lucrare Vorgeschichte der franzăsischen Aufklărung, cf. în spe- 
cial p. 138 ș. urm., ale extrasului). 

64. În ceea ce îi privește pe cei ca Fugger, el spune: „Faptul 
că în timpul unei vieți de om se adună o grămadă de avere atît 
de mare, regească nu poate fi drept și dumnezeiesc. Aceasta este 
în esenţă suspiciune a ţăranului față de capital. Tot astfel are re- 
zerve etice față de achiziționarea de rente (Gr. Sermen v. Wucher, 
ediția Erlangen 20, p. 109), deoarece „acesta este un lucru nou, 
născocit cu dibăcie“, adică pentru că îi este opac din punct de 


* Muncile de sclav. 


PROBLEMA 109 


vedere economic, la fel cum pentru un preot modern este de ne- 
înţeles comerțul la termen. 
65. Opoziția este foarte bine descrisă de H. Levy în lucrarea 
sa Die Grundlagen des okonomischen Liberalismus in der Geschichte 
„der englischen Volkswirtschaft Gena, 1912). Cf. și, de exemplu, 
petiția din 1653 a levellerilor din armata lui Cromwell împotri- 
va monopolurilor și companiilor la Gardiner, Commonwealth II, 
p. 179. În schimb, regimul lui Laud tindea către o organizare eco- 
nomică „creștin-socială“ condusă de rege și de biserică — orga- 
nizare de la care regele se aștepta la avantaje politice și fiscal-mo- 
nopoliste. Tocmai împotriva acesteia se îndrepta lupta puritanilor. 
66. Ce se înțelege prin aceasta aici poate fi lămurit prin exem- 
plul Manifestului către irlandezi prin care Cromwell a început 
războiul de exterminare a acestora în ianuarie 1650 și care repre- 
zenta replica la manifestele clerului irlandez (catolic) de la Clon- 
macnoise din 4 și 13 decembrie 1649. Propozițiile esenţiale sînt: 
Englishmen had good inheritances (în Irlanda) which many of them 
purchased with their money... they had good leases from Irishmen 
for long time to come, great stocks thereupon, houses and planta- 
tions erected at their cost and charge... You broke the union ... at 
a time when Ireland was in perfect peace and when through the exem- 
ple of English industry, through commerce and traffic, that which 
was în the nations hands was better to them than if all Ireland had 
been in their possession... Is God, will God be with you? I am 
confident he will not. Acest Manifest care amintește de articole 
de fond engleze din timpul războiului contra burilor este carac- 
teristic nu pentru că „interesul“ capitalist al englezilor este pre- 
zentat aici ca motiv juridic al războiului. Firește că același lucru 
ar fi putut fi utilizat foarte bine ca argurent, de exemplu, în tra- 


"Englezii aveau moșteniri bune și mulţi dintre ei le-au achiziționat 
cu banii lor... aveau terenuri bune arendate de irlandezi pe perioade 
mari, în viitor; pe aceste terenuri se aflau multe bunuri, case și plantații, 
ridicate acolo pe cheltuiala și prin grija lor... Aţi distrus unitatea într-un 
moment în care Irlanda trăia într-o pace perfectă și cînd, după exemplul 
industriei engleze, prin comerț și schimbul de mărfuri, pe teritoriile ce 
se aflau în mâinile națiunilor, situația era mai bună pentru englezi decât 
dacă întreaga Irlandă ar fi fost în posesia lor. Este oare Dumnezeu, va 
fi el oare cu voi? Eu sper că nu. 

tativele dintre Veneţia și Genova cu privire la sferele lor de inte- 
rese în Orient (ceea ce — deși am subliniat acest lucru — mi-l 
reproșează în mod inexplicabil Brentano, op. cit., p. 142). Spe- 
cificul acestui docurnent constă tocmai în faptul că Cromwell — 
așa cum știe oricine îi cunoaște caracterul — oferă irlandezilor 
cu cea mai profundă convingere subiectivă, după justificarea 
morală a subjugării lor prin invocarea lui Dumnezeu, ideea potri- 
vit căreia capitalul englez i-ar fi educat pe irlandezi pentru muncă. 
(În afară de la Carlyle, Manifestul este reprodus și analizat pe 
bază de extrase în Hist. of the Commonw., |, p. 163 ș. urm. de Gar- 
diner, iar în traducere germană se găsește în cartea lui HOnig 
despre Cromwell.) 

67. Nu este locul aici pentru o discutare mai amănunțită a 
acestor lucruri. Vezi autorii citați în nota 69, puțin mai jos. 

68. Vezi rernarcile din frumoasa carte a lui Jiilich Gleichnisreden 
Jesu, vol. II, pp. 636, 108 ș. urm. 

69. Pentru cele ce urmează cf., în primul rînd, prezentarea 
lui Eger, op. cit. Ne grăbirn să menționăm frumoasa operă a lui 
Schneckenburger, încă nedepășită (Vergleichende Darstellung des 
lutherischen und reformierten Lehrbegriffes, editată de Giider, Stut- 
tgart, 1855). (Ethik Luthers, de Luthardt, p. 84 din prima ediție, 
singura pe care am avut-o la dispoziţie, nu face o prezentare rea- 
listă a evoluției). Cf. și Seeberg, Dogmengeschichte, vol. II, p. 262, 
jos. — Articolul Beruf din Realenzyklopădie f. prot. Theol. u. Kirche 
este lipsit de valoare. În locul unei analize științifice a conceptu- 
lui și a genezei sale, el conține tot felul de remarci plate despre 
tot felul de lucruri, problema drepturilor femeii și altele aseme- 
nea. — Din literatura economiei naționale cu privire la Luther 
ne rezumnăm la a menţiona lucrările lui Schmoller (Geschichte der 
nationalăkonomischen Ansichten in Deutschland wăhrend der Re- 
formationszeit, Zeitschrift fir Staatswissenschaften, XVI, 1860), 
lucrarea premiată a lui Wiskemann (1861), precum și lucrarea 
lui Frank G. Ward (Darstellung und Wiirdigung von Luthers An- 
sichten vom Staat und seinen wirtschaftlichen Aufgaben, Conrads 
Abhandlungen, XXI, Jena, 1898). Literatura cu privire la Luther, 
scrisă cu prilejul jubileului Reformei, este parțial excelentă, dar 
nu a adus, după câte îmi dau seama, nimic radical nou cu privire 
la această temă specială. În ceea ce privește etica socială a lui 

Luther (și a adepților lui) vezi, firește, pasajele corespunzătoare 
din lucrarea Soziallehren a lui Troeltsch. 

70. Expunerea din 1523 a capitolului al 7-lea din Epistola 
întîi către Corinteni, ed. Erlangen, 51, p. 1 ș. urm. Aici Luther 
interpretează încă ideea „oricărei chemări“ înaintea lui Dum- 
nezeu în sensul nostru de aici, astfel încît: 1. statutul omului ar 
fi trebuit să fie respins (legămîntul monahal, interzicerea căsă- 
toriilor mixte etc.); 2. îndeplinirea obligațiilor preluate, laice 
față de semeni (în sine indiferentă în faţa lui Dumnezeu) ca po- 
runcă a dragostei față de aproapele nostru să fie accentuată. Fireș- 
te că în realitate este vorba în expunerile caracteristice, de exem- 
plu, la pp. 55, 56, de dualismul lui lex naturae în comparaţie cu 
dreptatea în fața lui Dumnezeu. 

71. Cf. pasajul din Von Kaufhandlung und Wucher (1524) pe 
care Sombart îl folosește pe bună dreptate ca moto la expune- 
rea sa cu privire la „spiritul meșteșugăresc“ (= tradiționalism): 
„De aceea trebuie să-ți propui să nu cauţi altceva în acest negoț 
decît îţi trebuie ca să te hrănești și să-ți socotești să aduni după 
această măsură hrana, osteneala, munca și primejdia și ca atare 
să prețuiești marfa, s-o scumpești sau s-o ieftinești, astfel încît 
să fii răsplătit drept pentru această muncă și osteneală.“ Princi- 
piul este formulat într-un sens pur tomist. 

72. Încă în scrisoarea către H. v. Sternberg în care el îi dedică 
în 1530 exegeza psalmului 117, „starea“ (micii) nobilimi, în pofida 
decăderii sale morale, era considerată drept întemeiată de Dum- 
nezeu (ed. Erlangen, p. 282, jos). Importanţa capitală pe care au 
avut-o tulburările conduse de Miinzer pentru dezvoltarea aces- 
tei concepții rezultă foarte clar din scrisoare (p. 282, sus). Cf. și 
Eger, op. cit., p. 150. 

73. De asemenea, în interpretarea psalmului 111, v. 5 și 6 (ed. 
Erlangen, 40, pp. 215 și 216), se pornește în 1530 de la polemica 
împotriva supralicitării ordinii laice prin mînăstiri etc. Dar acum 
lex naturae, spre deosebire de dreptul pozitiv (așa cum îl fabri- 
că monarhii și juriștii), devine identică cu „dreptatea lui Dumne- 
zeu”: este o ctitorie a lui Dumnezeu și cuprinde îndeosebi împăr- 
țirea poporului pe stări (p. 215, alineatul 2 a. E.), subliniindu-se 
în mod categoric echivalența stărilor în fața lui Dumnezeu. 

74. Așa cum această obedienţă este propovăduită de el în 
special în scrierile Von Konzilien und Kirchen (1539) și Kurzes Be- 
kenntnis vom heiligen Sakrament (1545). 

75. Pasajul din lucrarea Von Konzilien und Kirchen (1539, ed. 
Erlangen, 25, p. 376, jos) arată cât de puţină importanţă acordă 
Luther ideii de confirmare a creștinului în activitatea sa profesio- 
nală și în viaţa cotidiană, idee dominantă la calvinism și atît de 
importantă pentru noi: „Peste aceste șapte criterii de căpetenie“ 
(după care se recunoaște adevărata biserică) “... se situează sem- 
nele mai mult exterioare după care se recunoaște sfînta biserică 
creștină, ... dacă nu sîntem desfrînațţi și bețivi, semeți, îngîmfați, 
bogaţi, ci caști, morali, cumpătați...“ Aceste semne nu sînt după 
Luther atît de sigure ca acelea „de mai sus“ (puritatea învățătu- 
rii, rugăciunea etc.), „pentru că și unii păgîni s-au învățat cu ase- 
menea purtări și uneori par a fi mai sfinți decît creștinii“. — Cal- 
vin personal avea o poziție doar puţin diferită, așa cum vom arăta 
în continuare, dar puritanismul se deosebește mult de Luther. 
În orice caz la Luther creștinul servește pe Dumnezeu numai 
in vocatione” și nu per vocationem”” (Eger, p. 117 ș. urm.). Dar toc- 
mai pentru ideea de confirmare (ce-i drept, mai mult în varianta 
sa pietistă decît în cea calvinistă) se găsesc cel puțin unele puncte 
de plecare la misticii germani (vezi și, de exemplu, pasajul citat 
de Seeberg, în Dogmengeschichte, p. 195, sus, din Suso, precum 
și textele lui Tauler citate mai înainte), chiar dacă acestea sînt 
interpretate pur psihologic. 

76. Punctul său de vedere definitiv este expus în unele rațio- 
namente ale exegezei Genezei (în Op. lat. exeget., ed. Elsperger): 

Vol. IV, p. 109: Negue haec fuit levis tentatio, intentum esse suae 
vocationi et de aliis non esse curiosum. .. Paucissimi Sunt, qui sua sorte 
vivant contenti ...(p. 111, eod.) Nostrum autem est, ut vocanti Deo 
pareamus... (p. 112) Regula igitur haec servanda est, ut unusquis- 
que maneat in sua vocatione et suo dono contentus vivat, de aliis 
autem non sit curiosus.”” Aceasta corespunde în fond formulării 


" În cadrul chemării [sale]. 
” Prin chemarea [sa]. 
”” Şi aceasta nu a fost o încercare ușoară, că omul e preocupat de 
chemarea sa și că nu se îngrijește de alte [lucruri]... Sînt foarte puțini 
cei care pot să trăiască împăcați cu soarta lor... Dar este datoria noastră 

tradiționaliste a lui Toma din Aquino (th. V, 2 gen. 118, art. 1 c): 
Linde necesse est, quod bonum hominis circa ea consistat in qguadam 
mensura, dum scilicet homo... quaerit habere exteriores divitias, prout 
sunt necessariae ad vitam ejus secundum suam conditionem. 
Et ideo in excessu hujus mensurae consistit peccatum, dum scilicet 
aliquis supra debitum modum vult eas vel acquirere vel retinere qguod 
pertinet ad avaritiam. Toma explica prin lex naturae păcatul depă- 
șirii dimensiunii nevoii proprii date de apartenenţa la o stare 
în goana după câștig, așa cum aceasta se manifestă prin scopul 
(ratio) bunurilor exterioare, pe cînd Luther îl explică prin rîndu- 
iala lui Dumnezeu. În ceea ce privește relația dintre credință 
și profesie, la Luther, vezi și vol. VII, p. 225: ... guando es fidelis, 
tum placent Deo etiam phvysica, carnalia, animalia, officia, sive edas, 
sive bibas, sive vigiles, sive dormias, quae mere corporalia et animalia 
sunt. Tanta res est fides... Verum est guidem, placere Deo etiam 
în impiis sedulitatem et industriam in officio” (această activitate 
din viața profesională este o virtute prin lex naturae). Sed obstat 
incredulitas et vana gloria, ne possint opera sua referre ad gloriam Dei 
(amintește expresiile calviniste)... Merentur igitur etiam impiorum 
bona opera in hac quidem vita praemia sua (spre deosebire de „vitia 
specie virtutum palliata“ la Augustin) sed non numerantur, non 
colliguntur în altera.” 


să ne supunem lui Dumnezeu, care ne cheamă... Deci trebuie păstrată 
această regulă, ca oricine să rămînă la chemarea sa și să trăiască mul- 
țumit de darul său și să nu fie preocupat de altele. 

” De unde reiese că pentru om binele constă în oarecare măsură, 
în aceste [lucruri], adică atîta timp cît omul... caută să aibă bunuri ex- 
terioare în măsura în care îi sînt necesare vieţii conform condiției sale. 
Şi, de aceea, păcatul constă în depășirea acestei măsuri, adică atunci 
cînd cineva vrea mai mult decît trebuie, sau să dobîndească sau să re- 
țină asemenea [bogății], lucru care ține de lăcomie. 

” Cînd ești credincios, atunci lui Dumnezeu îi plac chiar și faptele 
care ţin de natură, de cele trupești, de cele vitale, fie că mănînci, fie că 
bei, fie că stai treaz, fie că dormi, care toate sînt curat trupești și vitale. 
Atât de importantă este credinţa [...]. Căci adevărat este că lui Dumnezeu 
îi plac, chiar la cei lipsiți de pietate, hărnicia și străduința în activitatea 
profesională. 

"" Dar se opun lipsa de credinţă și gloria deșartă, încît nu pot să-i 
atribuie gloriei lui Dumnezeu activitatea lor... Acţiunile bune, chiar 

77. În Kirchenpostille (ed. Erlangen, 10, pp. 233, 235/6) se spu- 
ne: „Jeder ist in irgend einem Beruf berufen“ (Fiecare are o che- 
mare pentru o profesie). Omul trebuie să aștepte această chemare 
(la p. 236, se spune de-a dreptul „Befehl“ (poruncă) și să-l slujeas- 
că pe Dumnezeu în această profesie. Dumnezeu nu se bucură 
de performanță, ci de obediența pe care o reprezintă practicarea 
profesiei. 

78. Acesteia îi corespunde afirmația — opusă față de ceea ce 
s-a spus mai sus despre efectul pietismului asupra eficacității 
muncitoarelor — care se face uneori de către întreprinzătorii mo- 
demni că, de exemplu, unii muncitori din industria casnică de cre- 
dinţă strict luterană gîndesc astăzi adeseori, de pildă în Westfa- 
lia, într-o mare măsură în mod tradiționalist, refuză să-și schimbe 
modul de lucru — chiar și fără trecere la sistemul de fabrică — 
cu toată tentația unui câștig mai bun și justifică făcînd referire 
la lumea de dincolo, unde totul se va compensa. Se vede deci că 
simplul fapt al religiozității și al credinței nu este de o importanță 
esenţială pentru modul general de viață. În perioada de devenire 
a capitalismului au jucat un rol și, într-o măsură mai modestă 
îl mai joacă, conținuturi de viață religioasă mult mai concrete. 

79. Cf. Tauler, ed. de la Basel, p. 161 ș. urm. 

80. Cf. predica de o stranie atmosferă a lui Tauler, op. cit. și 
fil. 17, 18, v. 20. 

81. Dat fiind că în acest loc acest lucru este singurul scop al 
remarcilor cu privire la Luther, se mulțumesc cu o asemenea schi- 
ță succintă și provizorie care, firește, din punctul de vedere al 
unei aprecieri a lui Luther nu poate fi nicidecum satisfăcătoare. 

82. Sigur că cine ar împărtăși concepția istorică a levellerilor 
ar fi în fericita situație să o reducă și pe aceasta la deosebirile 
rasiale: ei credeau că luptă ca reprezentanți ai anglo-saxonilor 
pentru apărarea birthright-ului lor împotriva lui William Cuce- 
ritorul și a normanzilor. Este totuși de mirare că nu s-a găsit încă 
nimeni care să-i considere pe plebeii roundheads drept „capete 
rotunde“ în sens antropometric. 


ale celor lipsiți de pietate, își dobîndesc așadar răsplata chiar în această 
viaţă... (spre deosebire de viciile înveșmîntate în virtuţi), dar ele nu sînt 
numărate, nu sînt judecate în cealaltă (viață). 

83. În special, mîndria națională engleză, o urmare a Magnei 
Charta și a marilor războaie. Expresia atât de tipică azi: She looks 
like an English girl, pronunţată la vederea unei fete frumoase 
din străinătate, se întîlnește încă în secolul al XV-lea. 

84. Aceste deosebiri au rămas, firește, și în Anglia. Squirear- 
chy reprezintă merry old England” pînă în zilele noastre și tot 
timpul care a trecut de la Reformă poate fi conceput ca o luptă 
între cele două tipuri de anglicitate. În această privință sînt de 
acord cu observaţiile lui M. ]. Bonn (în Frankf. Zeitung) pe margi- 
nea frumoasei scrieri a lui Schulze-Găvernitz cu privire la impe- 
rialismul britanic. Cf. H. Levy, în Archiv fiir Sozial-Wissenschaften, 
46, 3. 

85. Iocmai aceasta mi s-a reproșat mereu, cu toate remarcile 
acestea și cele care mai urmează, care au rămas neschimbate și 
sînt destul de clare după părerea mea. 


” Arată ca o englezoaică. 


” Bătrîna Anglie veselă. 


II 


Etica profesională 
a protestantismului ascetic 


1. Bazele religioase ale ascezei laice, p. 116; 
2. Asceza și spiritul capitalist, p. 167. 


1 


Purtătorii istorici ai protestantismului ascetic (în sen- 
sul utilizat aici al cuvîntului) sînt în principal următorii 
patru: 1.calvinismul în forma pe care a luat-o în principa- 
lele regiuni vest-europene ale dominației sale mai ales în 
secolul al XVII-lea; 2. pietismul; 3. metodismul; 4. sectele 
care își au originea în mișcarea anabaptistă.! Nici una dintre 
aceste mișcări nu era absolut izolată față de celelalte și nici 
separarea față de bisericile reformate neascetice nu era ri- 
guroasă. Metodismul a apărut abia în secolul al XVIII-lea 
în interiorul bisericii engleze recunoscute de stat, dar, po- 
trivit intenţiei fondatorilor săi, nu trebuia să fie atît o bise- 
rică nouă, cît o retrezire a spiritului ascetic în cea veche. 
Abia în cursul dezvoltării sale și, mai ales, o dată cu trece- 
rea în America, el s-a despărțit de biserica anglicană. Pie- 
tismul a crescut mai întîi pe solul calvinismului în Anglia 
și în special în Olanda, a rămas legat de ortodoxie prin tre- 
ceri gradate, pentru ca apoi, la sfârșitul secolului al XVII-lea, 
să-și săvîrșească prin activitatea lui Spener intrarea în lu- 
teranism, în parte printr-o refundamentare dogmatică. El 
a rămas o mișcare în interiorul bisericii și numai curentul 
atașat de Zinzendorf, reverberînd prin ecourile unor in- 
fluenţe husite și calvine în comunitatea fraților moravi 

(Herrnhut), a fost împins, la fel ca și metodismul, împo- 
triva voinței sale, spre formarea unor secte specifice. La 
începuturile dezvoltării lor, calvinismul și anabaptismul 
erau strict separate și radical opuse, dar s-au apropiat mult 
în baptismul de la sfîrșitul secolului al XVII-lea, iar în sec- 
tele independentiste din Anglia și Olanda trecerea se fă- 
cuse treptat încă la începutul aceluiași secol. După cum 
arată pietismul, și trecerea la luteranism s-a făcut treptat, 
și tot astfel stau lucrurile între calvinism și biserica angli- 
cană înrudită prin caracterul său exterior și prin spiritul 
adepților săi consecvenți cu catolicismul. Acea mișcare as- 
cetică, ce a fost numită „puritanism“2 în sensul cel mai larg 
al acestui cuvînt, bogat în semnificații, a atacat, ce e drept, 
prin majoritatea adepților săi și, mai ales, prin adepții ei 
cei mai consecvenți, bazele anglicanismului, dar și aici opo- 
zițiile s-au accentuat abia treptat, în cursul luptei. Dar nu 
are importanță dacă deocamdată lăsăm cu totul la o parte 
problemele legate de constituire și de organizare, care nu 
ne interesează încă. Diferențele dogmatice, chiar și cele mai 
importante, cum ar fi cele privind predestinarea și justifi- 
carea, s-au întrepătruns în combinații dintre cele mai diver- 
se și au împiedicat încă de la începutul secolului al XVII-lea 
menținerea comunității bisericești, cu regularitate, dar nu 
fără excepții. Şi mai presus de orice, fenomenele cele mai 
importante ale modului de viață moral se regăsesc în egală 
măsură la adepţii celor mai diferite variante, pornind de 
la una dintre cele patru surse menționate mai sus sau din- 
tr-o combinare a mai multora provenite din acestea. Vom 
vedea că maxime etice similare puteau fi puse în legătură 
cu baze dogmatice diferite. Dar și mijloacele literare foarte 
influente destinate activității spirituale, mai ales compen- 
diile de cazuistică ale diferitelor confesiuni, s-au influențat 
reciproc în cursul timpului și găsim în ele mari asemănări, 
în pofida diferențelor considerabile, notorii, în ceea ce pri- 
vește modul de viață. S-ar părea că aproape ar fi mai bine 

dacă am ignora cu totul bazele dogmatice, ca și teoria etică, 
și dacă am urmări nurmai practica etică, în măsura în care 
aceasta poate fi observată. — Dar lucrurile nu stau așa. De- 
sigur, rădăcinile dogmatice diferite ale eticii ascetice au dis- 
părut cu timpul, după lupte îngrozitoare. Dar ancorarea 
originară în acele dogme nu a lăsat doar urme adînci în 
etica „nedogmatică“ de mai tîrziu, ci numai cunoașterea 
conținutului de idei originar ne învaţă să înțelegem mo- 
dul în care etica aceasta era legată de ideea de viață de din- 
colo care l-a dominat în chip absolut pe omul acelor timpuri. 
Fără forța copleșitoare a acestei idei nu s-ar fi realizat nici 
un fel de înnoire etică de natură să influențeze în mod se- 
rios practica vieţii. Căci pe noi nu ne interesează?, se înțe- 
lege, învățătura oficială și teoretică din compendiile etice 
din acele vremuri, deși, indiscutabil, acestea au avut o im- 
portanță practică prin influența disciplinei bisericești, a 
asistenţei duhovnicești și a predicilor, ci cu totul altceva: 
identificarea impulsurilor psihologice generate de credința 
religioasă și de practica vieții religioase, care orientau mo-: 
dul de viaţă și care îl atașau pe individ de această orientare. 
Dar aceste impulsuri își aveau în mare măsură originea 
în specificul reprezentărilor religioase. Omul din acele vre- 
muri se gîndea la dogme aparent abstracte, într-o măsură 
care la rîndul său devine inteligibilă numai dacă reușim 
să deslușim legătura lor cu interesele practicii religioase. 
Este inevitabilă apelarea la considerații dogmatice care 
pentru cititorul neteolog este tot atît de obositoare, pe cât 
trebuie să pară de pripită și de superficială celui cu o cul- 
tură teologică. Firește că nu am putut să procedăm decît 
prezentînd ideile religioase într-o suită alcătuită după „ti- 
puri ideale“ așa cum numai arareori se întîlnesc în reali- . 
tatea istorică. Căci tocmai din pricina imposibilității de a 
trasa frontiere nete în realitatea istorică, putem spera să 
dăm peste efectele lor specifice nurmnai examinînd formele 
cele mai consecvente. 

Credinţa5 pentru care în țările de cultură cu un înalt grad 
de dezvoltare capitalistă, ca Olanda, Anglia, Franţa, s-au 
purtat în secolele al XVI-lea și al XVII-lea marile lupte po- 
litice și culturale și către care deci ne îndreptăm privirile 
în primul rînd este calvinismul€ Dogma sa cea mai carac- 
teristică a fost considerată atunci și este, în general, și astăzi 
doctrina cu privire la alegerea prin graţie. S-a discutat, ce-i 
drept, dacă ea este dogma „esenţială“ a bisericii reformate 
sau o „anexă“. Dar judecățile privind esențţialitatea unui 
fenomen istoric sînt fie judecăţi de valoare, fie judecăţi de 
credință, mai ales în cazurile în care se are în vedere ceea 
ce este singurul aspect „interesant“ al fenomenului sau 
ceea ce are „valoare perenă“. Sau se ia în considerare as- 
pectul important din punct de vedere cauzal, în privința 
influenţei pe care a avut-o asupra altor procese istorice. 
Atunci este vorba de judecăți istorice de atribuire. Dacă 
pornim de la acest din urmă punct de vedere, așa cum se 
va întîmpla în cele ce urmează, și dacă ne întrebăm ce im- 
portanță trebuie atribuită acelei dogme judecînd după efec- 
tele sale asupra istoriei culturii, acestora trebuie să li se acor- 
de indiscutabil o mare atenție. Lupta culturală pe care a 
dus-o Oldenbarneveldt a eșuat la această dogmă, scinda- 
rea bisericii engleze sub Iacob I a devenit ireversibilă, din 
momentul în care dogma coroanei și cea a puritanismului 
s-au deosebit tocmai în privința acestei doctrine. În gene- 
ral, ea a fost concepută ca fiind aspectul calvinismului care 
prezintă un pericol pentru stat și ca atare a fost combătută 
de autorităţi.* Marile sinoade din secolul al XVII-lea, mai 
ales cele de la Dordrecht și Westminster, la care se adaugă 
multe altele, mai mici, au pus în centrul lucrărilor lor vali- 
darea ei din punct de vedere canonic. Această doctrină a 
servit multor eroi ai ecclesia militans” ca suport trainic, iar 
în secolul al XVIII-lea, ca și în al XIX-lea, ea a provocat 


” Biserica luptătoare. 

schisme ale bisericilor și a lansat strigătul de luptă pentru 
noile provocări. Nu putem trece pe lîngă această doctrină 
și-i învăţăm mai întîi conținutul (căci astăzi el nu mai poa- 
te fi considerat ca fiind cunoscut de orice om instruit) din 
tezele autentice din Westminster Confession din 1647, care 
în această privință au fost pur și simplu repetate atît de 
confesiunea independentistă, cît și de cea baptistă.” 

Capitolul 9 (Despre liberul arbitru), nr. 3: Prin căderea 
sa în păcat, omul a pierdut în întregime orice capacitate 
de voință pentru ceva bun din punct de vedere spiritual 
și pentru ceva care aduce cu sine mântuirea în așa măsură, 
încît un om natural, care a întors spatele binelui și care a 
murit în păcat, nu este în stare să se convertească și nici 
măcar să se pregătească pentru aceasta. 

Capitolul 3 (Despre hotărîrea eternă a lui Dumnezeu), 
nr. 3: Pentru a-și revela gloria, Dumnezeu prin decizia Lui 
i-a... destinat (predestinated) pe unii oameni vieții eterne, 
iar pe alţii i-a hărăzit (foreordained) morții eterne. Nr. 5: Pe 
aceia din neamul omenesc care sînt destinați vieții, Dum- 
nezeu — după propria Sa intenție eternă și nealterabilă 
și prin hotărîrea Sa secretă și arbitrarul voinței Sale — i-a 
ales întru Cristos înainte de a pune temeliile lumii spre eter- 
nă glorie și aceasta din mila și dragostea Sa pură și liberă 
și nu pentru că prevederea credinței sau faptele bune sau 
persistența într-una din acestea două sau altceva în creați- 
ile Sale L-ar fi convins de aceasta sub formă de condiție 
sau cauză, ci totul spre lauda glorioasei Sale graţii. Nr. 7: 
I-a plăcut lui Dumnezeu să treacă peste ceilalți membri 
ai neamului omenesc după sfatul de nepătruns al voin- 
ței Sale, după care El împărtășește sau refuză grația, după 
cum Îi place, spre preamărirea nemărginitei Sale puteri 
asupra făpturilor Sale și să le rînduiască spre necinste și 
mânie pentru păcatul lor, de dragul glorioasei Sale dreptăți. 

Capitolul 10 (Despre chemarea eficientă), nr. l: Îi place 
lui Dumnezeu să-i cheme eficient pe cei pe care i-a destinat 

vieții și numai pe aceia, la timpul statornicit de El și po- 
trivit, prin cuvîntul și spiritul Său... luîndu-le inima de 
piatră și dîndu-le una de carne, reînnoindu-le voința și de- 
terminîndu-i prin atotputernicia Sa pentru ceea ce este bun. 

Capitolul 5 (Despre providență), nr. 6: În ceea ce îi pri- 
vește pe oamenii răi și fără de Dumnezeu pe care Dum- 
nezeu, ca un judecător drept, i-a orbit și înrăit din cauza 
unor păcate anterioare, El le retrage nu numai grația Sa prin 
care li s-ar fi putut lumina mintea și li s-ar fi putut îmbu- 
na inimile, ci uneori le ia și darurile pe care le avuseseră 
și îi aduce în atingere cu obiecte din care stricăciunea lor 
le face un prilej de păcătuire și-i lasă pradă propriilor lor 
pofte, ispitelor lumești și puterii Satanei, ceea ce face ca ei 
să se înrăiască chiar și prin aceleași mijloace pe care Dum- 
nezeu le folosește pentru îmbunarea altora. 

„Mai bine cobor în iad, dar un asemenea Dumnezeu 
nu mă va putea sili niciodată să-l preţuiesc“ — a fost, după 
cum se știe, aprecierea lui Milton privind doctrina.!! Dar 
pe noi nu ne interesează o apreciere, ci semnificația isto- 
rică a dogmei. Doar succint putem stărui asupra următoarei 
probleme: cum a apărut această învățătură și în ce context 
ideatic al teologiei calvine s-a încadrat ea. Două drumuri 
puteau duce spre ea. Fenomenul sentimentului de salvare 
religioasă se leagă tocmai la cei mai activi și mai fervenți 
dintre marii practicanți ai rugăciunii, pe care îi regăsim 
din cînd în cînd în istoria creștinismului începînd cu Augus- 
tin, de certitudinea că totul s-ar datora efectului exclusiv 
al unei puteri obiective și nimic valorii proprii. Puternica 
stare de certitudine optimistă în care se descarcă gigantica 
încordare a sentimentului păcatului îi strivește și anihilea- 
ză orice posibilitate a ideii că răsplata ar putea fi datorată 
unei contribuții proprii sau ar putea fi legată de performan- 
țele și calitățile credinţei și voinţei proprii. În acele vremuri 
ale supremei sale genialități religioase, în care Luther a pu- 
tut să scrie lucrarea Freiheit eines Christenmenschen, el era 


122 ETICA PROTESTANTĂ ȘI SPIRITUL CAPITALISMULUI 


ferm convins de „hotărîrea tainică“ a lui Dumnezeu ca iz- 
vor sigur și inepuizabil al stării sale de grație religioasă.1? 
Luther n-a renunțat nici mai tîrziu la această idee, dar nu 
numai că ea nu a ajuns într-o poziție centrală, ci a fost tre- 
cută tot mai mult pe planul al doilea pe măsură ce, în cali- 
tatea sa de politician responsabil al bisericii, devine, con- 
strîns de situaţie, un „politician realist“. Melanchthon a 
evitat intenționat să includă doctrina „primejdioasă și ob- 
scură“ în Confesiunea de la Augsburg. Pentru părinții spi- 
rituali ai bisericii luterane nu încăpea nici o îndoială în ceea 
ce privește dogma că grația poate fi pierdută (amissibilis), 
dar poate fi recîștigată prin căință smerită și prin încre- 
derea neclintită în cuvîntul lui Dumnezeu și în sacramente. 
La Calvin! procesul a fost tocmai invers, în sensul unei 
creșteri sensibile a importanței doctrinei în cursul polemi- 
cii cu adversarii săi întru ale dogmei. Ea ajunge la deplina 
sa amploare abia în ediţia a treia a lucrării sale Institutio 
și-și dobîndește poziția centrală abia postum, în marile 
lupte culturale cărora au vrut să le pună capăt sinodurile 
de la Dordrecht și de la Westminster. Calvin nu trăiește ca 
Luther decretum horribile”, ci îl imaginează şi de aceea do- 
bîndește o importanță mai mare o dată cu fiecare accen- 
tuare a consecvenței gîndirii către interesul religios direc- 
ționat numai spre Dumnezeu și nu spre oameni.14 Nu 
Dumnezeu există pentru oameni, ci oamenii există pentru 
Dumnezeu și toate cele ce se întîmplă — adică și faptul, 
indubitabil pentru Calvin, că numai o mică parte a oame- 
nilor este chemată să fie mîntuită — își pot avea sensul 
doar ca mijloc pentru scopul preamăririi de sine a măre- 
ției lui Dumnezeu. A aplica etaloanele „dreptății“ părmîn- 
tești asupra dispoziţiilor lui suverane este lipsit de sens 
și o lezare a măreției Sale!5, fiindcă EI și doar El singur este 
liber, adică nesupus nici unei legi, iar deciziile Sale nu ne 


* Îngrozitorul decret. 

pot deveni inteligibile și nici măcar cunoscute decît în mă- 
sura în care El consideră că e bine să ni le comunice. Noi 
nu ne putem ține decît de aceste fragmente ale adevărului 
etern, tot restul — sensul destinului nostru individual — 
este învăluit în taine impenetrabile și orice încercare de a 
le pătrunde ar fi imposibilă și prezumțioasă. Dacă cei dam- 
nați și-ar plînge destinul ca fiind nemeritat, aceasta ar fi 
ca și cum animalele s-ar arăta nemulțumite că nu s-au năs- 
cut oameni. Căci orice ființă este despărțită de Dumnezeu 
de o prăpastie de netrecut și nu merită în fața Lui, dacă 
El nu a hotărît altfel, spre preaslăvirea măreției Sale, decât 
moartea veșnică. Noi nu știm decît că o parte din oameni 
va fi mâîntuită, iar cealaltă va rămîne damnată. A conside- 
ra că un merit sau o vină omenească ar contribui la acest 
destin ar însemna că hotărîrile absolut libere ale lui Dum- 
nezeu, care stau neclintite în eternitate, ar putea fi privite 
ca transformabile prin acțiunea umană, ceea ce constituie 
o idee imposibilă. Inteligibil pentru om, „Tatăl din ceruri“ 
al Noului Testament care se bucură de revenirea păcătosului 
ca o femeie care a găsit banii pierduţi s-a transformat aici 
într-o ființă transcendentă inaccesibilă înțelegerii umane, 
care de o veșnicie a atribuit fiecăruia destinul său, după 
hotărîri de nepătruns, și care a dispus în eternitate asupra 
celor mai mici amănunte ale cosmosului.1* Dat fiind că ho- 
tărîrile sînt neclintite, grația divină nu poate fi pierdută 
de cei cărora le-o adresează și nici nu poate fi atinsă de 
cei cărora le-a refuzat-o. 

În neomenia sa patetică, această învăţătură trebuie să 
aibă pentru starea de spirit a unei generații care se dedica 
grandioasei sale consecvenţe mai ales un efect: sentimen- 
tul unei nemaipomenite singurătăți interioare a individu- 
lui 17 În problema hotărîtoare a vieții omului din vremea 
Reformei, aceea a mântuirii veșnice, acesta trebuia să-și ur- 
meze drumul singur, în întîmpinarea unui destin fixat din 
eternitate. Nu-l putea ajuta nimeni. Nici un predicator: 

deoarece numai cei aleși pot înțelege cuvîntul lui Dum- 
nezeu într-un mod spiritual. Nici un sacrament: deoarece 
este adevărat că sacramentele au fost poruncite de Dum- 
nezeu spre mărirea gloriei Sale și ca atare trebuie respectate 
întocmai, dar nu sînt un mijloc de dobîndire a grației divi- 
ne, ci, din punct de vedere subiectiv, sînt doar externa sub- 
sidia” ale credinței. Nici o biserică: deoarece propoziția ex- 
tra ecclesiam nulla salus” este valabilă în sensul că cel care 
se ține departe de biserica cea adevărată nu poate fi printre 
aleșii lui Dumnezeu.1% Dar din biserica (exterioară) fac par- 
te și cei damnați, ei chiar trebuie să-i aparțină și să fie su- 
puși mijloacelor sale de educare, nu pentru a ajunge astfel 
la mîntuire — acest lucru e cu neputinţă —, ci pentru că 
ei trebuie siliți, spre slava lui Dumnezeu, să se supună po- 
runcilor Sale. În fine, nici un Dumnezeu: deoarece și Cris- 
tos a murit numai pentru cei aleși!”, cărora Dumnezeu a 
hotărît din eternitate să le atribuie jertfa lui prin moarte. 
Această înlăturare absolută (în luteranism nedusă încă pînă 
la capăt în toate consecințele sale) a mîntuirii bisericești 
sacramentale era lucrul absolut decisiv în confruntarea cu 
catolicismul. Marele proces din istoria religiei, de scoatere 
a lumii de sub puterea vrăjii?0, care a început o dată cu profe- 
țiile vechilor evrei și care, împreună cu gîndirea științifică 
elenă, a eliminat toate mijloacele magice de căutare a mîn- 
tuirii, considerîndu-le superstiții și sacrilegii, și-a găsit aici 
încheierea. Puritanul autentic a renunțat chiar la orice formă 
de ceremonie religioasă la înmormîntare și și-a îngropat 
pe cei apropiați fără cîntece și predici, numai și numai pen- 
tru a nu lăsa să apară vreo „superstiție“, adică vreo cre- 
dinţă în efecte mîntuitoare de natură magic-sacramentală 2! 
Nu numai că nu există nici un mijloc magic, dar absolut 
nici unul de a îndrepta grația lui Dumnezeu spre cei cărora 


” Mijloace de susținere exterioare. 
” Nu există mîntuire în afara bisericii. 


ETICA PROFESIONALĂ A PROTESTANTISMULUI ASCETIC 125 


acesta a decis să le-o refuze. Legată de doctrina dură potri- 
vit căreia orice făptură este departe de Dumnezeu și lip- 
sită de orice valoare, această izolare lăuntrică a omului con- 
ține, pe de o parte, motivul atitudinii absolut negative a 
puritanismului față de elementele senzual-emoționale ale 
culturii și ale religiozității subiective — deoarece ele sînt 
inutile pentru mântuire și un promotor al iluziilor senti- 
mentale și al superstiției idolatre — și, ca atare, față de în- 
depărtarea principială de orice cultură a simţurilor în gene- 
ral.22 Dar, pe de altă parte, ea constituie una din rădăcinile 
acelui individualism?, fără iluzii și de nuanţă pesimistă, 
așa cum apare el și astăzi în „caracterul popular” și în in- 
stituțiile popoarelor cu trecut puritan, contrastînd atît de 
izbitor cu lumina în care i-a văzut mai tîrziu pe oameni „ilu- 
minismul“ 2% Urme clare ale acestei influențe a doctrinei 
cu privire la alegerea prin grație în perioada care ne inte- 
resează găsim în fenomenele elementare ale modului de 
viață și ale concepţiei despre viață, chiar și acolo unde va- 
labilitatea ei ca dogmă-era în declin: ea nu era decît forma 
extremă a exclusivității încrederii în Dumnezeu, de analiza 
căreia ne ocupăm aici. De exemplu, în special în literatu- 
ra puritană engleză, se repetă suspect de frecvent îndem- 
nul la neîncredere în ajutorul și prietenia oamenilor.2 Pînă 
și blîndul Baxter îi sfătuiește pe oameni să nu aibă încre- 
dere nici chiar în prietenii cei mai apropiați, iar Bailey le 
recomandă fără înconjur să nu aibă încredere în nimeni și 
să nu spună nimănui? ceva ce îi poate compromite: numai 
Dumnezeu prezintă încredere. In contrast izbitor față de 
luteranism și în legătură cu această regulă de viață, în re- 
giunile în care calvinismul a ajuns la deplină dezvoltare, 
spovedania individuală, față de care Calvin personal avea 
unele rezerve numai din cauza unei posibile interpretări 
sacramentale greșite, a dispărut treptat, ceea ce a consti- 
tuit un proces cu ample consecințe. În primul rînd, ca simp- 
tom pentru felul de a acționa al acestei religiozități. Apoi, 

și ca impuls psihologic al dezvoltării pentru atitudinea ei 
etică. Mijlocul de „descărcare“ periodică a conștiinței păti- 
mașe ce se simte vinovată? a fost înlăturat. Vom avea pri- 
lejul să revenim la urmările asupra practicii etice cotidiene. 
Dar urmările asupra situaţiei religioase generale a omului 
sînt evidente. Comunicarea calvinistului cu Dumnezeul 
său avea loc într-o adîncă izolare lăuntrică, în pofida ne- 
voii de a aparţine adevăratei biserici? pentru a dobîndi 
mântuirea. Cine dorește să-și facă o impresie despre efec- 
tele specifice?” ale acestei atmosfere stranii trebuie să citeas- 
că lucrarea de departe cea mai citită din întreaga literatură 
puritană, Pilgrim's Progress% de Bunyan, în care este evo- 
cată comportarea „creștinului“ după ce a devenit conștient 
de faptul că sălășluiește în „orașul osîndei“ și după ce l-a 
ajuns din urmă chemarea de a porni neîntîrziat în peleri- 
naj spre orașul ceresc. Nevasta și copiii se agaţă de el, dar 
el pornește de-a dreptul, peste cîmp, astupîndu-și urechile 
și strigînd: „Life, eternal life!“”. Se repede înainte și nici 
un rafinament nu ar putea să redea mai bine starea sufle- 
tească a credinciosului puritan, în fond preocupat de sine 
însuși și numai de propria sa mîntuire, decît sentimentul 
naiv al reparatorului de cazane care spune poezii în închi- 
soarea sa, atrăgîndu-și aprobarea unei lumi credincioase, 
așa cum această stare sufletească își găsește expresia în con- 
versaţiile mieroase pe care pelerinul le are pe drum cu cei 
avînd aceleași aspirații, conversații amintind vag de cele 
din Gerechte Kammacher de Gottfried Keller. Abia după ce 
s-a pus la adăpost, îi vine ideea că ar fi fmurnos dacă și fa- 
rnilia ar fi cu el. Este aceeași teamă chinuitoare față de moar- 
te și de lumea de apoi a lui Alfons de Liguori, așa cum ne-a 
înfățișat-o Dăllinger, și pe care o simțim pretutindeni atât 
de pătrunzător — imens de îndepărtată de trufașa exis- 
tență pămînteană, căreia Machiavelli îi dă expresie prin 


” Viaţa, eterna viață! 

gloria cetățenilor florentini pentru care, în lupta împotri- 
va papei și a interdictului, „dragostea față de orașul natal“ 
era mai importantă decît „mântuirea sufletului“ și, bine- 
înțeles, și mai îndepărtată de sentimentele pe care Richard 
Wagner i le atribuie lui Siegmund înainte de luptă: „Sa- 
lută-l din partea mea pe Wotan, salută Walhalla... Dar, te 
implor, nu-mi vorbi de asprele plăceri ale Walhallei.“ Fi- 
rește însă că efectele acestei frici la Bunyan diferă într-un 
mod atît de caracteristic de cele ale lui Liguori: aceeași tea- 
mă, care îl împinge pe primul la toate înjosirile imagina- 
bile, îl îmboldește pe celălalt spre acea neobosită și siste- 
matică luptă cu viața. De unde această diferență? 

La prima privire pare o enigmă faptul că tendința spre 
desprinderea lăuntrică a individului de legăturile strînse 
cu ajutorul cărora el îmbrățișează lumea s-a putut combi- 
na cu superioritatea indubitabilă a calvinismului în ceea 
ce privește organizarea socială 31 Dar tocmai ea rezultă, ori- 
cât ar părea de ciudat, din nuanța specifică pe care crești- 
neasca „iubire a aproapelui“ trebuie s-o ia sub presiunea 
izolării lăuntrice a individului datorită religiei calviniste. 
Ea decurge de aici mai întîi dogmatic.*? Universul este pre- 
destinat să servească numai preamăririi de sine a lui Dum- 
nezeu și numai acesteia, iar Cristos cel ales există numai 
pentru a preamări gloria lui Dumnezeu prin împlinirea 
poruncilor Sale în ceea ce îl privește și numai pentru aceas- 
ta. Dar Dumnezeu dorește munca socială a creștinului, căci 
El vrea ca întocmirea socială a vieţii să fie potrivită porun- 
cilor Sale, astfel încît să corespundă acestui scop. Munca 
socială“ a calvinismului în lumea aceasta este numai mun- 
ca „in majorem Dei gloriam“. De aceea, acest caracter îl 
poartă și munca profesională în slujba vieții pământești a 
colectivităţii. Încă la Luther am găsit diviziunea muncii pe 
profesii practicată din „iubirea aproapelui“. Dar ceea ce 
la el nu era decât un demers nesigur, de pură construcție 
ideatică, a devenit la calviniști o parte caracteristică a sis- 

temului lor etic. „Iubirea aproapelui“ se manifestă — dat 
fiind că ea nu poate fi decât în slujba glorificării lui Dum- 
nezeu și nu a făpturii umane” — în primul rînd prin în- 
deplinirea obiectivelor profesionale date de lex naturae. Aici 
ea dobîndește un straniu caracter material-impersonal: ace- 
la al slujirii unei alcătuiri raționale a cosmosului social care 
ne înconjoară. Căci alcătuirea și organizarea extraordinar 
de practice ale acestui cosmos care, potrivit revelației bi- 
blice și, tot astfel, potrivit înțelegerii naturale, este evident 
croit astfel, încât să fie util speciei umane, fac ca munca 
în slujba acestei utilități sociale impersonale să apară ca 
fiind promotoare a gloriei lui Dumnezeu și deci voită de 
acesta. Eliminarea completă a problemei teodiceei și a tu- 
turor întrebărilor privind „sensul“ lumii și al vieţii, care 
au frămâîntat atîta pe alții, era pentru puritani ceva de la 
sine înțeles, la fel ca și — din motive cu totul diferite — 
pentru evrei. Şi într-un anumit sens, pentru orice religie 
creștină nemistică. În cazul calvinismului s-a mai adău- 
gat la această economie de forțe încă o caracteristică ac- 
ționînd în aceeași direcție. Conflictul dintre „individ“ și 
„etică“ (în sensul lui Soren Kierkegaard) nu a existat la cal- 
vinism, cu toate că l-a lăsat pe individ să se descurce sin- 
gur în chestiunile religioase. Nu este locul aici pentru a ana- 
liza motivele acestei atitudini și importanța acestor puncte 
de vedere pentru raționalismul politic și economic al cal- 
vinismului. Aici își are izvorul caracterul utilitarist al eticii 
calviniste și tot de aici provin unele particularități impor- 
tante ale concepției calviniste asupra profesiei.36 — Dar, 
deocamdată, revenirm la o examinare specială a doctrinei 
predestinării. 

Problema decisivă pentru noi este: cum a fost suportată 
această doctrină” într-o vreme în care lumea de dincolo 
nu era numai mai importantă, dar în multe privințe și mai 
sigură decât toate interesele vieții pămâîntești.** Pentru fiecare 
credincios în parte se ridicau în orice moment întrebările 

care împingeau pe planul al doilea toate celelalte interese: 
Sînt eu oare ales? Şi cum aș putea fi eu sigur că sînt?59 — 
Pentru Calvin însuși aceasta nu constituia o problemă. El 
se simțea „instrument“ și era sigur de starea sa de grație. 
Ca atare, el avea de fapt pentru întrebarea pe care și-o pu- 
nea fiecare cu privire la certitudinea de a fi fost ales doar 
răspunsul că trebuie să ne mulțumim cu cunoașterea deci- 
ziei lui Dumnezeu și cu încrederea fermă în Cristos deter- 
minată de adevărata credință. El respinge în principiu pre- 
supunerea că am putea observa la alții, după purtarea lor, 
dacă sînt aleși sau damnați, ca pe o încercare cutezătoare 
de a pătrunde în tainele lui Dumnezeu. În viaţa pămîn- 
tească cei aleși nu se deosebesc în exterior cu nimic de 
cei damnaţi“ și chiar și toate experiențele subiective ale 
celor aleși sînt posibile — ca ludibria spiritus sancti” — şi 
la cei damnați, cu singura excepție a încrederii întemeiate 
pe credinţă și care persistă finaliter””. Așadar, cei aleși sînt 
și rămîn biserica nevăzută a lui Dumnezeu. Firește că epi- 
gonii văd lucrurile altfel — începînd chiar cu Beza — și 
mai ales mulțimea oamenilor de rînd. Pentru aceștia certi- 
tudo salutis în sensul posibilității de a se recunoaște starea 
de graţie trebuie să se ridice la o importanţă absolută“! 
Așa s-a întîmplat că, în toate cazurile în care s-a menținut 
doctrina predestinării, a fost prezentă întrebarea dacă există 
semne sigure după care s-ar putea recunoaște apartenența 
la categoria electi””. Această întrebare a avut o importanță 
centrală permanentă nu numai în evoluția pietismului care 
a apărut mai întîi pe terenul bisericii reformate. Într-un 
anumit sens temporal, ea a făcut parte constitutivă din pie- 
tism. Atunci cînd vom analiza ampla importanță politică 
și socială a doctrinei și practicii reformate privind împăr- 
tășania, va trebui să revenim însă și la rolul pe care l-a jucat 


” Jocuri ale Sfîntului Spirit. 
” Pînă la capăt. 
”” Aleși. 

în tot cursul secolului al XVII-lea chiar și în afara pietis- 
mului posibilitatea de a se recunoaște starea de grație a 
individului, de exemplu, pentru întrebarea dacă el poate 
fi admis la împărtășanie, adică la actul de cult central, de- 
cisiv pentru poziția socială a participanților. 

În măsura în care se punea problema stării proprii de 
graţie era imposibil să se rămînă la indicaţia lui Calvin 
cu privire la mărturisirea proprie a credinței statornice pe 
care graţia o produce în om, indicație la care doctrina or- 
todoxă nu a renunțat!? niciodată formal, cel puţin în prin- 
cipiu.% În primul rînd, nu putea să realizeze acest lucru 
practica asistenței spirituale care avea de-a face, la fiecare 
pas, cu chinurile create de doctrină. Ea a rezolvat aceste 
dificultăți pe diferite căi.4* În măsura în care cu acest prilej 
alegerea pentru grație nu era reinterpretată, atenuată și în 
fond abandonată“, se profilează două tipuri caracteristice 
de sfaturi pentru îngrijirea spirituală, tipuri înrudite între 
ele. Pe de o parte se statornicește ca fiind pur și simplu obli- 
gatoriu ca credinciosul să se considere ales și să respingă 
orice îndoială asupra acestui fapt ca fiind o încercare a dia- 
voluluit$, deoarece un deficit de încredere în sine este o 
consecință a unei credințe neîndestulătoare, adică un efect 
insuficient al grației. Deci îndemnul apostolului de a-ți „în- 
tări“ propria chemare este interpretat aici ca o datorie de 
a dobîndi în lupta zilnică certitudinea subiectivă privind 
faptul de a fi ales și absolvit. În locul smeriților păcătoși, 
cărora Luther le îngăduie grația dacă ei se lasă în paza lui 
Dumnezeu într-o credință smerită, se formează” acei „sfinți“ 
plini de încredere în sine, pe care îi regăsim în comerci- 
anţii puritani tari ca oţelul din era eroică a capitalismului 
și în cazuri excepționale, pînă din ziua de azi. Pe de altă 
parte însă s-a pus un mare accent pe munca profesională ne- 
obosită ca mijloc excelent de dobîndire a încrederii în sine.45 
Ea și numai ea alungă îndoiala religioasă şi conferă sigu- 
ranța stării de grație. 

Că munca profesională laică era considerată mijlocul 
potrivit pentru a reacționa eficient la sentimentele de tea- 
mă religioasă își are cauza într-un specific profund al sen- 
sibilității religioase cultivate de biserica reformată, a cărei 
opoziţie față de luteranism se manifestă cel mai clar în doc- 
trina despre natura credinţei justificatoare. Aceste deose- 
biri sînt analizate“? obiectiv de Schneckenburger în fru- 
mosul ciclu de prelegeri, cu atîta finețe și cu o asemenea 
reținere a tuturor judecăților de valoare, încît succintele 
considerații care urmează se pot baza pur și simplu pe 
esențialul: din prezentarea sa. 

Cea mai profundă trăire religioasă spre care aspiră evla- 
via luterană, așa cum a evoluat ea în cursul secolului al 
XVII-lea, este unio mystica” cu dumnezeirea. Așa cum spu- 
ne și denurmirea care în această concepție a doctrinei refor- 
mate este necunoscută, este vorba de o simţire substanţi- 
ală a lui Dumnezeu: perceperea unei intrări reale a divinului 
în sufletul credincios, ceea ce este calitativ de aceeași natu- 
ră cu efectele contemplării misticilor germani și care se dis- 
tinge prin caracterul său pasiv, îndreptat spre dorul de li- 
niște întru Dumnezeu și prin interioritate ca pură stare de 
spirit. Dar o religiozitate orientată mistic este în sine nu 
numai — așa cum știm din istoria filozofiei — foarte ușor 
compatibilă cu un simţ clar al realității în domeniul em- 
piricului dat, ci, datorită refuzului doctrinelor dialectice, 
ea este adesea suportul său direct. Tot astfel mistica poate 
să fie de folos și în mod indirect unui mod de viață rațional. 
Firește că relației dintre mistică și lume îi lipsește apreci- 
erea pozitivă a activității exterioare. În luteranism la aceasta 
se adaugă faptul că unio mystica s-a combinat cu un sen- 
timent profund al nevredniciei generate de păcatul origi- 
nar, care să păstreze cu grijă poenitentia quotidiana” a cre- 
dinciosului luteran, îndreptată spre smerenia și candoarea 


” Unirea mistică (de taină). 
” Ispășirea zilnică (a păcatelor). 

necesară pentru iertarea păcatelor. În schimb religiozitatea 
specific reformată era opusă atît fugii cvietiste din lume 
a lui Pascal, cât și evlaviei emoționale luterane îndreptate 
exclusiv spre interior, pe care o respingea de la bun început. 
Intrarea reală a divinului în sufletul omenesc era exclusă 
datorită transcendenţei absolute a lui Dumnezeu față de 
tot ce este omenesc, căci finitum non est capax infiniti'. Co- 
munitatea lui Dumnezeu cu cei ce au beneficiat de grația 
Sa a putut să aibă loc și să le pătrundă în conștiință numai 
prin aceea că Dumnezeu a acționat (operatur) în ei și că ei 
au devenit conștienți de acest lucru, adică acțiunea lor a 
pornit de la credința creată prin grația lui Dumnezeu, iar 
această credință, la rîndul său, era legitimată de calitatea 
acelei acțiuni prin aceea că era opera lui Dumnezeu. Aici 
își găsesc expresia diferențe profunde de clasificare a ori- 
cărei religiozități practice după criterii de cucernicie deci- 
sive-! Virtuosul religios se poate asigura de starea sa de 
grație fie simțindu-se recipient, fie instrument al puterii 
lui Dumnezeu. În primul caz, viața sa religioasă înclină 
spre o cultivare mistică a sentimentelor, în al doilea, ea în- 
clină spre o acțiune ascetică. Luther era mai apropiat de 
primul tip, calvinismul aparținea celui de-al doilea. Și re- 
formatul dorea să fie mîntuit sola fide. Dar întrucât, chiar 
și după părerea lui Calvin, toate sentimentele și stările de 
spirit simple, oricât de adevărate ar părea, sînt înșelătoare”?, 
credința trebuie confirmată prin efectele sale obiective, pen- 
tru ca ea să poată servi ca bază sigură pentru certitudo sa- 
lutis. Credinţa trebuie să fie fides efficax""*, chemarea pentru 
mântuire să fie effectual calling” (expresie din Savoy Decla- 
ration). Dacă acum punem întrebarea: după care roade poa- 
te reformatul să recunoască adevărata credință, răspunsul 
este: după modul de viaţă al creștinului care servește la 


" Ceea ce are sfîrșit nu poate cuprinde ceea ce este fără de sfîrșit. 
” Credinţă care acționează eficace. 
”” Chemarea reală (eficace). 

sporirea gloriei lui Dumnezeu. Ce servește la această sporire 
se poate deduce din voinţa sa relevată direct prin Biblie 
sau indirect rezultînd din rînduielile raționale create de 
El ale lumii (lex naturae).5+ Starea de graţie proprie poate 
fi controlată comparînd starea sufletului propriu cu cea 
care, după Biblie, era proprie celor aleși, de exemplu patri- 
arhilor.55 Numai un ales are într-adevăr fides efficax, nurnai 
el este capabil, prin renaștere (regeneratio) și prin sfințirea 
(sanctificatio) rezultînd de aici a întregii sale vieți, să spo- 
rească gloria lui Dumnezeu prin fapte realmente, nu apa- 
rent, bune. Fiind conștient de faptul că schimbarea sa — 
cel puţin conform caracterului său fundamental și inten- 
ției sale statornice (propositum oboedientiae') — se bazează 
pe.o forță” care trăiește în el pentru sporirea gloriei lui 
Dumnezeu, deci nu este numai voită de Dumnezeu, ci și 
efectuată de Dumnezeu”, el dobîndește acel bun suprem 
după care a tînjit această religiozitate: certitudinea grației.5? 
Că aceasta poate fi obținută se confirmă prin Cor. 2, 13, 
5.4 Oricât ar fi deci de improprii faptele bune pentru a ser- 
vi ca mijloace de dobîndire a mîntuirii — căci și alesul ră- 
mâîne o făptură omenească și tot ceea ce face rămîne la o 
distanţă infinită faţă de cerinţele lui Dumnezeu — totuși 
ele sînt dispensabile ca semne ale faptului de a fi ales! Ele 
sînt mijloace tehnice nu pentru a cumpăra mântuirea, ci pen- 
tru a scăpa de teama de a nu fi mîntulit. În acest sens, uneori 
ele sînt direct desemnate“? ca fiind „indispensabile pentru 
mântuire“ sau possessio salutis” este condiționată de ele.5 
Practic vorbind, aceasta înseamnă în fond că Dumnezeu - 
îl ajută pe acela care se ajută singurft, că deci calvinistul, 
așa cum se spune cîteodată, își creează el însuși mîntuireaS5, 
mai precis certitudinea mîntuirii, dar că această creație 
nu poate consta, ca în catolicism, dintr-o acumulare trep- 
tată de fapte meritorii separate, ci dintr-un autocontrol sis- 


” Voința de supunere. 
” Obţinerea mîntuirii. 

tematic confruntat permanent cu alternativa: ales sau res- 
pins? Cu aceasta am ajuns la un punct foarte important 
al considerațţiilor noastre. 

Se știe că luteranii au reproșat mereu modului de gîn- 
dire care se contura cu o claritate$* crescîndă în bisericile 
și sectele reformate „sanctificarea“ .€ Şi oricît de îndrep- 
tățită ar fi negarea de către cei atacați a identificării pozi- 
ției lor dogmatice cu doctrina catolică, reproșul este moti- 
vat dacă sînt avute în vedere consecințele practice pentru 
viaţa de toate zilele a creștinului reformat de nivel mediu.68 
Căci poate nu a existat niciodată o formă mai intensivă de 
apreciere religioasă a faptei morale decît aceea pe care cal- 
viniștii au inculcat-o adepților lor. Dar hotărîtoare pen- 
tru importanţa practică a acestui gen de „sanctificare prin 
fapte bune“ este recunoașterea exactă a calităților care ca- 
racterizau modul de viaţă ce-i corespunde și îl deosebeau 
de viața de toate zilele a creștinului medieval mijlociu. 
Acest fapt ar putea fi formulat aproximativ în felul urmă- 
tor: Laicul catolic mijlociu din Evul Mediu“ trăia din punct 
de vedere etic într-o oarecare măsură „de azi pe mîine“, 
ca să zicem așa. Mai întîi el își făcea conștiincios datoria 
tradițională. „Faptele bune“ care treceau de această limită 
nu alcătuiau neapărat o serie de acte individuale interde- 
pendente, cel puțin nu o serie de asemenea acte integrate 
rațional într-un sistem de viaţă, pe care el le executa după 
caz, de exemplu, pentru spălarea unor păcate concrete sau 
sub influenţa asistenţei spirituale sau, către sfîrșitul vieții, 
ca un fel de primă de asigurare. Firește că etica catolică era 
o etică „de intenţii“. Dar întentio concretă a fiecărui act de- 
termina valoarea lui. Şi fiecare act individual — bun sau 
rău — era atribuit celui care l-a făcut, influența destinul 
său temporar sau etern. Biserica se baza într-o manieră 
foarte realistă pe faptul că omul nu este o unitate determi- 
nată absolut univoc și care trebuie evaluată ca atare, ci că 
(în mod normal) în viața lui morală el se comportă adesea 

foarte contradictoriu, influențat de mobiluri adverse. Sigur 
că și ea îi cerea ca ideal o schimbare principială a vieţii. Dar 
tocmai această cerinţă o atenua (pentru omul mediu) prin 
unul din principalele mijloace de putere și educație: taina 
ispășirii a cărei funcție era profund legată de specificul cel 
mai intim al religiei catolice. 

„Scoaterea lumii de sub puterea vrăjii: în evlavia cato- 
lică eliminarea magiei ca mijloc de mîntuire” nu era dusă 
pînă la capăt ca în cea puritană (și înainte de ea numai în 
cea iudaică). Catolicii”! aveau la dispoziție grația sacramen- 
tală a bisericii lor ca mijloc de compensare a propriei im- 
perfecțiuni: preotul era un mag care săvîrșea miracolul 
transformării și care deţinea puterea spirituală supremă. 
Il te puteai adresa cu căinţă și penitenţă, el dădea împăca- 
rea, speranța de grație, certitudinea iertării și acorda în 
felul acesta așteptata atenuare a acelei nemaipomenite 
tensiuni în care trăia calvinistul în virtutea destinului in- 
eluctabil pe care nimic nu-l putea îmblînzi. Pentru acesta 
nu existau acele consolări pline de bunăvoință și umanism. 
El nici măcar nu putea spera să compenseze ceasurile de 
slăbiciune și de nesocotință printr-o voință de bine sporită 
în alte ceasuri, cum puteau catolicii și luteranii. Dumne- 
zeul calviniștilor cerea alor săi nu cîte o „faptă bună“, ci 
o „sanctificare prin fapte“ ridicată la rangul de sistem./? 
Nici vorbă de o oscilație catolică autentic omenească între 
păcat, regret, căinţă, iertare, un nou păcat sau de un sold 
al ispășirii prin pedepse temporare, de compensare a aces- 
tuia prin mijlocul de grație al bisericii, pe întreaga viață. 
Astfel, practica etică a omului obișnuit a fost dezbărată de 
lipsa ei de plan și de sistem, devenind o metodă consecven- 
tă a întregului mod de viaţă. Nu întîmplător denumirea 
de „metodiști“ a rămas atașată purtătorilor ultimei mari 
reanimări a ideilor puritane din secolul al XVIII-lea, după 
cum denumirea semantic perfect echivalentă de „precisio- 
nist“ a fost dată precursorilor lor spirituali din secolul al 

XVII-lea.7 Căci numai printr-o schimbare fundamentală 
a sensului întregii vieți în fiecare ceas și în fiecare faptă”* 
se putea confirma efectul grației ca o înălțare a omului 
din status naturae' în status gratiae”. Viaţa unui „sfînt“ era 
orientată spre un singur țel transcendent — mântuirea — 
dar tocmai de aceea era perfect raționalizată în lumea aceasta 
și dominată exclusiv de ideea de a spori gloria lui Dum- 
nezeu pe pămînt. Niciodată principiul omnia în maiorem 
Dei gloriam nu a fost respectat cu atîta rigoare.75 Dar nu- 
mai o viață călăuzită de o reflecţie constantă putea să con- 
teze drept depășire a status naturalis"”. Cogito, ergo sum” 
al lui Descartes a fost preluat de către puritanii contem- 
porani în această reinterpretare etică. Această raționali- 
zare a conferit evlaviei reformate trăsătura specific ascetică 
și, de asemenea, a motivat înrudirea ei lăuntrică7, precum 
și opoziția ei specifică faţă de catolicism. Căci firește că 
ceva asemănător nu era străin catolicismului. 

Fără îndoială că asceza creștină conţinea lucruri foarte 
diferite, atît ca manifestare exterioară, cât și ca sens. În Oc- 
cident, formele ei supreme aveau un caracter rațional deja 
din Evul Mediu, iar unele manifestări încă din Antichi- 
tate. Importanța epocală a modului de viață monahal în 
Occident, în opoziție cu monahismul oriental — nu în to- 
talitatea sa, ci prin tipul său general — se întemeiază pe 
aceasta. În principiu, deja la Sfîntul Benedict, mai mult la 
călugării de la Cluny, și mai mult încă la cistercieni, în sfîr- 
șit, cel mai categoric la iezuiţi ea s-a emancipat de fuga 
haotică din lume și de autoflagelarea virtuoasă. Viața mo- 
nahală era elaborată sistematic, era o viaţă raţională, avînd 
ca scop depășirea lui status naturae, scoaterea omului de 
sub puterea instinctelor iraționale și din dependenţa față 


” Starea conformă cu natura. 
” Starea de grație. 
"””" Starea naturală. 
Gîndesc, deci exist. 


m... 

de lume și de natură, supunerea lui supremației voinței 
deliberate”8, subordonarea acţiunilor lui unui neîncetat 
autocontrol și aprecierii consecinţelor lor etice și astfel — 
obiectiv — educarea călugărului ca truditor în slujba îm- - 
părăţiei lui Dumnezeu și — subiectiv — asigurarea mâîn- 
tuirii sufletului. Această stăpînire de sine activă era, la fel 
ca și scopul exerciţiilor Sfîntului Ignațiu și al formelor ce- 
lor mai înalte ale virtuților monahale raționale în genere””, 
și principalul ideal practic de viață al puritanismului.% Dis- 
prețul profund cu care manifestările necontrolate și zgo- 
motoase ale prelaţilor aristocrați și ale funcționarilor se 
opună! în rapoartele privind interogatoriile la care au fost 
supuși martirii puritanismului calmului rece, reținut al pu- 
ritanilor este subliniat și de aprecierea de care se bucură 
autocontrolul rezervat al celor mai nobile tipuri de gentle- 
man englez sau anglo-american? În limba ce ne este la 
îndemînăt5, asceza puritană, la fel ca orice altă asceză „ra- 
țională“, îl făcea pe om capabil de a-și menține și de a afir- 
ma „motivele constante“, în special pe cele pe care ea însăși 
le-a inculcat, față de „afecte“, îl forma ca „personalitate“ 
în acest sens „formal-psihologic“ al cuvîntului. În opoziție 
cu unele reprezentări populare, scopul era o viaţă lucidă, 
conștientă, luminoasă, iar obiectivul cel mai urgent anihi- 
larea naivităţii pe care o dă bucuria vieţii instinctuale. In- 
troducerea ordinii în viaţa tuturor adepților era principalul 
mijloc al ascezei. Toate aceste criterii decisive se găsesc în 
regulile monahismului catolic la fel de pregnant reliefa- 
test, ca și în principiile modului de viaţă al calviniștilor.55 
Pe această abordare metodică a omului în întregul său se 
bazează la ambele enorma putere de a cuceri lumea, în 
special, în cazul calvinismului în comparație cu luteranis- 
mul, capacitatea de a asigura, în calitate de ecclesia militans, 
trăinicia protestantismului. 

Pe de altă parte, este evident în ce constă substanța opo- 
ziției dintre asceza calvinistă și cea medievală: în renun- 

țarea la consilia evangelica” și, implicit, în transformarea as- 
cezei într-o asceză pur laică. Şi aceasta nu pentru că în ca- 
drul catolicismului viaţa „metodică“ s-ar fi limitat la chi- 
liile mînăstirești. Nu acesta a fost cazul nici în teorie, nici 
în practică. S-a mai relevat faptul că, în ciuda unei mai ac- 
centuate sobrietăţi etice a catolicismului, o viață lipsită de 
un sistem etic nu atinge — nici în viaţa laică — idealurile 
cele mai înalte pe care el le-a realizat. De exemplu, ordi- 
nul terţiarilor al Sfîntului Francisc a fost o amplă încerca- 
re în direcția impregnării cu ascetism a vieţii de toate zilele 
și, după cum se știe, nu a fost singura. Desigur că lucrări 
ca Imitatio Christi demonstrează tocmai prin puternica lor 
influență cum a fost perceput modul de viață propăvăduit 
în ele ca ceva superior față de minimul moralității cotidi- 
ene și că aceasta din urmă nu putea fi măsurată cu etaloa- 
nele de care dispunea puritanismul. Și practica unor insti- 
tuţii bisericești, ca, în primul rînd, aceea a indulgenței, care 
și din acest motiv nu a fost considerată în epoca Refor- 
mei ca un abuz periferic, ci ca un prejudiciu fundamental, 
trebuia să se încrucișeze mereu cu principiile ascezei siste- 
matice laice. Hotărîtor era însă faptul că omul care trăia 
prin excelență metodic, în sens religios, rămînea totuși nu- 
mai călugărul, că deci asceza, cu cît punea mai mult stăpî- 
nire pe individ, cu atît îl îndepărta mai mult de viața de 
toate zilele, deoarece viața specific pioasă consta tocmai 
în depășirea moralității laice Luther a înlăturat acest lu- 
cru nu ca simplu executant al vreunei „tendinţe evolu- 
tive“, ci pornind de la niște experiențe pur personale, de 
altfel ezitînd la început în ceea ce privește consecințele 
practice și fiind apoi împins mai departe de situaţia poli- 
tică, iar calvinismul l-a preluat pur și simplu de la el.5 Pen- 
tru genul de religiozitate al acestuia, considerarea de către 
Sebastian Franck a importanţei Reformei în faptul că fiecare 


* Adunări evanghelice. 

creștin ar trebui să fie călugăr tot timpul vieții ţinea într-a- 
devăr de miezul problemei. În fața fluxului de asceză din 
viața cotidiană laică s-a înălțat un dig, iar firile cu puter- 
nice înclinații spre austeritate, care pînă acum furnizaseră 
monahismului pe cei mai buni reprezentanți ai săi, erau 
acum silite să urmărească idealurile ascetice în viața pro- 
fesională laică. Dar în cursul dezvoltării sale, calvinismul 
a adăugat ceva pozitiv: ideea necesității de a confirma cre- 
dința în viaţa profesională laică. 8 În felul acesta, el a dat 
unor pături mai largi de firi cu înclinații religioase un îm- 
bold. pozitiv spre asceză. Prin ancorarea eticii sale în doc- 
trina predestinării, în locul aristocrației spirituale a călugă- 
rilor din afara și de deasupra lumii”, calvinismul a introdus 
în lume o aristocrație spirituală a sfinților predestinaţi de 
Dumnezeu din eternitate, o aristocrație care, prin al ei cha- 
racter indelebilis", este despărțită de restul omenirii damnate 
pentru eternitate printr-o prăpastie în principiu de netre- 
cut. Această aristocrație este, prin faptul că nu poate fi vă- 
zută, mai înspăirîntătoare”! decît călugărul medieval care 
era văzut trăind separat de lume. Noua prăpastie avea un 
impact asupra tuturor sentimentelor sociale. Căci acestei 
stări de grație divină a celor aleși, deci sfinți, i se potrivea, 
avînd în vedere păcatul aproapelui, nu o îngăduitoare în- 
clinație de a-i da ajutor luînd în considerare existența pro- 
priei slăbiciuni, ci ura și disprețul față de el ca dușman al 
lui Dumnezeu care poartă semnul damnării veșnice %? Acest 
mod de a simți era apt de o asemenea amplificare, încât 
în unele cazuri putea duce la formarea de secte. Aceasta se 
întîmpla atunci cînd — așa cum a fost cazul la curentele 
„independentiste“ din secolul al XVII-lea — adevărata cre- 
dinţă calvinistă, potrivit căreia gloria lui Dumnezeu cere 
ca cei damnați să fie închinați legii prin biserică, era depă- 
șită de convingerea că ar fi o ofensă adusă lui Dumnezeu, 


” Trăsături de neșters. 

dacă în turma Lui s-ar afla un nerenăscut și acesta ar par- 
ticipa la sacramente sau chiar, fiind angajat ca predicator, 
le-ar oficia.% Într-un cuvînt, atunci cînd conceptul dona- 
tist de biserică a apărut ca urmare a ideii de confirmare, 
așa cum a fost cazul baptiștilor calviniști. Chiar și acolo 
unde ideea că formarea de secte ar fi condiția unei biserici 
„pure“, comunitate a celor confirmaţi ca renăscuți, nu a 
fost dusă pînă la capăt, au rezultat variate formulări ale 
statutului bisericii din încercarea de a separa creștinii re- 
născuți de cei nerenăscuțţi, nematuri pentru sacramente. 
Primilor ar trebui să li se rezerve regimul de membri ai bi- 
sericii sau să li se asigure o altă poziție privilegiată și să 
se admită numai predicatori renăscuţi.”+ 

Firește că norma fermă a acestui regim de viață ascetic, 
după care putea să se orienteze permanent și de care evi- 
dent avea nevoie, a devenit Biblia. Din „bibliocraţia“ adese- 
ori menționată a calvinismului, pentru noi este important 
faptul că Vechiul Testament, fiind la fel de inspirat ca și cel 
Nou în ceea ce privește normele sale morale, în măsura în 
care ele nu erau destinate în mod evident numai condi- 
țiilor istorice ale iudaismului sau nu au fost abrogate ex- 
pres de Cristos, este la fel de valabil ca și Noul Testament. 
Tocmai pentru credincioși legea era dată ca normă” ideală, 
valabilă, deși nu se putea ajunge cu adevărat la ea nici- 
odată, în timp ce, dimpotrivă, Luther lăudase — iniţial — 
libertatea faţă de robia legii ca un privilegiu divin al credin- 
cioșilor.% Efectul înţelepciunii de viață ebraice divin-in- 
time și totuși perfect lucide, fixate în cărțile cele mai citite 
de puritani: Pildele lu: Solomon și unii psalmi, se simte în 
toată atitudinea lor față de viață. Mai ales caracterul rafio- 
nal: înăbușirea laturii mistice, în general a celei sentimen- 
tale a religiozității, a fost explicată încă de Sanford” și, pe 
bună dreptate, prin influența Vechiului Testament. Acest 
raţionalism al Vechiului Testament, în mare măsură mic-bur- 
ghez tradiționalist, era însoțit nu numai de vigurosul pa- 

tos al profeților și al multor psalmi, ci și de componente 
care încă în Evul Mediu au oferit puncte de sprijin pentru 
dezvoltarea unei anumite religiozități a sentimentelor.” 
Așadar, caracterul fundamental propriu al calvinismului, 
și anume cel ascetic, a selectat și asimilat componentele 
cu care se înrudea și din evlavia Vechiului Testament. 
Acea sistematizare a modului de viață etic, pe care as- 
ceza protestantismului calvinist o avea în comun cu for- 
mele raționale ale vieții ordinelor catolice, se manifestă 
pur exterior prin modul în care „autenticul“ creștin puri- 
tan își controla continuu starea de graţie.” E drept că jur- 
nalul religios în care se înregistrau continuu sau sub for- 
mă de tabel păcatele, ispitele și progresele spre grație era 
comun evlaviei modern-catolice create în primul rînd de 
iezuiți (în special în Franţa), ca și cercurilor ultrazeloase 
ale bisericii reformate.1% Dar, în timp ce în catolicism jur- 
nalul servea la completitudinea spovedaniei sau pentru 
a oferi unui directeur de l'âme baza pentru călăuzirea auto- 
ritară a creștinului respectiv (de cele mai multe ori) a creș- 
tinei, creștinul reformat îl folosea „pentru a-și lua singur 
pulsul“. Docurnentul este menționat de cei mai importanți 
teologi moraliști, un exemplu clasic fiind contabilitatea ta- 
belar-statistică a lui Benjamin Franklin în care acesta își în- 
registra progresele în ceea ce priveşte diferitele virtuţi.!0! 
Pe de altă parte, vechea imagine medievală (chiar și antică) 
cu privire la contabilitatea divină este coborîtă la Bunyan 
pînă la lipsa de bun-simţ în care relația dintre păcătos și 
Dumnezeu este comparată cu cea dintre client și băcan: 
cine a ajuns o dată să fie datomic nu va plăti cu câștigurile 
sale decît cel mult dobînzile, dar niciodată capitalul.1%2 Pu- 
ritanul de mai tîrziu urmărea comportamentul lui Dum- 
nezeu la fel ca pe al său, văzînd mîna acestuia în toate eve- 
nimentele vieţii. Şi, spre deosebire de doctrina autentică 
a lui Calvin, el știa de ce Dumnezeu a luat cutare sau cutare 
măsură. Sfințirea vieții putea astfel să adopte aproape ca- 

racterul unei afaceri.1%% Consecința acestei metodici de ros- 
tuire etică a vieții pe care calvinismul a impus-o în contrast 
cu luteranismul a fost o creștinizare penetrantă a întregii 
existențe. Pentru a înțelege corect genul de influenţă a cal- 
vinismului, trebuie să avem mereu în fața ochilor faptul 
că această metodică era hotărîtoare pentru influențarea vie- 
ţii. Pe de o parte, de aici rezultă că numai această precizare 
a metodei putea să exercite această influenţă, dar, pe de 
altă parte, că și alte mărturisiri, dacă impulsurile lor etice 
erau în acest punct decisiv (ideea de confirmare) aceleași, 
trebuiau să acționeze în aceeași direcție. 

Pînă aici ne-am aflat pe terenul religiozităţii calviniste 
Și, ca atare, am considerat doctrina predestinării ca bază 
dogmatică a eticii puritane în sensul unuimod de viaţă etic, 
raționalizat metodic. Acest lucnu s-a întîmplat pentru că in- 
fluenţa acestei dogme a pătruns departe, dincolo de cercu- 
rile grupării religioase care s-a menţinut în toate privinţele 
strict pe terenul lui Calvin, adică al „presbiterienilor“, ca 
piatră unghiulară a doctrinei reformate. O conținea nu nu- 
mai declarația independentistă de la Savoy din 1658, ci și 
Hanserd Knollys Confession baptistă, din 1689. În cadrul 
metodismului, John Wesley, marele talent organizatoric al 
mnișcării sale, era adept al caracterului universal al grației, 
iar marele agitator al primei generații de metodiști și pre- 
dicatorul ei cel mai consecvent, Whitefield, la fel ca și cer- 
cul din jurul Lady-ei Huntingdon, într-un timp destul de 
influent, erau adepţi ai „particularismului graţiei“. În gran- 
dioasa ei unitate, această doctrină a întreținut în epoca cea 
mai cumplită a secolului al XVII-lea în:-rîndurile reprezen- 
tanţilor militanţi ai „vieţii sfinte“ ideea de a fi unealtă a lui 
Dumnezeu și executantul poruncilor sale providenţiale!04; 
a prevenit astfel prăbușirea prematură la condiția unei re- 
comandări utilitariste a sanctificării prin fapte bune cu o 
orientare exclusiv pământească, ce nu ar fi fost nicioda- 
tă în stare de asemenea imense sacrificii de dragul unor 


ETICA PROFESIONALĂ A PROTESTANTISMULUI ASCETIC 143 


scopuri neraționale și ideale. lar legarea credinţei în nor- 
me necondiţionat valabile de un determinism absolut și 
o transcendență desăvîrșită a suprasenzualului, legare pe 
care a generat-o într-o formă genială, era în același timp — 
în principiu — cu mult mai „modernă“ decît doctrina mai 
apropiată de sentiment, mai blîndă, care îl supunea și pe 
Dumnezeu legii morale. Dar, mai înainte de toate, așa curn 
va reieși tot mereu, ideea de confirmare, care este funda- 
mentală pentru considerațiile noastre ca punct de pornire 
psihologic al moralității metodice, trebuia studiată în „cul- 
tura pură” tocmai pe exemplul doctrinei alegerii prin gra- 
ție și al importanţei acesteia pentru viața cotidiană. Noi 
trebuia să pornim de la această doctrină ca forma ei cea mai 
consecventă, dat fiind că această idee, ca schemă a legăturii 
dintre credinţă și moralitate, va reveni mereu, în aceeași 
măsură, la celelalte variante pe care le vom examina. Înlă- 
untrul protestantismului, consecințele pe care ea trebuie 
să le aibă la primii ei adepți pentru o întocmire ascetică a 
modului de viață reprezintă antiteza principială a neputin- 
ței morale (relative) a luteranismului. Gratia amissibilis” lu- 
terană, care putea fi recîștigată oricînd prin căință adîncă, 
nu conţinea, evident, nici un imbold pentru ceea ce este atît 
de important pentru noi aici, ca produs al protestantis- 
mului ascetic: în vederea unei întocmiri sistematice rațio- 
nale a întregii vieţi etice.1% Ca atare, credința luterană a 
lăsat neștirbită vitalitatea naturală a acţiunii instinctuale 
și a vieții sentimentale naive; lipsea orice imbold pentru 
un autocontrol constant și, implicit, pentru o reglementare, 
potrivit unui plan, a vieţii proprii, aşa cum avea lugubra 
doctrină a calvinismului. Geniul religios, ca Luther, trăia 
firesc în această atmosferă de deschidere nestînjenită spre 
lume și, atîta timp cât îl țineau aripile, ferit de primejdia 
de a recădea în status naturalis. lar acea formă de pietate 


” Graţia care poate fi pierdută. 

sfioasă, delicată și plină de o simţire specifică, ce a împo- 
dobit multe din tipurile cele mai înalte ale luteranismu- 
lui, își găsește rareori, la fel ca moralitatea liberă de orice 
lege, o paralelă pe terenul puritanismului autentic, mai 
degrabă însă pe cel al anglicanismului blînd al unor Hoo- 
Ker, Chillingsworth ș.a. Dar pentru luteranul obișnuit, chiar 
și pentru cel vrednic, nu era nirnic mai sigur decît ca el să 
fie înălțat din status naturalis numai temporar, atît timp 
cît dura efectul unei spovedanii sau al unei predici. Se cu- 
noșteau bine deosebirea netă pentru contemporani între 
standardul etic al curților princiare reformate și cel al curți- 
lor princiare luterane!06 unde adesea beţia și cruzimea erau 
la loc de cinste, precum și neputinţa clerului luteran ce pre- 
dica o credință pură în comparație cu mișcarea ascetică a 
anabaptismului. Ceea ce se considera drept „blîndețe” și 
„naturaleţe“ germană în opoziţie cu atmosfera anglo-ame- 
ricană — mergînd pînă la fizionomiile oamenilor —, care 
pînă și astăzi se află sub influența întîrziată a nimicirii te- 
meinice a purității lui status naturalis, și ceea ce îl șochează 
pe german în această atmosferă ca fiind îngustime, lipsă 
de libertate și constrîngere interioară — acestea sînt contra- 
dicții ale modului de viață care își au obîrșia în impreg- 
narea mai redusă a vieții cu asceză prin luteranism, spre 
deosebire de calvinism. În aceste sentimente își găsește ex- 
presia antipatia „omului de lume” fără idei preconcepute 
față de asceză. Datorită doctrinei sale privind graţia, lute- 
ranismului i-a lipsit impulsul psihologic pentru un mod 
de viață sistematic, care îi impune o organizare rațională. 
Ca atare, acest impuls, care condiționează caracterul asce- 
tic al credinței, putea fi, fără îndoială, generat de motive 
religioase diferite, așa cum vom vedea îndată: doctrina 
calvinistă a predestinării nu era decît una din posibilități. 
Totuși, ne-am convins că, în felul ei, ea nu numai că a pro- 
dus urmări extrem de originale, dar a avut și o eficiență 
psihologică cu totul ieșită din comun.1% În acest sens, MIȘ- 

cările ascetice necalviniste, privite exclusiv din punctul de 
vedere al motivării religioase a ascezei lor, apar ca forme 
atenuate ale consecvenţei lăuntrice a calvinismului. 

Dar și în dezvoltarea istorică reală, în cele mai multe 
cazuri, chiar dacă nu în toate, forma reformată a ascezei 
era fie imitată de cele mai multe mișcări ascetice, fie, în 
situația în care adopta principii care se abăteau sau depă- 
șeau pe cele calviniste, acestea din urmă erau utilizate spre 
comparație sau completare. In cazurile în care, în pofida 
unei fundamentări de altă natură a credinţei, era prezentă 
aceeași consecvență ascetică, aceasta era de regulă urma- 
rea statutului bisericii despre care vom vorbi într-un alt 
context.108 

În orice caz, din punct de vedere istoric, ideea predesti- 
nării a constituit punctul de pornire pentru curentul asce- 
tic denumit de obicei „pietism“. În măsura în care această 
mișcare s-a menţinut în cadrul bisericii reformate, este aproa- 
pe imposibil să se traseze o limită între calviniștii pietiști 
și cei nepietiști.1% Aproape toţi reprezentanții categorici 
ai puritanismului au fost socotiți ocazional pietiști și se 
poate susține foarte bine o concepție potrivit căreia toate 
acele legături între predestinare și ideea de confirmare, îm- 
preună cu interesul care le stă la bază în ceea ce privește 
dobîndirea lui „certitudo salutis“, așa cum s-a arătat mai 
sus, sînt o continuare pietistă a doctrinei autentice a lui 
Calvin. Reapariția unor grupuri ascetice în interiorul unor 
comunități reformate a fost însoțită cu regularitate, mai ales 
în Olanda, de o revenire a doctrinei predestinării tempo- 
rar dată uitării sau atenuată. De aceea, pentru Anglia!10 
nu se obișnuiește să se utilizeze conceptul de „pietism“. 
Dar și pietismul continental reformat (din Ţările de Jos și 
din regiunea Rinului inferior) a fost, cel puţin în ceea ce 
privește esenţa sa, exact ca și religiozitatea lui Bailey, în 
primul rînd o accentuare a ascezei reformate. Accentul ho- 

tărîtor pus asupra lui praxis pietatis” era atît de puternic, 
încît ortodoxia dogmatică a trecut pe planul al doilea, pă- 
rînd cîteodată cu totul indiferentă. Uneori predestinații pu- 
teau fi acuzaţi de unele erori dogmatice tot atît de bine ca 
și de alte păcate, iar experiența a arătat că numeroși creș- 
tini, total neinițiaţi în teologia didactică, produceau roade 
dintre cele mai vizibile ale credinţei, în timp ce, pe de altă 
parte, a ieșit la iveală că simpla cunoaștere teologică nu 
aducea nicidecum cu sine certitudinea în ceea ce privește 
confirmarea credinței .1!! Deci alegerea nu putea fi confir- 
mată prin cunoștințe teologice.!!2 De aceea, pietismul ca- 
racterizat printr-o adîncă neîncredere față de biserica teo- 
logilori!*, din care însă a continuat să facă parte oficial, a 
început să-i adune în „conventicule“1!1 — ceea ce îi este ca- 
racteristic — pe adepții principiului „praxis pietatis“ și 
să-i izoleze de lume. El dorea să coboare biserica nevă- 
zută a sfinților pe pămînt și s-o facă să fie văzută, fără însă 
a merge pînă acolo încît să formeze secte, dorea să ducă 
în această comunitate ferită de influenţele lumii o viață 
orientată în toate amănuntele după voia lui Dumnezeu și 
să rămînă astfel sigur de propria sa renaștere, chiar și în 
ceea ce privește semnele exterioare zilnice ale felului de 
viață. Ecclesiola” adevăraților convertiți voia deci ca, prin- 
tr-o asceză sporită — acest lucru era de asemenea comun 
oricărui pietism specific —, să aibă încă aici, pe pămînt, 
prin mântuire, comuniunea lui Dumnezeu. Această din ur- 
mă aspirație avea ceva lăuntric, înrudit cu unio mystica lu- 
terană și ducea adeseori la o cultivare mai insistentă a la- 
turii emoționale a religiei decât era, în mod normal, propriu 
creștinului reformat mediu. În măsura în care părerile noas- 
tre sînt vrednice de luat în seamă, pe fondul bisericii re- 

formate, aceasta ar fi caracteristica fundamentală a „pietis- 
mului“. Căci acel moment emoțional inițial, străin evla- 
viei calviniste, dar avînd o lăuntrică înrudire cu anumite 
forme de religiozitate medievală, împingea religiozitatea 
practică pe făgașul mîntuirii pe acest pămînt, în locul lup- 
tei ascetice pentru asigurarea ei în viitorul de dincolo. Cu 
acest prilej, latura emoțională putea să cunoască o aseme- 
nea amplificare, încît manifestarea credinței să ia o formă 
de-a dreptul isterică și atunci se ajungea la acea alteman- 
ță, cunoscută din numeroase exemple de origine nevropa- 
tică, între stări semiconștiente de extaz religios și perioade 
de extenuare nervoasă, simţite ca „îndepărtări de Dumne- 
zeu, al căror efect era tocmai contrariul disciplinei lucide 
și severe în care îl atrăgea pe om viața sfîntă sistematizată 
a puritanilor: o slăbire a acelor „inhibiţii“ care ocroteau per- 
sonalitatea rațională a calvinistului față de „afecte“.115 Tot 
astfel, din punct de vedere emoțional, ideea calvinistă de 
damnare a ceea ce ține de făptură putea să se realizeze 
la nivel emoțional — de exemplu în așa-numitul „senti- 
ment al nimicniciei“ — și să ducă la anihilarea puterii de 
acțiune în viața profesională.11€ De asemenea, și ideea de 
predestinare putea să se transforme în fatalism, dacă ea — 
în opoziție cu tendințele autentice ale religiozității calvi- 
niste raționale — ar fi devenit obiectul unei aproprieri de 
dispoziție și sentimente.!!7 Şi, în sfîrșit, tendința de izolare 
de lume a mântuiţilor, dacă sentimentele deveneau foarte 
puternice, a putut să conducă la un fel de organizație obșteas- 
că monahală cu caracter semicomunist, așa cum a realizat 
în repetate rînduri pietismul, chiar și în interiorul bise- 
ricii reformate.1!8 Dar atîta timp cît acest efect extrem con- 
diționat de acea cultivare a emoționalității nu a fost realizat, 
iar pietismul reformat a tins deci să se asigure de mîntuire 
în cadrul vieții profesionale laice, efectul practic al princi- 
piilor pietiste nu a fost decît un control ascetic și mai strict 


148 ETICA PROTESTANTĂ ȘI SPIRITUL CAPITALISMULUI 


al modului de viață asupra profesiei și o și mai solidă an- 
corare a eticii profesionale în religie, decât putea să dez- 
volte simpla „onorabilitate“ laică obișnuită a creștinilor 
reformați considerată de pietiștii „riguroși“ drept crești- 
nism de rangul al doilea. Aristocraţia religioasă a mîntu- 
iților care avansa pe primul-plan în dezvoltarea ascezei re- 
formate, cu atît mai mult cu cît aceasta era luată mai în 
serios, a fost ulterior organizată voluntarist, așa cum s-a 
întîmplat în Olanda, sub forma constituirii de conventi- 
cule în interiorul bisericii, în timp ce în cadrul puritanis- 
mului englez ea a generat, în parte, tendința de separare 
formală în organizarea bisericii între creștini activi și creș- 
tini pasivi și, în parte, așa cum am arătat mai sus, de for- 
mare a unor secte. 

Dezvoltarea pietismului german legat de numele lui 
Spener, Francke și Zinzendorf și situat pe terenul lutera- 
nismului ne îndepărtează de tărîmul doctrinei predestină- 
rii: Dar aceasta nu înseamnă neapărat îndepărtarea din 
sfera acelor raționamente a căror culme o reprezenta aceas- 
tă doctrină ca de pildă influențarea lui Spener de către pie- 
tismul anglo-olandez pe care a mărturisit-o el însuși și care 
a ieșit la iveală, de exemplu, în lectura lui Bailey în primele 
sale conventicule.!!? În orice caz, pentru criteriile noastre 
speciale, pietismul nu înseamnă decît penetrarea modului 
de viață cultivat și controlat metodic, adică ascetic, și în sfe- 
rele religiozității necalviniste.1% Dar luteranismul nu putea 
decît să perceapă această asceză rațională ca pe un corp 
străin, iar lipsa de consecvență a doctrinei pietiste germane 
era urmarea dificultăților care rezultau de aici. În scopul 
unei fundamentări dogmatice a modului de viață religios 
sistematic, Spener combină raționamente luterane cu ca- 
racteristica specific reformată a faptelor bune ca atare să- 
vîrșite „cu intenția de a-L glorifica pe Dumnezeu “1?! și cu 
credința, avînd și ea rezonanțe reformate, în posibilitatea 
ca cei renăscuți să poată ajunge într-o măsură relativă la 

perfecțiune creștină.1?? Lipsea însă consecvenţa teoriei. Spe- 
ner, puternic influențat de mistici!?5, a încercat, într-o for- 
mă destul de vagă, dar esențialmente luterană, mai mult 
să descrie decît să fundamenteze caracterul sistematic al 
modului de viață creștin, esențial și pentru pietismul său; 
el nu a dedus certitudo salutis din sanctificare, ci a ales!?4, 
în locul ideii de confirmare, legătura luterană (de care am 
amintit mai sus) nu prea strînsă cu credința. Dar, atîta timp 
Gt elementul ascetic-rațional al pietismului își păstra supe- 
rioritatea asupra laturii emoționale, ideile importante pen- 
tru concepția noastră s-au impus mereu, și anume: 1. dez- 
voltarea metodică a sfințeniei proprii spre o întărire și 
perfecționare tot mai înaltă, controlabilă în raport cu legea, 
ar fi un indiciu al stării de grație!? și 2. providenţa divină 
ar acționa asupra celor „astfel perfecționaţi“ în sensul că 
Dhaumnezeu le dă semnele Sale, dacă ei așteaptă cu răbdare 
și cu reflecţie metodică.126 De asemenea, și pentru A. H. 
Francke activitatea profesională era mijlocul ascetic prin 
excelență.177 Pentru el era tot atît de sigur ca și pentru pu- 
ritani că Dumnezeu însuși îi binecuvîntează pe ai Săi prin 
succesul în muncă. Pietismul și-a creat ca surogat al „du- 
blei hotărîri“ reprezentări care au impus într-o formă în 
esență asemănătoare, numai că mai blîndă, o aristocrație 
a renăscuţilorI? bazată pe graţia deosebită a lui Dumne- 
zeu cu toate consecințele psihologice descrise mai sus pen- 
tru calvinism. Dintre acestea face parte, de exemplu, așa-zi- 
sul „terminism“1% imputat pietismului în general de către 
adversari (e adevărat, pe nedrept), adică presupunerea că 
graţia este oferită universal, dar fiecăruia fie numai o sin- 
gură dată într-un moment bine determinat al vieții sale, 
fie cîndva pentru ultima oară.!% Celui care a pierdut acest 
moment universalismul grației nu îi mai era deci de nici 
un folos: era în aceeași situaţie cu cel trecut cu vederea de 
Dumnezeu în doctrina calvinistă. Prin efectul ei, această 
teorie se apropie destul de mult, de exemplu, de presupu- 

nerea, abstrasă de Francke din trăiri personale și larg răs- 
pîndită — s-ar putea spune predominantă — în pietism, 
că grația s-ar putea impune numai în împrejurări unice și 
speciale după o anterioară „luptă pentru căință“ 151 Dat 
fiind că, după părerea pietiștilor, nu oricine avea calități 
pentru o asemenea trăire, cel care, în pofida aplicării me- 
todei de asceză indicate de pietiști, nu a cunoscut această 
trăire, era considerat de către cei renăscuți un creștin pa- 
siv. Pe de altă parte însă, crearea unei metode pentru provo- 
carea „luptei pentru căință“ avea ca efect faptul că și dobîn- 
direa grației divine era un obiect al acțiunii umane raționale. 
In acest aristocratism al grației își au originea rezervele în- 
treținute față de spovedania confidențială, nu de toți — 
de exemplu, nu și de Francke —, totuși.de mulți pietiști și 
mai ales de duhovnicii pietiști, așa cum arată numeroasele 
întrebări adresate lui Spener, rezerve care au avut o contri- 
buţie la suprimarea ei și în luteranism. Căci efectul vizibil 
al grației obținute prin ispășire și conduită sfîntă trebuia 
să hotărască în legătură cu admisibilitatea absolvirii de 
păcate. Ca atare, era imposibil să te mulțumești cu o sim- 
plă contritio' pentru a o obține.!%? 

Judecata de sine religioasă a lui Zinzendorf, deși înce- 
puse să șovăie în faţa atacurilor ortodoxiei, se revărsa me- 
reu în ideea de „unealtă“. De altfel însă, concepția acestui 
straniu „diletant religios“, cum îl numește Ritschl, supor- 
tă greu o interpretare lipsită de echivoc în problematica 
ce ne interesează.!* El personal s-a declarat în repetate rîn- 
duri ca reprezentant al tropului paulin-luteran împotriva 
celui „pietist-iacobit” care s-ar ține prea strîns de lege. Dar 
comunitatea fraților moravi și practicile ei, pe care el le 
admitea în pofida accentului pe care îl punea mereu pe 
apartenența sa la luteranism!*f și pe care le promova, s-a 
situat în protocolul notarial din 12 august 1729 pe o poziție 

care corespundea în mare măsură aristocrației calviniste 
a sfinților.155 Mult discutatul transfer al funcției de decan 
asupra lui Cristos în 12 noiembrie 1741 a exprimat ceva ase- 
mănător. La care se adăuga faptul că, din cei trei tropi ai 
comunităţii fraților moravi, cel calvinist și cel morav erau 
din capul locului orientaţi în esență spre etica profesională 
protestantă. Zinzendorf s-a pronunțat, de asemenea, în- 
tr-un spirit absolut puritan față de John Wesley în sensul 
că, chiar dacă cel justificat nu se recunoaște singur, alții ar 
putea să-i recunoască justificarea după modul său de via- 
ță.1% Dar, pe de altă parte, în evlavia specifică comunității 
de la Herrnhut a fraţilor moravi momentul emoţional se 
plasează pe primul-plan, încercînd în mod special la Zin- 
zendorf să anuleze mereu!” tendința către sanctificarea as- 
cetică în sens puritan și să impună sanctificării prin fapte 
bune o orientare luterană.138 De asemenea, sub influența 
respingerii conventiculelor și a menținerii practicii spove- 
daniei, s-a dezvoltat o legătură gîndită esențialmente în 
spirit luteran de mediere a mîntuirii prin sfintele sacra- 
mente. Principiul zinzendorfian potrivit căruia sincerita- 
tea sentimentului religios este criteriul autenticității sale, 
la fel, de exemplu, ca și utilizarea tragerii la sorți ca mijloc 
de revelare a voinţei lui Dumnezeu au acționat atât de pu- 
temic împotriva raționalismului modului de viață, încât, 
pe ansamblu, elementele emoționale antiraționale ale evla- 
viei comunității de la Herrnhut a fraților moravi au avut 
în sfera de influenţă a contelui!*” o putere mult mai mare 
decît în celelalte zone ale pietismului.!%0 Legătura dintre 
moralitate și iertarea păcatelor din Idea fidei fratrum a lui 
Spangenberg este la fel de slabă!4! ca în luteranism în ge- 
neral. Respingerea de către Zinzendorf a aspirației meto- 
diste spre perfecțiune corespunde aici, ca și în restul ope- 
rei sale, idealului său, în fond eudaimonist, de a-i face pe 
oameni să simtă fericirea mântuirii (el spune „Gliickselig- 
keit”) în prezent!4?, în loc de a-i îndruma și a le oferi certi- 

tudinea ei printr-o muncă rațională în lumea de dincolo.115 


Pe de altă parte însă, ideea că valoarea principală a comu- 
nității fraților moravi, spre deosebire de alte biserici, ar 
consta în caracterul activ al vieții creștine, în activitatea mi- 
sionară și implicit în activitatea profesională!“ a rămas și 
aici vie. La care se adaugă și faptul că raționalizarea practică 
a vieţii din punctul de vedere al utilității a fost o compo- 
nentă esențială a concepției despre viață a lui Zinzendorf.!% 
Pentru el, ca și pentru alți reprezentanţi ai pietismului, 
ea era o consecință, pe de o parte, a respingerii categorice 
a speculațiilor filozofice, periculoase pentru credință, și, 
respectiv, preferința pentru cunoștințele empirice de deta- 
liu!46, iar, pe de altă parte, a înțelepciunii laice a misiona- 
rului profesionist. Comunitatea fraților moravi ca centru 
al misiunii era în același timp și o întreprindere comerci- 
ală, orientîndu-i astfel pe membrii săi spre asceza laică; o 
asceză ce-și căuta în viață pretutindeni „probleme“ și o 
structură lucid și deliberat potrivită acestora. Intervine 
însă obstacolul — avîndu-și obîrșia în modelul vieții mi- 
sionare a apostolilor — al glorificării charismei apostolice 
și al pauperităţii, dedusă din viața misionară a „ucenici- 
lor“147 aleși prin grația lui Dumnezeu, ceea ce echivala ca 
efect cu o parțială reîntoarcere la consilia evangelica. Crea- 
rea unei etici profesionale raționale după chipul celei cal- 
viniste era astfel frînată, chiar dacă — așa cum arată schirn- 
barea mișcării anabaptiste — nu exclusă, ci mai degrabă 
energic pregătită lăuntric prin ideea muncii numai „de dra- 
gul profesiei“. 

Din punctele de vedere care ne interesează, examinînd 
în general pietismul german, vom fi nevoiți să constatăm 
în ancorarea religioasă a ascezei sale o ezitare și o nesi- 
guranță, făcîndu-l mult inferior consecvenţei de fier a cal- 
vinismului, inferioritate determinată în parte de influența 
luterană, în parte de caracterul emoțional al religiozității 
sale. Este drept că sîntem foarte unilaterali atunci cînd 


ETICA PROFESIONALĂ A PROTESTANTISMULUI ASCETIC 153 


prezentăm acest element emoțional ca fiind aspectul spe- 
cific pietismului și opus luteranismului.148 Dar în compa- 
rație cu calvinismul, intensitatea raţionalizării vieții nu avea 
cum să nu fie mai scăzută, deoarece impulsul lăuntric al 
_gîndului la starea de graţie care trebuie mereu reconfir- 
mată — ea asigurînd un viitor etern — este deviat emoțio- 
nal spre prezent, iar în locul încrederii în sine, pe care pre- 
destinatul căuta s-o redobîndească mereu printr-o muncă 
neobosită și eficace, a fost pusă acea umilinţă și slăbiciu- 
ne!1? a ființei, parţial o urmare a stimulării emoției orien- 
tate exclusiv spre trăiri interioare, parțial a instituției lute- 
rane a spovedaniei pe care pietiștii o priveau adeseori cu 
multă circumspecție, dar pe care totuși o tolerau, în cele 
mai multe cazuri.150 Căci în toate acestea se manifestă acel 
mod specific luteran de căutare a mântuirii pentru care ho- 
tărîtoare este „iertarea păcatelor” și nu „sanctificarea“ prac- 
tică. În locul aspirației deliberate, raționale, de a obține și 
de a păstra cunoașterea sigură a mîntuirii viitoare (de din- 
colo), ne aflăm în prezența nevoii de a simţi împăcarea și 
comuniunea cu Dumnezeu aici (pe pămînt). După cum în 
viața economică înclinația pentru satisfacția imediată este 
în conflict cu conducerea rațională a „economiei“ care are 
drept scop esenţial grija pentru viitor, tot astfel stau lucru- 
rile, într-un anumit sens, și în domeniul vieţii religioase. 
Este evident că orientarea nevoii religioase spre un atașa- 
ment sentimental lăuntric legat de prezent conținea un im- 
puls mai mic spre raționalizarea activităţii laice, în compa- 
rație cu nevoia de confirmnare orientată spre viața de dincolo 
a „sfinților“ reformați, pe cînd în comparație cu luteranii 
ortodocși cu credinţa lor legată tradițional mai mult de cu- 
vinte și de sacramente, ea era întotdeauna capabilă să dez- 
volte un plus de impregnare a modului de viață cu meto- 
dica religioasă. Pe ansamblu, pietismul avansa de la Francke 
și Spener spre Zinzendorf printr-o tot mai accentuată subli- 
niere a caracterului emoțional. Dar aceasta nu era o „ten- 

dință evolutivă“ imanentă care se exterioriza în pietism. 
Aceste diferenţe erau un rezultat al opozițiilor dintre me- 
diile religioase (și sociale) din care proveneau reprezen- 
tanţii lor de seamă. Nu ne putem opri aici asupra acestor 
probleme și nici nu putem vorbi de modul în care speci- 
ficul pietismului german își găsește expresia în extinderea 
sa socială și geografică.15! Aici trebuie să ne reamintim că 
nuanțarea acestui pietism emoțional în comparație cu mo- 
dul de viață religios al sfinților puritani se desfășoară în 
treceri treptate. Dacă o să caracterizăm măcar provizoriu 
consecința practică a acestei deosebiri, virtuțile pe care le 
cultiva pietismul pot fi considerate ca fiind apropiate pe . , 
de o parte funcționarilor, slujbașilor, muncitorilor și celor=+: i 
care lucrează în industria casnică „fideli profesiei lor“152 
și, pe de altă parte, patronilor cu înclinații preponderent 
patriarhale, manifestînd o bunăvoință plăcută lui Dumne- 
zeu (în genul lui Zinzendorf). În comparaţie cu aceasta, 
calvinismul pare o rudă mai apropiată a simțului juridic 
dur și activ al întreprinzătorilor burghezi capitaliști.153 În 
fine, pietismul pur emoțional este, așa cum a subliniat încă 
Ritschl!%, o delectare religioasă pentru leisured classes”. Ori- 
cât de incompletă ar fi această caracterizare, totuși și astăzi 
încă îi corespund anumite deosebiri și în ceea ce privește 
specificul economic al popoarelor care s-au aflat sub influ- 
ența uneia sau alteia dintre aceste două orientări ascetice. 
Combinația dintre religiozitatea emoțională și totuși 
ascetică și indiferența crescîndă sau respingerea funda- 
mentelor dogmatice ale ascezei calviniste caracterizează 
și varianta anglo-americană a pietismului continental: meto- 
dismul.1% Însăși denumirea arată specificul său remarcat 
de către contemporani: sistematica „metodică“ a modului 
de viață în scopul de a ajunge la certitudo salutis: căci și aici 
este vorba de ea de la bun început și ea a rămas în centrul 

aspirațiilor religioase. Înrudirea incontestabilă, în pofida 
tuturor deosebirilor, cu anumite orientări ale pietismului 
german! se manifestă în primul rînd prin faptul că aceas- 
tă metodologie a fost transferată și asupra actului ernoțio- 
nal al „convertirii“. Aici starea emoțională provocată la John 
Wesley de influența herrnhuterist-luterană a luat un ca- 
racter pronunțat emoțional, în special pe solul american, 
întrucît metodismul era din capul locului orientat spre ac- 
tivitatea misionară în rîndurile maselor. O luptă pentru 
căință ridicată uneori pînă la cea mai înfricoșătoare stare 
de extaz, efectuată în America de preferință pe „banca groa- 
zei”, a condus la credinţa că grația lui Dumnezeu este ne- 
meritată și astfel, în același timp, la conștiința justificării 
și împăcării. Această religiozitate emoțională a intrat cu 
mari dificultăți interioare într-o legătură stranie cu etica 
ascetică fixată o dată pentru totdeauna rațional prin puri- 
tanism. În primul rînd, în opoziţie cu calvinismul, care sus- 
pecta orice stare emoțională ca fiind înșelăciune, s-a consi- 
derat drept singur și neîndoielnic temei al lui certitudo salutis 
siguranța absolută a beneficiarului grației, în principiu doar 
simțită, decurgînd din nemijlocirea mărturiei spiritului. 
Această siguranţă trebuia să fie stabilită cel puţin în mod 
normal, pentru o anumită zi și o anumită oră. Conform 
învățăturii lui Wesley care reprezintă o amplificare con- 
secventă a doctrinei sanctificării, dar, în același timp, o aba- 
tere categorică de la varianta ortodoxă a acesteia, un om 
renăscut în acest fel poate, încă în această viață, datorită 
acțiunii graţiei în el, printr-un-al doilea proces lăuntric care 
are loc în mod obișnuit separat și adeseori pe neaștep- 
tate — „sanctificarea“ — să ajungă la conștiința perfecțiunii 
în sensul absenței păcatului. Oricât de greu se realizează 
acest țel, adeseori abia spre sfîrșitul vieţii, el este nece- 
sar — căci certitudo salutis este garantată pentru totdeauna 
și pune o certitudine senină în locul grijii „ursuze” a calvi- 
nistului!S7 — și, în orice caz, un autentic convertit trebuie 

să se manifeste față de sine însuși și față de ceilalți prin 
aceea că cel puțin păcatul „nu are putere asupra lui”. Cu 
toată importanța hotărîtoare a mărturiei de sine a senti- 
mentului, nu s-a renunţat, firește, la conduita sfîntă orien- 
tată după lege. Atunci cînd Wesley a luptat împotriva jus- 
tificării prin fapte bune a timpului său, el n-a făcut decât 
să reînvie vechea idee puritană după care faptele nu sînt 
cauza reală, ci doar un principiu de cunoaștere a stării de 
grație și aceasta numai în cazurile cînd ele s-au făcut spre 
gloria lui Dumnezeu. Numai conduita corectă nu era sufi- 
cientă, așa cum a aflat el din proprie experienţă, trebuia 
să existe și sentimentul stării de graţie. Uneori Wesley în- 
suși a numit faptele „condiție“ a grațţiei, subliniind și în 
declarația din 9 august 177115 că cel ce nu săvîrșește fapte 
bune nu este un adevărat credincios. Metodiștii au subli- 
niat că ei nu se deosebesc de biserica oficială prin doctri- 
nă, ci prin modul în care își manifestă evlavia. De cele mai 
multe ori importanța „rodului” credinței a fost motivată 
prin loan, I., 3, 9 și felul de viață a fost considerat ca semn 
clar al renașterii. Cu toate acestea au apărut dificultăți.I5? 
Pentru metodiștii care erau adepți ai doctrinei predesti- 
nării, deplasarea lui certitudo salutis nu înspre conștiința 
grației rezultînd din felul de viață ascetic ca atare, confir- 
mat tot mereu, ci înspre sentimentul nemijlocit de grație 
și perfecțiune!4 — căci atunci certitudinea oferită de „per- 
severentia“ s-ar îmbina cu o luptă unică pentru căință — 
însemna unul din două lucruri: sau, la firile slabe, o inter- 
pretare antinomică a „libertăţii creștine“, adică prăbușirea 
felului de viață metodic sau, în cazurile în care se refuza 
această consecință, o conștiință de sine a sfinților!st, ridi- 
cîndu-se pînă la înălțimi ameţitoare, o amplificare prin emo- 
ție a tipului puritan. Avîndu-se în vedere atacurile adver- 
sarilor, s-a încercat contracararea consecințelor, pe de o 
parte, prin sublinierea insistentă a caracterului normativ 
al Bibliei și a indispensabilității confirmării!€?, iar pe de altă 

parte ele au determinat în cadrul mișcării o întărire a orien- 
tării anticalviniste a lui Wesley, potrivit căreia grația putea 
fi pierdută. Puternicele influenţe luterane de care fusese 
marcat Wesley16 prin intermediul comunităţii fraților mo- 
"ravi au intensificat această evoluție și au amplificat incer- 
titudinea orientării religioase a moralității metodiste.15% În 
fine, rezultatul a fost că, în esență, numai conceptul de 
„regeneration“ — o certitudine a mîntuirii simțită direct 
ca rod al credinței — ca temelie indispensabilă și de sancti- 
ficare cu urmarea ei, eliberarea (cel puţin virtuală) de sub 
puterea păcatului, a fost menţinut ca dovadă fermă — ce 


mod corespunzător importanța mijloacelor externe ale gra- 
ţiei, mai ales ale sacramentelor. În orice caz, general awake- 
ning” care călca pe urmele metodismului pretutindeni, in- 
clusiv în Noua Anglie, însemna o înălțare a doctrinei privind 
graţia și alegerea.165 

Ca atare, în analiza noastră, metodismul apare ca o struc- 
tură avînd o etică la fel de labilă ca și pietismul. Dar și el 
se servea de aspirația spre o higher life”, o „a doua mâîntu- 
ire“, ca un fel de surogat pentru doctrina predestinării și, 
originară din Anglia, practica eticii sale se orienta spre creș- 
tinismul reformat de acolo, a cănui revival” voia să fie. Din 
punct de vedere metodic, s-a creat actul emoțional al con- 
vertirii. După ce acesta s-a realizat, nu a urmat o pioasă 
bucurie decurgînd din comuniunea cu Dumnezeu de ge- 
nul pietismului emoțional al lui Zinzendorf, ci emoția a 
fost imediat îndrumată pe făgașul aspiraţiei raționale spre 
perfecțiune. De aceea, caracterul emoțional al religiozității 
nu a condus spre un creștinism lăuntric emoțional de felul 
pietismului german. Că acest lucru era legat (ca urmare, 
în parte, tocmai a momentelor emoționale ale convertirii) 


” Trezirea generală. 
” Viaţă superioară. 

de o mai slabă dezvoltare a sentimentului păcatului a rele- 
vat încă Schneckenburger și a rămas un punct constant 
în critica metodismului. Aici a fost hotărîtor caracterul fun- 
damental reformat al sirmţirii religioase. Această provocare 
a emoțiilor avea mai întîi forma unui entuziasm ocazio- 
nal, care apoi devenea tot mai aprins, fără însă a afecta în 
vreun fel caracterul rațional al modului de viață.1% Astfel, 
„regeneration“ a metodismului a creat doar o completare 
la doctrina sanctificării prin fapte bune: consolidarea reli- 
gioasă a modului de viață ascetic, după ce se renunțase 
la predestinare. Semnele distincte ale conduitei, indispen- 
sabile pentru atestarea unei convertiri autentice ca o „con- 
diție“ a ei, așa cum spunea Wesley, au fost în fond exact 
aceleași ca și în calvinism. În cele ce urmează!5, discutînd 
ideea de profesie la a cărei dezvoltare el nu a adus nici o 
contribuție nouă 165, putem lăsa metodismul la o parte, dat 
fiind că a apărut mai tirziu. 

Pietismul de pe continentul european și metodismul 
popoarelor anglo-saxone privite din punctul de vedere al 
ideilor lor, ca și din cel al dezvoltării lor istorice, sînt niște 
fenomene secundare.16% În schirnb, ca un al doilea purtă- 
tor de sine stătător al ascezei protestante, alături de calvi- 
nism se află anabaptismul și sectele care s-au desprins din 
el în secolele al XVI-lea și al XVII-lea, în mod direct sau 
prin adoptarea formelor lui de gîndire religioasă — bap- 
tiștii!70, menoniţii și, mai ales, gquakerii.171 O dată cu aceștia 
ajungem la comunități religioase a căror etică are o cu to- 
tul altă bază decît doctrina reformată. Studiul care urmea- 
ză și care relevă numai ceea ce este iinportant pentru noi 
nu poate oferi o irnagine a diversității de forme ale acestei 
mișcări. Firește că din nou punem accentul principal pe evo- 
luţia din țările capitaliste vechi. — Ideea cea mai importan- 
tă din punct de vedere principial și istoric a tuturor aces- 
tor comunități, a cărei influență asupra dezvoltării culturii 
nu va putea fi pusă în evidenţă decît într-un alt context, . 

am întâlnit-o deja în forme incipiente: este vorba de „believ- 
ers' church“.172 Aceasta afirmă că o comunitate religioasă, 
„biserica vizibilă“ după termenul folosit de bisericile re- 
formate!75, nu mai era concepută ca o instituție fidei comis 
pentru atingerea unor scopuri supranaturale, ca o însti- 
tuţie care, în mod inevitabil, cuprinde atît pe cei drepți, cât 
și pe cei nedrepți, fie spre preamărirea lui Dumnezeu (la 
calviniști), fie în scopul medierii mîntuirii oamenilor (la 
catolici și luterani), ci exclusiv ca o comunitate a credin- 
cioșilor și renăscuţților personali și numai a acestora: cu alte 
cuvinte nu ca o „biserică“, ci ca o „sectă“.174+ Numai acest 
lucru urma să fie simbolizat de principiul, în sine pur ex- 
terior, de a-i boteza exclusiv pe adulții care au dobîndit 
și au cunoscut credința lăuntric și personal.!7% „Justifica- 
rea“ prin această credință era la anabaptiști, așa cum au 
repetat-o aceștia cu perseverenţă cu prilejul tuturor discu- 
țiilor religioase, radical deosebită de ideea unei atribuiri 
„judiciare“ a meritului lui Cristos, idee care domina dog- 
matica ortodoxă a vechiului protestantism.176 Ea consta 
mai curînd în aproprierea lăuntrică a operei mîntuitoare a 
lui Cristos. Dar aceasta se producea prin revelație indivi- 
duală, prin efectul spiritului lui Dumnezeu asupra indivi- 
dului și numai prin acest efect. Acesta era oferit tuturor 
și era suficient să aștepți spiritul și să nu te opui venirii lui 
prin atașamentul păcătos față de lume. Importanța cre- 
*dinţei în sensul cunoașterii învățăturii bisericești, dar și 
în sensul primirii cu căință a grației lui Dumnezeu a trecut 
pe al doilea plan și astfel s-a produs o renaștere — firește 
mult transformatoare —a unor idei pneumatologic-reli- 
gioase ale creștinismului originar. De exemplu, secta pen- 
tru care Menno Simons, în a sa Fondamentboek (1539), a fost 
primul care a creat o doctrină destul de închegată, urmă- 
rea, la fel ca și celelalte secte anabaptiste, să fie o adevărată 
biserică, impunitabilă, a lui Cristos, constînd, la fel ca și 
comunitatea originară, din cei chemați și treziți personal 

de Dumnezeu. Renăscuţii și numai aceștia sînt frați ai lui 
Cristos pentru că erau, ca și el, zămisliți spiritual direct de 
Dumnezeu 177 De aici a rezultat pentru primele comuni- 
tăți de anabaptiștii o evitare strictă a „lumii“, adică a orică- 
ror contacte nu neapărat necesare cu laicii, legată de cea 
mai strictă bibliocrație în sensul vieții exemplare a primei 
generații de creștini. Atâta timp cât vechiul spirit a rămas 
viu!75, acest principiu al evitării lumii nu a dispărut nici- 
odată cu totul. Din tot ce a dominat începuturile lor, sec- 
tele anabaptiste au acceptat ca principiu constant pe acela 
pe care l-am cunoscut, cu o altă motivare, la calvinism și 
a cărui importanță fundamentală va ieși mereu la iveală: 
reprimarea necondiționată a oricărei „idolatrizări a făpturii“ 
ca devalorizare a veneraţiei datorate numai lui Dumne- 
zeu.177 La prima generație de anabaptiști din Elveţia și din 
sudul Germaniei modul de viaţă biblic era gîndit tot atât 
de radical ca, inițial, la Sfîntul Francisc: ca desprindere bru- 
tală de orice bucurie lumească și o viață strict după mode- 
lul apostolilor. Și într-adevăr viața multora dintre primii 
lor reprezentanți amintește de cea a Sfîntului Egidiu. Dar 
această strictă respectare a Bibliei!5 nu avea o poziție prea 
fermă față de caracterul pneumatologic al religiozității. 
Ceea ce Dumnezeu revelase prorocilor și apostolilor doar 
nu era tot ce putea și dorea El să reveleze. Dimpotrivă: dăi- 
nuirea cuvîntului, conceput nu ca document scris, ci ca O 
forță a Sfîntului Duh cu efect în viața cotidiană a credin- 
cioșilor și care vorbește direct oricui vrea să-l asculte, era — 
așa cum a predicat încă Schwenckfeld contra lui Luther 
și, mai tîrziu, Fox contra presbiterienilor —, potrivit măr- 
turiei comunităților originare, singurul semn de recunoaș- 
tere al bisericii adevărate. Din această idee a revelației con- 
tinue a rezultat doctrina bine cunoscută, dezvoltată mai 
tîrziu în mod consecvent de quakeri, cu privire la însem- 
nătatea în ultimă instanță decisivă a mărturiei lăuntrice 
a spiritului în rațiune și conștiință. Prin aceasta a fost înlă- 

turată nu validitatea, ci dominaţia exclusivă a Bibliei și tot- 
odată s-a inițiat o evoluţie care a abandonat în mod radi- 
cal toate rămășițele doctrinei bisericești a mîntuirii, iar la 
quakeri chiar botezul și împărtășania.!$! Alături de pre- 
destinaționiști, mai ales de calviniștii riguroși, anabaptiștii 
au împins cel mai departe devalorizarea radicală a tuturor 
sacramentelor ca mijloace de mîntuire și astfel au dus la 
o „scoatere a lumii de sub puterea vrăjii“ pînă la ultimele 
ei consecințe. Numai „lumina interioară“ a revelaţiei con- 
tinue făcea posibilă adevărata înțelegere deopotrivă a re- 
velațiilor biblice ale lui Dumnezeu.1%2 Pe de altă parte, efec- 
tul ei, cel puțin potrivit doctrinei quakerilor, care au dus 
raționamentul pînă la capăt, putea să se extindă și asupra 
oamenilor care nu au cunoscut niciodată forma biblică a 
revelaţiei. Afirmația „extra ecclesiam nulla salus“ era va- 
labilă numai pentru biserica ?nvizibilă a celor iluminați de 
spirit. Fără această lumină interioară, omul natural, chiar 
dacă era călăuzit de rațiunea naturală!85%, rămînea om ca 
o ființă pur camnală, a cărei depărtare de Dumnezeu ana- 
baptiștii, inclusiv quakerii, o simțeau cu și mai multă duri- 
tate decît calviniștii. Renașterea, pe de altă parte, pe care 
o produce spiritul dacă-l așteptăm și dacă i ne dedicăm lă- 
untric, poate, fiind generată de Dumnezeu, să ducă la o ase- 
menea înfrîngere deplină a puterii păcatului!8, încât re- 
cidivele sau chiar pierderea stării de grație devin practic 
imposibile, deși, așa cum s-a întîmplat mai tîrziu în meto- 
dism, atingerea acestei stări nu era considerată ca o regulă, 
ci gradul de perfecțiune al fiecăruia se socotea ca fiind su- 
pus evoluției. Jozte comunitățile anabaptiste doreau să fie 
comunități „pure“, în sensul ca toți membrii să se com- 
porte ireproșabil. Desprinderea lăuntrică de lume și de in- 
teresele ei și supunerea necondiționată față de dominația 
lui Dumnezeu care ne vorbește în conștiință erau singu- 
rul semn indubitabil al unei renașteri reale, iar conduita 
corespunzătoare o condiție a mîntuirii. Această îndepărtare 


162 ETICA PROTESTANTĂ ȘI SPIRITUL CAPITALISMULUI 


nu putea fi cîștigată, ci era un dar al grației lui Dumne- 
zeu, dar numai cine trăia după conștiința sa se putea con- 
sidera ca Ic: În acest sens, „faptele bune“ erau „causa 
sine qua non“. Se vede deci: aceste din urmă raționamen- 
te ale lui Barclay, de la care nu ne-am îndepărtat, echiva- 
lau de fapt cu doctrina reformată și cu siguranţă că au fost 
dezvoltate stînd încă sub influența ascezei calviniste, care 
a precedat sectele anabaptiste din Anglia și Ţările de Jos. 
Întreaga primnă epocă a activității misionare a lui G. Fox 
a constat în a predica însușirea temeinică și lăuntrică a 
acesteia. | 

Dar, din punct de vedere psihologic — dat fiind că pre- 
destinarea a fost respinsă — caracterul specific metodic al 
moralității anabaptiste se întemeia mai ales pe ideea „aș- 
teptării efectului spiritului, care și pînă în zilele noastre mar- 
chează caracterul meeting-ului quakerist, analizat atît de 
subtil de Barclay. Scopul acestei așteptări în tăcere ar fi 
după el depășirea instinctualului și a iraționalului, a pa- 
siunilor și stărilor subiective ale omului „natural“. El tre- 
buie să tacă pentru a crea acea profundă liniște a sufletu- 
lui, singura în care Dumnezeu poate vorbi. Sigur că efectul 
acestei „așteptări“ se putea transforma în stări isterice, în 
credința că ești profet și, atîta timp cât existau speranţe es- 
chatologice, putea provoca o izbucnire de entuziasm chi- 
liastic — așa cum acest lucru e posibil la toate celelalte 
genuri de pietate fundamentale în mod similar și care s-a 
realizat în orientarea distrusă la Miinster. Dar, o dată cu 
pătrunderea anabaptismului în viața profesională normnală 
laică, ideea că Dumnezeu vorbește numai atunci cînd omul 
tace însemna evident o educație pentru o chibzuire calmă 
a acțiunilor și pentru orientarea acestora după cercetarea 
individuală plină de grijă a conștiinței.18> Practica vieții co- 
munităților anabaptiste de mai tîrziu — într-o măsură foar- 
te specifică aceea a quakerilor — și-a însușit acest caracter 
calm, sobru, prin excelenţă conștiincios. „Scoaterea radicală 

a lumii de sub puterea vrăjii“ nu admitea alt drum decît 
asceza laică interioară. Pentru comunităţile care nu do- 
reau să aibă de-a face cu puterea politică și cu activitățile 
ei, rezulta de aici pătrunderea acestor virtuţi ascetice în 
viața profesională. În timp ce conducătorii celei mai vechi 
mișcări anabaptiste fuseseră foarte radicali în ceea ce pri- 
vește îndepărtarea lor de lume, modul de viață strict apos- 
tolic nu mai era menținut în mod necondiționat pentru toți 
ca necesar pentru dovedirea renașterii începînd chiar cu 
prima generație. Această generație a avut deja elemente 
burgheze înstărite. Încă înainte de Menno, care militase fără 
șovăială pentru virtutea profesională laică și pentru ordi- 
nea întemeiată pe proprietatea privată, austeritatea mo- 
rală a anabaptiștilor s-a îndreptat pe făgașul trasat de etica 
reformată!86, tocmai pentru că evoluţia spre forma nelaică, 
monahală a ascezei era refuzată oricui — de pe vremea lui 
Luther pe care l-au urmat toți anabaptiștii — ca fiind ne- 
biblică și excluzînd sanctificarea prin fapte bune. Totuși — 
făcînd abstracţie de comunitățile semicomuniste, ale pe- 
rioadei timpurii — nu numai că o sectă anabaptistă (așa-nu- 
miţii „Iunker“, „dunckards“, „dompelaers“) a respins pînă 
în zilele noastre orice instrucțiune și orice avut depășind 
cele necesare subzistenţei, ci chiar și la Barclay fidelitatea 
față de profesie nu este concepută în sens calvinist sau nu- 
mai luteran, ci mai degrabă tomist, ca o consecință naturali 
ratione' inevitabilă a înrădăcinării credinciosului în 
lume.1% Dacă aceste concepții au fost afectate de o atenu- 
are similară a concepției calviniste privind profesia, ca în 
multe din opiniile lui Spener și ale pietiștilor germani, la 
sectele anabaptiste, pe de altă parte, intensitatea interese- 
lor profesionale economice a fost, prin diferiți factori, con- 
siderabil accentuată. În primul rînd, datorită refuzului de 
acceptare a unor posturi de funcționari publici, concepute 

inițial ca o datorie religioasă rezultînd din îndepărtarea de 
lume. Acest refuz a continuat să existe chiar și după ce s-a 
renunţat la el în principiu, în practică, cel puţin la meno- 
niți și la quakeri, ca urmare a refuzului categoric de a utili- 
za armele și de a presta jurărnîntul, deoarece de aici rezulta 
și o descalificare pentru funcții publice. La toate varian- 
tele anabaptiste ea era însoțită de o adversitate certă față 
de orice fel de stil aristocratic de viață, parțial, ca în cazul 
calviniștilor, ca urmare a interdicției de preamărire a ori- 
cărei ființe pămâîntești, parțial datorită unor principii apo- 
litice sau de-a dreptul antipolitice. În felul acesta, întreaga 
metodică sobră și conștiincioasă a modului de viață ana- 
baptist a fost împinsă pe făgașul vieţii profesionale apoli- 
tice. Prin aceasta, imensa importanță pe care doctrina ana- 
baptistă a mântuirii o acorda controlului prin conștiință ca 
revelație individuală a lui Dumnezeu a imprimat compor- 
tării în viața profesională un caracter a cărui semnificație 
majoră pentru manifestarea unor laturi fundamentale ale 
spiritului capitalist o vom cunoaște mai îndeaproape în 
cele ce urmează, și chiar și atunci numai în măsura în care 
acest lucru este posibil, fără a discuta ansamblul eticii poli- 
tice și sociale a ascezei protestante. Pentru a anticipa măcar 
acest lucru, vom vedea că forma specifică pe care a luat-o! 
asceza laică la anabaptiști, în special la quakeri, și-a găsit 
expresia, la nivelul de gîndire din secolul al XVII-lea, în 
confirmarea practică a acelui important „principiu“ al „eti- 
cii“ capitaliste formulat de obicei în cuvintele „honesty is 
the best policy'“”1%, care și-a aflat confirmarea clasică în tra- 
tatul mai înainte citat al lui Franklin. Spre deosebire de 
aceasta, vom lămuri efectele calvinismului mai mult în di- 
recția descătușării energiei privat-economice generate de 
cîștig; căci în pofida legalității formale a ceea ce este „sfînt“, 
în cele din urmă calviniștii acceptau adesea dictonul lui 

Goethe: „Der Handelnde ist immer gewissenslos, es hat 
niemand Gewissen als der Betrachtende.“" 1% 

Un alt element important care a favorizat intensitatea 
ascezei laice a confesiunilor anabaptiste nu poate fi nici el 
discutat în toată amploarea lui decât într-un alt context. Io- 
tuși și în privinţa lui anticipăm unele observații, cu scopul 
de a justifica modul de prezentare la care am recurs aici. 
Cu totul intenționat nu am luat deocamdată ca punct de 
plecare instituțiile sociale obiective ale vechilor biserici pro- 
testante și influenţele lor etice, în special atât de importanta 
disciplină bisericească, ci efectele pe care aproprierea subiec- 
tivă a religiozității ascetice de către individ era aptă să le 
exercite asupra modului lui de viață. Şi nu pentru că aceas- 
tă latură s-a bucurat pînă acum de mai puţină atenție, ci 
pentru că efectul disciplinei bisericești nu a acționat întot- 
deauna în aceeași direcție. Controlul polițienesc al bisericii 
asupra vieții individului, impus în teritoriile în care biseri- 
cile calviniste erau biserici de stat, control ce friza Inchizi- 
ţia, putea să acționeze într-un sens contrar eliberării forțelor 
individuale determinate de aspirația ascetică spre apro- 
prierea mântuirii prin viață metodică și a și făcut-o uneori. 
Așa cum reglementarea mercantilistă a statului a putut să 
cultive industrii, dar nu și, cel puțin nu prin sine însuși, 
„Spiritul“ capitalist — pe care acolo unde ea avea un ca- 
racter polițienesc-autoritar, îl paraliza pur și simplu —, tot 
astfel, același efect putea să-și aibă sorgintea și în regle- 
mentarea bisericească a ascezei, dacă ea se dezvolta pre- 
cumpănitor sub supraveghere polițienească. În acest caz, 
ea constrîngea la un anumit comportament exterior, dar, 
în anumite împrejurări, paraliza impulsurile subiective 
pentru un mod de viață metodic. Orice analiză a acestui 
aspect!” trebuie să țină seama de marea diferență dintre 
efectul poliției de moravuri a bisericilor de stat, o poliție 


” Cel ce acționează este întotdeauna lipsit de scrupule, numai cel 
ce contemplă le are. 

autoritară, și cel al poliției de moravuri a sectelor bazat pe 
supunerea de bunăvoie. Faptul că, în principiu, mișcarea 
anabaptistă în toate variantele sale a creat „secte“, și nu 
„biserici“, a favorizat intensitatea ascezei lor, la fel ca și — 
în măsuri diferite — în cazurile comunităţilor calviniste, 
pietiste, metodiste, care de facto au fost împinse pe făgașul 
formării voluntare de comunități.192 

Acum, după ce în cele de mai sus am încercat să dez- 
voltăm fundamentarea religioasă a ideii puritane de pro- 
fesie, urmează să cercetăm efectul ei asupra vieții econo- 
mice. Cu toate abaterile de detaliu și cu toate deosebirile 
de accent care se pun la diferitele comunități religioase as- 
cetice pe punctele de vedere decisive pentru noi, s-a dove- 
dit că acestea sînt prezente și eficiente la toate aceste co- 
munități.1”5 Dar, pentru a recapitula, în studiul nostru este 
decisivă la toate variantele concepția care apare tot mereu 
a „stării de grație“ religioasă, tocmai ca o stare (status) care 
îl desprinde pe om de ticăloșia trupului, de „lume“ „19% Dar 
posedarea acestei stări — indiferent de modul de dobîn- 
dire a ei potrivit dogmelor variantei respective — putea 
fi garantată nu prin mijloace magic-sacramentale sau dato- 
rită ușurării prin spovedanie sau prin fapte pioase izolate, 
ci numai prin confirmare, datorită unei conduite specifice 
și net diferite de stilul de viață al omului „natural“. De aici 
a urmat pentru individ imboldul de a-și controla metodic sta- 
rea de grație a modului de viaţă și, ca atare, impregnarea 
acestuia cu ascetism. Dar, așa cum am văzut, acest stil de 
viață ascetic a însemnat o modelare rațională, orientată după 
voința lui Dumnezeu, a întregii existențe. lar această asceză 
nu mai era opus supererogationis”, ci o performanţă consi- 
derată ca fiind cu putință pentru oricine voia să fie sigur 
de mîntuirea sa. Hotărîtor era faptul că această viață spe- 
cială a sfinților cerută de religie, diferită de cea „naturală“, 

nu se mai desfășura — și acest lucru este decisiv — în afa- 
ra lumii, în comunități monahale, ci în lume și în rîndu- 
ielile ei. Raționalizarea modului de viaţă în această lume 
în perspectiva celei de dincolo era efectul concepției despre 
chemare a protestantismului ascetic. 

Asceza creștină refugiată inițial din: lume în singură- 
tate, renunțînd la lume, o stăpînise din mînăstire și prin 
biserică. În ansamblu ea lăsa cotidianului laic caracterul 
său natural. Acum ea pășea în viață, trîntea ușa mînăstirii 
în urma sa și începea să penetreze tocmai viața de fiecare 
zi a lumii cu metodica ei, să transforme această viaţă în- 
tr-una rațională în lume și totuși nu din această lume sau 
pentru această lume. Cu ce succes — vom încerca să arătăm 
în cele ce urmează. 


2 


Pentru a înțelege legăturile dintre reprezentările reli- 
gioase fundamentale ale protestantismului ascetic și pre- 
ceptele vieții economice cotidiene, este necesar să cercetăm 
mai ales acele scrieri teologice despre care putem spune 
că sînt roadele practicii preoțești. Căci într-o vreme cînd 
lumea de dincolo reprezenta totul și în care admiterea la 
împărtășanie determina poziția socială a creștinului, în care 
intervenția preotului în viața spirituală, în disciplina bise- 
ricească și în practică exercita o influență — așa cum ne 
arată orice privire fugară în colecțiile de „consilia“, „casus 
conscientiae“ etc. — pe care noi, oamenii moderni, pur și 
simplu nici nu putem să ne-o mai închipuim, forţele religi- 
oase care acționează în această practică sînt principalii fac- 
tori care alcătuiesc „caracterul popular”. 

În acest subcapitol, spre deosebire de celelalte care vor 
urma, putem aborda protestantismul ascetic ca pe un în- 
treg. Dat fiind însă că puritanismul englez derivat din cal- 
vinism oferă cea mai consecventă fundamentare a ideii de 

profesie, conform principiului nostru punem în centrul 
considerațiilor noastre pe unul din reprezentanții lui. Ri- 
chard Baxter se distinge de alți reprezentanți literari ai eti- 
cii puritane prin poziția sa eminamente practică și realistă 
Și, în același timp, și prin recunoașterea universală a lucră- 
rilor sale, mereu reeditate și traduse. Presbiterian și apolo- 
get al sinoadelor de la Westminster, în același timp — deo- 
potrivă cu cele mai bune spirite ale timpului — depășind 
treptat dogma calvinismului culminant, adversar lăuntric 
al uzurpării lui Cromwell, la fel ca al oricărei revoluții, străin 
de secte și, mai ales, de zelul fanatic al „sfinţilor“, dar de 
o imensă generozitate față de particularitățile exterioare 
și obiectiv față de adversar, el și-a căutat cîmpul de acti- 
vitate în special în direcția promovării practice a vieții mo- 
rale din punct de vedere religios; fiind unul din preoții cu 
cel mai mare succes pe care îi cunoaște istoria, el s-a pus 
prin acest gen de activitate în slujba guvernului parlamen- 
tar, la fel ca și a lui Cromwell și a Restaurațţiei!%, pînă ce, 
sub aceasta din urmă, încă înainte de „Sf. Bartolomeu“, 
s-a retras din funcție. Lucrarea sa Christian Directory este 
compendiul cel mai cuprinzător al teologiei morale puri- 
tane, fiind în întregime orientat după experiența practică 
a propriei sale activități de preot. Pentru comparare ne vom 
folosi de Theologische Bedenken ale lui Spener, în care se pre- 
zintă pietismul german, Apology a lui Barclay pentru teo- 
logia quakerilor și lucrările altor reprezentanți ai eticii as- 
cetice!%, dar din motive de spaţiu, pe cît posibil, în note 
de subsol.1% 

Dacă cercetăm cartea lui Baxter Saints” Everlasting Rest 
și al său Christian Directory sau lucrări înrudite ale altora1%, 
ne surprinde de la prima vedere în judecățile cu privire 
la bogăție!” și dobîndirea acesteia sublinierea tocmai a ele- 
mentelor ebionite din vestirea Noului Testament.2% Ca atare 
bogăţia este o mare primejdie, ispitele sale sînt neîncetate 
și aspiraţia la ea20l nu este numai lipsită de sens față de im- 

portanţa imensă a împărăției cerești, ci și îndoielnică din 
punct de vedere moral. Se pare că aici asceza este mult mai 
categoric îndreptată împotriva oricărei aspirații spre do- 
bîndirea unor bunuri pământești decît la Calvin, care nu 
vedea în bogăţia preoților nici o piedică în calea eficienței 
lor. Dimpotrivă, el o considera un spor util al prestigiului, 
care le permitea să-și investească averile în mod rentabil, 
cu condiţia să fie evitate neplăcerile. Exemplele de con- 
damnare a dorinţei de înavuțţire din scrierile puritane pot 
fi date la nesfârșit și puse în cântrast cu literatura din Evul 
Mediu tirziu, mult mai lipsită de idei preconcepute în aceas- 
tă privinţă. Şi aceste rezerve sînt luate foarte în serios, nu- 
mai că, la o examinare mai atentă, se remarcă sensul și con- 
textul etic decisiv al acestor exemple. Şi anume, ceea ce este 
realmente reprobabil din punct de vedere moral este cul- 
catul pe ureche? pe avere, este apoi savurarea bogăției cu 
consecințele sale — lenevia și poftele trupești — și, mai 
ales, abaterea de la aspiraţia spre viaţa „sfîntă“. Deci ave- 
rea este îndoielnică numai pentru că ea implică primejdia 
acestei trîndăvii. Căci „eterna liniște a sfinţilor“ este nu- 
mai dincolo. Pe pămînt, pentru a fi sigur de starea sa de 
grație, omul trebuie „să execute lucrările aceluia care l-a 
trimis, cît este ziua de mare“. Nu tihna și desfătările, ci nu- 
mai acțiunea servește, potrivit voinței clar revelate a lui 
Dumnezeu, la sporirea gloriei Sale.2% Ca atare, pierderea 
de timp este primul și în principiu cel mai greu păcat. Du- 
rata vieţii este infinit de mică și de prețioasă pentru ca ea 
să „stabilească“ vocaţia proprie. Pierderea de timp prin pe- 
treceri, trăncăneli?%4, lux29%5, chiar și somnul prelungit206 
peste cel necesar menţinerii sănătății — 6 pînă la maxi- 
mum 8 ore — sînt absolut condamnabile din punct de 
vedere moral.2% Încă nu se spune ca la Franklin „timpul 
înseamnă bani“, dar teza este valabilă oarecum în sens spi- 
ritual. Timpul este infinit de preţios, căci fiecare oră pier- 
dută diminuează lucrul în slujba gloriei lui Dumnezeu 29% 

De aceea și contemplarea pasivă este lipsită de valoare sau 
chiar condamnabilă, cel puţin atunci cînd are loc în dauna 
muncii profesionale.2% Căci este mai puțin plăcută lui Dum- 
nezeu decît acțiunea vie a voinței sale în profesie210 În plus, 
pentru ea există zilele de duminică și, după Baxter, întot- 
deauna aceia care sînt leneși în profesia lor nu au timp nici 
pentru Dumnezeu în orele închinate Lui.211 

Astfel, lucrarea de căpetenie a lui Baxter este străbătută 
de propovăduirea, uneori chiar pătimașă, adeseori repe- 
tată, a muncii grele, perseverente, fizice sau intelectuale.212 
Două motive acționează aici convergent 713 În primul rînd, 
munca este mijlocul ascetic verificat, ea fiind apreciată ca 
atare de biserica Occidentului, în opoziție categorică nu 
numai față de Orient, ci și față de toate regulile monahale 
din întreaga lume?!, din timpuri străvechi.215 Ea este mij- 
locul specific de prevenire împotriva tuturor ispitelor pe 
care puritanismul le subsumează noțiunii de unclean life” 
și al cărei rol nu este neînsemnat. Asceza sexuală puritană 
se deosebește de cea monahală numai ca nuanţă, nu ca prin- 
cipiu, iar prin faptul că include și viața matrimonială are 
consecințe mai mari decît prima. Căci și în căsătorie rela- 
țiile sexuale nu sînt decît mijlocul voit de Dumnezeu pen- 
tru sporirea gloriei sale și, ca atare, sînt permise numai 
potrivit poruncii „creșteți și vă înmulțiți!“.716 La fel ca și 
împotriva îndoielilor religioase și scrupuloasei autoflage- 
lări, tot astfel și împotriva tentaţiilor sexuale se prescrie, 
pe lîngă o dietă severă, alimentație vegetariană și băi reci, 
și preceptul: „muncește din greu în.profesia ta“ 217 

Dar dincolo de toate acestea, munca este în primul rînd 
un scop în sine al vieţii, poruncă de la Dumnezeu.218 Pre- 
ceptul Sfîntului Pavel „cine nu muncește nu mănîncă“ este 
valabil necondiționat și pentru toată lumea.?!? Absența 


” Viaţă necurată. 

dorinței de a munci este un simptom al absenței stării de 
graţie.220 

Apare clar distanțarea de poziția medievală. Toma din 
Aquino interpretase și el această judecată. Dar, după el?!, 
munca este necesară numai naturali ratione pentru men- 
ținerea vieții individului și a comunității. Acolo unde acest 
scop nu există, încetează și valabilitatea prescripției. Ea se 
referă numai la specie, nu și la individ. Ea nu se referă la 
cei care pot trăi din averea lor fără a munci și tot astfel con- 
templarea ca formă spirituală de activitate în împărăția lui 
Dumnezeu se situează mai presus decît porunca în inter- 
pretarea ei ad litteram. În plus, pentru teologia populară, 
forma supremă de „productivitate“ monahală consta în 
sporirea lui thesaurus ecclesiae” prin rugăciune și cîntatul 
în cor. Firește că nu numai aceste încălcări ale obligaţiei 
etice de a munci sînt excluse la Baxter, ci el insistă asupra 
principiului că nici bogăţia nu eliberează de prescripția 
aceea necondiționată 222 Nici cel bogat să nu mănînce fără 
a munci, deoarece, chiar dacă nu este nevoit să muncească 
pentru satisfacerea nevoilor sale, rămîne totuși porunca 
lui Dumnezeu, pe care trebuie s-o respecte la fel ca și cel 
sărac.22% Căci providenţa divină ține la îndemâna oricui, fără 
nici o deosebire, o vocaţie, o profesie (calling), pe care aces- 
ta trebuie să o recunoască și în care va munci, și ea nu este 
ca în luteranism?1 o misiune căreia trebuie să i te supui 
și cu care trebuie să te mulțumești, ci o ponuncă a lui Dum- 
nezeu dată individului de a lucra spre gloria Sa. Această 
nuanță aparent minoră a avut ample consecințe psiholo- 
gice și a fost legată de dezvoltarea acelei interpretări provi- 
dențiale a cosmosului economic, curentă încă în scolastică. 

Încă Toma din Aquino, ca și alții, a conceput fenome- 
nul diviziunii muncii și al împărțirii pe profesii a socie- 
tății, și referirea la el este cea mai comodă, ca emanație di- 

rectă a planului cosmic al lui Dumnezeu. Dar încadrarea 
oamenilor în acest cosmos se produce ex causis naturalibus” 
și este întîimplătoare („contingent“, potrivit uzului lingvis- 
tic scolastic). După cum am văzut, pentru Luther încadra- 
rea omului în stările și profesiile date — rezultată din or- 
dinea obiectiv istorică — este o emanație directă a voinţei 
divine și, ca atare, rămînerea individului în poziţia și în ca- 
drul pe care i le-a indicat Dumnezeu, o obligaţie religioa- 
să.225 Aceasta cu atît mai mult cu cât relaţiile evlaviei lute- 
rane cu „lumea“ în general au fost și au rămas din capul 
locului nesigure. Din sfera de idei ale lui Luther, care nu 
a abandonat niciodată indiferența paulină față de lume, 
nu se puteau extrage principii etice pentru modelarea lu- 
mii și, ca atare, această obligaţie trebuie luată așa cum era 
și numai ea putea fi declarată obligație religioasă. — De 
altă natură este modul în care se nuanțează caracterul provi- 
dențial al jocului intereselor privat-economice în concepția 
puritană. Potrivit schemei puritane interpretate pragmatic, 
scopul providențial al împărțirii pe profesii se recunoaște 
după roadele ei. Baxter se lansează frecvent în considerații 
asupra lor care în mai multe privinţe amintesc direct de cu- 
noscuta apoteoză a diviziunii muncii a lui Adam Smith.226 
Specializarea profesiilor conduce, dat fiind că ea face posi- 
bilă sporirea îndermiînării (skill) muncitorului, la creșterea 
cantitativă și calitativă a randamentului muncii și, ca atare, 
slujește binele comun (common best), identic cu binele unui 
număr cît mai mare de oameni. Dacă pînă aici motivarea 
este pur utilitară și perfect înrudită cu unele concepții răs- 
pîndite în literatura laică a timpului??7, influenţa caracte- 
ristic puritană transpare în momentul în care Baxter pune 
în fruntea explicațiilor sale următoarea motivare: „În afara 
unei profesii stabile, munca pe care o face un om este una 
ocazională, intermitentă și el petrece mai mult timp în lîn- 

cezeală decît în muncă“, precum și în momentul în care 
trage următoarea concluzie: „Şi el (muncitorul de profe- 
sie) își va face treaba în ordine, pe cînd un altul se află în- 
tr-o permanentă zăpăceală și munca lui nu cunoaște nici 
loc, nici timp?2% ... de aceea o profesie statornică (certain 
calling, în alte locuri stated calling) este cea mai bună pen- 
tru oricine.“ Munca intermitentă pe care este nevoit să o 
presteze muncitorul cu ziua este o stare intermediară, ade- 
sea inevitabilă, dar întotdeauna nedorită. După cum am 
văzut, viața celui „fără profesie“ este lipsită de caracterul 
sistematic-metodic pe care îl cere asceza laică. Și potrivit 
eticii quakerilor, viața profesională a omului ar trebui să 
fie o practicare neîncetată a virtuții ascetice, o confirmare 
a stării sale de graţie prin conștiinciozitatea sa care se ma- 
nifestă prin grija?” și metoda cu care își exercită el profe- 
sia. Dumnezeu nu cere muncă în sine, ci omuncă profesio- 
nală rațională. Ideea puritană de profesie pune tot mereu 
accentul pe acest caracter metodic al ascezei profesionale, 
nu, ca la Luther, pe mulțumirea cu destinul dat de Dum- 
nezeu.230 De aceea, nu numai că se dă un răspuns afirma- 
tiv fără rezerve la întrebarea dacă cineva are voie să com- 
bine mai multe callings — dacă aceasta este spre binele 
general sau spre binele personal?l, dacă nu dăunează ni- 
mănui și dacă nu se ajunge la situația în care respectivul 
devine neconștiincios” (unfaithful) într-una din profesiile 
combinate. Nici schimbarea profesiei nu este privită ca fiind 
reprobabilă ca atare, dacă nu este făcută cu frivolitate, ci 
pentru a îmbrățișa o profesiune mai plăcută lui Dumne- 
zeu2%?, adică — în conformitate cu principiul general — mai 
utilă. Mai întîi, este drept că utilitatea unei profesii și faptul 
de a fi plăcută lui Dumnezeu se apreciază în primul rînd 
după criterii morale și apoi după acelea ale importanţei 
bunurilor produse pentru „comunitate“, dar urmează și 


* În textul original: „ungewissenhaft”, p. 175 (n. ed.). 

un al treilea criteriu, firește cel mai important din punct 
de vedere practic: „profitabilitatea“ din punctul de vedere 
al economiei private.*% Fiindcă dacă acel Dumnezeu pe 
care puritanii |l văd activ în toate evenimentele vieții oferă 
unuia dintre ai Săi o șansă de cîștig, nu se poate ca El să 
nu aibă o intenţie. Ca atare, creștinul evlavios trebuie să 
urmeze această chemare trăgînd un folos de pe urma ei 24 
„Dacă Dumnezeu vă arată un drum pe care fără pierdere 
pentru sufletul vostru sau pentru alții puteți cîștiga legal 
mai mult decît pe un alt drum și refuzaţi acest lucru și ur- 
măriți drumul aducător de cîștig mai puțin, atunci acțio- 
nați împotriva unuia din scopurile chemării voastre (calling), 
refuzaţi să fiți administratorul (stewart) lui Dumnezeu și să 
primiţi darurile Sale pentru a le putea folosi pentru El dacă 
vi le-ar cere. Nu pentru plăcerile trupului și pentru păcat, 
ci pentru Dumnezeu aveți voie să munciți pentru a fi bogaţi.“255 
Bogăția este dăunătoare numai cînd se cade în ispita lene- 
viei și lîncezelii și a plăcerilor unei vieți păcătoase, cînd se 
aspiră la ea numai pentru a putea trăi mai tîrziu fără griji 
și în delectare. Dar, ca exercitare a datoriei profesionale, 
năzuința spre bogăţie este nu numai permisă moral, ci 
și de-a dreptul imperativă.2% Parabola cu servitorul alun- 
gat pentru că nu a dat cu camătă lira ce i se încredințase 
părea să exprime în mod direct această idee.27 A voi să fii 
sărac — s-a argumentat adeseori — este același lucru cu 
a voi să fii bolnav23%, lucru reprobabil ca încercare de sanc- 
tificare prin fapte bune și păgubitor pentru gloria lui Dum- 
nezeu. Și, în fine, pentru un om apt de muncă cerșetoria 
este nu numai păcatul leneviei, ci și, după cuvîntul apos- 
tolului, un păcat împotriva iubirii aproapelui.2% 

După cum accentuarea sensului ascetic al unei pro- 
fesii stabile îi transformă din punct de vedere etic pe spe- 
cialiștii modemi, tot astfel se transformă prin interpretarea 
providenţială a șanselor de profit omul de afaceri.2% Asceza 
detestă în egală măsură indolența distinsă a seniorului, 

ca și parvenitismul mitocanului. În schimb, o rază caldă 
a aprobării etice îl luminează pe burghezul sobru care s-a 
ridicat prin forţe proprii?41; „God blesseth his trade”” este 
o expresie curentă pentru acei sfinți? care au urmat cu suc- 
ces poruncile divine, iar întreaga forță a lui Dumnezeu din 
Vechiul Testament care răsplătește pe ai săi tocmai în viața 
aceasta pentru evlavia lor?% trebuia să aibă un efect similar 
pentru puritanul care, urmînd sfatul lui Baxter, își contro- 
la propria stare de grație prin comparaţie cu starea sufle- 
tească a eroului biblic?4%, interpretînd enunţurile Bibliei 
ca „pe niște paragrafe ale unui cod de legi“. În sine, enun- 
țurile Vechiului Testament nu erau chiar lipsite de ambigu- 
itate. Am văzut că, din punct de vedere lingvistic, Luther 
a folosit conceptul de Beruf în sens laic mai întîi în traduce- 
rea unui pasaj din Isus, fiul lui Sirah. Dar, prin toată atmo- 
sfera de care este pătrunsă, cartea Isus, fiul lui Sirah aparține, 
în pofida influențelor elenistice, părților cu aspect tradi- 
ționalist ale Vechiului Testament (extins). Este caracteristic 
faptul că pînă și în prezent această carte pare că se bucură 
de o popularitate deosebită la țăranii germani luterani?%5, 
după cum rădăcinile luterane ale unor largi curente din 
pietismul german se manifestă, de obicei, prin preferința 
față de Isus, fiul lui Sirah.2% Puritanii au respins apocrifele 
ca nefiind inspirate, conform distincției lor categorice între 
divin și omenesc.2“ Cu atît mai puternic a fost efectul Cărţii 
lui lov, dintre cărțile canonice, prin combinaţia dintre glo- 
rificarea măreției absolut suverane a lui Dumnezeu, situ- 
ată mai presus de orice apreciere omenească, atît de înru- 
dită cu concepțiile calviniste, și certitudinea care reapare 
în partea finală, secundară pentru Calvin, dar atît de im- 
portantă pentru puritani, că Dumnezeu obișnuiește să-i 
binecuvînteze pe ai Lui (în Cartea lui lov: numai!) în viața 
aceasta, inclusiv din punct de vedere material 248 Cvietis- 

mul oriental, care se simte în versurile cele mai pline de 
atmosferă ale psalmilor și în Pildele lui Solomon, a fost es- 
camotat prin interpretare, la fel cum a procedat Baxter cu 
coloratura tradiționalistă a pasajului ce a inspirat noțiunea 
de profesie (vocaţie) din Epistola întîi către Corinteni. În 
schimb, s-a pus cu atît mai mult accentul pe pasajele din 
Vechiul Testament care preamăresc legalitatea formală ca semn 
caracteristic al unui mod de viață plăcut lui Dumnezeu. 
Teoria după care legea mozaică și-ar fi pierdut valabilita- 
tea prin Noul Testament numai în măsura în care ea conține 
reguli ceremoniale și determinate istoric pentru poporul 
evreu, altfel însă și-ar fi păstrat?* valabilitatea pe care o 
avusese dintotdeauna ca expresie a lui lex naturae, a permis 
eliminarea unor prescripții care pur și simplu sînt incom- 
patibile cu viața modernă, lăsînd totuși cale liberă2% pu- 
ternicei amplificări a spiritului de legalitate încrezătoare 
în sine și lucidă, proprie ascezei laice a acestui protestan- 
tism, prin numeroasele trăsături înrudite ale moralității 
din Vechiul Testament. Deci dacă, așa cum au făcut în repe- 
tate rînduri contemporanii, ca și autorii mai recenți, at- 
mosfera etică dominantă a protestantismului englez este 
numită „English Hebraism“25!, acest lucru, corect înțeles, 
este adevărat. Numai că, procedînd astfel, nu trebuie să ne 
gîndim la evreii palestinieni din timpurile în care au apă- 
rut scrierile Vechiului Testament, ci la evreime, așa cum s-a 
format ea treptat, sub influența multor secole de educație 
formal-legală și talmudică și chiar și atunci trebuie să fim 
extrem de prudenţi cu paralelele. Atmosfera în general 
îndreptată spre o evaluare imparțială a vieții ca atare a ve- 
chilor evrei era foarte îndepărtată de specificul puritanis- 
mului. Nu trebuie trecut cu vederea nici faptul că tot atît 
de diferită față de puritanism a fost etica economică a evre- 
irnii medievale și moderne în ceea ce privește caracteristi- 
cile de care a depins poziţia fiecăreia din ele în evoluţia 
ethosului capitalist. ludaismul s-a situat de partea capita- 

lismului „aventurier“ orientat spre politică și speculații: 
ethosul său a fost, într-un cuvînt, acela al unui paria-capita- 
lism. Puritanismul a fost purtătorul ethosului unei activi- 
tăți burgheze raționale și al organizării raționale a muncii. 
Ela preluat din etica evreiască numai ceea ce intra în acest 
cadru. 

Consecințele caracterologice ale impregnării vieții cu 
normele Vechiului Testament — un obiectiv atrăgător care 
însă nu e atins nici măcar pentru evreime?? — nu ar putea 
fi abordate în cadrul acestui studiu. În afară de relaţiile 
sugerate pentru a aprecia întreaga grație lăuntrică a puri- 
tanului, trebuie să mai avem în vedere că la el credinţa de 
a fi poporul ales al lui Dumnezeu? a cunoscut o renaștere 
grandioasă. După cum chiar și blîndul Baxter mulțumește 
lui Dumnezeu că a făcut ca el să vină pe lume în Anglia 
și în biserica cea adevărată și în nici o altă parte, tot astfel 
apătruns această gratitudine pentru caracterul ireproșabil 
propriu, datorat milei lui Dumnezeu, întreaga atmosferă 
a vieţii? burgheziei puritane determinînd caracterul ferm 
și corect din punct de vedere formal specific reprezentan- 
ților epocii eroice a capitalismului. 

Acum încercăm să ne clarificăm în mod special acele 
puncte în care concepția puritană cu privire la profesie și 
condiția unui mod de viață ascetic au trebuit să influen-: 
țeze direct evoluția stilului de viață capitalist. După cum 
am văzut, asceza s-a îndreptat cu toată puterea împotriva 
unui singur lucru: savurarea spontană a vieții și a bucuri- 
ilor pe care ea le putea oferi. Această caracteristică își gă- 
sește expresia.cea mai pregnantă în lupta legată de Book 
of Sports?5 pe care lacob 1 și Carol Iau ridicat-o la rangul 
de lege, cu intenția expresă a combaterii puritanismului, 
ultimul poruncind ca ea să fie citită din toate amvoanele. 
Dacă puritanii au combătut furioși dispoziția regelui ca 
duminica anumite petreceri populare să fie permise legal, 
în afara timpului rezervat slujbei religioase, ceea ce i-a re- 

voltat nu a fost numai perturbarea liniștii sabatice, ci toată 
abaterea intenționată de la modul de viață ordonat al sfin- 
ților. Și dacă regele a amenințat cu pedeapsă grea orice atac 
asupra legalității acelor sports, scopul era tocmai de a în- 
frînge caracterul ascetic primejdios pentru stat, pentru că 
era antiautoritar. Societatea monarhist-feudală i-a apărat 
pe „petrecăreți“ împotriva moralei burgheze pe cale de 
apariţie și a conventiculelor ascetice antiautoritare, la fel 
cum astăzi societatea capitalistă îi protejează pe cei „dor- 
nici de muncă“ împotriva moralei de clasă a muncitorilor 
și a sindicatelor ostile autorității. Faţă de aceasta, purita- 
nii respectau specificul cel mai important: principiul mMo- 
dului de viață ascetic. De altfel, aversiunea puritanismu- 
lui față de sport nici măcar la quakeri nu era pur și simplu 
principială . Condiţia era ca el să servească un scop rațio- 
nal: refacerea forțelor necesare pentru exercitarea muncii 
fizice. Devenea însă suspect de îndată ce era considerat ca 
mijloc de descărcare a unor instincte nestăpînite, iar în mMo- 
mentul în care ajungea un pur mijloc de distracție și, mai 
cu seamă, dacă trezea ambiția de competiţie atletică, instinc- 
tele brute sau dorința nerațională de a pune rămășaguri, 
era bineînțeles de-a dreptul condamnabil. Plăcerea instinc- 
tuală a vieţii, care distrage în egală măsură de la munca 
profesională, ca și de la preocupările religioase, se situa 
în contradicţie cu asceza rațională, indiferent dacă ea se 
prezenta sub forma „sportului seniorial“ sau sub cea a frec- 
ventării localurilor de dans sau a cârciumilor de către omul 
de rînd..256 

Ca atare, și atitudinea față de bunurile culturale care 
nu implicau o evaluare religioasă directă era neîncrezătoa- 
re și ostilă. Nu pentru că idealul de viață al puritanismu- 
lui ar fi fost îngustimea de spirit obscură și plină de dis- 
preț față de cultură. Tocmai opusul este valabil cel puțin 
pentru știință — cu excepția detestatei scolastici. Cei mai 
mari reprezentanți ai mișcării puritane sînt adînc ancorați 

în cultura Renașterii: predicile aripii presbiteriene a miș- 
cării sînt impregnate de clasicisme?” și chiar și cele ale ra- 
dicalilor, cu toate că se împiedicau tocmai de ea, nu dis- 
preţuiesc totuși o astfel de erudiție în polemica teologică. 
Poate că nici o ţară n-a fost vreodată atît de bogată în gra- 
duates ca Noua Anglie în primii săi ani de existenţă. Satiri- 
zarea adversarului, de exemplu, Hudibras a lui Butler, în- 
cepe tocmai cu erudiția de cabinet și cu dialectica savantă 
a puritanilor. Aceasta se datorează parțial aprecierii reli- 
gioase a cunoștințelor, care rezulta din poziţia față de fides 
implicita” catolică. — Lucrurile se schimbă însă în momen- 
tul în care intrăm în domeniul literaturii neștiințifice și cu 
atît mai mult în cel al artelor frumoase.25% E adevărat că 
aici asceza s-a așternut ca o brumă peste viața voioasă a 
bătrînei Anglii. Au fost afectate nu numai serbările laice. 
Ura furibundă a puritanilor față de orice sugera supersti- 
tion, faţă de toate reminiscențele de mîntuire prin magie 
sau sacramente a persecutat sărbătorirea creștinească a Cră- 
ciunului în aceeași măsură ca și armindenul?” și nevinova- 
tul exercițiu artistic bisericesc. Că în Olanda a rămas loc260 
pentru o mare artă adesea viguros realistă nu face decât să 
demonstreze cum monopolul reglementării moravurilor 
manipulate autoritar după aceste orientări nu a putut să 
fie unul total din cauza influenţei Curţii și a stării suvera- 
nilor (o pătură de rentier:), dar și datorită bucuriei de a trăi 
a micilor burghezi îmbogățiți, după ce scurta domnie a teo- 
craţiei calviniste s-a dizolvat într-o viață bisericească de stat 
lucidă și astfel, o dată cu aceasta, calvinismul și-a pierdut 
considerabil puterea de atracție prin asceză.76! Pentru pu- 
ritani teatrul era condamnabil.762 Prin eliminarea strictă a 
erotismului și a nudității din sfera posibilului, atitudinea 
mai radicală din literatură și artă nu a putut rezista. Noţi- 
uni ca „idle talk“, „superfluities“26, „vain ostentation” — 

toate semnificînd un comportament nerațional, lipsit de 
scop, ca atare neascetic și mai ales servind nu gloria lui 
Dumnezeu, ci pe cea a omului —erau imediat folosite pen- 
tru a favoriza în mod hotărît utilitatea sobră în detrimen- 
tul motivelor artistice. În cel mai înalt grad acest lucru era 
valabil în privința podoabelor, de exemplu a vestimen- 
tației.26% Acea viguroasă tendinţă de uniformizare a stilu- 
lui de viață, care astăzi stă la baza interesului capitalist al 
standardizării producției?$5, își avea atunci temeiul ideal 
în respingerea „idolatrizării trupului“26%. Sigur însă, nu tre- 
buie să uităm că puritanismul îmbrățișa un univers de con- 
tradicții, că simțul instinctiv pentru magnificul atemporal 
în artă se bucura de o considerație mai înaltă la conducă- 
torii săi decît în „pofta de viață“ a „cavalerilor'“29 și că un 
geniu unic precum Rembrandt, de oricît de puţină îndu- 
rare s-ar fi bucurat „comportamentul“ său în ochii Dum- 
nezeului puritan, în ceea ce privește orientarea creaţiei sale 
a suferit puternica influență a mediului său sectant.26 Dar 
prin aceasta imaginea de ansamblu nu se schimbă cu ni- 
mic în afară de viguroasa interiorizare a personalității care 
a putut să aducă cu sine și să determine realmente dezvol- 
tarea climatului de viaţă puritan și de care a beneficiat mai 
mult literatura, dar și aceasta abia la generațiile ulterioare. 

Fără a putea să ne oprim aici mai îndeaproape asupra 
analizei influențelor puritanismului în toate aceste direc- 
ţii, explicităm doar faptul ca bucuria legitimă pe care o dau 
bunurile culturale destinate plăcerilor pur estetice și spor- 
tive întîlnește mereu o limită caracteristică: ele nu trebuie 
să coste nimic. Omul nu este decît administratorul bunu- 
rilor care i-au fost date prin mila lui Dumnezeu, el trebuie, 
la fel ca și servitorul din Biblie, să dea socoteală?% de fie- 
care bănuț care i s-a încredinţat și cheltuirea lui într-un scop 
care nu este destinat gloriei lui Dumnezeu, ci plăcerii pro- 
prii, este cel puţin condamnabilă .270 


ETICA PROFESIONALĂ A PROTESTANTISMULUI ASCETIC 181 


Cine n-a întîlnit chiar și în zilele noastre reprezentanți 
ai acestei concepţii?271 Ideea datoriei omului față de avutul 
care i-a fost încredinţat, căruia el i se supune ca adminis- 
trator prestator de servicii sau chiar ca „mașină de cîștigat 
bani“ apasă ca o povară grea asupra vieţii. Cu cît avutul 
crește, cu atît mai apăsător devine sentimentul de răspun- 
dere pentru acest avut — dacă starea de spirit ascetică se 
verifică — de a-l menține neștirbit spre gloria lui Dumne- 
zeu și de a-l înmulți prin muncă neobosită. Geneza unora 
din aspectele acestui stil de viaţă se află încă în Evul Me- 
diu, ca și a altor componente ale spiritului capitalist mo- 
dern?72, dar baza sa etică consecventă nu și-a găsit-o decît 
în etica protestantismului ascetic. Importanța sa pentru 
dezvoltarea capitalismului este evidentă 275 

Această asceză protestantă laică — pesemne că așa pu- 
tem rezuma cele spuse pînă aici — a acționat deci cu toată 
puterea împotriva plăcerii nestăvilite de a poseda; ea frîna 
consumul, în special pe cel de lux. În schimb, ea a avut ca 
efect psihologic eliberarea dorinței de a dobîndi bunuri de 
inhibiţiile eticii tradiționaliste. Asceza zdrobește cătușele 
dorinţei de câștig, nu numai legalizînd-o, ci (în sensul pre- 
zentării noastre) privind-o ca pe una voită de Dumnezeu. 
Așa cum depune mărturie clară alături de puritani și Bar- 
clay, marele apologet al quakerilor, lupta împotriva poftei 
trupești și a atașamentului față de bunurile părnîntești nu 
a fost o luptă împotriva cîștigului rațional, ci împotriva uti- 
lizării neraționale a bunurilor. Dar aceasta constă în pri- 
mul rînd în predilecția pentru condamnabilele? forme os- 
tentative ale luxului atît de apropiate sensibilităţii feudale, 
în locul utilizării raţionale și dorite de Dumnezeu a averii 
pentru scopurile vieţii individului și comunității. Ea nu 
urmărea să-l constrîngă pe omul bogat la mortificare?75, ci 
la utilizarea averii sale pentru lucruri utile din punct de 
vedere practic. Ideea de confort implică în mod caracteristic 
scopurile de utilizare permise din punct de vedere etic și, 

firește, nu este o întîmplare faptul că dezvoltarea stilului 
de viață pe care îl implică acest concept a fost observată 
cel mai devreme și cel mai clar tocmai la reprezentanții cei 
mai consecvențţi ai acestei concepții despre viață, la qua- 
keri. Strălucirii și sclipirilor luxului cavaleresc care, așezat 
pe o bază economică șubredă, preferă eleganța uzată cum- 
pătării sobre, ei i-au opus ca ideal tihna curată și solidă 
a home-ului burghez.275 ” 

Din punctul de vedere al producerii bogăției private, as- 
ceza a luptat împotriva injustiției, ca și împotriva lăco- 
miei pur instinctuale, căci pe aceasta o repudiau ca pe o 
covetousness", ca mamonism etc., adică aspiraţia la bogăţie 
în scopul final de a fi bogat. Căci averea ca atare era o is- 
pită. Dar aici asceza era forța „care dorește mereu binele 
și creează mereu răul“, adică răul pe care îl „creează“ în 
sensul său: averea și tentaţiile sale. Căci ea nu numai că 
vedea, la fel ca Vechiul Testament şi în deplină analogie cu 
evaluarea etică a „faptelor bune“, în năzuinţa la bogăție 
ca scop acea culme a ceea ce trebuie condamnat, ci vedea 
binecuvîntarea lui Dumnezeu în dobîndirea bogăției ca rod 
al muncii profesionale. Ceea ce era însă mult mai impor- 
tant, evaluarea religioasă a muncii profesionale neobosite, 
stăruitoare, sistematice, laice, drept mijloc ascetic suprem 
și, în același timp, drept confirmarea cea mai sigură și mai 
vădită a omului renăscut și a autenticității credinței sale, 
trebuia să fie cea mai puternică pîrghie posibilă a expansi- 
unii acelei concepții despre viață pe care am numit-o aici 
„Spirit“ al capitalismului.27 lar dacă facem combinația între 
restrîngerea consumului și descătușarea năzuinței spre câș- 
tig, rezultatul exterior e ca și dat: formarea de capital prin 
constrîngerea ascetică de a face economii.275 Frînarea consu- 
mării a ceea ce s-a cîștigat trebuia să vizeze utilizarea pro- 
ductivă drept capital investit. Firește că în cifre, forța acestui 
efect nu suportă nici un fel de determinare exactă. În Noua 

Anglie această interdependenţă s-a relevat într-un mod atît 
de palpabil, încît nu a scăpat nici ochiului unui istoric emi- 
nent ca Doyle.27? Dar și în Olanda, care a fost strict domi- 
nată de calvinism numai 7 ani, în cercurile mai riguroase 
din punct de vedere religios, simplitatea accentuată a vie- 
ţii, concomitent cu achiziționarea de bogății enorme, a dus 
la o pătimașă și excesivă acumulare de capital.250 Este evi- 
dent că ulterior tendința care a existat în toate timpurile 
și pretutindeni, resimțită la noi și astăzi, spre „aristocra- 
tizarea“ averilor burgheze a fost sensibil frînată de antipa- 
tia puritanismului față de formele de viață feudale. Unii 
autori mercantiliști englezi din secolul al XVII-lea au ex- 
plicat superioritatea puterii capitalului olandez asupra ce- 
lui englez prin aceea că acolo averile nou dobîndite nu erau 
investite în mod regulat în pămînt și nu s-a căutat aristo- 
cratizarea prin trecerea la obiceiuri de viață feudale — căci 
acest lucru este important, nu numai cumpărarea pămîn- 
tului ca atare — și astfel nu au fost sustrase valorificării 
capitaliste.?81 Aprecierea agriculturii de către puritani ca 
fiind o activitate lucrativă deosebit de importantă care spo- 
rea mult evlavia (de exemplu, la Baxter) nu se referea la 
landlord, ci la yeoman și la fermier, iar în secolul al XVIII-lea 
nu la iuncher, ci la agricultorul „rațional“ 282 Începînd cu 
secolul al XVII-lea, societatea engleză este scindată între 
„mica nobilime rurală“ purtătoare a tradiției „voioasei An- 
glii de odinioară” și cercurile puritane a căror putere so- 
cială oscilează considerabil.28 Ambele caracteristici, aceea 
a unei neslăbite și naive bucurii a vieții și a unei stăpîniri 
de sine strict reglementate și reținute, însoțite de o conven- 
țională legătură etică, sînt alăturate și astăzi în imaginea 
„caracterului popular“ englez.2%8 Tot astfel, vechea istorie 
a colonizării nord-americane este străbătută de contrastul 
putemic dintre „adventurers“ care cu forța de muncă a 
„indented servants”” organizează plantaţii și aspiră să tră- 

iască la fel ca niște seniori, împotriva mentalității specific 
burgheze a puritanilor.285 

În toate împrejurările, în cercurile supuse puterii con- 
cepției despre viaţă a puritanilor, aceasta a favorizat ten- 
dința spre un mod de viață burghez, rațional din punct de 
vedere economic, ceea ce este, firește, mult mai important 
decît simpla favorizare a formării capitalului. Această con- 
cepție era principalul și mai ales singurul purtător consec- 
vent al acestui mod de viață. Concepţia puritană a stat Iîn- 
gă leagănul „omului economic“ modem. Sigur că aceste 
idealuri de viaţă puritane au eșuat la o încercare prea grea 
prin „tentațiile“ bogăției bine cunoscute puritanilor înșiși. 
De regulă găsim adepți autentici ai spiritului puritan în 
rîndurile păturilor în curs de ascensiune?% ale micilor bur- 
ghezi și fermieri, iar pe beati possidentes”, chiar printre qua- 
keri, adeseori gata să-și renege vechile idealuri.2% Același 
destin l-a avut și asceza laică anterioară: asceza monahală 
din Evul Mediu. După ce economia rațională și-a mani- 
festat întreaga eficienţă aici în locul în care viața era strict 
reglementată și consumul riguros controlat, averea acumu- 
lată se risipea fie direct, cum s-a întîmplat în perioada pre- 
mergătoare schismei — căzînd pradă aristocratizării —, 
fie trebuia să se intervină cu una din numeroasele „refor- 
me“ pentru a menține disciplina mînăstirească aflată în 
pericol de a se destrăma. Întreaga istorie a ordinelor, cu 
reglementările lor, a fost într-un anumit sens o luptă me- 
reu reluată împotriva efectului secularizator al proprie- 
tății. Același lucru este valabil la o scară mult mai mare și 
pentru asceza laică a puritanismului. Puternicul revival al 
metodismului care precedă înflorirea industriei engleze 
către sfârșitul secolului al XVIII-lea poate fi comparat foarte 
bine cu o reformă la nivelul unei rmînăstiri. De la John Wes- 
ley reproduc aici un pasaj:8 care s-ar potrivi foarte bine 


” Fericiți posesori. 


ETICA PROFESIONALĂ A PROTESTANTISMULUI ASCETIC 185 


ca moto la tot ceea ce s-a spus pînă acurn. Căci acest pasaj 
ne arată cum căpeteniile orientărilor ascetice înțelegeau 
limpede conexiunile evocate aici, aparent atît de parado- 
xale, chiar în sensul prezentat aici.?%7 E] scrie: 

„Mi-e teamă că oriunde a crescut bogăţia, sentimentul 
religios s-a micșorat în aceeași măsură. De aceea, nu văd 
cum s-ar putea ca, potrivit firii lucrurilor, o trezire a unei 
credințe autentice să fie de lungă durată. Căci religia tre- 
buie să producă hărnicie (industry), cât și spirit de econo- 
mie, de curmpătare (frugality), iar acestea nu pot genera ni- 
mic altceva decît bogăție. Dar dacă bogăţia crește, cresc 
și orgoliul, patima și dragostea de cele laice în toate for- 
mele lor. Curn ar fi cu putință ca metodismul, adică o religie 
a inimii, chiar dacă acurn ea înflorește ca un arbore verde, 
să rămînă mereu în această stare? Pretutindeni metodiștii 
sînt harnici și economi. Ca atare, averile lor cresc. De aceea 
le sporesc în mod corespunzător orgoliul, patima, dorința 
de desfătări trupești și laice și de o viață plină de trufie. 
Astfel, forma religiei rărnîne, dar spiritul ei se pierde trep- 
tat. Oare nu există nici o cale de a împiedica declinul reli- 
giei curate? Nu-i putem împiedica pe oameni să fie har- 
nici și economi. Trebuie să-i îndemnăm pe toți creștinii să cîştige 
cît pot și să economisească atîta cît pot, adică, în cele din urmă, 
să se îmbogăţească.“ (Urmează îndemnul ca aceia care „cîș- 
tigă cât pot şi economisesc cît pot“ să facă și „tot ce pot“ 
pentru a-și spori grația pentru a aduna o comoară în ce- 
ruri.) — După curn se vede, e vorba de legătura discutată 
aici, pînă în cele mai mici amănunte.2% 

După cum spune Wesley, viguroasele mișcări religioa- 
se, a căror importanță pentru dezvoltarea economică a con- 
stat în primul rînd în efectele educației ascetice, și-au etalat 
efectul economic în toată amplitudinea, de obicei abia după 
ce apogeul entuziasmului pur religios fusese depășit, după 
ce tensiunea căutării împărăției cerurilor a început să se 
dizolve treptat într-o sobră virtute profesională, după ce 

rădăcina religioasă s-a uscat treptat, cedînd locul utilita- 
rului pămîntesc — cînd, pentru a vorbi în cuvintele lui 
Dowden, în fantezia populară Robinson Crusoe, omul eco- 
HOmic, izolat, care pe lîngă toate mai face și muncă de misio- 
nar?%!, în loc să aspire lăuntric, în singurătatea sa, la împă- 
răția cerurilor, a luat locul „pelerinului“ lui Bunyan alergînd 
prin Bîlciul deșertăciunilor. Dacă mai tîrziu principiul: „to 
make the best of both worlds” a dobîndit o poziție domi- 
nantă, conștiința curată, după cum a remarcat și de data 
aceasta Dowden, trebuia, în sfîrșit, să devină pur și sim- 
plu un mijloc pentru o viață burgheză confortabilă, așa 
cum își găsește expresia atît de fnumos acest lucru în pro- 
verbul german despre „perna moale“. Acea epocă a seco- 
lului al XVII-lea, animată sub aspect religios, a lăsat moș- 
tenire succesoarei sale utilitare o conștiință extraordinar 
de bună, putem spune fără șovăială: fariseic de bună, în 
ceea ce privește cîștigarea banilor, dacă aceasta avea loc 
altfel numai într-un cadru legal. Principiul „Deo placere 
vix potest” fusese abandonat.%2 A apărut o etică profesio- 
nală specific burgheză. Întreprinzătorul burghez, avînd con- 
știința că se bucură de toată grația lui Dumnezeu și că este 
vizibil binecuvîntat de acesta, putea, dacă nu depășea li- 
mitele corectitudinii formale și morala sa era ireproșabilă 
și dacă modul în care își folosea bogăția nu era condam- 
nabil, să-și urmărească interesele de câștig și era chiar reco- 
mandabil s-o facă. La aceasta se adaugă faptul că puterea 
ascezei religioase îi punea la dispoziție muncitori sobri, 
meticuloși, extraordinar de capabili și atașați muncii pe 
care o considerau drept scopul vieţii lor, voit de Dumne- 
zeu 2% Tot ea îi mai furniza asigurarea liniștitoare că.dis- 
tribuția inegală a bunurilor în această lume este o operă 
cu totul specială a providenţei divine, care prin aceste deo- 
sebiri, la fel ca și prin graţia particulară, își urmărește sco- 
purile tainice necunoscute nouă 2% Chiar lui Calvin îi apar- 
ține enunţul citat frecvent, potrivit căruia numai dacă 

„poporul“, adică masa muncitorilor și meșteșugarilor, va 
fi menţinut în sărăcie, el va rămîne ascultător față de Dum- 
nezeu.2% Olandezii (Pieter de la Cour și alții) au „secula- 
rizat“ acest enunț pînă într-acolo, încât să spună că masa 
de oameni ar lucra numai atunci cînd este mînată de nevoi 
și această formulare e unul din laitmotivele economiei 
capitaliste, care s-a transformat apoi în multiplele teorii 
cu privire la „productivitatea“ salariilor scăzute. Și aici 
latura utilitară s-a insinuat în idee o dată cu veștejirea ră- 
dăcinii sale religioase, exact după schema pe care am ob- 
servat-o de atîtea ori. Etica medievală nu numai că nu a 
interzis cerșitul, ci, dimpotrivă, prin cultivarea ordinelor 
cerșetorilor, l-a glorificat pur și simplu. Dînd celor bogaţi 
prilejul pentru fapte bune prin pomeni, chiar și cerșetorii 
laici au fost uneori considerați drept „stare“ și trataţi ca 
atare. Chiar și etica socială anglicană din vremea dinas- 
tiei Stuart se situa, lăuntric, foarte aproape de această ati- 
tudine. Colaborarea la acea dură legislație engleză cu pri- 
vire la asistența săracilor a fost rezervată ascezei puritane 
care în această privință a determinat o schimbare radi- 
cală. Și ea a putut să realizeze acest lucru, deoarece sectele 
protestante și comunitățile strict puritane în general nu 
au cunoscut realmente cerșetoria în interiorul lor.2% 

Pe de altă parte însă, privită de cei din tabăra opusă, 
aceea a muncitorilor, varianta zinzendorfiană a pietismului 
i-a glorificat pe muncitorii fideli profesiei lor, care nu cău- 
tau cîștigul, ci trăiau asemenea apostolilor.27 La început, 
astfel de concepții, sub o formă și mai radicală, erau răspîn- 
dite în rîndurile anabaptiștilor. Firește că acum întreaga 
literatură ascetică de aproape toate confesiunile este im- 
pregnată de ideea că o muncă fidelă chiar și cu simbrii mai 
mici pentru aceia cărora viața nu le-a dat nici o altă șansă 
este extem de plăcută lui Dumnezeu. În această privință, 
asceza protestantă ca atare nu a adus nici o inovație. Dar 
ea nu numai că a adîncit la maximum acest punct de ve- 

dere, ci a creat pentru această normă ceea ce în cele din 
urmă era important pentru efectul său: impulsul psihologic 
prin conceperea acestei munci ca vocație, ca cel mai bun, 
adeseori în ultimă analiză ca singurul mijloc de a fi sigur 
de starea de grație 2% Pe de altă parte, ea a legalizat exploa- 
tarea acestei dorințe specifice de a munci, interpretînd drept 
„vocație“ și cîștigul în bani al întreprinzătorului 2% Este 
evident cît de puternică a fost năzuința exclusivă către îm- 
părăția cerească prin îndeplinirea obligaţiei de muncă vo- 
cațională și stricta asceză pe care disciplina confesională 
a impus-o tocmai claselor paupere, în ceea ce privește pro- 
movarea „productivității“ muncii în sensul capitalist al 
cuvîntului. Tratarea muncii drept „profesie“ a devenit tot 
atît de caracteristică pentru muncitorul modem, ca și inter- 
pretarea corespunzătoare a cîștigului pentru întreprinză- 
tor. Atunci cînd un observator anglican atît de fin cum a 
fost Sir William Petty a explicat puterea economică a Olan- 
dei în secolul al XVII-lea prin faptul că acolo deosebit de 
numeroșii dissenters (calviniștii și baptiștii) erau oameni 
care își priveau „munca și hărnicia în meserie ca pe o da- 
torie față de Dumnezeu“, aceasta nu constituia decît o re- 
flectare a acestei stări de fapt nouă atunci. Puritanismul, 
ai cărui reprezentanţi erau solidari în ostilitatea lor păti- 
mașă față de acest gen de capitalism privilegiat de către 
stat, cel comercial, cel bazat pe rețeaua de lucrători la do- 
miciliu și cel colonial, opunea organizării sociale „organice“ 
în acea variantă fiscal-monopolistă pe care ea o adoptase 
în anglicanismul din timpul Stuarților, în speţă în con- 
cepțiile lui Laud, opunea acestei alianțe dintre stat și bise- 
rică cu „monopeoliștii“ pe fondul unei infrastructuri creștin- 
sociale — impulsurile individualiste ale cîștigului rațional 
și legal pe baza aptitudinilor și inițiativei proprii. Aces- 
tea au avut o contribuţie hotărîtoare la crearea industriilor 
care s-au format fără concursul autorităților, în parte în po- 

fida și împotriva autorităților publice, în timp ce indus- 
triile monopoliste de stat privilegiate din Anglia au dispă- 
rut în curînd cu desăvîrșire.3% Puritanii (Prynne, Parker) 
au respins orice apropiere de „curteni și de făuritorii de 
proiecte“ capitaliste de anvergură, pe care îi considerau 
O clasă suspectă din punct de vedere etic, fiind mîndri de 
morala comercială burgheză proprie, superioară, care ar 
constitui adevăratul motiv al persecuțiilor la care ei erau 
supuși de către acele cercuri. Încă Defoe considera că lup- 
ta împotriva opozanților putea să fie câștigată prin boico- 
tarea cambiilor bancare și prin retragerea depunerilor. În 
foarte mare măsură, deosebirea dintre cele două moduri 
de comportament capitalist a mers mînă în mînă cu deo- 
sebirile religioase. Adversarii nonconformiștilor și-au bă- 
tut joc pînă în secolul al XVIII-lea de aceștia, calificîndu-i 
drept purtători ai spirit of shopkeepers” și i-au persecutat 
pentru distrugerea vechilor idealuri engleze. Aici era an- 
corată și deosebirea dintre etica economică puritană și cea 
evreiască și chiar contemporanii (Prynne) știau că prima 
și nu a doua era etica economică burgheză.%! 

Una din părțile constitutive ale spiritului capitalist mo- 
dern și nu numai ale acestuia, ci și ale culturii moderne, 
modul de viață rațional pe baza ideii de profesie, s-a născut, 
așa cum am dorit să demonstrăm prin expunerea noas- 
tră, din spiritul ascezei creștine. Să ne întoarcem la tratatul 
lui Franklin, citat la începutul acestui studiu, pentru a ve- 
dea că elementele esenţiale ale mentalității denumite acolo 
„Spirit al capitalismului“ sînt tocmai acelea pe care puțin 
mai înainte le-am definit drept conținut al ascezei profe- 
sionale puritane“? lipsită doar de fundamentarea religioa- 
să care dispăruse deja la Franklin. Nici ideea că munca pro- 
fesională modernă are un caracter ascetic nu este nouă. Și 
Goethe a vrut să ne înveţe că limitarea la activitatea de spe- 

cialitate, cu renunțarea la multilateralitatea faustică a ome- 
nescului pe care ea îl condiționează, este în lumea moder- 
nă o condiție necesară a unei acțiuni valoroase în general, 
că deci „fapta“ și „renunțarea“ se condiționează necesar- 
mente reciproc; a vrut să ne învețe acest motiv ascetic fun- 
damental al modului de viață burghez — atunci cînd acesta 
vrea să reprezinte stilul și nu lipsa de stil. A făcut-o cînd 
atinsese culmea înțelepciunii sale de viață, în Anii de dru- 
meţie și prin modul în care l-a făcut pe Faust să-și încheie 
viața.3% Pentru el această cunoaștere a reprezentat o des- 
părțire de o epocă de omenie deplină și frarnoasă care în 
dezvoltarea culturii noastre nu se va repeta cum nu s-a re- 
petat nici perioada de maximă înflorire a Atenei în Anti- 
chitate. Puritanul a dorit să fie un om al profesiei, noi sîntem 
obligați să fim. Căci asceza scoasă din chiliile rmînăstirilor 
și mutată în viața profesională unde a început să domine 
mortalitatea laică a avut contribuţia ei la edificarea acelui 
viguros cosmos al ordinii economice moderne legate de 
condițiile tehnice și economice ale producției mecanice și 
mașiniste care exercită astăzi și va exercita, poate, pînă ce 
se va epuiza ultima tonă de combustibil fosil, o presiune 
covârșitoare asupra stilului de viață al tuturor acelora care 
se nasc în acest angrenaj, nu numai al acelora direct impli- 
cați în domeniul economic. După părerea lui Baxter, grija 
pentru bunurile exterioare trebuie să apese pe umerii „sfin- 
ților“ săi*4, numai ca „o mantie subțire care poate fi lepă- 
dată în orice clipă“. Dar soarta a transformat mantia într-o 
carcasă dură ca oţelul. Asceza, trecînd la reconstruirea lu- 
mii și la exercitarea efectelor asupra ei, a făcut ca bunurile 
exterioare ale lumii acesteia să dobîndească, ca niciodată 
în istorie, o putere crescîndă și în cele din urmă atît de mare 
asupra omului încât acesta să nu poată scăpa de ea. Astăzi, 
spiritul ei a dispărut din această carcasă, cine știe dacă nu 
pentru totdeauna. De cînd se sprijină pe o temelie meca- 
nică, capitalismul învingător nu mai are nevoie de acest 

suport. Chiar și atmosfera roză a veselului moștenitor al 
ascezei, Iluminismul, pare a păli definitiv, iar ideea de „obli- 
gație profesională” bîntuie prin viața noastră ca o fantomă 
a unor conținuturi de credințe religioase. În cazurile în care 
„exercitarea profesiei“ nu poate fi pusă direct în relație cu 
cele mai înalte valori ale culturii spirituale sau cu cele în 
care ea trebuie percepută subiectiv pur și simplu drept co- 
erciție economică, omul contemporan renunță de cele mai 
multe ori la orice fel de interpretare a ei. Pe tărîmul elibe- 
rării sale totale, în Statele Unite, năzuința spre câștig, golită 
de sensul ei etico-religios, încearcă astăzi să se asocieze cu 
pasiunile pur mondene care nu arareori îi imprimă de-a 
dreptul caracterul de sport3% Nimeni nu știe încă cine va 
locui pe viitor în acea carcasă și dacă la capătul acestei evo- 
luţii imense se vor afla proroci noi sau o viguroasă renaș- 
tere a unor idei și idealuri vechi sau nimic din toate aces- 
tea, ci o împietrire mecanizată, garnisită cu atitudinea gravă 
„a celui ce-și dă importanță“. Căci pentru „ultirnii oameni“ 
ai acestei evoluții culturale, cuvintele următoare: „specia- 
liști fără spirit, oameni fără inimă dedați plăcerilor; acest 
nimic își închipuie că ar fi urcat o treaptă neatinsă vreo- 
dată de omenire“ ar putea deveni adevăruri. 

Dar cu acesta ajungem pe tărîmul judecăților de valoare 
și de credinţă cu care nu vrem să încărcăm această prezen- 
tare pur istorică. Obiectivul ar fi mai degrabă acela de a 
insista asupra importanţei abia abordate aici a raționalis- 
mului și pentru conținutul eticii social-politice, adică pen- 
tru genul de organizare și de funcţii ale comunităților so- 
ciale de la conventicule pînă la stat. După aceea, ar trebui 
analizate relaţiile acestei asceze raționale cu raționalismul 
umanist*0% și idealurile sale de viață și influențele sale cul- 
turale, cu dezvoltarea empirismului filozofic și științific, 
cu evoluția tehnică, apoi cu bunurile aparținînd culturii 
spirituale. În fine, după aceasta, ar trebui urmărite din punct 
de vedere istoric devenirea sa în timp începînd cu germe- 

nii medievali ai unor asceze laice și dizolvarea ei în utili- 
tarismul pur și prin diferitele zone de difuzare a religio- 
zității ascetice. Abia dintr-un asemenea studiu ar putea 
rezulta dimensiunea importanţei culturale a protestantis- 
mului ascetic în raport cu alte elemente plastice ale cultu- 
rii moderne. Aici s-a încercat numai să se explice acțiunea 
sa și genul efectului său într-un singur punct, dar unul im- 
portant, din motivele sale. Dar în continuare ar trebui să 
se pună în evidenţă și modul în care asceza protestantă, 
la rîndul său, a fost influenţată de ansamblul condiţiilor 
culturale ale societății, în special al celor economice, în de- 
venirea și specificul lor.%7 Căci, deși omul modem în ge- 
neral, oricîtă bunăvoință ar avea, în mod obișnuit nu este 
în stare să-și imagineze cît de mare a fost importanța conţi- 
nutului religios de conștiință pentru modul de viață, pentru 
cultură și caracterele popoarelor, este firesc să nu intențio- 
năm să punem în locul unei interpretări cauzele unilateral 
„materialiste“ a culturii și istoriei una spiritualistă la fel 
de unilaterală. Amîndouă sînt deopotrivă posibile30%, dar 
ambele servesc la fel de puțin adevărului istoric, dacă ele 
nu sînt destinate să fie o muncă pregătitoare, ci ar pretin- 
de să fie o încheiere a cercetării.309 


NOTE 
1 


1. Nu tratăm separat zwinglianismul, deoarece, după o scurtă 
perioadă de mare putere, și-a pierdut repede importanța. — „Ar- 
minianismul”“ al cărui specific dogmatic a constat în respingerea 
dogmei predestinării în formularea sa categorică și în refuzul 
„ascezei laice“ s-a constituit ca sectă numai în Olanda (și în S.U.A.) 
și pentru noi este lipsit de interes în acest capitol sau, cel mult, 
prezintă un interes negativ faptul că el a fost confesiunea patri- 
ciatului comercial din Olanda (despre aceasta mai tîrziu). Dog- 
matica sa a fost admisă în biserica anglicană și în cele mai multe 

variante ale metodismului. Atitudinea sa „erastiană“ (adică de 
reprezentare a suveranității statului și în problemele bisericești) 
era aceea a tuturor instituţiilor cu interese pur politice, a Parla- 
mentului cel lung din Anglia, la fel ca și a Elisabetei, și a Statelor 
Generale din Ţările de Jos, în special a lui Oldenbarneveldt. 

2. În ceea ce privește evoluţia noțiunii de „puritanism“, vezi 
în lipsa altor lucrări Sanford, Studies and Reflections of the Great 
Rebellion, p. 65 ș. urm. Noi utilizăm această expresie, ori de cîte 
ori avem nevoie, în sensul pe care l-a avut în limbajul popular 
al secolului al XVII-lea: mișcările religioase de orientare ascetică 
din Olanda și Anglia, indiferent de programele de organizare 
bisericească și de dogme, deci incluzînd „independenții“, congre- 
gaţioniștii, baptiștii, menoniții și quakerii. 

3. În analiza acestor probleme, acest lucru a fost înțeles abso- 
lut greșit. Sombart, dar și Brentano îi citează mereu pe autorii 
moraliști (de cele mai multe ori pe unii pe care i-au cunoscut prin 
mine) drept codificatori de reguli de viață, fără să se întrebe mă- 
car o dată pentru care dintre ele existau singurele recompense 
de mântuire eficiente din punct de vedere psihologic. 

4. Este de prisos să subliniem în mod special că, în măsura 
în care acest studiu-schiță se situează pe teren pur dogmatic, se 
observă peste tot formulările literaturii bisericești și de istorie 
dogmatică, adică „de rnîna a doua” și, ca atare, acest text al nostru 
nu are nici o pretenţie de originalitate. Se înțelege că m-am stră- 
duit să aprofundez izvoarele privind istoria Reformei. Ar fi fost 
însă o insolenţă să ignor munca teologică intensă și subtilă a mul- 
tor decenii în loc — ceea ce este inevitabil — să mă las călăuzit 
de ea spre înțelegerea izvoarelor. Vreau să sper că dimensiunile 
reduse ale studiului nu au dus la formulări eronate și că am evitat 
cel puțin din punct de vedere obiectiv greșeli importante de înțe- 
legere. Sigur că studiul meu susține elemente noi pentru cel fami- 
liarizat cu literatura teologică cea mai importantă, numai în mă- 
sura în care totul este orientat după punctele de vedere care ne 
interesează aici. Unele dintre acestea, decisive — cum ar fi carac- 
terul rațional al ascezei și importanța ei pentru „stilul de viață“ 
modern — i-au interesat, firește, mai puțin pe autorii teologi. 
După apariţia acestui studiu, s-au făcut incursiuni sistematice 
în această latură și în special în cea sociologică a materiei, prin 
opera mai sus-citată a lui E. Troeltsch. — Lucrarea sa, Gerhard 

und Melanchthon, ca și numeroasele recenzii din Gott. Gel. Anz. 
au avut precursori. Fie și din motive de spațiu nu citez tot ce am 
folosit, ci în fiecare caz numai lucrările pe care le urmărește pa- 
sajul respectiv din text sau cu care are vreo legătură. Adeseori 
este vorba chiar de autori mai vechi în cazurile în care punctele 
de vedere care ne interesează le-au fost apropiate. Dotarea pe- 
cuniară cu totul insuficientă a bibliotecilor germane are ca ur- 
mare faptul că în „provincie“ izvoarele și lucrările cele mai im- 
portante nu se pot împrumuta decît pentru cîteva săptămîni de 
la Berlin sau de la alte biblioteci mari. Este cazul lucrărilor lui 
Vot, Baxter, Iyermans, Wesley, ale tuturor autorilor metodiști, 
baptiști și quakeri, precum și ale multora necuprinși în Corpus 
Reformatonum din primele epoci. În multecazuri, pentru un stu- 
diu mai aprofundat este indispensabilă vizitarea unor biblioteci 
engleze și, mai ales, americane. Pentru studiul de faţă a trebuit 
(și s-a putut) să fie suficient ceea ce a fost posibil să fie obținut 
în Germania. De la o vreme încoace în America renegarea carac- 
teristică și stăruitoare a propriului trecut „sectant“ de către uni- 
versități face ca bibliotecile lor să procure puţină asemenea lite- 
ratură nouă sau chiar deloc — un caz particular al acelei tendințe 
generale de „secularizare“ a vieţii americane, care în scurt timp 
va dizolva caracterul național tradițional și va schimba complet 
și definitiv sensul multor instituţii fundamentale ale ţării. Cerce- 
tătorul actual trebuie să meargă în provincie la micile colegii orto- 
doxe ale sectelor. 

5. În cele ce urmează, nu ne preocupă mai întîi în nici un fel 
originea, antecedentele și istoria dezvoltării curentelor ascetice, 
ci luăm conţinutul lor de idei în forma finală, ca pe ceva dat. 

6. Despre Calvin și calvinism în general ne putem informa 
cel mai bine din lucrarea fundamentală a lui Kampschulte și din 
excelenta prezentare a lui Erich Marck (în lucrarea sa Coligny). 
Nu peste tot critic și netendenţios este Campbell, The Puritans 
in Holland, England and America (2 volume). O scriere partizană 
violent anticalvinistă este Studien over Johan Calvijn de Pierson. 
Pentnu istoria calvinismului în Olanda sînt de citit, pe lîngă Mot- 
ley, clasicii olandezi, în special Groen van Prinsterer, Geschied 
v. h. Vaderland; — La Hollande et linfluence de Calvin (1864), — 
Le parti antirevolutionnaire et confessionel dans L'Eglise de P.B. (1860: 
pentru Olanda modernă); apoi mai ales lucrarea lui Fruin, Tien 


ETICA PROFESIONALĂ A PROTESTANTISMULUI ASCETIC 195 


jaren uit den tachtigjarigen oorlog şi, în special, cea a lui Naber 
Calvinist of Libertijnsch, la care se adaugă W. ]. F. Nuyens, Gesch. 
der kerkel. an pol. geschillen in de Rep. de Ver. Prov. (Amst. 1886); 
A. KOhler, Die niederl. ref. Kirche (Erlangen, 1856) pentru secolul 
al XIX-lea; pentru Franţa alături de Polenz, Baird, Rise of the Hu- 
guenots; pentru Anglia, alături de Carlyle, Macaulay, Masson 
și — last but not least — Ranke. Menţionăm acum lucrările care 
urmează să fie citate mai jos ale lui Gardiner și Firth, apoi de 
exemplu Taylor, A Retrospect of the Religious Life in England (1854) 
și excelenta lucrare a lui Weingarten, Die englischen Revolutions- 
Kirchen, articolul despre „moraliștii“ englezi al lui E.Iroeltsch, 
în Realenzyklopădie fiir Protest. Theol. u. Kirche, ed. a 3-a, apoi 
bineînțeles — Soziallehren der christlichen Kirchen und Gruppen 
a aceluiași și excelentul eseu al lui Ed. Bernstein din Geschichte 
des Sozialismus (Stuttgart, 1895, vol. I, p. 506 ș. urm.). Cea mai 
bună bibliografie (peste 7 000 de titluri) este cea a lui Dexter, Con- 
gregationalism of the Last 300 Years (e drept că ea conţine în spe- 
cial, dar nu exclusiv, probleme de organizare a Bisericii). Această 
carte este mult superioară celei a lui Price (Hist. of Nonconfor- 
mism), a lui Skeats și altor prezentări. Pentru Scoţia, de exemplu, 
Sack, K. von Schottland (1844) şi literatura despre John Knox. In 
ceea ce privește coloniile americane, se distinge dintre nume- 
roasele lucrări individuale cea a lui Doyle, The English în Ame- 
rica. Apoi: Daniel Wait Howe, The Puritan Republic (Indianapolis, 
The Bowen-Merrill-Cy. publishers), ]. Brown, The Pilgrim Fathers 
of New England and their Puritan Successors (ed. a 3-a, Revell). 
Alte citate la locul respectiv. În ceea ce privește diferențele doctri- 
nare, expunerea care urmează se datorează în special ciclului de 
prelegeri citat mai înainte al lui Schneckenburger. Lucrarea fun- 
damentală a lui Ritschl, Die christliche Lehre von der Rechtferti- 
gung und Versohnung (3 volume, citatele de aici provenind din 
ediţia a 3-a), denotă prin strînsa împletire a expunerii istorice 
cu judecăţi de valoare specificul pregnant al autorului care, cu 
toată nemaipomenita claritate a ideilor, nu oferă cititorului în- 
totdeauna deplina siguranţă a „obiectivităţii“. Acolo unde el res- 
pinge, de exemplu, expunerea lui Schnekkenburger, justificarea 
mi s-a părut adeseori îndoielnică, oricît de reticent aș fi de a emite 
o judecată proprie. Mai departe, ceea-ce el consideră, de exem- 
plu, din imensa varietate de idei și stări de spirit religioase, chiar 

za 


la Luther, drept doctrină „luterană“ pare să fie adeseori consta- 
tat prin judecăți de valoare: e ceea ce pentru Ritschl are valoare 
perenă la luteranism. Este un luteranism așa cum ar fi trebuit să 
fie (după R.), nu întotdeauna așa cum a fost. E de prisos să mai 
amintim că au fost utilizate mult lucrările lui Karl Miller, See- 
berg etc. — Dacă în cele ce urmează îl supun pe cititor ca și pe 
mine la penitența unor note hipertrofiate, aceasta se datorește 
necesității de a permite o reexaminare decisivă măcar provizo- 
rie a ideilor din acest studiu, chiar și prin sugerarea unora din 
ideile care se leagă de el, special pentru cititorii fără pregătire 
teologică. 

7. Cât privește studiul de mai jos, trebuie să subliniem din capul 
locului că nu cercetăm aici concepţiile personale ale lui Calvin, 
ci calvinismul şi chiar și pe acesta în forma pe care a luat-o la sfît- 
șitul secolului al XVI-lea și în secolul al XVII-lea în marile regiuni 
în care influența sa a fost dominantă și care în același timp au 
fost purtătoare ale culturii capitaliste. Germania este deocam- 
dată lăsată cu totul la o parte, deoarece calvinismul pur nu a domi- 
nat aici nicăieri în regiuni mari. Firește că „reformat“ nu este iden- 
tic cu „calvinist“. 

8. Declaraţia Universităţii din Cambridge făcută de comun 
acord cu arhiepiscopul de Canterbury, în articolul XVII al crezu- 
lui anglican, așa-numitele articole Lambeth din 1595 care (în opo- 
ziție cu formularea oficială) propovăduiau în mod expres și pre- 
destinarea pentru moarte, nu au fost ratificate de regină. Tocmai 
radicalii (de exemplu, Hanserd Knollys Confession) au insistat cel 
mai mult asupra predestinării exprese pentru moarte (nu numai 
„admiterea damnaţiunii“, cum voia doctrina mai blîndă). 

9. Vezi textul crezurilor calviniste citate aici și în cele ce ur- 
mează la Karl Miller, Die Bekenntnisschriften der reformierten Kirche, 
Leipzig, 1903. Alte citate în locurile respective. 

10. Cf. Savoy și Hanserd Knollys Declaration (americană), în 
ceea ce privește predestinaționismul hughenoților, vezi și Polenz, 
I, 545, ș-. urm. 

11. Despre teologia lui Milton, vezi studiul lui Eibach din 
Theol. Studien und Kritiken, 1879 (un studiu superficial în această 
privinţă este cel al lui Macauley prilejuit de traducerea lui Sum- 
ner a lucrării Doctrina Christiana regăsită în 1823, Tauchnitz Ed. 
185,p.1 ș. urm.). Pentru mai multe detalii, lucrarea engleză puțin 

prea schematic structurată, în șase volume, a lui Masson și bio- 
grafia germană a lui Milton scrisă de Stern pe baza ei. — Milton 
s-a ridicat încă din tinerețe deasupra doctrinei predestinării în 
forma celor două decrete, iar la bătrîneţe a ajuns la creștinismul 
absolut tolerant. În ceea ce privește eliberarea de legăturile cu 
timpul său, el poate fi comparat într-un anumit sens cu Sebas- 
tian Franck. Numai că Milton a fost o fire practic-pozitivă, iar 
Franck una esențialmente critică. Milton este „puritan“ numai 
în sensul larg al unei orientări raționale a vieţii laice după voința 
lui Dumnezeu, orientare ce reprezenta moștenirea trainică lăsată 
de calvinism urmașilor. Într-un sens foarte asemănător, și Franck 
ar putea fi considerat „puritan“. Considerîndu-i „bizari“ pe am- 
bii, nu ne ocupăm de ei. | 

12. Hic est fidei summus gradus: credere Deum esse clementem, 
qui tam paucos salvat — iustum, qui sua voluntate nos damnabiles 
facit” este textul faimosului pasaj din scrierea De servo arbitrio. 

13. Ambii, Luther și Calvin, au cunoscut de fapt — vezi ob- 
servaţiile lui Ritschl din Geschichte des Pietismus și Kâstlin artico- 
lul Gott din R. f. Prot. Theol. und K., ed. a 3-a — un Dumnezeu 
dublu: tatăl cel revelat îndurător și bun din Noul Testament, căci 
acesta stăpînește primele cărți din Institutio Christiana, iar în spa- 
tele acestuia un Deus absconditus, un Dumnezeu ascuns — un 
despot samavolnic. La Luther Dumnezeul Noului Testament avea 
o poziție dominantă, dat fiind că el a evitat tot mai mult reflecția 
asupra a ceea ce era metafizic, ca fiind inutilă și primejdioasă. 
La Calvin ideea unei divinități transcendentale a dobîndit putere 
asupra vieții. În evoluţia populară a calvinismului, ea nu a pu- 
tut, firește, să se menţină, dar locul ei a fost luat nu de tatăl cel 
ceresc din Noul Testament, ci de lehova din cel Vechi. 

14. Cf. pentru cele ce urmează: Scheibe, Calvins Prădestina- 
tionslehre, Halle, 1897. Cît privește teologia calvinistă în general: 
Heppe, Dogmatik der evangelisch-reformierten Kirche, Elberfeld, 1861. 

15. Corpus Reformatorum, vol. 77, p. 186 ș. urm. 


” Acesta este cel mai înalt grad de credinţă: să crezi că e plin de 
milă Dumnezeu care mîntuiește atît de puțini și că este drept cel care 
ne pedepsește după vrerea Sa. 

16. Prezentarea de mai sus a conceptelor doctrinei calviniste 
poate fi citită într-o formă apropiată de a noastră în lucrarea lui 
Hoornbeek Theologia practica (Utrecht, 1663) L. II c. 1: De prae- 
destinatione — în mod semnificativ acest paragraf urmează ime- 
diat după titlul De Deo. Sursa de inspiraţie a lui Hoormnbeek este 
în principal primul capitol al Epistolei către Efeseni. — Nu este 
cazul să analizăm aici feluritele încercări inconsecvente de a com- 
bina responsabilitatea individului cu predestinarea și grația di- 
vină și de a salva „libertatea“ empirică a voinţei, așa cum a făcut 
Augustin încă pe cînd își elabora doctrina. 

17. The deepest community (cu Dumnezeu) is found not în insti- 
tutions or corporations of churches, but in the secrets of a solitary heart”, 
formulează Dowden în fnurnoasa sa carte Puritan and Anglican 
(p. 234) punctul hotărîtor. Această adîncă însingurare lăuntrică 
a individului a fost adoptată și de către janseniștii de la Port Royal 
care erau predestinaționiști. 

18. Contra qui huiusmodi coetum (adică o biserică în care există 
o învăţătură curată, sacramente și disciplină bisericească) con- 
temnunt ...salutis suae certi esse non possunt; et qui in illo con- 
temptu perseverat electus non est”, Olevian, De subst. foed., p. 222. 

19. „E drept că se spune că Dumnezeu și-a trimis fiul pentru 
a mântui neamul omenesc, dar nu acesta i-a fost scopul, el nu 
voia să ajute decît pe unii să se ridice din cădere... și vă spun 
că Dumnezeu a murit numai pentru cei aleși...“. (Predica rostită 
în 1609 la Broek lîngă Rogge, Wtenbogaert II, p.9. Cf. Nuyens, 
op. cit., II, p. 232). Încîlcită este și argumentarea rolului de mij- 
locitor al lui Cristos, în Hanserd Knollys Confession. Peste tot se 
presupune că Dumnezeu nici măcar nu ar fi avut nevoie de acest 
mijloc. 

20. Despre acest proces, vezi studiile consacrate „eticii eco- 
nomice a religiilor universale“. Poziţia distinctă a vechii etici is- 
raeliene față de cea egipteană și cea babiloniană cu care era strîns 
înrudită prin conţinut și dezvoltarea ei după epoca profeților 


” Cea mai profundă comuniune se poate afla nu în instituţii sau 
corporații de biserici, ci în ascunzișurile unui suflet singuratic. 
” Dimpotrivă, cei care nesocotesc o adunare de acest fel... nu pot 
fi siguri de mântuirea lor; iar cel care perseverează în acel dispreț nu 
este printre cei aleși. 

au constat, așa cum se va vedea acolo, în acest fapt fundamen- 
tal: respingerea magiei sacramentale ca o cale spre mântuire. 

21. Tot astfel, după concepția cea mai consecventă, botezul 
era obligatoriu numai în virtutea unei reguli pozitive, dar nu 
era necesar pentru dobîndirea mântuirii. De aceea independenții 
scoțieni și englezi, puritani convinși, au izbutit să impună prin- 
cipiul potrivit căruia copiii celor evident damnați să nu fie bote- 
zați (de exemplu, copiii beţivilor). Sinodul de la Edam din 1586 
(art. 32, 1) recomanda ca adultul care dorea să fie botezat, dar 
care nu era încă „matur“ pentru împărtășanie, să fie botezat nu- 
mai în cazul în care schimbarea lui era ireproșabilă și dorința 
lui sonder superstitie. 

22. Această atitudine negativă față de „cultura simțurilor“ 
este, așa cum a arătat atît de frumos Dowden, op. cit., un ele- 
ment constitutiv al puritanismului. 

23. Cuvîntul individualism are cele mai felurite sensuri. Ceea 
ce se înțelege aici prin el va rezulta, nădăjduim, din cele ce ur- 
mează. Într-un alt sens al cuvîntului, luteranismul a fost numit 
„individualist“, fiindcă nu cunoaște o reglementare ascetică a 
vieții. De exemplu, Dietrich Schăfer utilizează cuvîntul iarăși în- 
tr-un alt sens, atunci cînd în lucrarea sa Zur Beurteilung des Worm- 
ser Konkordats (Abh. d. Berl. Akad., 1905) numește Evul Mediu 
epoca unei individualități pregnante, deoarece pentru evenimen- 
tele relevante pentru istoric, momentele iraționale au avut o im- 
portanță pe care astăzi nu o mai au. El are dreptate, dar poate și 
cei cărora el le opune observațiile sale, căci ambii înțeleg niște 
lucruri cu totul diferite atunci cînd vorbesc de individualitate și 
individualism. Formulările geniale ale lui Jakob Burckhardt sînt 
astăzi parțial depășite și chiar acum o analiză temeinică, de orien- 
tare istorică, a conceptului ar fi extrem de valoroasă din punct 
de vedere științific. Firește însă că dacă instinctul de joc îi deter- 
mină pe anumiţi istorici să-l „definească“ într-un stil de afiș, 
pentru a-l putea folosi pentru etichetarea unei epoci istorice, 
acest lucru are un efect exact opus. 

24. De asemenea, într-o opoziție — firește mai puțin cate- 
gorică — cu doctrina catolică de mai tîrziu. Dar profundul pesi- 
mism al lui Pascal, bazat de asemenea pe doctrina alegerii prin 
graţie este de provenienţă jansenistă și individualismul său ma- 
nifestat prin fuga de lume provenind tot de acolo nu se înca- 

drează câtuși de puțin în atitudinea catolică oficială. Vezi în aceas- 
tă privință p. 101, nota 63, în care se citează lucrarea lui Honig- 
sheim despre janseniștii francezi. 

25. Tot așa și janseniștii. 

26. Bailey, Praxis pietatis (ediția germană — Leipzig, 1724), 
p. 187. Şi Ph. ]. Spener, în ale sale Theologische Bedenken (aici ci- 
tate după ediţia a 3-a, Halle, 1712), se situează pe o poziţie ase- 
mănătoare: arareori prietenii își oferă sfatul ținînd seama de res- 
pectul față de Dumnezeu, ci de cele mai multe ori cu intenţii 
lumești (nu neapărat egoiste). „He“ —the „knowing man“ — 
„is blind in no man's cause, but best sighted in his own. He 
confines himself to the circle of his own affairs, and thrusts not 
his fingers in needless fires... He sees the falseness of it (a lumii) 
and therefore learns to trust himself ever, others so far, as not to. 
be damaged by their disappointments””, filozofează Th. Adams 
(Works of the Puritan Divines, p. LI). — Bailey (Praxis pietatis, 
op. cit., p. 176) mai recomandă ca, în fiecare dimineață înainte 
de a ieși printre oameni, să ne închipuim că mergem într-o pă- 
dure sălbatică plină de primejdii și să-l rugăm pe Dumnezeu să 
ne dăruiască „mantia prevederii și a dreptăţii“. — Acest senti- 
ment există în absolut toate variantele ascetismului și i-a deter- 
minat pe unii pietiști la o viață de pustnic în mijlocul lumii. Chiar 
și Spangenberg, în lucrarea în spiritul de la Hermhut, Idea fidei 
fratrum, p. 382, îl citează pe leremia 17, 5; „Blestemat să fie omul 
care se încrede în om.“ Pentru a aprecia dimensiunea acestei stra- 
nii mizantropii a acestei concepții despre viață, vezi lămuririle 
date de Hoornbeek, Theol. pract. |, p. 882, în ceea ce privește obli- 
gativitatea iubirii dușmanului: Denique hoc magis nos ulciscimur, 
quo proximum, inultum nobis, tradimus ultori Deo... Quo quis 
plus se ulciscitur, eo minus id pro ipso agit Deus": aceeași „amînare 


” El — omul care cunoaște — este orb în ceea ce privește cauza 
oricărui alt om, dar vede foarte bine cînd e vorba de a sa. Se mărginește 
la sfera propriilor probleme și nu riscă să pună mîna în foc pentru o 
cauză ce nu-l interesează... Vede falsitatea lumii și învață deci să aibă 
încredere numai în el, rareori în ceilalți, numai în așa fel încît să nu fie 
afectat de dezamăgirile lor. 

În sfîrșit, mai degrabă ne răzbunăm pe aproapele nerăzbunat de 
noi cînd îl încredințăm lui Dumnezeu cel răzbunător... Cu cît mai mult 

arăzbunării“ ca și cea din părțile de după exil ale Vechiului Tes- 
tament: o subtilă amplificare și interiorizare a sentimentului de 
răzbunare în comparație cu străvechiul „ochi pentru ochi“. În 
ceea ce privește „iubirea față de aproapele tău“, vezi și mai de- 
parte, p. 193, nota 35. 

27. Evident, confesionalul nu are numai acest efect. De exem- 
plu formulările lui Muthmann, Z. f. Rel. Psych., I, fasc. 2, p. 65, 
sînt prea simple pentru problema psihologică extrem de com- 
plicată a spovedaniei. 

28. Tocmai această combinaţie este atît de importantă pentru 
aprecierea bazelor psihologice ale structurilor sociale calviniste. 
Ele se întemeiază toate pe motive interioare „individualiste“, 
„raţionale din punctul de vedere al scopului sau al valorii“. In- 
dividul nu se confundă niciodată prin simțirea sa cu ele. Gloria 
lui Dumnezeu ca și propria mântuire rămîn mereu deasupra „pra- 
gului conștiinței“. Acest fapt imprimă și astăzi unele particu- 
larități specificului structurii sociale la popoarele cu un trecut 
puritan. 

29. Caracteristica principală antiautoritară a doctrinei, care în 
fond aprecia ca fiind lipsită de sens orice grijă a statului și a bi- 
sericii pentru etică și mîntuirea sufletului a dus tot mereu la in- 
terzicerea ei, de exemplu, de către Statele Generale din Ţările 
de Jos. Urmarea a fost formarea de conventicule (de exemplu, 
după 1614). | 

30. Cu privire la Bunyan, cf. biografia lui Froude în colecția 
English Men of Letters a lui Morley, apoi schița (superficială) a 
lui Macaulay (Miscell. Works, II, p. 227). — Bunyan este indife- 
rent față de diferențele dintre variantele calvinismului, dar el 
personal este un baptist calvinist rigorist. 

31. Referirea la indiscutabil marea importanță, pentru carac- 
terul social al creștinătății reformate, a ideii calviniste, potrivit 
căreia, pentru a fi mîntuit, trebuie să fii primit într-o comunitate 
supusă poruncilor dumnezeiești, care rezultă din cerința de „în- 
corporare în trupul lui Cristos“ (Calvin. Instit. IN, 11, 10) se im- 
pune de la sine. Dar pentru ideile noastre specifice centrul de greu- 


se răzbună cineva pe el însuși, cu atît mai puțin face asta Dumnezeu 
pentru el. 

tate al problemei se situează în altă parte. Acea idee dogmatică 
ar fi putut apărea și în cazul în care biserica ar fi avut un carac- 
ter de pură instituţie și, după cum se știe, așa s-a și întîmplat. 
În sine, această idee nu poseda acea putere psihologică în stare 
să trezească initiative creatoare de comunități și să-i confere total 
o asemenea putere cum poseda calvinismul. Această tendință a 
sa generatoare de comunități s-a manifestat tocmai în afara schemei 
de comunitate bisericească poruncită de Dumnezeu în „lume“. 
Aici este decisivă credinţa că Cristos și-ar confirma starea de pre- 
destinare printr-o activitate in maiorem Dei gloriam , și oroarea 
față de idolatrizarea făpturilor omenești și față de orice adeziune 
la raporturile personale față de oameni nu putea decât să îndrepte 
această energie, pe neobservate, spre făgașul unei activități po- 
zitive (impersonale). Creștinul care ține la confirmarea predesti- 
nării sale lucrează pentru scopurile lui Dumnezeu, iar acestea nu 
pot fi decît impersonale. Orice relație personală dictată pur și sim- 
plu de sentimente, deci nedeterminată rațional, între un om și 
altul poate fi ușor bănuită în orice etică puritană, la fel ca și în 
oricare altă etică ascetică, de a fi idolatrizare a unor făpturi. Ur- 
mătorul avertisment este o dovadă cît se poate de limpede — 
alături de ceea ce s-a spus mai sus — pentru prietenie: It is an 
irrational act and not fit for a rational creature to love any one farther 
than reason will allow us... It very often takeths up mens minds so 
as to hinder their love of God” (Baxter, Christian Directory, IV, p. 253). 
Ne vom întîlni mereu cu asemenea argumente. Calviniștii sînt 
entuziasmați de ideea că în alcătuirea lumii, ca și a ordinii sociale, 
Dumnezeu ar trebui să dorească drept mijloc de mărire a gloriei 
sale utilul pozitiv: nu ființa de dragul ei înseși, ci ordinea a ceea 
ce este ființa supusă voinței sale. De aceea, imboldul spre fapte 
ale sfinților, descătușat de doctrina alegerii prin grație, se con- 
fundă cu tendința de raționalizare a lumii. Tot astfel ideea potri- 
vit căreia utilitatea publică sau the good of the many”, aşa cum O 


” Spre mai marea slavă a lui Dumnezeu. 

” A iubi pe cineva dincolo de limita pe care ne-o indică rațiunea 
este un act irațional, nepotrivit cu o ființă rațională... Foarte adesea 
cugetul omului este prea preocupat așa încît împiedică iubirea de 
Dumnezeu. 

” Binele celor mulți. 

formulează Baxter (Christian Directory, IV, p. 262, citînd, oare- 
cum forțat, Rom. 9, 3), în consens perfect cu raționalismul liberal 
de mai tîrziu, trebuie pusă înaintea oricărui bine „personal“ sau 
„privat“. Oricât de puţin nouă ar fi fost această idee, ea rezulta 
pentru puritanism din refuzul idolatrizării făpturii umane. — 
Oroarea americană tradițională față de serviciile personale este 
determinată, pe lîngă alte motive solide generate de sentimen- 
tele „democratice“, și (indirect) de această tradiţie. Tot astfel însă 
relativ pronunțata imunitate a popoarelor care au fost puritane 
față de cezarism și, în general, atitudinea sufletește mai liberă 
înclinată să lase noile rnari personalități „să se valideze de la sine“, 
dar pe de altă parte dragostea isterică față de ele și ideea naivă 
că cineva ar putea fi obedient politic față de altcineva din „grati- 
tudine“, atitudinea rezervată a englezilor față de marii lor oameni 
de stat, față de atîtea la care am asistat după 1878 în Germania, 
în sens pozitiv sau negativ. — Cît privește păcatul credinței în 
autoritate, acesta este admis numai în forma impersonală — 
orientată spre conținutul Scripturii — şi, tot astfel, supraapreci- 
erea chiar și a oamenilor desăvîrșiți și eminenţi, deoarece în felul 
acesta ar putea fi primejduită obediența față de Dumnezeu. Vezi 
Baxter, Christian Directory (ed. a 2-a, 1678), I, p. 56. — Semnifi- 
caţia politică a respingerii „idolatrizării făpturii umane“ și prin- 
cipiul potrivit căruia mai întîi în biserică, iar apoi și în viață în 
general ar trebui să „domnească“ numai Dumnezeu — nu se 
încadrează în contextul nostru. 

32. Vom avea încă multe prilejuri de a discuta despre rapor- 
tul dintre „consecințele“ dogmatice și cele practic-psihologice. 
Este de prisos să menționăm că cele două nu sînt identice. 

33. Firește că „social“, fără vreo aluzie la sensul modern al 
cuvîntului, ci doar în sensul unei activități în cadrul organiza- 
țiilor comunitare politice, bisericești și de alt fel. 

34. Faptele bune săvîrșite în alt scop decît acela al cinstirii 
lui Dumnezeu sînt păcătoase, Hanserd Knollys Confession, c. XVI. 

35. Ce poate să însemne o asemenea „iubire a aproapelui“, 
care este „condiționată numai de impersonalitate“ prin rapor- 
tarea vieții la Dumnezeu, în domeniul propriu al vieții comuni- 
tare religioase, ilustrează „China Inland Mission” și „International 
Missionaries Alliance“ (vezi în această privință Warmeck, Gesch. 
d. prot. Mission, ed. a 5-a, pp. 99, 111). Cu costuri uriașe, grupuri 

mari de misionari, de exemplu, circa 1 000 numai pentru China, 
au fost echipate pentru a „vesti“ în sensul strict literal păgînilor 
Evanghelia prin predici ambulante, deoarece Cristos ar fi porun- 
cit și și-ar fi condiționat revenirea de acest lucru. Dacă pe această 
cale ascultătorii unor asemenea predici au fot cîștigaţi pentru 
creștinism și ca atare vor avea parte de mîntuire, ba chiar dacă 
au înțeles măcar din punct de vedere gramatical limba misio- 
narilor este, în principiu, total lipsit de importanţă și o treabă 
a lui Dumnezeu care hotărăște singur acest lucru. Hudson Taylor 
crede (vezi Warneck, loc. cit.) că în China trăiesc circa 50 de mi- 
lioane de familii. O mie de misionari ar putea „să ajungă“ pînă 
la 50 de familii pe zi (!) şi astfel, în o mie de zile sau în mai pu- 
țin de trei ani, Evanghelia ar putea să fie „vestită“ tuturor chine- 
zilor. — Aceasta este exact schema după care, de exemplu, cal- 
vinismul a făcut educaţia bisericească. Nu mîntuirea sufletelor 
celor avuți în vedere — ceea ce era treaba lui Dumnezeu (în prac- 
tică, a lor proprie) și care nu putea fi influenţată în nici un fel de 
mijloacele educative ale bisericii — era scopul, ci sporirea glo- 
riei lui Dumnezeu. — Aceste performanțe misionariste moder- 
ne au o bază care în mod formal nu se datorează calvinismului 
ca atare. (Calvin personal respingea obligativitatea misiunilor 
în rîndurile păgînilor, considerînd că expansiunea bisericii este 
unius Dei opus.) Este însă evident că ele își au sorgintea în sfera 
de idei din etica puritană, potrivit căreia ne manifestăm iubirea 
aproapelui prin îndeplinirea poruncilor hi Dumnezeu spre slava 
lui. În felul acesta aproapele primește ceea ce i se cuvine, restul 
fiind treaba lui Dumnezeu. — „Omenia”“ relaţiilor cu „aproa- 
pele“ pare a fi dispărut. Acest lucru se manifestă în cele mai di- 
verse relații. De exemplu, în domeniul carității reformate, într-un 
anumit sens pe bună dreptate faimoasă; orfanii din Amsterdam, 
cu pantalonii și fustele lor care în secolul al XX-lea tot mai erau 
împărțite vertical, o jumătate fiind roșie și neagră și o jumătate 
roșie și verde — un fel de costum de bufon — erau duși la bise- 
rică spre a fi văzuți, ceea ce pentru sensibilitatea față de trecut 
era cu siguranță un spectacol foarte înălțător. Orfanii slujeau ast- 
fel gloria lui Dumnezeu, deși orice sentiment personal-,„,ome- 


” Lucrarea numai a lui Dumnezeu. 

nesc“ ar fi trebuit să se simtă ofensat de această mascaradă. Vom 
vedea mai încolo cum merg lucrurile pînă în amănuntele activi- 
tății profesionale private. Firește că toate acestea nu desem- 
nează decît o tendință și mai tîrziu noi înșine vom fi nevoiţi să 
facem anumite delimitări. Dar aici a trebuit să o fixăm ca pe o 
tendinţă foarte importantă a acestei religiozități ascetice. 

36. În toate aceste privinţe etica determinată de predestinare 
de la Port Royal este cu totul diferită, datorită orientării sale mis- 
tice extralaice și ca atare catolice (vezi Honigsheim, op. cit.). 

37. Hundeshagen (Beitr. z. Kirchenverfassungsgesch. und Kir- 
chenpolitik, 1864, 1, p. 37) susține punctul de vedere atît de frec- 
vent repetat că dogma predestinării ar fi fost o doctrină teolo- 
gică și nu una populară. Această afirmație este corectă numai 
dacă identificăm conceptul de „popor“ cu masa păturilor de jos, 
neinstruite. Dar chiar și aici ea nu are decît o valabilitate strict 
limitată. Kâhler (op. cit.) a găsit în anii '40 ai secolului al XIX-lea 
tocmai „masele“ (se are în vedere mica burghezie olandeză) ca 
avînd o mentalitate pătrunsă de doctrina predestinării. Oricine 
respingea dublul decret era un eretic și un marginalizat. Chiar 
și lui i s-a pus întrebarea cînd s-a renăscut (din punctul de vedere 
al predestinării). Predestinarea l-a condiționat și pe Da Costa, 
a condiționat și separarea grupului de Kock. Nu numai Crom- 
well, pe care încă Zeller (Das theologische System Zwinglis, p. 17) 
l-a folosit ca paradigmă a efectului dogmei, dar și sfinții săi știau 
foarte bine despre ce este vorba, iar Canones ale sinodurilor de 
la Dordrecht și Westminster cu privire la doctrină erau chestiuni 
naționale de mare anvergură. Tryers și ejectors ai lui Cromwell 
admiteau numai predestinaționiști, iar Baxter (Life, |, p. 72), deși 
în alte privinţe le este adversar, socotește influența lor asupra 
calităţii clerului ca fiind considerabilă. Este cu totul exclus ca 
pietiștii reformați care au participat la conventiculele engleze și 
olandeze să nu fi avut o idee clară în ceea ce privește doctrina. 
Tocmai aceasta i-a adunat laolaltă în căutarea stării de certitudo 
salutis. Catolicismul corect din punct de vedere ecleziastic, căruia 
nu-i era cîtuși de puţin străină doctrina ezoterică și în formă osci- 
lantă, putea să arate ce însemna și ce nu însemna predestinarea, 
să indice aspectele ei de doctrină teologică. (Lucrul cel mai impor- 
tant era că se respingea mereu punctul de vedere potrivit căruia 
individul ar trebui să se considere ales și să se confirme. Cf. doc- 

trina catolică, de exemplu, la Ad. van Wyck, Tract. de praedesti- 
natione, Kâln, 1708. Măsura în care credinţa în predestinare a lui 
Pascal era corectă nu va fi examinată aici.) H., căruia doctrina 
nu-i este simpatică, își extrage evident impresiile preponderent 
din situații germane. Această antipatie a sa își are temeiul în pă- 
rerea la care a ajuns pe cale pur deductivă, că ea (doctrina) ar 
trebui să conducă la fatalism moral și antinomism. Încă Zeller 
(op. cit.) a respins această părere. Pe de altă parte, nu se poate 
nega că o asemenea întorsătură era posibilă. Melanchthon și Wes- 
ley vorbesc de ea. Este însă caracteristic faptul că în amîndouă 
cazurile era vorba de o combinație „credință-religiozitate“ ba- 
zată pe emoție. Pentru această combinaţie căreia îi lipsea ideea 
rațională de confirmare, această concluzie ţinea într-adevăr de 
esenţa chestiunii. În islamism aceste consecinţe fataliste s-au rea- 
lizat. Dar cum? Fiindcă predestinarea islamică era predetermi- 
nistă și nu predestinaționistă; se referea la destinele pămîntene 
și nu la mîntuirea de dincolo, fiindcă ceea ce era hotărîtor din 
punct de vedere etic, „confirmarea“ ca predestinat, nu juca nici 
un rol în islamism. Din ea nu putea decurge decît neînfricarea 
în război (ca la Moira), nu puteau decurge însă concluzii cu pri- 
vire la metodele de viață, pentru care lipsea „răsplata“ religioasă. 
Vezi disertaţia teologică de la Heidelberg a lui F. Ulrich (Die 
Vorherbest. L. im Isl. und Chr., 1912).— Aceste atenuări ale doc- 
trinei pe care le-a adus practica, de exemplu Baxter, nu s-au apro- 
piat de esența ei, atîta timp cât nu se atingea ideea deciziei de 
alegere și de confirmare a lui Dumnezeu referitoare la individul 
concret. — Mai cu seamă și în primul rînd toate marile figuri ale 
puritanismului (în sensul cel mai larg al cuvîntului) au pornit 
de la această doctrină care, prin seriozitatea ei sumbră, le-a influ- 
ențat evoluția în tinerețe: Milton la fel cu — e drept, într-o mă- 
sură mai mică — Baxter și Franklin, foarte liber cugetătorul de 
mai tîrziu. Emanciparea ulterioară a acestor oameni de inter- 
pretarea strictă a doctrinei corespunde întru totul și în detaliu 
evoluţiei pe care a parcurs-o în aceeași-direcție și mișcarea reli- 
gioasă în întregul ei. Toate marile revivals bisericești, cel puțin 
în Olanda și cele mai multe chiar și în Anglia, au pornit întot- 
deauna de la această emancipare. 

38. Tot astfel după cum la Bunyan (The Pilgrim's Progress) ea 
constituie într-un mod atît de categoric starea de spirit funda- 
mentală. 

39. Pentru luteranul din epoca epigonismului această între- 
bare era deja mai îndepărtată decît pentru calvinist, făcînd desi- 
gur abstracție de dogma predestinării, nu pentru că cel dintîi 
s-ar fi interesat mai puțin de mîntuirea sufletului său, ci pentru 
că, datorită modului în care a evoluat biserica luterană, caracte- 
rul ei de instituție ce conferă mântuirea s-a situat pe primul-plan, 
astfel încât individul se simţea ca un obiect al activităţii ei și adă- 
postit de ea. Este însă caracteristic faptul că abia pietismul a fost 
acela care a provocat această problemă și la luteranism. Nu tre- 
buie însă trecut cu vederea faptul că problema lui „certitudo sa- 
lutis“ ca atare a fost centrală pentru orice religie mîntuitoare fără 
sacramente, fie ea budistă, jainistă sau oricare alta. Aici își au 
originea toate impulsurile psihologice cu caracter pur religios. 

40. Acest lucru este precizat în mod expres în scrisoarea adre- 
sată lui Bucer Corp. Ref. 29, 883 ş. urm. Cf. în această privință 
încă o dată Scheibe, op. cit., p. 30. 

41. Westminster Confession oferă și aleșilor perspectiva 
(XCVTII, 2) unei certitudini neînșelătoare a grației, deși cu toate fap- 
tele noastre rămînem niște „slugi nefolositoare“ (XVI, 2) şi lupta 
împotriva răului durează toată viața (XVIII, 3). Numai că alesul 
trebuie adeseori să lupte timp îndelungat pentru a dobîndi certi- 
tudo pe care i-o dă conștiința datoriei împlinite, conștiință care 
omului credincios nu-i poate fi niciodată răpită. 

42. Vezi, de exemplu, Olevian, De substantia foederis gratuiti 
inter Deum et electos (1585), p. 257 şi Heidegger, Corpus Theolo- 
giae XXIV, p. 87 ș. urm. și alte pasaje la Heppe, Dogmatik der ev. 
ref. Kirche (1861), p. 425. 

43. Doctrina calvinistă autentică se referea la credința și la con- 
știința comuniunii cu Dumnezeu din sacramente, menționînd 
„celelalte roade ale spiritului“ numai în treacăt. Vezi pasajele 
respective la Heppe, Dogmatik der ev. ref. Kirche, p. 425. Calvin 
însuși a respins faptele bune ca semne ale validității în faţa lui 
Dumnezeu, deși acestea erau pentru el, ca și pentru luterani, 
roade ale credinței (Instit. III, 2, 37, 38). Întoarcerea practică spre 
confirmarea credinței prin faptele pe care le caracterizează asceza 
merge în paralel cu schimbarea treptată a doctrinei lui Calvin, 

potrivit căreia (la fel ca la Luther) doctrina pură și satramentele 
caracterizează în primul rînd adevărata biserică în scopul egali- 
zării „disciplinei“ ca trăsătură caracteristică cu acestea două. 
Această evoluţie poate fi urmărită, de exemplu, în pasajele din 
Heppe, op. cit., pp. 194-195, tot astfel și în modul în care încă 
de la sfîrșitul secolului al XVI-lea se dobîndea în Ţările de Jos 
calitatea de membru al comunității (supunerea expresă prin con- 
tract la disciplină, drept condiţie centrală). 

44. Vezi în această privință, printre altele, observaţiile lui 
Schneckenburger, op. cit., p. 48. 

45. Astfel la Baxter reapare, de exemplu, diferența dintre mortal 
și venial sin”, întocmai ca în doctrina catolică. Primul (păcat) este 
un simptom de lipsă sau neactualitate a stării de grație și atunci 
numai o conversion a întregii ființe umane poate să ofere o ga- 
ranţie a posesiunii sale. Cel de-al doilea nu este incompatibil cu 
starea de graţie. 

46. În acest sens se exprimă cu multe amănunte Baxter, Bai- 
ley, Sedgwick, Hoormnbeek. Vezi și exemplele lui Schnecken- 
burger, op. cit., p. 262. 

47. Conceperea „stării de grație“ ca un fel de calitate a stării 
(aproximativ ca a stării de asceză din vechea biserică) se găsește 
frecvent, printre altele, la Schortinghuis (Het innige Christendom, 
1740, lucrare interzisă de Statele Generale!). 

48. Așa cum — vom vedea mai tîrziu — susține Baxter în 
numeroase pasaje din Christian Directory şi în pasajul final al 
acestei lucrări. — Recomandarea muncii profesionale ca mijloc 
de a alunga teama de propria inferioritate morală amintește de 
interpretarea psihologică dată de către Pascal înclinației spre bani 
și ascezei profesionale ca mijloc inventat pentru înșelarea de sine 
cu privire la propria nimicnicie morală. El pune credinţa în pre- 

-destinare împreună cu convingerea privind nimicnicia tuturor 
ființelor umane dată de păcatul originar total în slujba renun- 
țării la lume și a recomandării contemplării ca singurul mijloc 
de despovărare de apăsarea păcatului și de obținere a certitu- 
dinii mîntuirii. — Dr. Paul Honigsheim a făcut unele remarci 
pertinente asupra noțiunii de profesie la catolicismul autentic 


” Păcat fatal; păcat scuzabil. 

și la jansenism în disertaţia sa citată (parte a unei lucrări mai 
ample, care, sperăm, va fi continuată). La janseniști lipsește orice 
urmă a legăturii dintre certitudinea mîntuirii și acțiunea laică. 
Concepţia lor despre „profesie“ are, în măsură mult mai mare 
decît cea luterană și cea autentic catolică, sensul unei trimiteri 
de sine într-o situație de viață dată, oferită nu numai, ca în cato- 
licism, de ordinea socială, ci de glasul propriu al conștiinței (Ho- 
nigsheim, op. cit., p. 139 ș. urm.).- 

49. Aceste idei sînt continuate și de studiul lui Lobstein scris 
într-o manieră foarte accesibilă și consacrat lui H. Holtzmann, 
studiu care trebuie și el comparat cu ceea ce urmează. ] s-a re- 
proșat sublinierea excesivă a laitmotivului certitudo salutis. Nu- 
mai că aici trebuie să operăm o distincție între teologia lui Calvin 
și calvinism, precum și între sistemul teologic și nevoile asisten- 
ței spirituale. Toate mișcările religioase care au cuprins mulțimi 
mari de oameni au pornit de la întrebarea „cum pot să mă asigur 
că voi fi mîntuit“? După cum am mai spus, ea joacă un rol cen- 
tral nu numai în cazul acesta, ci și în toată istoria religiilor, de 
exemplu, și în cea indiană. Și cum ar putea să fie altfel? 

50. Într-adevăr, nu se poate nega că dezvoltarea deplină a aces- 
tui concept s-a produs abia în epoca luterană fîrzie (Praetorius, 
Nicolai, Meisner). (Conceptul este prezent și la Johannes Ger- 
hard, chiar în sensul discutat aici.) În cartea a patra a lucrării sale 
Geschichte des Pietismus (vol. Il, p. 3, ș. urm.), Ritschl consideră 
că introducerea acestui concept în religiozitatea luterană ar fi o 
resuscitare sau o preluare a evlaviei catolice. El nu contestă (p. 10) 
că problema certitudinii mântuirii la individ este aceeași, atît la 
Luther cît și la misticii catolici, dar crede că soluțiile celor două 
părți sînt opuse. Cu siguranţă că eu nu pot îndrăzni să fac o ju- 
decată proprie. Firește că oricine simte că aerul care adie în Frei- 
heit eines Christenmenschen este altceva decît, pe de o parte, joaca 
dulceagă cu „blîndul copil Isus“ din literatura mai tîrzie, iar, pe 
de altă parte, decît starea de spirit religioasă a lui Tauler. Tot ast- 
fel menținerea elementului mistico-magic în doctrina luterană 
a împărtășaniei a avut cu siguranță alte motive religioase decât 
acea cucernicie „bernardinică“ — acea atmosferă din Cîntarea 
Cîntărilor — la care revine mereu Ritschl ca izvor al cultivării re- 
lațiilor „feciorelnice“ cu Cristos. Dar oare nu a favorizat, printre 
altele, această doctrină a împărtășaniei retrezirea religiozității 

de atinosferă mistică? — Tot aici trebuie arătat că nu este deloc 
adevărat că (p. 11, op. cit.) libertatea misticului ar fi constat în re- 
tragerea din lume. Tauler în special a pus în foarte interesantele 
sale considerații cu caracter religios-psihologic în evidenţă ordinea 
ca efect practic al contemplărilor nocturne pe care le recomandă 
pentru insomnii, ordine care astfel se instaurează și în ideile pri- 
vind activitatea profesională laică: „Numai în felul acesta (prin 
unirea mistică cu Dumnezeu, noaptea, înainte de a adormi) ra- 
țiunea se limpezește, creierul cîștigă în putere şi omul cuprinde 
întîmplările zilei cu atît mai împăcat și mai dumnezeiește cu cât 
este mai unit lăuntric cu Dumnezeu. Atunci toate lucrările lui 
se ordonează. De aceea, dacă omul și-a pregătit lucrările și astfel 
s-a întors cu fața spre virtute și dacă apoi ajunge la realitate, lu- 
crările sale devin virtuoase și divine.“ (Predigten, fil. 318). În orice 
caz, se poate constata faptul asupra căruia vom mai reveni: con- 
templarea mistică și concepţia rațională asupra profesiei nu se 
exclud reciproc. Situaţia contrară se produce abia atunci cînd re- 
ligiozitatea ia un caracter direct isteric, ceea ce nu a fost cazul. 
nici la toți misticii, nici la toți pietiștii. 

51. Despre aceasta studiile următoare privind „etica econo- 
mică a religiilor universale“. Introducerea. 

52. În această ipoteză, calvinismul vine în atingere cu catoli- 
cismul oficial. Dar pentru catolici, de aici rezultă necesitatea tai- 
nei ispășirii, iar pentru reformaţi nevoia de confirmare practică 
prin activitatea laică. 

53. Vezi, de exemplu la Beza: (De praedestinat. doct. ex prae- 
lect. in Rom. 9. a. Raph. Eglino exc. 1584, p. 133)... Sicut ex operi- 
bus vere bonis ad sanctificationis donum, a sanctificatione ad fidem... 
ascendimus: ita ex certis illis effectis non quamvis vocationem, sed . 
efficacem illam, et ex hac vocatione electionem et ex electione donum 
praedestinationis in Christo tam firmam quam immotus est Dei thronus 
certissima connexione effectorum et causarum colligimus. Trebuie 


* După cum de la acțiuni cu adevărat bune urcăm spre darul sfin- 
țeniei, iar de la sfințenie spre credinţă, tot astfel dobîndim de la acele 
efecte sigure nu orice chemare, ci una activă, și de la această chernare 
[dobîndim] starea de ales, iar de la starea de ales darul predestinării, 
atît de puternică la Cristos pe cât de neclintit este Tronul lui Dumne- 
zeu; asta dobîndim prin unirea foarte evidentă a cauzelor și efectelor. 


ETICA PROFESIONALĂ A PROTESTANTISMULUI ASCETIC 211 


însă să firn prudenți în ceea ce privește semnele damnării, deoa- 
rece totul depinde de starea finală. (Abia puritanismul a avut în 
această privinţă o altă gîndire.) — Vezi, de asemenea, în această 
privință, analiza amănunțită a lui Schneckenburger, op. cit., care 
însă, firește, citează doar o categorie limitată a literaturii. În în- 
treaga literatură puritană această trăsătură reapare mereu. ]] zvill 
not be said: did you believe? — but: wvere you Doers, or Talkers only?" 
spune Bunyan. După Baxter, care propovăduiește forma cea mai 
blîndă a predestinării, credința este (The Saints' Everlasting Rest, 
cap. XII) supunerea față de Cristos din inimă și prin faptă. Do what 
you are able first, and then complain of God for denying you grace if 
you have cause”, a răspuns el la obiecţia că voinţa este neliberă 
și că numai Dumnezeu ar deține capacitatea de mântuire. (Works 
of the Puritan Divines, IV, p. 155). Examinarea lui Fuller (istoric 
al bisericii) s-a limitat la problema confirmării practice și a măr- 
thariilor de sine ale stării de grație în schimbare. Tot astfel Howe 
înlocul deja citat. Orice examinare amănunțită a Works of the Pu- 
ritan Divines oferă nenumărate dovezi. Adeseori „convertirea“ 
la puritanism s-a datorat direct unor scrieri ascetice catolice — 
în cazul lui Baxter, de exemplu, un tratat iezuit. Aceste concepții 
nu erau o inovaţie radicală în raport cu doctrina lui Calvin (cf. 
Inst. Christ, c. 1, ed. orig., v. 1536, pp.97, 112). Nurnai că la Calvin 
nu era sigur că grația putea să fie obținută pe această cale (ibid., 
147). În mod obișnuit se invocau loan, 1, 3, 5 și pasaje asemănă- 
toare. Fides efficax, ca să anticipăm, nu se limitează la calviniști. 
Crezurile baptiste tratează roadele credinţei în articolul cu pri- 
vire la predestinare exact la fel (and that its — a lui „regenera- 
tion“ — proper evidence appears in the holy fruits of repentance and 
faith and newness of life”. — Art. 7 din Crezul reprodus în The 
Baptist Church Manual de ]. N. Brown, D. D. Philadelphia, Am. 
Bapt.Publ. Soc.). Tot astfel tratatul influențat de menoniţi: Olijf — 
Tacxken, pe care l-a adoptat sinodul de la Harlem în 1649, p. 1, 
începe cu întrebarea: după ce se cunosc copiii lui Dumnezeu, și 


* Nu se va spune: aţi crezut? — ci: ați făcut sau numai aţi vorbit? 
” Mai întîi fă ceea ce poți face și apoi plînge-te de Dumnezeu 
pentru că-ți refuză harul dacă ai motive. 
”” Si că dovada sa propriu-zisă apare în fructele sfinte ale căinței 
și în credința și noutatea vieţii. 

răspunde (p. 10): Nu al is't dat dasdanigh vruchtfare ghelove alleene 
zii het seker fondamentale kennteeken... om de conscientien der gelo- 
vigen în het nieuwe verbondt der genade Gods te versekeren '. 

54. În ceea ce privește importanţa acestora pentru conținutul 
material al eticii sociale, s-au făcut mai sus unele referiri. Aici este 
vorba însă nu de conținut, ci de imboldul spre o acțiune morală. 

55. Modul în care această idee a favorizat pătrunderea spiri- 
tului evreiesc din Vechiul Testament în puritanism este evident. 

56. Astfel Declaraţia de la Savoy spune despre the members 
ofecclesia pura: ei sînt saints by effectual calling, visibly manifested 
by their profession and walking”. 

57. A Principle of Goodness, Charnock, în Works of the Pur. Div., 
p. 175. 

58. Convertirea este, așa cum uneori spune Sedgwick, o copie 
exactă a decretului de alegere prin „grație“. Dar Bailey susține 
că cine este ales este și chemat să fie obedient și capabil pentru 
acest lucru. — Numai cei pe care Dumnezeu îi cheamă la credință 
(care își găsește expresie în schirnbare) sînt adevărați credincioși, 
nu simpli temporary believers, precizează Hanserd Knollys Con- 
fession (baptistă). 

59. Cf. Baxter, Christian Directory, spre sfîrșit. 

60. Astfel, de exemplu, Charnock, Self-examination, p. 183, în 
scopul negării doctrinei catolice cu privire la dubitatio” 

61. Această argumentare revine mereu de exemplu la Joh. 
Hoornbeek, Theologia practica, în vol. Il, pp. 70, 72, 182, vol. 1, 
p. 160. 

62. De exemplu Conf. Helvet. 16 spune et improprie his (fapte- 
lor) salus adtribuitur”” 

63. Vezi în legătură cu toate cele de mai sus Schneckenbur- 
ger, p. 80 ș. urm. 


” Este de pe acum limpede că doar o asemenea credință neobiș- 
nuit de roditoare este acel semn fundamental... al încrederii cugetelor 
credincioșilor în noul legămînt al graţiei divine. 

” Sfinți prin chemarea lor activă, manifestată vizibil prin profesia 
și umbletul lor. 

”” Sovăială, nehotărîre. 
”” Iar mântuirea le este atribuită în mod impropriu. 

64. Si non es praedestinatus fac ut praedestineris”, ar fi spus încă 
Augustin. 

65. Ne amintește de dictonul lui Goethe esențialmente echi- 
valent: „Wie kann man sich selbst kennenlemen? Durch Betrach- 
ten niemals, wohl aber durch Handeln. Versuche, deine Pflicht 
zu tun, und du weift gleich, was an dir ist. — Was aber ist deine 
Pflicht? Die Forderung des Tages."” 

66. La Calvin însuși, „sfinţenia“ trebuie să iasă la iveală (Instit. 
IV, 1,8 2,7,9), dar, pentru cunoașterea umană, frontiera dintre 
sfînt și profan rămîne insondabilă. Trebuie să credem că acolo 
unde cuvîntul lui Dumnezeu este vestit cu puritate într-o bise- 
rică organizată și administrată după legea lui Dumnezeu, sînt 
prezenţi și cei aleși, chiar dacă nu-i putem recunoaște. 

67. Evlavia calvinistă este unul dintre numeroasele exemple 
din istoria religiilor pentru raportul dintre consecințe mediate 
logic și psihologic din anumite idei religioase cu privire la compor- 
tamentul religios practic. Firește că, din punct de vedere logic, din 
predestinare ar trebui dedus fatalismul. Dar efectul psihologic a 
fost, datorită intervenţiei ideii de „confirmare“, tocmai invers. 
(După cum se știe, adepţii lui Nietzsche își atribuie, din motive 
principial de aceeași natură, ideea eternei reîntoarceri cu un sens 
etic pozitiv. Numai că aici este vorba de răspunderea pentru o 
viaţă viitoare fără nici o legătură cu cel care acționează prin vreo 
continuitate a conștiinței, în timp ce la puritani este valabil prin- 
cipiul: Tua res agitur” ”. Foarte frumos explică în limbajul timpu- 
lui Hoormnbeek relația dintre alegerea prin grație și faptă (Theol. 
pract., vol. I, p. 159): Electi sînt inaccesibili fatalismului, tocmai 
datorită alegerii lor, ei se confirmă tocmai prin refuzul consecin- 
țelor fataliste, quos ipsa electio sollicitos reddit et diligentes officio- 
rum”””. împletirea practică a intereselor anulează consecințele 
fataliste care s-ar deduce logic (care de altfel se produc ocazional 


"” Dacă nu ai fost predestinat, fă să fii predestinat. 

” Curmn te poţi cunoaște pe tine însuţi? Niciodată prin contemplație, 
întotdeauna prin acțiune. Încearcă să-ți faci datoria și-ţi afli imediat va- 
loarea. — Dar care este datoria ta? Imperativul zilei. 

”” Despre tine e vorba (este interesul tău în joc). 
”” Pe care însăși starea de aleși îi face scrupuloși și harnici la îndatoriri. 

și în fapt). Pe de altă parte însă, conținutul de idei al unei religii — 
așa cum demonstrează chiar calvinismul — este mult mai im- 
portant decât ar admite, de exemplu, William James (The Varieties 
of Religious Experience, 1902, p. 444 ș. urm.). Tocmai importanța 
elementului rațional în metafizica religioasă se manifestă clasic 
prin grandioasele efecte asupra vieţii pe care le-a exersat în mod 
special structura ideatică a conceptului calvinist de Dumnezeu. 
Dacă Dumnezeul puritanilor a acţionat în istorie ca oricare îna- 
inte și după El, capacitatea pentru aceasta i-au dat-o mai ales 
atributele pe care i le-a conferit puterea ideii. (Evaluarea „prag- 
matică“ de către James a importanţei ideilor religioase după mă- 
sura confirmării lor în viață este de altfel ea însăși un produs au- 
tentic al acelui univers de idei aparținînd patriei puritane a acestui 
remarcabil învăţat.) Ca orice altă trăire, și cea religioasă este, ca 
atare, bineînțeles, nerațională. Trăirea kat” excchen' este cea în for- 
ma sa supremă, cea mistică, și — așa cum a arătat foarte frumos 
James — se distinge prin absoluta sa incomunicabilitate: ea are 
un caracter specific și se prezintă ca o cunoaștere, dar nu poate fi 
reprodusă adecvat cu mijloacele aparatului nostru conceptual 
și lingvistic. Este de asemenea adevărat că orice trăire religioasă 
pierde imediat din conținut la încercarea de a-l formula rațional 
și aceasta cu atît mai mult cu cît formularea se ridică la un nivel 
mai înalt de abstracție. Așa curm au știut încă în secolul al XVII-lea 
sectele anabaptiste, în aceasta constă cauza conflictelor tragice 
inerente oricărei teologii raționale. Dar acea iraționalitate care 
este proprie nu numai „trăirii“ religioase, ci (în sensuri și măsuri 
diferite) oricărei trăiri, nu este un obstacol al faptului că, tocmai 
din punct de vedere practic, genul de sistem de idei care confis- 
că pentru sine, ca să zicem așa, și-și îndreaptă pe propriul făgaș 
ceea ce este „trăit“ direct din punct de vedere religios are cea mai 
mare importanță. Căci în funcție de aceasta se dezvoltă în timpu- 
rile de influențare intensivă a vieţii de către biserică și de dez- 
voltare puternică a intereselor dogmatice cele mai multe dintre 
diferențele atît de importante practic în ceea ce privește conse- 
cințeleetice, așa cum există ele între feluritele religii de pe pămînt. 
Oricine cunoaște izvoarele istorice știe cît de incredibil de intens 


” Prin excelenţă. 

a fost, dacă îl măsurăm cu etalonul actual, interesul dogmatic 
al laicului în epoca marilor lupte religioase. Numai reprezen- 
tarea superstițioasă pe care o are proletariatul actual despre ceea 
ce poate face și demonstra „știința“ poate fi comparată cu acest 
interes. 

68. Baxter, The Saints” Everlasting Rest |, 6, răspunde la între- 
barea: Whether to make salvation our end be not mercenary or legal? — 
It is properly mercenary when we expect it as wages for work done 
„„. Otherwise it is only such a mercenarism as Christ commandeth 
... and if seeking Christ be mercenary, ] desire to be so mercenary ... 
De altfel, nici la unii calviniști care trec drept ortodocși nu lipsește 
căderea într-o excesivă sfințenie a faptelor. După Bailey, Praxis 
pietatis, p. 262, pomenile reprezintă un mijloc de evitare a unei 
pedepse temporare. Alți teologi au recomandat celor damnați fap- 
tele bune, motivîndu-și recomandarea prin aceea că damnarea 
va fi poate mai ușor de suportat, iar celor aleși pentru că în acest 
caz Dumnezeu nu-i va iubi numai fără motiv, ci ob causam ", ceea 
ce își va găsi răsplata într-un fel sau altul. Și apologia (Schnecken- 
burger, op. cit., p. 101) făcuse unele mici concesii importanţei fap- 
telor bune pentru gradul mântuirii. 

69. Şi aici, în mod inevitabil, pentru a reliefa mai întîi dife- 
rențele caracteristice, trebuie să vorbim într-o limbă cu concepte 
„ideale tipice“, ceea ce forțează oarecum realitatea istorică, dar 
în absenţa acesteia o formulare clară ar fi exclusă din cauza în- 
grădirii prin clauze. Măsura în care contradicţiile conturate aici 
cît se poate de exact nu sînt decît relative ar necesita o discuție 
aparte. Se înţelege de la sine că încă din Evul Mediu doctrina 
catolică oficială a postulat la rîndu-i idealul sanctificării sistema- 
tice a întregii vieți. Dar tot atît de neîndoielnic este că: 1. practica 
bisericească cotidiană tocmai prin mijlocul ei educațional cel mai 
eficient, spovedania, înlesnea modul de viaţă nesistematic de- 


” Din cauză că sîntem stăpîniți de gîndul de a ne afla mîntuirea nu 
sînt oare scopurile noastre mercenare sau sînt legale? — Sîntem cu ade- 
vărat mercenari atunci cînd o așteptăm ca plată pentru munca efec- 
tuată. Altfel nu este decît o atitudine mercenară cum o comandă Cris- 
tos... și, dacă a-l căuta pe Cristos înseamnă a fi mercenar, doresc să fiu 
mercenar. 

” Din [această] cauză. 

scris în text și 2. conținutul afectiv fundamentalmente riguros 
și rece și singurătatea ce se bizuia numai pe sine însuși a calvi- 
niștilor nu puteau decît să fie permanent absente din catolicis- 
mul laic al Evului Mediu. 

70. Importanţa absolut centrală a acestui moment va fi evi- 
dențiată treptat așa cum am mai menționat, abia în studiile pri- 
vind Etica economică a religiilor universale. 

71. Într-o anumită măsură și luteranii. Luther nu a vrut să smul- 
gă din rădăcini această ultimă rămășiță de magie sacramentală. 

72. Cf., de exemplu, Sedgwick, Buf- und Gnadenlehre (tradu- 
cerea germană făcută de Râscher, 1689): cel gata să se căiască are 
„O regulă fixă“ pe care o respectă întocmai și după care își orga- 
nizează și-și schimbă întreaga viață (p. 591). El trăiește — înțe- 
lept, vigilent și prudent — după lege (p. 596). Numai o schim- 
bare durabilă a omului întreg poate, fiind urmarea alegerii prin 
graţie, să determine acest lucru (p. 852). O adevărată căinţă își 
găsește întotdeauna expresia în transformare (p. 361). — Deose- 
birea dintre faptele bune numai din punct de vedere moral și 
opera spiritualia' constă, după cum explică Hoornbeek (op. cit., 
I, IX, c. 2), tocmai în faptul că acestea sînt o urmare a unei vieți 
renăscute, că (op. cit., vol. I, p. 160) se poate observa în ea un pro- 
gres continuu, așa cum el poate fi obținut numai prin acțiunea 
supranaturală a grației divine (op. cit., p. 150). Sfinţenia este trans- 
formarea întregii fiinţe umane prin graţia divină (ibid., p. 190, 
ș. urm.) — idei comune întregului protestantism, care se regă- 
sesc, firește, și în idealurile supreme ale catolicismului, dar care 
și-au putut arăta consecințele pentru lume tocmai în orientările 
puritane spre asceza laică și, mai ales, care numai acolo erau sufi- 
cient de puternic răsplătite din punct de vedere psihologic. 

73. Această din urmă denumire este derivată în Olanda spe- 
cial după acei „puri“ care își duceau viața exact după prescrip- 
țiile biblice (de exemplu, la Vo&t). — De altfel, în secolul al XVII-lea 
denumirea de „metodiști“ este uneori aplicată și puritanilor. 

74. Deoarece, așa cum subliniază predicatorii puritani (de 
exemplu, Bunyan, în The Pharisee and the Publican, W. of. Pur. 
Div., p. 126), fiecare păcat luat în parte nimicește tot „meritul“ 


” Activităţile spiritului. 

acumulat de-a lungul vieţii prin „fapte bune“, dacă, ceea ce este 
de neînchipuit, omul ar putea prin propriile sale puteri să facă 
ceva ce Dumnezeu ar putea să-i considere drept merit sau chiar 
arputea trăi permanent în perfecțiune. Nu există, ca în catolicism, 
un fel de cont curent cu sold, o imagine cunoscută încă din Anti- 
chitate, ci pentru întreaga viață este valabilă categorica alterna- 
tivă: stare de graţie sau de damnare. Referiri la conceptul de cont 
curent, vezi p. 222, nota 103. 

75. În aceasta constă deosebirea dintre simpla legality și civility 
care sălășluiesc la Bunyan ca tovarăși ai lui Mr. „Worldly-W'ise- 
man“ în city-ul numit „Morality”. 

76. Charnock, Self-examination (Works of the Pur. Div., p. 172): 
Reflection and knowledge of self is a prerogative of a rational nature.” 
La care nota de subsol: Cogito, ergo sum is the first principle 
ef the new philosophy”. 

77. Nu este, cred, locul aici de a analiza înrudirea teologiei 
lui Duns Scotus — care niciodată n-a ajuns să fie dominantă, 
uneori doar tolerată, cîteodată etichetată drept erezie — cu anu- 
mite raționamente ale protestantismului ascetic. În opoziție de- 
liberată faţă de catolicism, repulsia specifică de mai tîrziu a pie- 
tismului față de filozofia lui Aristotel era împărtășită într-un 
sens oarecum diferit atît de Luther, cît și de Calvin (vezi Inst. 
Chr. Il, c.2,p.4; IV, c.17,p. 24). „Primnatul voinţei“, cum a numit 
acest lucru Kahl, este comun tuturor acestor curente. 

78. Exact așa este definit sensul ei de exemplu în articolul 
Asceză din Lexiconul bisericesc catolic în perfectă concordanţă cu 
cele mai înalte forme istorice ale ei. Tot astfel Seeberg, în R. E. 
f. Prot. Th. u. K. Trebuie să ne fie îngăduit de a folosi acest con- 
cept în scopurile urmărite de acest studiu, așa cum o facem. Îmi 
este bine cunoscut faptul ca acest sens poate fi conceput și altfel, 
mai larg; sau mai îngust, și de obicei așa și este. 

79. În Hudibras, puritanii sînt comparați cu călugării corde- 
lieri (Cîntul 1, 18, 19). Într-un raport altrirnisului genovez Fieschi, 
armata lui Cromwell este numită o adunare de „călugări“. 


” Reflecţia și cunoașterea de sine sînt prerogativele unei naturi ra- 
ționale. 
”” Cogito, ergo sum este primul principiu al noii filozofii. 

80. Avînd în vedere această continuitate lăuntrică pe care am 
afirmat-o expres între asceza monahală în afara lumii și asceza 
profesională în interiorul lumii (laică), constat cu surprindere 
că Brentano (op. cit., p. 134 și altele) citează împotriva mea asceza 
muncii la călugări şi recomandarea acesteia! Întregul „excurs“ 
îndreptat contra mea culminează aici. Dar tocmai această conti- 
nuitate este, după cum poate constata oricine, o premisă funda- 
mentală a întregii mele expuneri. Reforma a transferat asceza și 
metoda de viață rațională creștină din mînăstiri în viața profe- 
sională laică. Cf. expunerile care urmează și care au rămas ne- 
schimbate. 

81. Vezi numeroasele rapoarte privind interogatoriile la care 
au fost supuși ereticii puritani, reproduse în History of the Puri- 
tans de Neal și în English Baptists de Crosby. 

82. Încă Sanford (op. cit.) și mulți alţii înaintea lui și după el 
au dedus idealul de reserve din puritanism. Cf. în privința aces- 
tui ideal și remarcile lui James Bryce cu privire la college-ul ame- 
rican în vol. Il din American Commonwealth. — Principiul ascetic 
al „stăpînirii de sine“ a făcut din puritanism unul din părinții 
actualei discipline militare (vezi despre aceasta Moritz von Ora- 
nien ca fondator al instituţiilor militare contemporane: Roloff în Preuf. 
Jahrb., 1903, vol. III, p. 255). „lronsides“ ai lui Cromwell, în mînă 
cu pistolul cu piedica ridicată, fără să tragă, conduși în galop 
asupra inamicului, nu erau superiori „cavalerilor“, al căror atac 
cavaleresc impetuos atomiza propria formaţie, printr-o pasiune 
de derviș, ci invers, prin stăpînire de sine lucidă care îi ținea 
permanent în preajma conducătorului. Amănunte vezi în Firth, 
Cromwell's Army. 

83. Vezi în special: Windelband, Ueber Willensfreiheit, p. 77 
ș. urm. 

84. Numai nu atît de clar. Contemplațţii, uneori amestecate 
cu sentimentalitate, se încrucișează multiplu cu aceste elemente 
raționale. Dar, în schimb, și contemplaţia este reglementată în- 
tr-un mod metodic. 

85. După Richard Baxter este păcat orice este împotriva reason 
cu care Dumnezeu ne-a creat și ne-a dat ca normă, adică nu 


” Raţiune. 

numai pasiunile inerent păcătoase, ci și orice afecte lipsite de 
sens sau de măsură ca atare, deoarece ele tulbură countenance” 
și ca procese pur carnale ne abat de la raportarea rațională la 
Dumnezeu a oricărei activităţi și simţiri și Îl ofensează. Cf., de 
exemplu, ceea ce se spune despre păcatul mîniei (Christian 
Directory, ed. a 2-a, 1678, I, p. 285). (În acest scop, la p. 287 este 
citat Tauler.) Despre păcatul fricii, vezi ibid., p. 287, col. 2. Se 
insistă asupra faptului că, dacă admitem că apetitul este the rule 
or measure of eating””, aceasta constituie idolatrizarea făpturii (idola- 
try) (ibid., I, pp. 310, 316, col. 1). Cu prilejul unor asemenea con- 
sideraţii se citează, în afară de Pildele lui Solomon puse pretutin- 
deni în primul rînd, și De tranquillitate animi a lui Plutarh. Nu 
arareori se recurge și la scrierile ascetice ale Evului Mediu, vezi 
Bernhard, Bonaventura ș.a. — Opoziția faţă de „cine nu iubește 
vinul, femeia și cîntecul“” nu putea fi formulată mai categoric 
decât prin extinderea conceptului de idolatry asupra tuturor bucu- 
riilor senzuale, în măsura în care ele nu sînt justificate igienic, 
caz în care (aici este inclus sportul, dar și alte recreations) sînt 
permise (în această privință, vezi mai jos). Vom observa că sur- 
sele citate aici și în altă parte nu sînt scrieri dogmatice sau oca- 
zionale, ci sînt inspirate din practica asistenței spirituale și, ca 
atare, reprezintă o bună imagine a direcției în care acționa aceasta. 

86. În treacăt fie spus, aș regreta dacă din această prezentare 
s-ar deduce vreo evaluare a vreunei forme de religiozitate. Sîntem 
departe de așa ceva. Pentru o evaluare pur religioasă, importante 
sînt efectele unor trăsături caracteristice, poate periferice, dar cu 
greutate pentru comportamentul practic. 

87. Vezi în această privinţă articolul Moralisten, englische de 
E. Troeltsch, în R. E. f. Prot. Th. u. K., ed.a 3-a. 

88. Cît de puternică a fost influenţa unor conținuturi foarte 
concrete ale conștiinței religioase și a unor situaţii care ne apar 
ca „accidente istorice“ se vede deosebit de clar din faptul că în 
cercurile pietismului bazat pe Reformă s-a regretat uneori absența 
mânăstirilor și că experimentele „comuniste“ ale lui Labadie și 
ale altora nu erau decît un surogat pentru viaţa de mînăstire. 


* Cumpătul. 
” Regulă sau măsură a mîncatului. 

89. Ideea apare chiar în unele confesiuni din epoca Refor- 
mei. Nici Ritschl nu contestă (Pietismus, |, p. 258 ș. urm.), deși el 
consideră evoluţia ulterioară drept o degenerare a ideii de Re- 
formă, că, de exemplu, Conf. Gall. 25, 26, Conf. Belg. 29, Conf. 
Helv. post. 17 „au circumscris biserica reformată particulară cu 
semne distinctive empirice și că credincioșii sînt incluși în aceas- 
tă biserică adevărată nu fără semnul unei activități morale“ (vezi 
p. 197, nota 43). 

90. Bless God that we are not of the many” (Th. Adams, W. of 
the Pur. Div., p. 138). 

91. Ideea atît de importantă din punct de vedere istoric de 
birthright a dobîndit astfel în Anglia un sprijin considerabil: The 
first born which are written in heaven... As the first born is not to be 
defeated in his inheritance and the enrolled names are never to be oblitte- 
rated, so certainly shall they inherit eternal life” (Th. Adams, W. of 
the Pur. Div., p. XIV). 

92. Sentimentul luteran de căință penitentă îi este profund 
străin calvinismului evoluat din punct de vedere ascetic, ce-i 
drept nu în teorie, dar în practică. Acest sentiment este lipsit de 
valoare etică, nu folosește cîtuși de puţin celui damnat, iar pen- 
tru cel sigur de faptul că este ales, păcatul propriu pe care poate 
că și-l mărturisește sieși nu este decît un semn de evoluţie întîr- 
ziată și de sanctificare insuficientă pe care el, în loc de a-l regreta, 
încearcă să-l depășească prin faptă, spre gloria lui Dumnezeu, 
și-l urăște. Cf. considerațiile lui Howe (capelanul lui Cromwell, 
1656-1658), în Of men's enmity against God and of reconciliation 
between God and Man, Works of the English Puritan Divines, 
p. 237: The carnal mind is enmity against God. It is the mind, there- 
fore, not as speculative merely, but as practical and active, that must 
be renewed (eod. p. 246). Reconciliation... must begin in 1. a deep 
conviction ... of your former enmity... | have been alienated from 
God... 2. (p.251) a clear and lively apprehension.. . of the monstrous 
iniquity and wickedness thereof.”” Aici este vorba de ura faţă de 


” Slavă Domnului că nu sîntem dintre cei mulți. 

” Primii născuţi care sînt înscriși în rai... Deoarece primul născut 
nu poate fi învins în moștenirea lui și numele înscrise nu trebuie uitate, 
desigur, ei vor moșteni o viață veșnică. 

”” Gîndul carnal este dușmănie împotriva lui Dumnezeu. De aceea, 
el trebuie reînnoit nu numai speculativ, dar și practic și activ. Recon- 

păcat, nu față de păcătos. Dar chiar și faimoasa scrisoare a du- 
cesei Renata d'Este (mama Eleonorei) către Calvin, în care ea 
vorbește, printre altele, de „ura“ pe care ar purta-o tatălui și so- 
țului dacă ar fi convinsă că ei fac parte dintre cei damnați, ilus- 
trează transferul asupra persoanei și este totodată un exemplu 
pentru ceea ce s-a spus mai sus despre desprinderea lăuntrică 
a individului de legăturile comunităților, implicate prin senti- 
ment „natural“ datorită doctrinei predestinării. 

93. None but those who give evidence of being regenerated or 
holy persons ought to be received or counted fit members of visible 
churches. Where this is wanting, the very essence of a church is 
lost”, astfel este formulat principiul de Owen, vicecancelarul in- 
dependentist-calvinist de la Oxford în timpul lui Cromwell (no. 
into the Origin of. Ev. Ch.). Vezi articolul următor. 

94. Vezi articolul următor. 

95. Cat. Genev. 149. Bailey, Praxis pietatis, p. 125. „În viață tre- 
buie să facem ca și cum nimeni în afară de Moise nu ar avea să 
ne dea porunci.“ 

96. „Reformatul vede legea plutind înaintea ochilor ca o nor- 
mă ideală, în timp ce pe luteran legea îl descumpănește ca nor- 
mă ce nu poate fi niciodată atinsă.“ În catehismul luteran ea este 
situată înainte, spre a crea umilința necesară, în catehismele re- 
formate, după Evanghelie. Reformaţii reproșau luteranilor că ar 
avea „o adevărată teamă de a deveni sfinți“ (Mâhler), iar lute- 
ranii reproșau reformaților „robia față de lege“ și aroganța. 

97. Studies and Reflections of the Great Rebellion, p. 79 ş. urm. 

98. Dintre acestea, nu trebuie să uităm în primul rînd Cînta- 
rea Cîntărilor, de cele mai multe ori pur și simplu ignorată de pu- 
ritani, a cărei erotică orientală a contribuit la crearea tipului de 
evlavie a Sf. Bernard. 


cilierea... trebuie să înceapă 1. într-o credință adîncă... a dușmăniei 
anterioare... Eram înstrăinat de Dumnezeu... 2. într-o înțelegere clară 
și vie... a îngrozitoarei nedreptăţi și ticăloșiei din ea. 

* Numai aceia care dovedesc că sînt regenerați sau persoane sfinte 
ar trebui să fie primiți sau socotiți drept membri adecvaţi ai bisericilor 
vizibile. Acolo unde acest lucru devine dorință, se pierde însăși esența 
bisericii. 

99. În privinţa necesității acestui autocontrol, vezi de exem- 
plu predica mai sus-citată a lui Charnock despre Cor. 2, 13, 5. 
Works of the Pur. Div., p. 161 ș. urm. 

100. Majoritatea teologilor moraliști recomandă acest lucru. 
De exemplu, Baxter, Christ. Directory, II, p. 77 ș. urm., care însă 
nu escamotează „pericolele“. 

101. Contabilitatea morală a fost, firește, larg răspîndită și la 
alții. Dar accentul pus pe ea, ca singur mijloc de cunoaștere a ale- 
gerii sau damnării decise în eternitate, este absent și, o dată cu 
el, și răsplata psihologică decisivă pentru grija și respectarea aces- 
tei „calculări“. 

102. Aceasta a fost deosebirea hotărîtoare față de alte moduri 
de comportare, aparent similare. 

103. Şi Baxter (Saints” Everlasting Rest, c. XII) explică neputința 
de a-L vedea pe Dumnezeu prin următoarea observație: după cum 
putem face comerț profitabil prin corespondenţă cu un străin 
nevăzut, tot astfel am putea printr-un „comerț fericit“ cu Dum- 
nezeu cel nevăzut să dobîndim „perla prețioasă“. — Aceste 
pilde comerciale în locul celor judiciare obișnuite la moraliștii 
mai vechi și la luterani sînt destul de caracteristice puritanismu- 
lui care în cele din urmă îl lasă pe om să-și „cîştige“ singur mîn- 
tuirea. — Cf. și următorul pasaj dintr-o predică: We reckon the 
value of a thing by that which a wise man will give for it, who is not 
ignorant of it nor under necessity. Christ, the Wisdom of God, gave 
himself his own precious blood, to redeem souls and he knew what they 
were and had no need of them" (Matthew Henry, The Worth of the 
Soul, Works of the Pur. Div., p. 313). 

104. În opoziţie cu aceasta, Luther însuși spusese: „Plînsul 
e mai presus decît acțiunea, iar suferința întrece orice fel de 
acțiune.“ 

105. Evoluţia teoriei eticii luteranismului arată de asemenea 
acest lucru în modul cel mai clar. În această privință, vezi Hoen- 
nicke, Studien zur altprotestantischen Ethik, Berlin, 1902 și instruc- 


” Preţuirmn valoarea unui lucru prin ceea ce un om înțelept ar da 
pe el, un om care nu este în necunoștință de cauză și nici nu este supus 
nevoilor. Cristos, înțelepciunea Domnului, s-a dat pe sine însuși, sîn- 
gele său preţios pentru mîntuirea sufletelor și știa ce sînt acestea și nu 
avea nevoie de ele. 

tiva recenzie asupra ei a lui E. Iroeltsch, Gottingen, Gel. Anz., 
1902, nr. 8. Apropierea în ceea ce privește sfera de cuprindere 
a doctrinei luterane de cea ortodox-calvinistă, mai veche, este 
adeseori foarte pronunţată. Dar orientarea religioasă diferită își 
făcea loc mereu. Melanchthon pusese în primul plan conceptul 
căinței, pentru a găsi un punct de reper pentru legarea moralită- 
ţii de credință. Căinţa datorată legii trebuie să premeargă cre- 
dinţei, iar faptele bune s-o urmeze, altfel ea nu poate fi — formu- 
larea este aproape puritană — adevărata credinţă justificatoare. 
El considera că un anumit grad de relativă perfecțiune poate 
fi realizat și pe pămînt. Iniţial, Melanchthon spusese că scopul 
justificării ar fi acela de a-l face pe om capabil de fapte bune, iar 
progresul spre perfecțiune ar reprezenta cel puțin măsura feri- 
cirii pe pămînt pe care ar putea s-o ofere credința. Ideea că fap- 
tele bune ar fi roadele necesare ale credinței, că credinţa ar naște 
o viață nouă a fost dezvoltată și de dogmaticienii luterani de mai 
târziu, în aparenţă la fel cum o făcuseră reformații. Incă Melanch- 
thon, mai mult însă luteranii de mai tîrziu, a răspuns la între- 
barea ce ar fi „faptele bune“ mai ales prin referiri la lege. Dar 
seriozitatea diminuată cu care se trata bibliocraţia și în special 
orientarea după normele Vechiului Testament era doar o reminis- 
cenţă a ideii inițiale a lui Luther. Numai Decalogul a rămas — ca 
o codificare a principiilor fundamentale ale legii morale natu- 
rale — normă pentru acțiunea umană. Dar: nu exista o punte 
sigură între validitatea sa statutară și importanța exclusivă tot 
mai accentuată a credinţei pentru justificare, fie și pentru faptul 
că această credinţă (vezi mai sus) avea un cu totul alt caracter 
psihologic decât cea calvinistă. Autenticul punct de vedere lute- 
ran de la început a fost abandonat și trebuia abandonat de o bi- 
serică socotită drept instituție de mîntuire, fără să se câștige însă 
o concepție nouă. În speță, fie și din teama de a pierde baza dog- 
matică (sola fide!) nu se putea ajunge la raționalizarea ascetică 
a vieţii în întregul ei ca un obiectiv moral al individului. Căci 
lipsea impulsul de a lăsa ideea de confirmare să se amplifice pînă 
la importanța pe care în calvinism o avea doctrina alegerii prin 
graţie. Dar și interpretarea magică a sacramentelor care coinci- 
dea cu eliminarea acestei doctrine, și anume mutarea lui regene- 
ratio sau cel puțin a începutului acestuia în botez, dacă se acceptă 
caracterul universal al graţiei, trebuia să acționeze în sens contrar 

dezvoltării unei moralități metodice, deoarece diminua distan- 
ţa dintre status naturalis şi starea de grație, mai ales în condițiile 
puternicei sublinieri luterane a păcatului originar. Nu mai puţin 
interpretarea exclusiv juridică a actului de justificare care presu- 
punea variabilitatea hotărîrilor lui Dumnezeu prin efectul actu- 
lui concret de căință a păcătosului convertit. locmai această va- 
riabilitate a fost subliniată tot mai mult de Melanchthon. Toată 
această schimbare a doctrinei sale, care se manifestă prin pon- 
derea mai mare a căinței, avea o legătură lăuntrică cu adeziunea 
sa la „liberul arbitru“. Toate acestea au determinat caracterul 
nemetodic al modului de viaţă luteran. În imaginația luteranului 
mijlociu, actele de graţie concrete pentru păcate concrete trebu- 
iau să constituie conţinutul mântuirii — fie și ca urmare a dăinu- 
irii spovedaniei — și nu dezvoltarea unei aristocrații de mîntuiți 
autogeneratoare. Astfel nu se putea ajunge la o moralitate fără 
lege, nici la o asceză raţională călăuzită de lege. Legea rămînea 
în mod neorganic alături de „credință“ ca statut și cerință ideală 
la care se adăuga faptul că, întrucît lumea se ferea de bibliocra- 
ţia strictă ca fiind un act de sanctificare prin fapte bune, rămîne- 
rea ei era nesigură și neprecisă și mai ales nesistematică în ceea 
ce privește conținutul ei mai amănunțit. La fel cum Troeltsch 
(op. cit.) spusese despre teoria eticii, viața rămînea pur și simplu 
o „sumă de porniri, aproape mereu eșuate“ care, menținute în 
„fărîmițarea unor indicaţii izolate și nesigure“ și neorientate spre 
„influențarea integrității coerente a vieții“, ci fiind în esenţă în 
conformitate cu evoluția pe care o trăia însuși Luther (vezi mai 
sus), reprezentau o „trimitere-de-sine“ într-o situație de viață 
în mic și în mare. „lrimiterea-de-sine“, atît de mult deplînsă, 
a germanilor spre culturi străine, ușurința cu careîși schimbă na- 
ționalitatea, este — alături de unele aspecte politice ale desti- 
nului naţiunii — atribuită — și încă în mare măsură — acestei 
evoluţii care reverberează şi astăzi în toate relaţiile ce alcătu- 
iesc viaţa noastră. Însușirea subiectivă a culturii a rămas slabă, 
deoarece ea a avut loc în esenţă prin recepționarea pasivă a ceea 
ce se oferea în mod „autoritar“. 

106. Vezi despre aceste lucruri cartea de conversații a lui 
Tholuck: Vorgeschichte des Rationalismus. 

107. În ceea ce privește celelalte efecte ale doctrinei islamice 
a predestinării (mai corect: a predeterminării) și cauzele acesteia, 

vezi disertația (teologică de la Heidelberg, citată mai înainte) 
a lui F. Ulrich: Die Vorherbestimmungslehre im Islam und Chris- 
tentum, 1912. Cît privește doctrina predestinării la janseniști, 
vezi P. Honigsheim, op. cit. 

108. Vezi pe această temă studiul următor din culegerea de 
faţă. 

109. Ritschl, Geschichte des Pietismus, I, p. 152, o caută în pe- 
rioada dinainte de Labadie (de altfel, numai pe bază de speci- 
mene din Ţările de Jos) considerînd că la pietiști: (1) s-au format 
conventicule; (2) s-a cultivat ideea „nimicniciei existenței ome- 
nești“ într-un mod care „contrazice interesele mîntuirii evanghe- 
lice“; (3) s-a căutat „asigurarea grației printr-o comportare delicată 
față de Domnul nostru Isus Cristos“, într-o formă nereforma- 
toare. Această din urmă caracteristică se potrivește numai pen- 
tru epoca timpurie și numai unuia dintre reprezentanții tratați. 
Ideea „nimicniciei făpturii“ era în sine un produs autentic al 
spiritului calvinist și, numai atunci cînd ea conducea spre eva- 
darea practică din lume, ieșea de pe făgașul protestantismului 
normal. În sfîrșit, într-o anumită măsură în special în scopuri 
de catehizare, sinodul de la Dordrecht a ordonat el însuși con- 
venticulele. Dintre caracteristicile evlaviei pietiste analizate în 
prezentarea lui Ritschl rezumată mai sus, trebuie luate în consi- 
derare: (1) „Precizismul“, în sensul unei atașări mai pronunţate 
față de litera Bibliei în ceea ce privește toate aspectele exterioare 
ale vieţii, pe care uneori îl susține Gisbert Vo&t; — (2) tratarea 
justificării și împăcării cu Dumnezeu nu ca scop în sine, ci ca 
simplu mijloc pentru o viață ascetică sfîntă, așa cum poate ea fi 
găsită la Lodensteyn, dar la care face aluzie, de exemplu, Me- 
lanchthon (p. 125 A 2); — (3) înalta apreciere dată „luptei pentru 
căință“, aceasta fiind un indiciu al unei autentice renașteri, așa 
cum a propovăduit-o înaintea tuturor W. Teellinck; — (4) abține- 
rea de la împărtășanie cu participarea la ea a unor persoane ne- 
renăscute ( de acest fapt ne vom ocupa mai tîrziu) și conventi- 
culele implicite care nu se încadrează în canoanele de la Dordrecht 
cu reluarea „profeţiei“, adică a tălmăcirii Scripturii și de către 
neteologi, chiar și femei (Anna Maria Schiirmann). Toate aces- 
tea sînt lucruri care se abat, uneori considerabil, de la doctrina 
și practica reformatorilor. Dar în comparație cu orientările necu- 
prinse în prezentarea lui Ritschl, în special cu puritanii englezi, 

ele reprezintă în afară de nr. 3 doar o accentuare a unor tendințe 
integrate efectiv în dezvoltarea acestei evlavii. Imparțialitatea 
expunerii lui Ritschl are de suferit de pe urma faptului că ma- 
rele savant introduce în ea judecăţile sale de valoare orientate 
după politica bisericii sau, mai bine zis, politica religioasă și, 
în antipatia sa față de religiozitatea specific ascetică pretutindeni 
unde se observă o înclinație către aceasta, introduce prin inter- 
pretare recrudescenţe „catolice“. Dar, asemenea catolicismului, 
și vechiul protestantism cuprinde all sorts and conditions of men. 
Și totuși biserica catolică a respins rigorismul ascezei laice în for- 
ma jansenismului, după cum pietismul a respins cvietismul spe- 
cific catolic din secolul a XVII-lea. — În orice caz, pentru consi- 
derațiile noastre speciale, pietismul se transformă abia aici în 
ceva care acționează nu treptat, ci calitativ altfel, cînd teama de 
„Jume“ conduce la fuga din viața profesională întemeiată pe pro- 
prietatea privată, adică la formarea de conventicule pe bază mo- 
nahal-comunistă (Labadie) sau — așa cum spuneau contempo- 
ranii despre unii pietiști radicali — la neglijarea intenționată a 
muncii profesionale laice în favoarea contemplaţiei. Această con- 
secință se constată deosebit de frecvent în cazurile în care con- 
templaţia începe să dobîndească acea caracteristică pe care Ritschl 
o numește „bernardinism“, deoarece apare, pentru prima oară, 
în interpretarea Cîntării Cîntărilor de către Sf. Bernard: o religio- 
zitate de atmosferă mistică aspirînd spre o unio mystica de nuanţă 
cripto-sexuală. Ea reprezintă din punctul de vedere al psihologiei 
religioase pure față de evlavia reformată, dar și față de expresia 
ei ascetică la oameni ca Vo&t, indubitabil, un „aliud”. Însă Ritschl 
încearcă să stabilească o legătură între acest cvietism și asceza 
pietistă pentru a o supune astfel pe aceasta din urmă aceleiași 
damnațiuni. El pune degetul pe fiecare citat din mistica sau as- 
cetica catolică, pe care îl găsește în literatura pietistă. Dar chiar 
și teologi moraliști cu totul „nesuspecţi“ englezi și olandezi îi.ci- 
tează pe Bernard, Bonaventura, Thomas a Kempis. La toate bi- 
sericile reformate relaţia cu trecutul catolic era foarte complexă 
și, în funcție de punctul de vedere adoptat, una sau alta dintre 
aceste biserici apare mai apropiată de catolicism sau de unele 
laturi ale acestuia. 

110. Articolul destul de instructiv Pietismus de Mirbt, din 
Realenz. f. prot. Theol. u. K., ed. a 3-a, tratează, lăsînd cu totul la 

o parte antecedentele reformate, apariția pietismului numai ca 
o trăire religioasă personală a lui Spener, ceea ce produce o sen- 
zaţie stranie. Descrierea lui Gustav Freytag din Bilder aus der 
deutschen Vergangenheit merită să fie citată și astăzi ca introdu- 
cere în pietism. În ceea ce privește începuturile pietismului en- 
glez, reflectat în literatura vremii, cf.: W. Whitaker, Prima institutio 
disciplinague pietatis (1570). 

111. După cum se știe, această concepţie a făcut din pietism 
unul dintre principalii purtători ai ideii de toleranță. Cu această 
ocazie vom intercala cîte ceva despre această idee. Dacă trecem 
aici peste indiferența umanist-iluministă, căci ea ca atare nu a avut 
nicăieri efecte practice importante, din punct de vedere istoric, 
ideea a avut în Occident următoarele izvoare principale: 1. rați- 
unea de stat pur politică (arhetip: Wilhelm de Orania); — 2. mer- 
cantilismul (astfel, de exemplu, în mod deosebit de clar în cazul 
orașului Amsterdam și al multor alte orașe, proprietari funci- 
ari și potentaţi care îi priveau pe sectanți ca pe niște purtători 
vrednici de stimă ai progresului economic); — 3. schimbarea ra- 
dicală a evlaviei calviniste. Din capul locului predestinarea ex- 
cludea promovarea de către stat a religiei prin intoleranță. În 
felul acesta, el nu putea salva sufletele. Numai gîndul la gloria 
lui Dumnezeu a putut determina biserica să apeleze la sprijinul 
statului, în vederea suprimării ereziei. Dar, cu cît se punea un 
accent mai mare pe apartenența predicatorului și a tuturor par- 
ticipanțţilor la împărtășanie, la categoria celor aleși, cu atît mai 
insuportabilă devenea orice intervenţie a statului în ocuparea 
funcţiilor de predicatori și în repartizarea parohiilor, ca surse de 
venit, unor absolvenţi poate nerenăscuți ai universităților, pen- 
tru simplul motiv că aveau o pregătire teologică și, în general, 
era insuportabil orice amestec al stăpînirii în treburile comuni- 
tăților. Pietismul reformat a întărit acest punct de vedere prin 
deprecierea corectitudinii dogmatice și prin erodarea treptată 
a principiului „Extra ecclesiam nulla salus“. Calvin considerase 
acceptarea și a celor damnați de către instituția divină a bisericii 
ca fiind singura compatibilă cu gloria lui Dumnezeu; în Noua 
Anglie s-a încercat constituirea bisericii ca aristocrație a sfinților 
confirmaţi. Dar chiar și independenții radicali au respins orice 
amestec al autorităților civile, ca și al oricăror autorităţi ierar- 
hice, în examinarea „confirmării“ posibilă numai în cadrul strict 

al comunității. Ideea că gloria lui Dumnezeu cere ca și damnații 
să fie supuși disciplinei bisericii a fost dată la o parte de ideea — 
și ea existentă la început, dar treptat subliniată cu tot mai multă 
ardoare — că împărțirea împărtășaniei cu un damnat de Dum- 
nezeu ar aduce prejudicii gloriei divine. Acest lucru a dus în 
mod inevitabil la voluntarism, căci a dus la „believers' Church”, 
adică la comunitatea religioasă în care nu erau incluși decît cei 
renăscuți. Baptismul calvinist căruia îi aparținea, de exemplu, 
conducătorul „parlamentului sfinților“, Praisegod Barebone, 
a tras concluziile cele mai categorice din acest raționament. Ar- 
mata lui Cromwell s-a pronunțat pentru libertatea conștiinței, 
iar „parlamentul sfinților“, chiar și pentru despărțirea bisericii 
de stat, deoarece membrii săi erau pietiști evlavioși, adică din mo- 
tive pozitiv-religioase; — 4. sectele anabaptiste, despre care vom 
vorbi mai tîrziu, au respectat de la bun început cu cea mai mare 
strictețe și consecvență lăuntrică principiul potrivit căruia nu- 
mai cei care au renăscut personal pot fi primiți în comunitatea 
bisericii și de aceea au respins categoric orice caracter „institu- 
țional”“ al bisericii și orice amestec al puterii laice. Și aici exigența 
unei toleranţe absolute a fost produsă de un motiv pozitiv-reli- 
gios. — Probabil că primul care s-a pronunțat din asemenea mo- 
tive pentru o toleranță absolută și pentru despărțirea bisericii 
de stat, cu aproape o generație înaintea baptiștilor și cu două 
generații înainte de Roger Williams, a fost John Browne. Prima 
declaraţie în acest sens a unei comunități bisericești pare a fi fost 
rezoluția baptiștilor englezi din Amsterdam din 1612 sau 1613: 
the magistrate is not to middle with religion or matters of conscience 
... because Christ is the King and lawgiver of the Church and con- 
science.” Primul document oficial al unei comunități bisericești 
care a cerut protejarea pozitivă a libertății conștiinței de către stat 
ca un drept a fost probabil art. 44 din Confession of (Particular) 
Baptists, din 1644. Se cuvine subliniat că ideea exprimată ocazio- 
nal după care toleranța religioasă ca atare ar fi favorizat capita- 
lismul este complet greșită. Toleranţa religioasă nu este specific 


"* Magistratul nu poate să fie mijlocitor în ceea ce privește religia 
sau problemele de conștiință... pentru că Cristos este regele și cel care 
enunță legea bisericii și a conștiinței. 

modernă sau occidentală. Ea a existat în China, în India, în ma- 
rile imperii din Asia de sud-vest în epoca elenismului, în Impe- 
riul Roman, în imperiile musulmane, în perioade îndelungate, 

într-o amploare! limitată doar de rațiuni de stat (care o limitează 
și astăzi!) ca nicăieri în lume în secolele al XVI-lea și al XVII-lea, 

dar cel mai puțin în teritoriile dominate de puritanism ca, de exem- 
plu, Olanda și Seeland în perioada ascensiunii lor politico-eco- 
nomice, sau în puritana Anglie veche sau nouă. locmai Occi- 
dentului i-a fost caracteristică atît înainte, cît și după Reformă, 
la fel ca și Imperiului Sasanizilor, intoleranța confesională așa am. 
ea a existat în diferite perioade și în China, Japonia și India, dar 
de cele mai multe ori din motive politice. Deci toleranța ca atare 
nu are nimic de-a face cu capitalismul. Important era cui folosea 
această toleranţă. Cît priveşte „believers' Church“, vom vorbi 
în articolul următor despre consecinţele sale. 

112. Această idee a fostpusă în practică, de exemplu, de acei 
tryers ai lui Cromwell, cei ce îi examinau pe candidații la funcția 
de predicator. Ei nu căutau să constate atît calificarea profesio- 
nală a candidaților, cît starea de grație subiectivă. Vezi și artico- 
lul următor. 

113. Neîncrederea caracteristică pietismului faţă de Aristotel 
și față de filozofia clasică în general se profilează încă la Calvin 
(cf. Instit. II, c. 2, p.4; III, c. 23, p. 5; IV, c. 17,p. 24). După cum 
se știe, la început, la Luther această neîncredere era la fel de mare, 
dar a fost reprimată de influența umanistă (în primul rînd a lui 
Melanchthon) și de nevoile stringente ale educației și ale apolo- 
geticii. Firește că, în concordanţă cu tradițiile protestante și West- 
minster Confession (c. I, 7), afirma că, pentru cei neinstruiți ceea 
ce este necesar pentru mântuire este conținut într-o formă sufici- 
ent de limpede în Scriptură. 

114. Împotriva acestui lucru au protestat bisericile oficiale, 
de exemplu, și Catehismul (prescurtat) al bisericii presbiteriene 
scoțiene din 1648, p. VII: Participarea unor persoane care nu apar- 
țin aceleiași familii la slujbele celebrate acasă este dezavuată ca 
o știrbire adusă funcţiei. Pietismul, ca oricare altă formație de 
comuniune ascetică, l-a eliberat pe individ de legăturile patriar- 
halismului familial determinate de interesele prestigiului funcției. 

115. Din motive bine întemeiate, nu analizăm aici relaţiile 
„psihologice“, în sensul științific al cuvîntului, ale acestor con- 

ținuturi religioase și evităm pe cît posibil chiar și terminologia 
corespunzătoare. Ansamblul de concepte al psihologiei, inclu- 
siv al psihiatriei, nu este încă suficient pentru a fi direct utilizat 
de cercetarea istorică în problemele noastre fără a perturba obiec- 
tivitatea judecății istorice. Folosirea terminologiei acestor disci- 
pline nu ar face decît să genereze ispita de a acoperi niște fapte 
imediat inteligibile și adeseori de-a dreptul banale cu un văl de 
erudiție verbală diletantă, pentru a crea aparențele unei mai mari 
exactități conceptuale, ceea ce, din păcate, a fost tipic pentru Lam- 
precht. — Încercări mai serioase de valorificare a unor termeni 
psihopatologici în scopul interpretării unor fenomene istorice 
de masă vezi la W. Hellpach, Grundlinien zu einer Psychologie 
der Hysterie, capitolul al 12-lea, precum și în lucrarea aceluiași, 
intitulată Nervosităt und Kultur. Aici nu pot aduce în discuţie fap- 
tul că și acest autor cu un vast orizont are, după părerea mea, 
unele scăderi datorate influențării de către unele teorii ale lui Lam- 
precht. Cît de lipsite de orice valoare în comparaţie cu literatura 
mai veche sînt remarcile schematice ale lui Lamprecht cu pri- 
vire la pietism (în volumul al 7-lea din Deutsche Geschichte) ştie 
oricine este familiarizat fie și numai cu literatura curentă. 

116. Astfel, de exemplu, la adepţii lui Inniges Christendom 
al lui Schortinghuis. Din punctul de vedere al istoriei religiilor, 
aceasta își are originea în capitolele din Deutero-Isaia despre ro- 
bul lui Dumnezeu și în Psalmul 22. 

117. Acest lucru s-a manifestat la pietiștii olandezi, la început 
izolat, iar apoi sub influenţe spinoziene. 

118. Labadie, Tersteegen ș.a. 

119. Cel mai clar apare această influenţă atunci cînd el — ima- 
ginați-vă: Spener! — contestă competenţa autorităților de a con- 
trola conventiculele, exceptînd cazurile de tulburare a ordinii și 
de abuzuri, dat fiind că este vorba de un drept fundamental al 
creștinilor garantat de ordinea apostolică (Theologische Bedenken, 
II, p. 81 ș. urm... În principiu acesta este exact punctul de vedere 
puritan referitor la raportul și sfera de valabilitate a drepturilor 
individuale decurgînd ex iure divino' și, ca atare, inalienabile. Lui 
Ritschl nu i-a scăpat această erezie (Pietismus, Il, p. 157) şi nici 


” Din dreptul divin. 

cea amintită mai departe în text (ibid., p. 115). Oricât de anistorică 
(ca să nu spunem filistină) este critica pozitivistă pe care el o face 
conceptului de „drept fundamental“, căruia îi datorăm aproa- 
pe tot ceea ce și astăzi i se pare chiar și celui mai „reacționar“ 
ca minim al sferei libertăţii sale individuale, totuși trebuie să fim, 
firește, întru totul de acord cu el că în ambele cazuri lipsește o 
integrare organică în concepția luterană a lui Spener. 

Conventiculele (collegia pietatis) ca atare, care au fundamentat 
teoretic faimoasele Pia desideria” ale lui Spener și pe care, practic, 
el le-a creat, aveau prin esenţa lor un corespondent în prophesyings 
engleze, așa cum s-au întîlnit ele pentru prima oară în medita- 
țiile biblice londoneze ale lui Joh. v. Lasco (1547) și care de atunci 
au fost parte componentă a inventarului de forme ale evlaviei 
puritane, persecutate ca răzvrătire împotriva autorității bisericii. 
În fine, respingerea disciplinei bisericești de la Geneva el o moti- 
vează prin faptul că purtătorul ei autorizat, „starea a treia“ (status 
oeconomicus: laicii creștini) nu este încadrat în organizarea biseri- 
cească luterană. Pe de altă parte însă admiterea — la discuta- 
rea excomunicărilor — de membri laici ai consistoriului ca re- 
prezentanţi suverani ai „stării a treia“ are o vagă tentă luterană. 

120. Denumirea de „pietism“ care apare pentru prima oară 
în sfera luteranismului este o dovadă că, după concepția con- 
temporanilor, este caracteristic faptul că din „pietas“ se face aici 
o activitate metodică. 

121. Admitem, firește, că această motivare este proprie cu 
precădere calvinismului, dar nu numai lui. Ea apare deosebit de 
frecvent tocmai în cele mai vechi regulamente bisericești luterane. 

122. În sensul Hebr. 5, 13, 14. Cf. Spener, Theol. Bedenken, 1, 
306. 

123. Alături de Bailey și Baxter (vezi Consilia theologica, III, 
6, 1, dist., 1, 47, ibid. dist. 3, 6), Spener îl aprecia îndeosebi pe 
Thomas a Kempis și în primul rînd pe Iauler (din care nu a în- 
țeles totul: Consilia theologica, INI, 6, 1 dist. 1, 1). O tratare apro- 
fundată a acestuia din urmă în special în Cons. theol. I, 1, 1, nr. 7. 
Pentru el, Luther a rezultat din Tauler. 


.. 


” Dorinţe pioase (irealizabile). 

124. Vezi Ritschl, op. cit., I,p. 113. El a respins „lupta pentru 
căință“ a pietiștilor de mai tîrziu (și a lui Luther) drept caracte- 
ristică exclusivă a unei adevărate convertiri (Theol. Bedenken, III, 
p. 476). În ceea ce privește sanctificarea ca rod al gratitudinii 
din credința în concilieri — o formulare specific luterană (vezi 
pp. 99—100, nota 59) — vezi la Ritschl, op. cit., p. 115, nota 2. 
Cît privește certitudo salutis, pe de o parte, Theol. Bedenken, |, 
p. 324: adevărata credință nu este percepută prin simțuri, ci este 
recunoscută prin roadele sale (dragoste și obediență față de Dum- 
nezeu); pe de altă parte, Theol. Bedenken, I, p. 335 ș. urm.: „În 
ceea ce privește grija de a vă asigura starea de grație și de mîn- 
tuire veți găsi idei mai sigure în cărțile noastre“ — luterane — 
„decât în cele ale scribilor englezi.“ Dar în privința esenței sancti- 
ficării, el era de acord cu englezii. 

125. Jurnalele religioase pe care le-a recomandat A. H. Francke 
au fost și în acest caz semnul exterior al acesteia. — Exerciţiul 
metodic și obișnuința sanctificării trebuie să determine creșterea 
acesteia și despărțirea binelui de rău. Aceasta este tema funda- 
mentală a cărții lui Francke, Von des Christen Vollkommenheit. 

126. Este caracteristic faptul că abaterea acestei credințe pie- 
tiste raționale în providenţă de la interpretarea ei ortodoxă a ie- 
șit la iveală în cursul faimoasei dispute dintre pietiștii din Halle 
și Lâscher, reprezentantul ortodoxiei luterane. În lucrarea sa Ti- 
motheus Verinus, LOscher merge pînă acolo, încît opune toate 
rezultatele actelor omenești hotărîrilor providenței. În schimb, 
poziția consecventă a lui Francke, acea străfulgerare limpede cu 
privire la ceea ce urmează să se întîmple, rezultat al unei aștep- 
tări calme a hotăririi, trebuie privită ca un „semn al lui Dumne- 
zeu“ — perfect analog cu psihologia quakerilor și, respectiv, cu 
ideea ascetică generală, după care metodica rațională este calea 
prin care ne apropiem de Dumnezeu. Este drept că Zinzendorf, 
care, printr-una din deciziile sale majore, a lăsat pe seama înfîm- 
plării destinul formării comunității sale, este departe de forma 


Ken, |, p. 314, se referise la Tauler atunci cînd a considerat drept 
caracteristică a „pasivității“ creștine faptul că omul trebuie să se 
supună efectelor divine și să nu le perturbe prin acțiuni ale sale 
pripite, ceea ce în esenţă este și punctul de vedere al lui Francke. 
Pretutindeni iese clar la suprafață activitatea religioasă pietistă 

mult slăbită în comparație cu puritanismul și care caută pacea 
(pe pămînt). „First righteousness, then peace“, a spus, în opo- 
ziție cu de cele de mai sus, încă în 1904, un baptist proeminent 
(G. „White, într-o cuvîntare pe care o vom mai cita), formulînd 
programul etic al confesiunii sale (Baptist Handbook, 1904, p. 107). 

127. Lect. paraenet. IV, p. 271. 

128. Împotriva acestei reprezentări, care revine mereu, se în- 
dreaptă în special critica lui Ritschl. (Vezi scrierea lui Francke — 
citată cu trei note mai sus — care conține doctrina.) 

129. E1 se găsește și la pietiștii nepredestinaţioniști englezi, 
de exemplu, la Goodwin. Despre el și alții vezi Heppe, Gesch. 
des Pietismus in der reformierten Kirche, Leiden, 1879, o carte care 
nu a devenitinutilă nici după lucrarea de referință a lui Ritschl, 
nici pentru Anglia și, oarecum, nici pentru Olanda. Încă în se- 
colul al XIX-lea Kohler (potrivit cărții care urmează să fie citată 
în articolul următor) a fost adeseori întrebat în Olanda care a fost 
momentul renașterii sale. 

130. Prin aceasta se încerca să se combată consecința doctri- 
nei luterane privind posibilitatea redobîndirii graţiei (în special, 
obișnuita „convertire“ in extremis). 

131. Argumentul împotriva necesității pe care o implică 
aceasta de a cunoaște ziua și ora „convertirii“, ca trăsătură îndis- 
pensabilă a autenticității sale, vezi în Spener, Theol. Bed. Il, 6, 1, 
p. 197. El cunoștea „lupta pentru căință” tot atît de puţin ca și 
Melanchthon terrorres conscientiae ale lui Luther. 

132. Firește că la aceasta a contribuit și tălmnăcirea antiautori- 
tară specifică oricărei asceze a „preoțimii în general“. — Cîte- 
odată preoților li se recomanda amînarea iertării păcatelor pînă 
la „confirmarea“ adevăratei căințe, ceea ce Ritschl consideră, pe 
drept cuvînt, ca fiind în principiu de inspiraţie calvinistă. 

133. Aspectele importante pentru noi se găsesc cel mai ușor 
în Plitt, Zinzendorfs Theologie (3 vol., Gotha, 1869), vol. I, pp. 325, 
345, 381, 412, 429, 433 ș. urm., 444, 448; vol. Il, pp. 372, 381, 


Zinzendorf und sein Christentum (Leipzig, 1900), cartea a 3-a, 
cap. III. 

134. Sigur că el considera Confesiunea de la Augsburg drept 
un document valabil al vieţii religioase creștin-luterane numai 
cu condiția — exprimată în dezgustătoarea sa terminologie — 

să fie udată cu o „fiertură de puroaie din răni“. A- citi este un 
chin, deoarece limbajul folosit pentru exprimarea confuziei gîn- 
dirii sale face o impresie mai penibilă decît acel „Christoter- 
pentin6l”” care l-a înspăimântat pe F. Th. Vischer (în polemica 
sa cu „Christoterpe“ din Mănchen). 

135. „În nici o religie nu recunoaștem drept frați pe cei ce nu 
au fost spălaţi prin stropire cu sîngele lui Cristos și a căror viață 
spirituală nu este profund schimbată. Nu recunoaștem nici O co- 
munitate revelată (evidentă) a lui Cristos decît acolo unde cu- 
vîntul lui Dumnezeu este propovăduit în toată puritatea lui și 
unde membrii ei trăiesc ca niște copii sfinți ai lui Dumnezeu.“ — 
Este adevărat că ultima propoziţie este luată din Micul Catehism 
al lui Luther; dar, după cum subliniază Ritschl, acolo propoziția 
servește drept răspuns la întrebarea aim să fie sfințit numele lui 
Dumnezeu, pe cînd aici este destinată delimitării bisericii sfinților. 

136. Vezi Plitt, I, p. 346 — și mai hotărît este la Plitt, |, p. 381 
răspunsul citat la întrebarea dacă „faptele bune sînt necesare pen- 
tru mântuire“. „Inutile și dăunătoare pentru dobîndirea mîntuirii, 
dar după aceasta atît de necesare, încît cine nu le face nu este 
nici mântuit.“ Deci și aici: ele nu sînt cauza reală a mântuirii, dar 
sînt singurul principiu de recunoaștere a ei. 

137. De exemplu, prin acele caricaturi ale „libertăţii creștine“ 
criticate de Ritschl, op. cit., III, p. 381. 

138. Mai ales printr-o accentuare insistentă a ideii de satis- 
facție pentru pedeapsă în doctrina mîntuirii pe care el, după ce 
a fost respins de către unele secte americane în încercările de 
obținere a unei funcții de misionar, a făcut-o pe baza metodei 
de sanctificare. De atunci, el pune în fruntea ascezei de la Herrn- 
hut menţinerea evlaviei sincere și a virtuţilor resemnării umile, 
în opoziţie categorică cu tendințele comunităţii sale perfect ana- 
loge cu asceza puritană. 

139. Care însă își avea limitele sale. Chiar și din acest motiv 
este eronată intenţia de a încadra religiozitatea lui Zinzendorf 
într-o treaptă de dezvoltare „psihosocială“, așa cum procedează 
Lamprecht. Pe lîngă toate acestea, religiozitatea lui nu era influ- 
ențată de nimic altceva decît de faptul că el era un conte cu porniri 


” „Ulei de christoterpentină“. 

fundamental feudale. Tocmai latura emoțională s-ar potrivi tot atât 
de bine din punct de vedere „psihosocial” cu perioada decaden- 
ţei sentimentale a cavalerismului, ca și cu aceea de „sensibilitate“. 
Din punct de vedere „psihosocial“, opoziţia față de raționalis- 
mul vest-european se explică mai curînd prin tradiția patriar- 
hală a estului german. 

140. Controversele lui Zinzendorf cu Dippel arată acest lu- 
cru la fel ca și — după moartea şa — enunţurile sinoadelor din 
1764 care exprimă clar caracterul de instituție de mîntuire al co- 
munităţii de la Herrnhut a fraților moravi. Vezi critica lui Ritschl, 
op. cit., III, p. 443 ș. urm. 

141. Vezi, de exemplu, $ 151, 153, 160. Că s-ar putea ca sanc- 
tificarea să nu se producă în pofida unei autentice căințe și iertări 
a păcatelor rezultă în special din observațiile de la p. 311 și co- 
respunde doctrinei luterane a mântuirii, în aceeași măsură în care 
o contrazice pe cea calvinistă (și pe cea metodistă). 

142. Cf. afirmaţiile lui Zinzendorf citate de Plitt, II, p. 345. 
La fel, Spangenberg, Idea fidei, p. 325. 

143. Cf., de exemplu, afirmațiile lui Zinzendorf despre Mat. 
20, 28 citate de Plitt, III, p. 131: „Cînd văd un om pe care Dum- 
nezeu l-a înzestrat cu talente alese, mă bucur și utilizez cu plăcere 
aceste talente. Dar dacă îmi dau seama că el nu e mulţumit cu 
ceea ce are, ci vrea să fie mai înzestrat, consider o astfel de ati- 
tudine drept începutul pieirii unui asemenea om.“ Zinzendorf 
nega — în special în convorbirea sa cu John Wesley din 1743 — 
progresul sanctificării fiindcă o identifica cu justificarea și pentru 
că o considera într-un raport cu Cristos numai în plan emoțional. 
Plitt,I, p. 413. În locul sentimentului-,„„unealtă” apare faptul de 
„a avea“ divinul: mistică, nu asceză (în sensul pe care îl vom 
discuta într-o introducere la alte studii). — Desigur (așa cum 
vom arăta tot acolo) și puritanul aspiră de fapt la condiția pămîn- 
teană, prezentă. Dar această condiţie interpretată ca certitudo 
salutis îi dă sentimentul că este o unealtă activă. 

144. Care însă din cauza acestei deducţii nu a cunoscut o 
fundamentare etică consecventă. Zinzendorf respinge ideea lui 
Luther privind slujirea lui Dumnezeu în profesie drept crite- 
riu decisiv al fidelității în profesie. Aceasta ar fi răsplata pentru 
„slujirea cu credinţă a Mîntuitorului” (Plitt, II, p. 411). 

145. Este cunoscută maxima sa: „Un om înțelept nu trebuie 
să fie necredincios, iar un om credincios nu trebuie să fie neîn- 
țelept”, din lucrarea sa Sokrates d. i. Aufrichtige Anzeige verschie- 
dener nicht sowohl unbekannter als vielmehr in Abfall geratener Haupt- 
wahrheiten (1725), precum și preferința sa pentru autori ca Bayle. 

146. Predilecția netă a ascezei protestante pentru empirismul 
raționalizat prin fundamentare matematică este cunoscută și nu 
va fi discutată îndeaproape aici. Cf., în ceea ce privește orienta- 
rea științelor către cercetarea matematic-raționalizată „exactă“, 
motivele ei filozofice și deosebirea față de concepţia lui Bacon: 
Windelband, Gesch. d. Philos., pp. 305-307, în special notele de 
la p. 305, jos, care resping pe bună dreptate ideea după care ști- 
ințele moderne ale naturii trebuie înțelese ca un produs al unor 
interese tehnologico-materiale. Sigur, există relații de cea mai 
mare importanță, dar ele sînt mult mai complicate. Vezi și Win- 
delband, Neuere Philos, I, p. 407 ș. urm. Criteriul decisiv pentru 
poziția ascezei protestante, așa cum este el subliniat de Spener 
în Theol. Bedenken, I, p. 232, III, p. 260, fusese următorul: Așa cum 
creștinul se cunoaște după roadele credinţei sale, tot astfel cu- 
noașterea lui Dumnezeu și a intenţiilor sale nu poate fi abstrasă 
din cunoașterea lucrărilor sale. Disciplina preferată a creștinilor 
puritani, anabaptiști și pietiști au fost fizica și apoi alte discipline 
în domeniul matematicii și științelor naturii, care lucrează deci 
cu aceleași metode. Exista convingerea că prin cunoașterea em- 
pirică a legilor divine ale naturii s-ar putea ajunge la pătrunde- 
rea „sensului“ lumii, fapt care nu s-ar putea realiza niciodată prin 
speculații conceptuale, dat fiind caracterul fragmentar al revela- 
ției divine, ceea ce era o idee calvinistă. Empirismul secolului 
.al XVII-lea era pentru asceză mijlocul de a-l căuta pe „Dumne- 
zeu în natură“. Acest empirism părea să conducă spre Dumne- 
zeu, iar speculația filozofică era orientată în sens invers. După 
Spener, filozofia lui Aristotel a fost deosebit de dăunătoare creș- 
tinismului. Oricare alta e mai bună, în special cea a lui Platon: 
Cons. Theol. III, 6, 1, Dist.2, nr. 13. Cf. și următorul pasaj carac- 
teristic: Unde pro Cartesio quid dicam non habeo (nu l-a citit), semper 
tamen optavi et opto, ut Deus viros excitet, qui veram philosophiam 
vel tandem oculis sisterent, in qua nullius hominis attenderetur 

auctoritas, sed sana tantum magistri nescia ratio (Spener, Cons. Theol. 
II, 5, nr.2). Se știe ce importanţă au avut aceste concepții ale pro- 
testantismului ascetic pentru dezvoltarea educației, în special 
a învățămîntului real. Programul său pedagogic a rezultat din 
combinaţia cu atitudinea față de fides implicita”. 

147. „Acest gen de oameni care își socotesc fericirea alcătuită 
din patru părți: 1. a fi mic, disprețuit, umilit...; 2. a neglija sim- 
țurile de care nu e nevoie pentru slujirea Domnului...; 3.a nu 
avea nimic sau a da altora cele primite...; 4. a munci zi de zi, 
nu pentru câștig, ci pentru profesie şi pentru cauza Domnului și 
a aproapelui. (Rel. Reden, Il, p. 180, Plitt, I, p. 445). Nu oricine poate 
deveni „ucenic“, ci numai cei pe care îi cheamă Domnul. Dar, 
potrivit mărturisirii personale a lui Zinzendorf (Plitt, I, p. 449), 
sînt încă dificultăți, deoarece predica de pe pămînt este adresată 
formal tuturor. Înrudirea dintre acest „acosmism liber al iubirii“ 
și vechile idealuri anabaptiste este evidentă. 

148. Căci interiorizarea emoţională a evlaviei nu era nici- 
decum străină luteranismului, nici chiar în perioada lui de epi- 
gonism. Ascetismul — reglementarea vieţii care în ochii lutera- 
nilor era suspectă de „sanctificare prin fapte bune” — era aici 
mai degrabă diferența constitutivă. 

149. O „teamă sinceră“ este un semn mai bunal grației „de- 
cît certitudinea“, consideră Spener în Theol. Bedenken, |, 324. De- 
sigur că și la autorii puritani întîlnim avertismente insistente în 
privinţa falsei „certitudini“, dar, cel puțin, doctrina predesti- 
nării, în măsura în care influenţa ei determina asistența spiritu- 
ală, acţiona mereu în sens contrar. 

150. Căci efectul psihologic al existenţei spovedaniei consta 
pretutindeni într-o atenuare a responsabilității proprii a subiec- 
tului pentru conduita sa. De aceea ea și era căutată. Implicit avea 
loc și o eliberare de consecvența rigoristă a exigențelor ascetice. 


” De unde reiese că nu am ce să spun despre Descartes, totuși tot- 
deauna am dorit și doresc ca Dumnezeu să ridice niște bărbaţi care să 
pună în sfârșit în fața ochilor adevărata filozofie în care se urmărește 
nu autoritatea oricui, ci nurnai gîndirea sănătoasă, neștiutoare de vreun 
dascăl. 

” Credinţa implicită. 

151. În ce măsură au avut un rol și momentele pur politice chiar 
și pentru natura evlaviei pietiste, a arătat încă Ritschl în prezen- 
tarea pe care a făcut-o pietismului din Wiirttemberg (op. cit., 
vol. III). 

152. Vezi afirmaţia lui Zinzendorf citată la p. 237, nota 147. 

153. Firește că și calvinismul, în orice caz cel autentic, este 
„Patriarhal“. Legătura dintre succesul activităţii lui Baxter și ca- 
racterul artizanal al activităţii din Kidderminster apare clar în 
autobiografia sa. Vezi pasajul citat în The Works of the Pur. Divi- 
nes, p. XXXVIII: The town liveth upon the weaving of Kidderminster 
stuffs, and as they stand in their loom, they can set a book before them, 
or edify each other..." Totuşi patriarhalismul de pe fondul eticii 
reformiste și cu atît mai mult al celei anabaptiste este de altă na- 
tură decît cel de pe fondul pietismului. Problema nu poate fi 
discutată decît într-un alt context. 

154. Lehre von der Rechtfertigung und Versăhnung, ed. a 3-a, 
I, p. 598. — Dacă Frederic Wilhelm I a numit pietismul o afacere 
potrivită pentru rentieri, acest lucru este semnificativ mai mult 
pentru acest rege decît pentru pietismul lui Spener și Francke, 
iar regele știa probabil motivul pentru care i-a deschis statele sale 
prin edictul de toleranță. 

155. Pentru o introducere orientativă în cunoașterea meto- 
dismului este deosebit de util excelentul articol Methodismus de 
Loofs din Real-Encykl. f. Prot. Theol. u. K., ed. a 3-a. Se pot utiliza 
și lucrările lui Jacoby (îndeosebi Handbuch des Methodismus), 
Kolde, Jiingst, Southey. Despre Wesley: Tyerman, Life and Times 
of John W., London, 1870. Cartea lui Watson (Life of W., și în tra- 
ducere în germană) este populară. Una din cele mai bune bi- 
blioteci avînd lucrări despre istoria metodismului este la North- 
western University din Evanston, lîngă Chicago. Poetul religios 
Isaac Watts, un prieten al capelanului lui Oliver Cromwell (Howe), 
apoi Richard Cromwell, al cărui sfat l-ar fi căutat Whitefield (vezi 
și Skeats, p. 254 ș. urm.), reprezintă un fel de verigă între purita- 
nismul clasic și metodism. 


" Orașul trăiește de pe urma muncii țesătorilor care fac pînzeturi 
bicolore și, cum stau la războiul de țesut, ei pot să pună o carte în fața 
lor sau pot să-și dea poveţe unul altuia. 

156. Dacă facem abstracţie de anumite influenţe personale 
ale familiei Wesley, această înrudire este condiționată istoric, pe 
de o parte, de dispariţia treptată a dogmei predestinării și, pe 
de altă parte, de viguroasa redeșteptare a principiului sola fide 
la întemeietorii metodismului; ea este motivată în special prin 
caracterul specific de misionarism al acesteia care a condus la o 
oarecare reîntoarcere (transformatoare) la anumite metode me- 
dievale ale predicii „de trezire“ combinată cu forme pietiste. Cu 
siguranţă însă că acest fenomen nu se încadrează într-o linie 
generală de evoluţie către „subiectivism“, căci în această privință 
ea era rămasă nu numai în urma pietismului, ci și în urma evla- 
viei bernardine medievale. 

157. Așa a numit Wesley însuși uneori efectul credinței meto- 
diste. Înnudirea cu „beatitudinea“” lui Zinzendorf este evidentă. 

158. Vezi aceeași, de exemplu, în Leben Wesleys, de Watson 
(ed. germană), p. 331. 

159. ]. Schneckenburger, Vorlesungen iiber die Lehrbegriffe der 
Kleinen protestantischen Kirchenparteien, editată de Hundeshagen, 
Frankfurt, 1863, p. 147. 

160. Whitefield, conducătorul grupului de adepți ai predes- 
tinării care, nefiind organizat, s-a dizolvat după moartea sa, res- 
pinsese în general doctrina „perfecțiunii“ a lui Wesley. De fapt, 
aceasta nu e decît un surogat al ideii calviniste de confirmare. 

161. Schneckenburger, op. cit., p. 145. Puțin altfel, Loofs, 
op. cit. Ambele consecințe sînt tipice pentru toate religiozitățile 
similare. 

162. Așa a procedat, de exemplu, conferința din 1770. Încă 
prima conferință, cea din 1744, recunoscuse că versetele biblice 
atingeau „cam cît un fir de păr“ calvinismul pe de o parte și 
antinomismul pe de alta. Dat fiind obscuritatea lor, mișcările 
nu ar trebui să se despartă pe motive doctrinare, atîta timp cât 
se menține calitatea Bibliei ca normă practică. 

163. Doctrina metodistă se deosebea de cea a fraților de la 
Herrnhut prin aceea că ea susținea posibilitatea unei perfecțiunii 
fără păcat, pe care a respins-o, între alţii, și Zinzendorf, pe cînd, 
pe de altă parte, Wesley considera aspectul emoțional al religio- 
zităţii de la Hermmhut drept „mistică“ și numea „blasfemie“ con- 
ceptele lui Luther cu privire la „lege“. Aici apare frontiera care 


240 ETICA PROTESTANTĂ ȘI SPIRITUL CAPITALISMULUI 


continua să existe inevitabil între luteranism și orice fel de mod 
de viață religios rațional. 

164. Ocazional, John Wesley subliniază că în toate religiile, 
la quakeri, presbiterieni și anglicani trebuie crezute dogmele, nu- 
mai la metodiști nu. Vezi în legătură cu cele de mai sus expune- 
rea, ce e drept sumară, la Skeats, History of the Free Churches of 
England, 1688-1851. 

165. Cf., de exemplu, Dexter, Congregationalism, p. 455 ș. urm. 

166. Firește însă că îl poate afecta, așa cum o face astăzi la negrii 
americani. — De altfel, caracterul adeseori pregnant patologic 
al emoției metodiste spre deosebire de emoționalitatea pietis- 
mului relativ domoală este determinată — pe lîngă motivele 
pur istorice și publicitatea procedeului — poate și de o mai ac- 
centuată prezență a ascetismului în viața din regiunile î în care 
este răspîndit metodismul. În această privință ar trebui să se pro- 
nunțe neurologii. 

167. Loofs, op. cit., p. 750, subliniază insistent că metodismul 
se deosebește de celelalte mișcări ascetice prin aceea că el se si- 
tuează după Iluminismul englez și îl plasează în paralel cu re- 
nașterea (firește mult mai slabă) a pietismului la noi în prima 
treime a acestui secol. — Totuși ne este îngăduită o variantă pa- 
ralelă a pietismului lui Zinzendorf, care, în opoziție cu Spener 
și Francke, a fost și ea o reacție față de Iluminism. Facem această 
paralelă sprijinindu-ne pe Ritschl, Lehre von der Rechtfertigung 
und Versăhnung, vol. I, p. 568 ș. urm. — Numai că, așa cum am 
văzut, această reacție a metodismului a luat o cu totul altă orien- 
tare decît la Herrnhut, cel puțin în măsura în care s-a aflat sub 
influența lui Zinzendorf. 

168. Pe care el însă, așa cum arată pasajul din John Wesley 
(vezi p. 176) a dezvoltat-o exact la fel și cu exact același efect ca 
și celelalte religii ascetice. 

169. După cum a ieșit la iveală mai tîrziu, erau niște forme 
atenuate ale eticii consecvent ascetice a puritanismului. In timp 
ce, dacă am vrea să interpretăm aceste concepții religioase, în 
orice fel, ca niște „exponenți“ sau „reflectări“ ale dezvoltării ca- 
pitaliste, ar trebui să se producă tocmai contrariul. 

170. Dintre baptiști numai așa-nurniţii „General Baptists“ 
își au originea în vechii anabaptiști. „Particular Baptists“ au fost, 
așa cum s-a spus și mai înainte, calviniști care, în principiu, au 

limitat apartenenţa la biserică la renăscuțţi sau la prozeliții perso- 
nali, așa încît au rămas voluntariști în principiu și adversari ai 
tuturor bisericilor recunoscute de stat, deși pe vremea lui Crom- 
well în practică nu erau întotdeauna consecvenți. Ca și „General 
Baptists“, oricît de importanţi ar fi ei din punct de vedere istoric 
ca purtători ai tradiției anabaptiste, nu ne oferă nici un prilej 
pentru o analiză dogmatică deosebită. Că, din punct de vedere 
formal, quakerii, o nouă organizaţie a lui George Fox și a tova- 
rășilor săi, nu erau, în ceea ce privește ideile lor fundamentale, 
decît niște continuatori ai tradiției anabaptiste este un fapt in- 
contestabil. Cea mai bună introducere în istoria lor, prezentîn- 
du-se totodată și legătura lor cu baptiștii și menoniții, este cea 
a lui Robert Barclay, The Inner Life of the Religious Societies of the 
Commonwealth, 1876. Pentru istoria baptiștilor, cf. printre altele: 
H. M. Dexter, The True Story of John Smyth, the Se-Baptist, as told 
by Himself and his Contemporaries, Boston, 1881 (și ]. C. Lang, în 
Bapt. Quart. R., 1883,p.1 ș. urm.); ]. Murch, A Hist. of the Presb. 
and Gen. Bapt. Ch. in the W. of Engl., London, 1835; A. H. New- 
man, Hist. of the Bapt. Ch. in the U.S., New York, 1894 (Am. Church 
Hist. Ser. vol. 2); Vedder, A Short Hist. of the Baptists, London, 
1897; E. B. Bax, Rise and Fall of the Anabaptists, New York, 1902; 
G. Lorimer, Baptists in History, 1902; ]. A. Seiss, Baptists System 
examined; Luth. Publ. S. 1902; alt material în Baptist Handbook, 
London, 1896; Baptist Manuals, Paris, 1891 /3; în Baptist Quart. 
Review; în Bibiotheca Sacra (Oberlin, 1900). Se pare că cea mai bună 
bibliotecă privind baptiștii se află la Colgate College în statul New 
York. În privinţa istoriei quakerilor, se consideră că cea mai bună 
colecţie se află la Devonshire House, la Londra (neutilizată de 
mine). Organul oficial modern al ortodoxiei este publicația Ame- 
rican Friend, editată de prof. Jones; cea mai bună istorie a quake- 
rilor, aceea a lui Rowntree. Alte surse: Rufus B. Jones, George 
Fox, An Autobiography, Phil., 1903; Alton C. Thomas, A History 
of the S. of Friends in America, Phil., 1895; Eduard Grubb, Social 
Aspects of Quaker Faith, London, 1899, la care se adaugă foarte 
ampla și buna literatură biografică. 

171. Unul din numeroasele merite ale istoriei bisericii a lui 
Karl Miiller este acela de a fi acordatspaţiul meritat mișcării ana- 
baptiste atît de magnifică în felul ei, deși atît de modestă ca ma- 
nifestare. Ca nici o alta, ea a suferit persecuțiile crunte ale tuturor 

bisericilor, din simplul motiv că a vrut să fie o sectă în sensul pro- 
priu al cuvîntului. Prin catastrofa de la Miinster a orientării es- 
chatologice, ea era discreditată în întreaga lume (de exemplu, 
în Anglia). Și ea a ajuns, mereu strivită și ostracizată, chiar și după 
cinci generații, abia la mult timp după apariţie, să-și formuleze 
în mod coerent conținutul religios de idei. De aceea a produs mai 
puțină „teologie“ decît ar fi putut să producă în condițiile ostili- 
tăţii ei față de practica profesională a credinţei în Dumnezeu ca 
„Ştiinţă“. Aceasta a stîrnit puţină simpatie la teologia profesio- 
nistă mai veche — și chiar la cea din vremea ei — și nu s-a impus. 
Dar și la unii autori mai noi lucrurile nu sînt mult diferite. La 
Ritschl, Pietismus, |, p. 22 ș. urm., de exemplu, „rebotezaţii“ sînt 
tratați destul de lipsit de obiectivitate, ba chiar cu dispreț. Există 
tentaţia de a vorbi de un „punct de vedere” teologic „burghez“. 
Aceasta în condiţiile în care frumoasa lucrare a lui Comelius 
(Geschichte des Miinsterschen Aufruhrs) există de decenii. Ritschl 
imaginează și aici o recădere, din punctul lui de vedere, în „ca- 
tolicism” și simte influenţele directe ale confesorilor și călugă- 
rilor franciscani. Dacă s-ar putea dovedi asemenea influențe pe 
alocuri, ele ar fi extrem de slabe. Mai presus de orice, faptele is- 
torice arată că biserica catolică oficială trata cu maximă neîncre- 
dere asceza laică a profanilor: ori de cîte ori ea a dus la formarea 
de conventicule, acestea au fost privite cu maximă suspiciune 
și s-a încercat împingerea lor pe făgașul formării de ordine — 
adică izolarea de lume — sau anexarea lor ca asceză de gradul 
al doilea la ordinele existente supunînd-o astfel propriului ei con- 
trol. Cînd acest lucru nu-i reușea, ea vedea în cultivarea unor 
moralități ascetice subiectiviste pericolul de negare a autorității 
și de erezie, așa cum a procedat — în virtutea aceluiași drept — 
biserica Elisabetei față de „prophesyings“, faţă de conventicu- 
lele biblice semipietiste, chiar și în'cazurile cînd acestea erau 
perfect corecte din punctul de vedere al „conformismului“, fapt 
relevat și de Stuarţi în Book of Sports — despre care vorbim mai 
tîrziu. Istoria a numeroase mișcări eretice, dar și, de exemplu, 
a hurmiliaţilor și a beghinilor, precum și soarta Sfîntului Francisc 
sînt dovezi în acest sens. Predicile călugărilor cerșetori, mai ales 
ale franciscanilor, au ajutat în repetate rînduri la pregătirea tere- 
nului pentru moralitatea ascetică laică a protestantismului re- 
format anabaptist. Dar numeroasele caracteristici comune de 


ETICA PROFESIONALĂ A PROTESTANTISMULUI ASCETIC 243 


înrudire între asceza din interiorul monahismului occidental și 
modul de viață ascetic din interiorul protestantismului — înru- 
dire care tocmai în contextul nostru va fi mereu subliniată ca fiind 
extrem de instructivă — aveau drept cauză finală faptul că toate 
ascezele situate pe terenul creștinismului biblic trebuiau să aibă 
în'mod inevitabil anumite trăsături comune importante. De ase- 
menea, și faptul că orice asceză, oricare ar fi confesiunea care îi 
constituie fondul, trebuie să posede mijloace verificate de „înă- 
bușire“ a pornirilor cărnii. — La studiul care urmează ar mai 
fi de remarcat faptul că scurtimea lui se datorează împrejurării 
că pentru problema care trebuie discutată în mod special în acest 
studiu, și anume dezvoltarea bazelor religioase ale ideii „bur- 
gheze“ de profesie, etica anabaptistă este de o importanţă foarte 
limitată. Ea nu a adus nimic realmente nou. Latura socială a miș- 
cării, mult mai importantă, o vom lăsa deocamdată la o parte. 
Datorită modului în care punem problema, vom prezenta aici 
din conținutul istoric al mișcării anabaptiste mai vechi numai 
ceea ce a avut efect asupra specificului sectelor care ne intere- 
sează: baptiștii, quakerii și (mai mult în treacăt) menoniții. 

172. Vezi mai sus, p. 221, nota 93. 

173. Cu privire la originea și modificarea acesteia, vezi A. 
Ritschl, Gesammelte Aufsătze, p. 69 ș. urm. 

174. Se înţelege că anabaptiștii au refuzat întotdeauna să fie 
numiți „sectă“. Ei sînt biserica în sensul Epistolei către Efeseni 
(5, 27). Dar în terminologia noastră ei sînt „sectă“ nu numai pen- 
tru că nu au nici o legătură cu statul. Încă la quakeri (Barclay) 
relația dintre stat și biserică din prima perioadă a creștinismului 
constituia un ideal, dat fiind că pentru ei, ca și pentru unii pie- 
tiști (Tersteegen), numai puritatea bisericilor de sub cruce nu dă- 
dea loc la nici o suspiciune. Dar într-un stat necredincios sau chiar 
sub cruce, calviniștii — la fel ca în același caz chiar biserica cato- 
lică — faute de mieux trebuiau să fie pentru despărțirea bisericii 
de stat. Ei nu sînt o „sectă“ nici pentru că primirea în comu- 
nitatea credincioșilor avea loc, de facto, printr-un contract între 
comunitate și catehumen. Căci așa se proceda formal, de exem- 
plu, și în comunitățile reformate din Ţările de Jos (ca urmare a 
situației politice originare), după vechiul statut al bisericii (vezi 
în această privinţă, von Hoffmann, Kirchenverfassungsrecht der 
niederl. Reformierten, Leipzig, Motivul real era că, întrucât 

comunitatea religioasă putea fi organizată numai în mod volun- 
tarist, ca o sectă, și nu instituțional, ca biserică, ea urma să nu 
cuprindă și pe cei nerenăscuți și ca atare să nu se abată de la 
vechiul model creștin. La comunitățile anabaptiste conceptul de 
„biserică“ includea ceea ce la reformați era uneori o stare de fapt. 
Am sugerat că și la aceștia unele motive religioase bine deter- 
minate împingeau spre „believers' Church“. În privința concep- 
telor de „biserică“ și de „sectă“, vezi detalii în studiul următor. 
Conceptul de „sectă“ a fost utilizat în același înțeles simultan 
cu mine și — presupun — independent de mine și de Katten- 
busch, în R. E. f.Pr. Th.u. K. (articolul Sekte). În ale sale Sozial- 
lehren der christlichen Kirchen, Troeltsch îl acceptă și el, insistînd 
asupra lui. Vezi mai jos și Introducerea la studiile privind „etica 
economică a religiilor universale“. 

175. Cît de important din punct de vedere istoric era acest 
simbol pentru conservarea comunității bisericești, el constituind 
pentru aceasta un semn lipsit de ambiguitate și inconfundabil, 
a arătat într-un mod foarte clar Cornelius, op. cit. 

176. Anumite apropieri de acesta în doctrina justificării la me- 
noniți pot fi trecute cu vederea aici. 

177. Poate că pe această idee se întemeiază interesul religios 
pentru lămurirea unor probleme cum ar fi modul în care trebuie 
gîndită întruparea lui Cristos și raportul acestuia cu Fecioara 
Maria, probleme care se prezintă adeseori atît de straniu drept 
componentă pur dogmatică unică încă în cele mai vechi docu- 
mente ale anabaptiștilor (de exemplu, la Cornelius, anexa la 
vol. II, în Confesiunile reproduse în loc. cit.). (Vezi în această pri- 
vință, printre altele, K. Miller, K. G. II, 1, p. 330.) Diferenţa dintre 
cristologia reformaților și cea a luteranilor (în doctrina cu privire 
la așa-numita communicatio idiomatum ) se baza pe interese reli- 
gioase similare. 

178. El și-a găsit expresia în evitarea inițial strictă a celor ex- 
comunicaţi chiar și în viața socială, un punct în care înșiși calvi- 
niștii au făcut concesii importante concepției după care rapor- 


” „Transfer de proprietăți“ ale unei naturi a lui Cristos la o altă na- 
tură a lui. 

turile cetățenești nu sînt atinse, în principiu, de cenzurile spiri- 
tuale. Vezi studiul următor. 

179. Este bine cunoscut modul în care acest principiu apa- 
rent neimportant s-a exteriorizat la quakeri (refuzul de a scoate 
pălăria, de a îngenunchea, de a se înclina, precum și de a se adre- 
sa la persoana a doua plural). Dar, într-o anumită măsură, acest 
principiu este propriu oricărei asceze care, de aceea, în forma ei 
autentică, este întotdeauna „ostilă oricărei autorități“. În cadrul 
calvinismului, ideea și-a găsit expresia în principiul că în biserică 
trebuie să domnească numai Cristos. Cît privește pietismul, să 
ne gîndim la strădania lui Spener de a justifica titulaturile prin 
Biblie. Asceza catolică a încălcat această caracteristică, în privința 
autorităților superioare ale bisericii, prin jurământul de supunere, 
interpretînd supunerea ca atare în sens ascetic. Această „inver- 
sare“ a principiului în asceza protestantă constituie temelia isto- 
rică a specificului democrației actuale a popoarelor supuse influ- 
enţei puritane și a diferenţei ei față de cea a „spiritului latin“. 
Tot ea constituie baza istorică a „lipsei de respect“ a americani- 
lor, care, după caz, unora li se pare respingătoare, iar altora re- 
confortantă. 

180. Firește că această respectarea a Bibliei s-a referit inițial 
la anabaptiști, în principal la Noul Testament, și, într-o măsură 
mai mică, la cel Vechi. La toate aceste variante, Predica de pe mun- 
te s-a bucurat de o apreciere deosebită ca fiind un program de 
etică socială. 

181. Încă Schwenckfeld considerase că săvîrşirea exterioară 
a sacramentelor este un adiaphoron, în timp ce „General Baptists“ 
și menoniții respectau în mod riguros botezul și împărtășania, 
iar menoniții și spălarea picioarelor. Toate sacramentele, cu ex- 
cepția împărtășaniei, își pierduseră foarte mult din prestigiu, se 
poate spune chiar că deveniseră suspecte, ca la adepţii predesti- 
nării. Vezi studiul următor. 

182. În acest scop anabaptiștii și în special quakerii (Barclay, 
Apology for the True Christian Divinity, ed. a 4-a, Londra, 1701 — 
care mi-a fost pusă la dispoziție prin amabilitatea lui Ed. Bern- 
stein) au invocat afirmaţia lui Calvin din Inst. Christ. Theol., III, 
2, unde se găsesc într-adevăr unele apropieri clare de doctrina 
anabaptistă. De asemenea, și distincția mai veche dintre ponde- 
rea „cuvîntului lui Dumnezeu“ ca fiind calea pe care Dumnezeu 

a revelat-o patriarhilor, profeților și apostolilor, și Sfînta Scrip- 
tură ca fiind ceea ce toți aceștia au notat din cuvîntul lui Dum- 
nezeu avea o tangenţă lăuntrică, probabil fără să existe o legă- 
tură istorică, cu concepția anabaptiștilor privind esența revelației. 
Doctrina mecanică a inspirației și, implicit, stricta bibliocraţie 
a calviniștilor era de asemenea abia un produs al unei evoluții 
începute în secolul al XVI-lea într-un sens, după cum doctrina 
privind „lumina interioară” din doctrina quakerilor care avea 
o bază anabaptistă era rezultatul unei evoluții în sens opus. Des- 
părțirea netă a fost, probabil, parțial urmarea unor neîncetate 
polemici. 

183. Acest lucru a fost puternic subliniat față de unele ten- 
dinţe ale sozzinienilor. Rațiunea „naturală” nu știe nimic despre 
Dumnezeu (Barclay, loc. cit., p. 102). Prin aceasta, poziția pe care 
în mod obișnuit o deținea în protestantism lex naturae a fost din 
nou deplasată. În principiu, nu putea exista nici un fel de general 
rules, nici un cod moral, căci „profesia” pe care o are fiecare și 
care este individuală pentru fiecare i-a fost arătată de Dumnezeu 
prin conștiință. Trebuie să facem nu „binele“ — în sensul gene- 
ralizat al rațiunii „naturale“ —, ci să împlinim voința lui Dum- 
nezeu, aşa cum este ea însăși scrisă în inimile noastre prin noua 
legătură și cum se exteriorizează ea în conștiință (Barclay, p. 73 
ș. urm., p. 76). Această iraționalitate a moralului care urmează 
din opoziția accentuată dintre divin și trupesc își găsește expre- 
sia în propoziţiile fundamentale ale eticii quakerilor: zvhat a man 
does contrary to his faith though his faith may be wrong, îs no ways 
acceptable to God... though the thing might have been lawful to ano- 
ther” (Barclay, p. 487). Firește că în practică această iraționalitate 
nu a putut fi menținută. De exemplu, la Barclay, moral and perpe- 
tual statutes acknowledged by all Christians” constituie limita tole- 
ranței. Practic vorbind, contemporanii și-au simțit etica — cu 
unele particularități — ca fiind de aceeași natură cu cea a pietiș- 
tilor reformați. Spener subliniază în mod repetat: „Iot ce este 


” Ceea ce face un om împotriva credinţei lui, chiar dacă aceasta poa- 
te să fie greșită, nu este acceptat nicidecum de Dumnezeu... deși lucrul 
acesta ar putea să fi părut legal altcuiva. 

” Legile morale și permanente recunoscute de toţi creștinii. 

bun în biserică a fost suspectat de quakerism.” De aceea, Spener 
îi putea invidia pe quakeri pentru această faimă. Cas. Theol., III, 
6, 1, Dist. 2 (N. 64). — Refuzul jurământului din cauza unui cu- 
vînt din Biblie arată cît de mică era emanciparea reală față de 
cuvîntul scris. Importanţa etic socială a judecății considerate de 
unii quakeri drept chintesenţă a întregii etici creștine: „Să faci 
altuia numai ceea ce dorești ca el să-ţi facă ţie“ nu ne preocupă 
aici. 

184. Necesitatea de a accepta această posibilitate este moti- 
vată de Barclay prin aceea că, fără ea, there should never be a place 
Known by the Saints wherein they might be free of doubting and des- 
pair, which ... is most absurd. Se vede deci: certitudo salutis de- 
pinde de ea. Vezi Barclay, loc. cit., p. 20. 

185. Așadar, rămîne o diferenţă de nuanţă între raționaliza- 
rea calvinistă și cea quakeristă a vieţii. Dar, atunci cînd Baxter 
afirmă că la quakeri „spiritul“ trebuie să acţioneze asupra sufle- 
tului ca și asupra unui cadavru, în timp ce principiul reformat 
(formnulat caracteristic) este: „reason and spirit are conjunct prin- 
ciples“””” (Christ. Dir., II, p. 76), practic, pentru timpul său, aceas- 
tă opoziţie nu mai era valabilă. 

186. Vezi foarte pedantele articole Menno și Mennoniten de 
Cramer, în R. E.f. Pr. Th. u. K., în special p. 604. Pe cît de bune 
sînt aceste articole, pe atît de puţin pătrunzător și parțial de-a 
dreptul inexact este articolul Baptisten din aceeași enciclopedie. 
De exemplu, autorul său nu cunoaște Publications of the Hanserd 
Knollys Society indispensabile pentru istoria baptismului. 

187. Astfel, la Barclay, op. cit., p. 404, se arată pe larg că mîn- 
catul, băutul și cîștigul sînt natural şi nu spiritual acts", care pot 
fi făcute și fără chemarea specială a lui Dumnezeu. Această afir- 
maţie este un răspuns la (caracteristica) obiecție că, dacă nu ai 
voie să te rogi fără un special motion of the spirit, aşa am propo- 
văduiesc quakerii, nu ai voie nici să ari fără un imbold expres 
al lui Dumnezeu. Faptul că și în unele rezoluții moderne ale si- 


” N-ar trebui să existe niciodată un loc cunoscut de sfinți unde să 
poată scăpa de îndoieli și disperare; acesta... este tot ce poate fi mai 
absurd. 

” Rațiunea și spiritul sînt principii conjugate. 

”” Acţiuni naturale și nu spirituale. 

noadelor quakerilor se întîlnește sfatul de a te retrage din viața 
activă după dobîndirea unei averi suficiente, pentru a putea trăi 
cu totul în universul lui Dumnezeu, departe de forfota lumii, este, 
firește, tot atît de caracteristic, chiar dacă asemenea idei se re- 
găsesc cu siguranţă și la alte confesiuni din cînd în cînd, inclu- 
siv la calviniști. Şi aceasta este o expresie a faptului că accepta- 
rea eticii profesionale burgheze de către purtătorii ei constituie 
o orientare spre lume a unei asceze la origine îndepărtate de lume. 

188. Atrag aici din nou insistent atenția asupra excelentelor 
considerații ale lui Ed. Bernstein, op. cit. De prezentarea extrem 
de schematică făcută de Kautsky mișcării anabaptiste și de a sa 
teorie a „comunismului eretic“ (în primul volum al aceleiași lu- 
crări) ne vom ocupa cu altă ocazie. 

189. Veblen (Chicago), în incitanta sa lucrare: Theory of Business 
Entreprise, este de părere că acest principiu ar aparține numai 
„capitalismului timpuriu“. Dar „supraoameni“ economici care, 
la fel cu actualii captains of industry, se situează dincolo de bine 
și de rău, au existat în toate timpurile. În zonele largi ale com- 
portamentului capitalist, principiul respectiv nu și-a pierdut nici 
azi valabilitatea. 

190. De exemplu, Th. Adams (Works of the Pur. Div., p. 138) 
este de părere că în civil actions it is good to be as the many, în re- 
ligious, to be as the best”. Sigur că acest lucru poate avea un înțeles 
mai larg; decît s-a intenționat. Aceasta înseamnă că onestitatea 
puritană este o legalitate formalistă, tot astfel am Wahrhaftigkeit 
sau uprightness revendicată adeseori de popoarele foste puri- 
tane ca virtute națională este ceva specific diferit, transformat 
în sens formalist și reflexiv, față de Ehrlichkeit germană. Vezi 
unele observații corecte cu privire la acest lucru ale unui peda- 
gog, în Preuf. Jahrb., vol. 112 (1903), p. 226. La rîndul său, forma- 
lismul eticii puritane este o consecință adecvată a legării de lege. 

191. Cîte ceva în această privinţă în studiul următor. 

192. Aceasta este cauza efectului economic penetrant al mino- 
rităților (ascetic-)yprotestante, dar nu și ale celor catolice. 


* Magnaţi industriali. 
” În activităţile civile este bine să fii ca majoritatea, în cele religioa- 
se, să fii ca cei mai buni. 


ETICA PROFESIONALĂ A PROTESTANTISMULUI ASCETIC 249 


193. Faptul că diferențele dintre fundamentările dogmatice 
erau incompatibile cu intercalarea decisivului interes în „confir- 
mare“ își are cauza ultimă, care încă nu va fi discutată aici, în 
specificul istoriei religiei creștinismului în ansamblu. 

194. Since God has gathered us to be a people...", spune, printre 
altele, și Barclay (op. cit., p. 357) şi personal am audiat o predică 
la quakeri, la Haverford College, în care s-a pus accentul tot pe 
interpretarea „saints“ = separati. 


2 


195. Vezi frumoasa caracteristică la Dowden, loc. cit. În ceea 
ce priveșteteologia lui Baxter, după ce a părăsit treptat credința 
strictă în „dubla“ hotărîre, ne orientează destul de bine Introdu- 
cerea la diferitele sale lucrări reproduse în Works of the Puritan 
Divines (de Jenkyn). — Încercarea sa de a combina universal 
redemption'”” cu personal election” nu a mulțumit pe nimeni. Pen- 
tru noi este important numai faptul că el a ținut și atunci la per- 
sonal election, adică la punctul etic decisiv al doctrinei predesti- 
nării. Pe de altă parte este importantă atenuarea de către el a 
concepției judiciare cu privire la justificare, ca o anumită apropiere 
de anabaptiști. 

196. Tratate și predici de Th. Adams, John Howe, Matthew 
Henry, ]. Janeway, St. Chamock, Baxter, Bunyan sînt adunate 
în cele 10 volume din Works of the Puritan Divines (Londra, 
1845-1848), într-o selecţie adeseori cam arbitrară. Ediţiile lucră- 
rilor lui Bailey, Sedgwick, Hoormbeek au fost deja indicate mai 
sus, de fiecare dată la prima citare. 

197. Tot atît de bine ne-am fi putut referi la Vo&t sau la alți 
reprezentanți continentali ai ascezei laice. — Părerea lui Bren- 
tano că această evoluție ar fi fost „numai anglo-saxonă“ este 
complet greșită. Selecția pornește de la dorința de a da cuvîntul 
nu exclusiv, dar totuși precumpănitor, mișcării ascetice din a 


” Din moment ce Dumnezeu ne-a adunat ca să fim un popor. 
” Mîntuirea generală. 
”” Alegerea individuală. 

doua jumătate a secolului al XVII-lea, cu puțin înainte de virajul 
spre utilitarism. Din păcate, în acest studiu a trebuit să renun- 
țăm la atrăgătorul obiectiv de a prezenta stilul de viaţă al protes- 
tantismului ascetic și din literatura biografică de specialitate. Ar 
fi fost de utilizat mai ales cea a quakerilor, la noi încă relativ ne- 
cunoscută. . 

198. Am pitea tot atît de bine să cercetăm scrierile lui Gis- 
bert Voct sau dezbaterile sinoadelor hughenote sau literatura 
de specialitate a baptiștilor olandezi. Sombart și Brentano au des- 
prins în modul cel mai nefericit tocmai componentele „ebionite“ 
din Baxter — pe care le-am subliniat eu însurni în mod special — 
pentru a-mi prezenta „înapoierea“ (capitalistă) indubitabilă a 
doctrinei sale. Dar: 1. această întreagă literatură trebuie cunos- 
cută temeinic pentru a o putea folosi corect și 2. nu se poate trece 
cu vederea că mă străduiesc să dovedesc cum, în pofida acestei 
învățături „antimamoniste“, spiritul acestei religiozități ascetice, 
la fel ca și în gospodăriile mînăstirilor, a dat naștere raționalismu- 
lui economic, pentru că recompensa lucrul cel mai important: 
imboldurile raționale, determinate ascetic. Şi tocrnai acest lucru 
este important și constituie sensul a ceea ce am prezentat aici. 

199. 'Tot așa la Calvin, care nu era deloc amator de bogăție 
burgheză (vezi violentele atacuri contra Veneției și Anversului, 
Comm. in Jes. Opp. III, 140 a, 308 a). 

200. Saints” Everlasting Rest, cap. X, XI. — Cf. și Bailey, Praxis 
pietatis, p. 182, sau poate Matthew Henry (The Worth of the Soul, 
Works of Pur. Div., p. 319: Those that are eager in pursuit of worldly 
wealth despise their soul, not only because the soul is neglected and 
the body preferred before it, but because it is employed in these pur- 
suits”: Ps. 127, 2. (Dar pe aceeași pagină se găsește și remarca ce 
va fi citată mai tîrziu cu privire la păcătuirea prin irosirea sub 
diverse forme a timpului, în special prin recreations.) Probabil că 
tot astfel este privită problema în întreaga literatură religioasă 
a puritanismului anglo-olandez. Vezi, de exemplu, Hoornbeek 
(loc. cit., 1, X, c. 18 și 18), Philippika gegen die Avaritia. (La acest 


” Cei care sînt dornici să caute bogăție pămîntească își neglijează 
sufletul, nu numai pentru că sufletul este neglijat și i se preferă trupul, 
ci și pentru că este folosit în aceste scopuri. 

autor sînt prezente și influențe sentimental-pietiste: vezi lauda 
la adresa tranquillitas animi' plăcută lui Dumnezeu, în opoziție 
cu sollicitudo din lumea aceasta.) „Un bogătaș nu va găsi ușor 
mântuirea”, e de părere Bailey (op. cit., p. 182), referindu-se la un 
bine cunoscut pasaj din Biblie. Și catehismele metodiste ne îndeam- 
nă să nu „strîngem comori pe lumea aceasta”. La pietiști, acest 
lucru se înțelege de la sine. Și la quakeri lucrurile stau tot așa. 
Cf. Barclay, op. cit., p.517: ... and therefore beware of such temptation 
_as to use their callings and engine to be richer”. 

201. Căci nu numai bogăţia, ci și pornirea instinctivă spre ea 
(sau spre ceea ce trecea drept bogăţie) era condamnată cu aceeași 
asprime. În Olanda, la sinodul din partea de sud a ţării, în 1574, 
la o întrebare s-a dat următorul răspuns: „cel care ţine o casă de 
amanet”, deși îndeletnicirea era permisă prin lege, să nu fie ad- 
mis la împărtășanie. Sinodul provincial din Deventer din 1598 
(art. 24) a extins această prevedere și asupra angajaților, la „ca- 
sele de amanet”, iar sinodul din Goricheni din 1606 a statuat con- 
diții aspre și umilitoare pentru admiterea soțiilor de „cămătari“; 
încă în 1644 și 1657 s-a mai discutat dacă „celor care ţin case de 
amanet” le este îngăduită împărtășania (aceasta pentru a atrage 
atenţia lui Brentano care își citează strămoșii catolici, deși în în- 
treaga lume euro-asiatică au existat de milenii comercianți și 
bancheri alogeni). Chiar și Gisbert Vogt (Disp. Theol. IV, Anst. 1667 
de usuris, p.665) ar fi dorit să-i excludă pe „bancheri“ (lombarzi, 
piemontezi) de la împărtășanie. La fel au stat lucrurile și la sinoa- 
dele hughenoților. Aceste pături capitaliste nu erau defel purtă- 
toarele tipice ale mentalității și modului de viață de care este vor- 
ba aici. Dar ele nu reprezentau nimic nou faţă de Antichitate și 
de Evul Mediu. 

202. Idee amplu dezvoltată în capitolul 10 din Saints” Ever- 
lasting Rest: Pe cel care vrea să se odihnească continuu în „adă- 
postul” pe care i-l dă Dumnezeu ca avuțţie, pe acela Dumnezeu 
îl bate și în această viață. Aproape întotdeauna liniștea sătulă 
de bogăția cîștigată prevestește prăbușirea. — Dacă am avea tot 


” Liniștea sufletească. 
” ... și deci feriți-vă de asemenea tentație și anume de a folosi che- 
mările lor și de a proiecta să fiți mai bogați. 


. 

ceea ce am putea dori în lumea aceasta, ar fi asta tot ceea ce am 
sperat să avem? Pe pămînt nu se poate realiza lipsa de dorință — 
pentru că ea nu trebuie să existe conform voinţei lui Dumnezeu. 

203. Christ. Dir. I, pp. 375-376; It is for action that God main- 
taineth us and our activities: works the moral as well as the natural 
end of power... It is action that God is most served and honoured 
by ... The public welfare or the good of many îs to be valued above 
our own... Aici apare punctul de plecare pentru trecerea de la vo- 
ința lui Dumnezeu la concepțiile pur utilitariste ale teoriei libe- 
rale de mai tîrziu. Cît privește sursele religioase ale utilitarismu- 
lui, vezi mai jos în text, precum și mai sus, pp. 236-237, nota 146. 

204. Porunca tăcerii este, pornind de la amenințarea cu pe- 
deapsa din Biblie „pentru orice cuvînt nefolositor“, încă de pe 
vremea călugărilor de la Cluny, un mijloc ascetic verificat de edu- 
care a stăpînirii de sine. Baxter insistă de asemenea în mod amă- 
nunțit asupra păcatului vorbelor fără folos. Importanţa carac- 
terologică a fost apreciată încă de Sanford, op. cit., p. 90 ș. urm. — 
Melancholy și moroseness” ale puritanilor atît de adînc resimţite 
de contemporani erau tocmai urmarea ruperii candorii din status 
naturalis şi în slujba acestui scop s-a aflat și condamnarea vor- 
belor negîndite. — Dacă Washington Irving (Bracebridge Hall, 
cap. XXX) caută motivul în the calculating spirit” al capitalis- 
mului parțial în efectele libertății politice care ar duce la respon- 
sabilitatea personală, se impune observaţia că la popoarele ro- 
manice nu s-a produs același efect, iar în ceea ce privește Anglia 
lucrurile au stat cam așa: 1. puritanismul i-a făcut pe adepții săi 
capabili să creeze instituții libere și totuși să devină o putere 
mondială și 2. el a transformat acea calitate de a fi chibzuit (cum 
numește Sombart acest „spirit“), care într-adevăr este o parte 
constitutivă a capitalismului, dintr-un mijloc al economiei, într-un 
principiu al întregului mod de viață. 

205. Op. cit. I,p. 111. 


* Dumnezeu ne ține pentru acțiune și pentru activitățile noastre; 
munca este scopul moral și natural al puterii. Acţiunea îl servește și îl 
cinstește cel mai bine pe Dumnezeu... Bunăstarea publică sau binele 
celor mulți trebuie să fie prețuite dincolo de ale noastre. 

” Ursuzenie. 

”” Spirit calculat. 

206. Op. cit. l, p. 383 ș. urm. 
207. În ceea ce privește prețul timpului, idei similare la Barclay, 
“op. cit., p. 14. 

208. Baxter, loc. cit., p. 79: „Keep up a high esteem of time 
and be every day more careful that you lose none of your time, 
then you are that you lose none of your gold and silver. And if 
vain recreation, dressings, feastings, idle talk, unprofitable com- 
pany, or sleep, be any of them temptations to rob you of any of 
your time, accordingly heighten your watchfulness.“ — „Those 
that are prodigal of their time despise their own souls"”, consi- 
deră Matthew Henry (Worth of the Soul, W. of. Pur. Div., p. 315). 
Şi aici asceza protestantă se găsește pe făgașe de multă vreme 
cunoscute. Ne-am obișnuit să privim ca natural faptul că profe- 
sionistul modem „nu are timp“ și măsurăm gradul de dezvol- 
tare capitalistă, de exemplu — cum ar fi la Goethe în Wander- 
jahre — după faptul că orologiile bat sferturile de oră (tot astfel 
Sombart, în Kapitalismus). Să nu uităm însă că primul om-care 
(în Evul Mediu) a trăit după un timp împărțit a fost călugărul și 
că menirea clopotelor bisericești era tocmai de a satisface mai 
întîi această nevoie de împărțire a timpului. 

209. Cf. dialogurile lui Baxter despre profesie, loc. cit. |, p. 108 
ș. urm. Aici următorul pasaj: „Question: But may I not cast off 
the world that I may only think of my salvation? — Answer: 
You may cast off all such excess of worldly cares or business as 
unnecessarily hinder you in spiritual things. But you may not 
cast off all bodily employment and mental labour in which you 
may serve the common good. Every one as a member of Church 
or Commonwealth must employ their parts to the utmost for 
the good of the Church and the Commonwealth. To neglect this 
and say: Il will pray and meditate, is as if your servant should 
refuse your greatest work and tye himself to some lesser easier 
part. And God hath commandeth you some way or other to labour 


” Preţuiește mult timpul și fii în fiecare zi mereu mai atent să nu 
pierzi nici un pic din timpul tău și nu vei pierde atunci nici aur, nici 
argint. Şi dacă distracţiile vane, îmbrăcămintea, petrecerile, vorbăria 
trîndavă, prietenia neprofitabilă sau somnul sînttentaţii care să-ţi fure 
din timpul tău, fii, pe măsură, mai atent. — Cei care sînt risipitori cu 
timpul lor își dispreţuiesc sufletele. 

for your daily bread and not to live as drones of the sweat of others 
only." Porunca lui Dumnezeu către Adam: „În sudoarea frunţii 
tale“ ... și indicaţia Sf. Pavel: „cine nu muncește nu mănîncă“ 
se citează în acest context. Se știe despre quakeri că și cei înstă- 
riți își îndrumau fiii spre învăţarea unei profesii (din motive etice, 
nu așa cum recomandă Alberti, din motive utilitare). 

210. Aici se situează punctele în care pietismul este oarecum 
singular din cauza caracterului său emoțional. Pentru Spener (vezi 
Theologische Bedenken, II, p. 445), este un lucru stabilit că, în po- 
fida faptului că el subliniază într-un spirit perfect luteran că mun- 
ca profesională este serviciu divin, totuși — și această idee este 
tot luterană — agitația legată de problemele profesionale distra- 
ge de la Dumnezeu — o antiteză foarte caracteristică față de 
puritanism. 

211. Op. cit., p. 242: It's they that are lazy în their callings that 
can find no time for holy duties.” De aici părerea că orașele — se- 
diul burgheziei înclinate spre activități lucrative raționale — sînt 
de preferință și sedii ale virtuților ascetice. Astfel, Baxter spune 
în autobiografia sa despre țesătorii manuali din Kidderminster: 
And their constant converse and traffic with London doth much to 
promote civility and piety among tradesmen'” (Excerpt din W. of the 


* Întrebare: Dar nu pot renunța la lume pentru a mă dedica doar 
mântuirii mele? — Răspuns: Poţi să renunți la toate excesele în privința 
grijilor lumești sau la afaceri care te împiedică în lucrurile spirituale. 
Dar nu poți să te lepezi de orice folosire a corpului și muncă a minții 
în care poți servi binelui comun. Fiecare, ca membru al unei biserici sau 
comunități trebuie să-și folosească talentele la maximum pentru binele 
bisericii sau al comunității. A neglija toate acestea și a spune: O să mă 
rog și o să meditez — este ca și curn servitorul tău ar refuza munca ta 
cea mai importantă și s-ar dedica unei activități mai ușoare și nai puțin 
importante. Dumnezeu ţi-a poruncit, într-un fel sau altul, să muncești 
pentru pîinea cea de toate zilele și să nu trăiești ca trîntorii de pe urma 
sudorii fnunţii altora. 

” Cei care sînt leneși în vocațiile lor nu mai găsesc timp pentru înda- 
toririle sfinte. 
”” Şi legăturile și traficul lor permanent cu Londra contribuie mult 
la promovarea amabilității și evlaviei printre comercianți. 

Purit. Div., p. XXXVIII). Că vecinătatea capitalei ar avea un efect 
benefic asupra virtuţilor i-ar uimi astăzi pe preoți, cel puţin pe 
cei germani. Dar și pietismul are concepții similare. Astfel, Spener 
îi scria la un moment dat unui coleg mai tînăr: „Se va dovedi 
cel puțin că în majoritatea orașelor, deși cele mai multe lucruri 
sînt nelegiuite, se găsesc totuși uneori suflete bune, gata să să- 
vîrșească fapte bune. Spre îngrijorarea mea, se întîmplă ca într-un 
sat să nu se găsească mai nimic cu adevărat bun“ (Theol. Bed., |, 
66, p. 303). — Țăranul este puțin potrivit pentru modul de viață 
rațional, ascetic. Glorificarea lui etică este foarte modernă. Nu 
ne oprim asupra problemei determinării de clasă a ascezei. 

212. Să luăm de exemplu următoarele pasaje (op. cit., p. 336 
ș. urrmn.): „Be wholly taken up in diligent business of your lawful 
callings when you are not exercised in the more immediate ser- 
vice of God.“ — „Labour hard in your callings.“ — „See that 
you have a calling which will find you employment for all the 
time which Gods immediate service spareth.”” 

213. Recent Harnack a subliniat din nou că prețuirea specific 
etică a muncii și a demnităţii ei nu a fost o idee originară proprie 
creștinismului și cu atît mai puţin specifică acestuia (Mitt. des 
Ev.Soz. Kongr., seria a 14-a, 1905, nr. 3/4, p. 48). 

214. Numai o analiză mai cuprinzătoare ne poate arăta în ce 
constă această importantă opoziție care, evident, există de cînd 
există și regulile canonice benedictine. 

215. Tot astfel în cazul pietismului (Spener, loc. cit., II, pp. 429, 
430). Formularea tipic pietistă este că fidelitatea față de profesie 
(vocație), care ne este impusă ca pedeapsă din cauza căderii în 
păcat, servește la anihilarea voinței proprii. Munca profesională 
ca serviciu de slujire întru iubirea aproapelui este o datorie de 
gratitudine pentru grația lui Dumnezeu (idee luterană!) și, de 
aceea, dacă este făcută în silă și cu supărare, nu este plăcută lui 
Dumnezeu (op. cit., III, p. 272). Ca atare, creștinul se va dovedi 


” Să fii în întregime prins de munci rodnice ale vocațiilor tale legale 
atunci cînd nu îndeplinești servicii mai urgente întru Dumnezeu. Mun- 
cește din greu în vocaţia ta. Veghează să ai o vocaţie care-ţi va folosi 
tot timpul pe care serviciile pentru Dumnezeu ţi-l lasă liber. 

prin muncă „la fel de harnic ca un om al lumii“ (III, p. 278). Evi- 
dent că această concepție este inferioară celei puritane. 

216. „A sober procreation of children”” este scopul lor, spune 
Baxter. O concepţie similară are Spener, dar cu concesii făcute 
părerii luterane inițiale, după care evitarea imoralității, în mod 
obișnuit inevitabile, este un scop secundar. Concupiscenţa ca fe- 
nomen însoțitor al actului sexual constituie un păcat și în căsă- 
torie și, după concepția lui Spener, de exemplu, o urmare a că- 
derii în păcat care a transformat astfel un act natural și dorit de 
Dumnezeu în ceva avînd legătură cu senzații păcătoase și, ca 
atare, într-un lucru rușinos. Conform și unor variante ale pietis- 
mului, forma supremă a căsătoriei creștine este aceea în care se 
păstrează fecioria, treapta următoare fiind aceea în care relațiile 
sexuale servesc numai pentru procreație și așa mai departe pînă 
la căsătoriile care se încheie din motive pur erotice sau pur exte- 
rioare și, privite din punct de vedere etic, nu sînt considerate de- 
cât niște concubinaje. Dar și la aceste trepte inferioare căsători- 
ile încheiate din motive pur exterioare (izvorînd totuși din motive 
raționale) sînt preferate celor condiționate erotic. Lăsăm aici la 
o parte teoria și practica celor de la Hermnhut. Filozofia raționa- 
listă (Chr. Wolff) a preluat teoria ascetică sub forma a ceea ce 
este dat ca mijloc în vederea unui scop: concupiscenţa și satisfa- 
cerea ei nu trebuie să fie transformate într-un scop în sine. Tre- 
cerea spre utilitarismul orientat pur igienic este săvîrșită deja 
la Franklin, care se situează oarecum pe poziția etică a medicinei 
moderne, înțelegînd prin „castitate“ limitarea relaţiilor sexuale 
la frecvența indicată de punctul de vedere al sănătății și care, după 
cum se știe, s-a exprimat și teoretic asupra modului de practi- 
care a lor. Această evoluţie a avut loc ori de câte ori aceste lucruri 
au devenit obiect al unor raționamente pure. Raţionalistul sexual 
puritan și cel igienist merg pe drumuri foarte diferite, numai în 
această privinţă „se înțeleg perfect“. Într-o conferință, un adept 
zelos al „prostituţiei igienice“ — era vorba de înființarea unor 
bordeluri și a unor stabilimente pentru reglementarea acestei 
probleme — a motivat admisibilitatea morală a „relaţiilor sexu- 
ale extraconjugale“ (considerate utile din punct de vedere igienic) 


” O procreaţie curnpătată. 

printr-o referire la sublimarea lor poetică prin Faust și Gretchen. 
Tratarea lui Gretchen drept prostituată și echivalarea dezlănțu- 
irii patimilor omenești cu relaţiile sexuale de dragul sănătății — 
ambele corespund întru totul punctului de vedere puritan. Tot 
astfel, de exemplu, concepția susținută uneori de medici emi- 
nenți, autentic profesionistă, potrivit căreia o problemă care atin- 
ge cele mai subtile aspecte ale personalității și culturii, aum este 
sensul abstinenţei sexuale, ar fi de domeniul „exclusiv“ al me- 
dicului (ca profesionist): la puritani, „specialistul” este moralis- 
tul, dincoace teoreticianul igienei. Pentru noi însă principiul cam 
filistin al „competenţei“ pentru rezolvarea problemei este ace- 
lași, desigur cu semn schimbat. Puternicul idealism al concep- 
ţiei puritane, cu toate ipocriziile sale, are rezultate pozitive din 
punctul de vedere al conservării rasei și chiar privit dintr-un 
punct de vedere pur „igienic“, în timp ce igiena sexuală moder- 
nă, din cauza inevitabilului ei apel la „lipsa de prejudecăți“, pre- 
zintă pericolul de a sparge fundul butoiului pe care vrea să-l um- 
ple. Firește că aici nu ne vom opri asupra modului în care acea 
interpretare rațională a relațiilor sexuale (la popoarele care au 
suferit o influență puritană) a coexistat totuși cu acea rafinare 
și îmbibare spiritual-etică a relațiilor matrimoniale și nici asupra 
modului în care au crescut acele flori ale cavalerismului matri- 
monial spre deosebire de aburii patriarhali prezenţi încă la noi 
pînă în cercurile aristocrației spirituale. (La „emanciparea“ femeii 
au o contribuţie unele influențe anabaptiste. Protejarea libertății 
de conștiință a femeii și extinderea ideii de „preoţie generală“ au 
fost și aici primele breșe în patriarhalism.) 

217. Revine mereu la Baxter. Baza biblică este în mod regulat 
fie cea pe care o cunoaștem de la Franklin (Pildele lui Solomon, 
22, 29) fie glorificarea muncii în Pildele lui Solomon, 31, 16. Cf. 
op. cit., l, p. 382, p. 377 etc. 

218. Chiar și Zinzendorf spune uneori: „Nu muncim numai 
pentru a trăi, ci trăim pentru a munci și, dacă nu mai avem ce 
munci, suferim sau murim“ (Plitt, I, p. 428). 

219.Şi un crez al mormonilor se încheie (potrivit unor citate) 
prin cuvintele: „Dar un trîntor sau un leneș nu poate fi creștin 
și nu poate fi mîntuit. El trebuie înțepat pînă moare și zvîrlit 
afară din stup.” Aici disciplina grandioasă, situată la mijloc între 
mâînăstire și manufactură, care-l punea pe individ să aleagă între 

muncă și exterminare, combinată firește cu entuziasmul religios 
și devenită posibilă numai prin acesta este aceea care a produs 
realizările economice uimitoare ale acestei secte. 

220. De aceea, simptomele ei sînt analizate cu grijă în loc. cit., 
I, p. 380. — „Sloth”” și „idleness“” sînt păcate atît de grave, pen- 
tru că au un caracter continuu. Baxter le privește de-a dreptul 
ca „distrugătoare ale stării de grație“ (op. cit., I, pp. 279-280). Ele 
sînt antiteza vieții metodice. 

221. Vezi mai sus, p. 106, nota 58. 

222. Baxter, op. cit., l, p. 108 ș. urm. Atrag atenţia mai ales 
următoarele pasaje: „Question: But will not wealth excuse us? — 
Answer: It may excuse you from some sordid sort of work, by 
making you more serviceable to another, but you are no more 
excused from service of work. .. than the poorest man..." În le- 
gătură cu aceasta, op. cit., I, p. 376: „Though they (bogaţii) have 
no outward want to urge them, they have as great a necessity 
to obey God... God had strictly commandeth it (munca) to all.” 
Vezi p. 208, nota 44 ș. urm. 

223. Tot astfel la Spener (op. cit., III, 338, 425), care din acest 
motiv combate ca moralmente îndoielnică înclinația de a ieși pre- 
matur la pensie. În susținerea unei obiecții împotriva îndreptă- 
țirii de a încasa dobînzi: încasarea dobînzii duce la lenevie; el su- 
bliniază că cine poate trăi din dobînzile sale este, potrivit poruncii 
lui Dumnezeu, totuși obligat să muncească. 

224. Inclusiv în pietism. În cazurile în care este vorba de schim- 
barea profesiei, Spener operează întotdeauna cu ideea că, după 
ce cineva a început să practice o profesie, continuarea ei și lucrul 
bine făcut constituie o obligație de ascultare față de providența 
divină. 


” Trîndăvie. 
” Lene. 

”* Întrebare: Dar bogăția nu ne va absolvi? — Răspuns: Se poate 
să vă absolve de vreomuncă sordidă, făcîndu-vă mai folositori alteia, 
dar nu veţi fi mai absolviți de serviciul muncii... decît cel mai sărac 
dintre oameni... 

”” Deși ei nu au nici o dorinţă exterioară de a-i împinge de la spate 
pe cei săraci, ei simt o mare nevoie de a se supune lui Dumnezeu... 
Dumnezeu le-a ordonat-o ferm tuturor. 

225. Înaltul patetism al doctrinei indiene a mîntuirii, care do- 
mină întregul mod de viaţă și leagă tradiționalismul profesional 
cu șansa renașterii este descris în studiile privind „etica econo- 
mică a religiilor universale“. Tocmai pe baza acestei doctrine se 
poate cunoaște diferența dintre simplele concepte didactice ale 
eticii și crearea de imbolduri psihologice de un anumit fel, prin 
religie. Hindusul credincios putea dobîndi șanse favorabile de 
renaștere numai prin îndeplinirea strict tradițională a obligațiilor 
rezultînd din casta în care s-a născut, ceea ce constituie cea mai 
profundă ancorare în religie a tradiționalismului. În această pri- 
vinţă, etica indiană este într-adevăr antiteza cea mai consecventă 
a celei puritane, după cum în altă privinţă (a tradiționalismului 
de stare) ea este antiteza cea mai consecventă a iudaismului. 

226. Baxter, op. cit., l, p. 377. 

227. Ceea ce încă nu înseamnă că această motivare poate fi 
dedusă istoricește din aceste concepții. Mai degrabă în ea își gă- 
sește expresia ideea autentic calvinistă după care cosmosul „lu- 
mii“ servește gloriei lui Dumnezeu, preamăririi lui de sine. Coti- 
tura utilitară, după care cosmosul economic ar trebui să servească 
subzistenței tuturor (good of the many, common good etc.), era 
urmarea ideii că orice altă interpretare ar duce la o idolatrizare 
(aristocratică) a făpturii sau că ar servi nu gloria lui Dumnezeu, 
ci „scopuri culturale“ pămîntești. Dar voinţa lui Dumnezeu, așa 
cum se exprimă ea prin formarea rațională a cosmosului econo- 
mic (vezi mai sus, pp. 203—205, nota 35), în măsura în care sco- 
purile pământești pot fi luate în considerare, poate fi numai bi- 
nele „comunității“, „utilitatea“ impersonală. Așadar, după cum 
s-a spus mai înainte, utilitarismul este o urmare a caracterului 
„impersonal“ al „iubirii aproapelui” și a respingerii preamăririi 
lumii prin exclusivitatea expresiei puritane în maiorem Dei gloriam. 
Căci, cît de intens a fost dominat întregul protestantism ascetic 
de ideea că orice idolatrizare a făpturii știrbește gloria lui Dum- 
nezeu și ca atare este neapărat condamnabilă apare clar în rezer- 
vele și temerile chiar ale lui Spener, care nici nu putea fi bănuit 
măcar de „democratism“, față de numeroasele întrebări, de a 
susține utilizarea titlurilor ca adiaphoron”. El se consolează în cele 


” Ceva indiferent. 

din urmă cu faptul că pînă și în Biblie apostolul s-ar fi adresat 
pretorului Festus folosind titlul kratistos”. Aspectul politic al pro- 
blemei nu ne interesează aici. 

228. „The inconstant man. is a stranger in his own house””, 
spunea și Th. Adams (Works of the Pur. Div., p.77). 

229. Vezi în mod special pe această temă afirmațiile lui George 
Fox în The Friends' Library (ed. W& Th. Evans, Philadelphia, 1837), 
vol. I, p. 130. 

230. Desigur, această cotitură a eticii religioase nu poate fi 
considerată ca un reflex al situației economice de fapt. In Evul 
Mediu italian specializarea profesională a fost mai profundă 
decît în Anglia în acea perioadă. 

231. Căci, așa cum se subliniază frecvent în literatura puri- 
tană, Dumnezeu nu a poruncit nicăieri că trebuie să ne iubim 
aproapele mai mult decît pe noi înșine, ci la fel ca pe noi înșine. 
Avem deci și datoria iubirii de sine. De exemplu, cine știe că-și 
utilizează averea spre o mai mare glorie a lui Dumnezeu decât 
ar putea s-o facă aproapele nu este obligat de iubirea față de aces- 
ta să-i cedeze din ea. 

232. Şi Spener se apropie de acest punct de vedere. Dar el 
rămîne extrem de rezervat și mai degrabă dezaprobator în cazul 
în care este vorba de trecerea de la profesia de negustor (deo- 
sebit de periculoasă din punct de vedere moral) la teologie (III, 
pp. 435, 443, 1, p. 524). Frecventa revenire la răspunsul tocmai la 
această întrebare (privind permisibilitatea schimbării profesiei) 
în aprecierile lui Spener riguros triate conform naturii arată, prin- 
tre altele, cît de practice erau în viața de toate zilele interpretările 
afirmațiilor din I, Cor. 7. 

233. Asemenea lucruri nu se găsesc cel puţin în scrierile pie- 
tiștilor continentali proeminenţi. Poziţia lui Spener față de „cîș- 
tig”“ oscilează între luteranism (punctul de vedere al „hranei”) 
și argumentele mercantiliste privind utilitatea „înfloririi comer- 
țului“ etc. (op. cit., III, pp. 330, 332, cf. I, p. 418: cultivarea tutunului 
aduce bani în țară și ca atare este utilă, deci nu păcătoasă!). Cf. 
și III, pp. 426, 427, 429, 434. El nu scapă însă ocazia de a arăta 


” Preaputernic. 
” Omul schimbător este străin în propria-i casă. 

că, după cum dovedește exemplul quakerilor și menoniților, poți 
să ai profit și totuși să rămâi evlavios, mai mult chiar, un profit 
deosebit de ridicat — fapt asupra căruia vom reveni mai tîrziu — 
arputea fi produsul direct al unei onestități pioase (op. cit., p. 435). 

234. La Baxter, aceste păreri nu sînt o reflectare a mediului 
economic în care a trăit. Dimpotrivă, autobiografia sa relevă că 
succesul activității sale de misionar s-ar datora și faptului că 
negustorii din Kidderminster nu erau bogaţi, ci cîștigau numai 
food and raiment' și că patronii nu trăiau mai bine decît lucrătorii 
lor, ci de pe o zi pe alta (from hand to mouth). „It is the poor that 
receive the glad tidings of the Gospel.“ — Th. Adams observă 
cu privire la dorința de câștig: „He (the knowing man) knows... 
that money may make a man richer, not better, and thereupon 
chooseth rather to sleep with a good conscience than a full 
purse... therefore desires no more wealth than an honest man 
may bear away“ — dar tocmai atîta el și dorește (Th. Adams, 
Works of Pur. Div. LI.), ceea ce înseamnă că orice cîștig onest din 
punct de vedere formal este și legitim. 

235. Cf. Baxter, loc. cit., |, c. X tit. 1 Dis. 9 (8 24), vol. I, p. 378, 
coloana a 2-a. Pildele lui Solomon, 23, 4: „Nu lucra pentru a fi bo- 
gat“ nu înseamnă decât: riches for our fleshly ends must not ultima- 
tely be intended””. Odioasă este avuţia sub forma seniorial-feu- 
dală a folosirii sale (cf. notă, op. cit., I, p. 380, privind debauched 
part of the gentry""), nu avuţia ca atare. — Milton în prima sa 
Defensio pro populo Anglicano susține bine cunoscuta teorie că nu- 
mai starea de mijloc poate fi purtătoare a virtuții, prin această 
stare înțelegîndu-se „clasa burgheză“ în opoziţie cu „aristocra- 
ţia“ așa cum arată motivarea după care atît „luxul“, cât și „ne- 
voia“ împiedică exercitarea virtuții. 


” Hrană și veșminte. 
” Săracii sînt cei ce primesc veștile bune dis Evanghelie... — El 
(omul care știe) știe... că banii pot face un om mai bogat, dar nu mai 
bun și a ales deci mai curînd să doarmă cu o conștiință curată decît 
cu o pungă plină... de aceea nu dorește mai multă bogăție decît ar 
putea să adune un om cinstit. 
”" Scopul acţiunilor noastre nu trebuie să fie avuţiile pentru țeluri 
pămîntești. 
””” Partea desfrînată a indivizilor. 

> La. 


236. Acesta este lucrul hotărîtor. — Repetăm observația gene- 
rală: aici nu ne interesează conceptele pe care le-a creat teoria 
etică teologică, ci morala valabilă în viața practică a credincio- 
șilor, adică modul în care acționa în fapt orientarea religioasă a 
eticii profesionale. În literatura cazuistică a catolicismului, în 
special în cea iezuită, se pot citi considerații care sînt (de exem- 
plu, cu privire la problema dacă dobînda este permisă, asupra 
căreia nu ne oprim aici) foarte asemănătoare cu cele ale multor 
cazuiști protestanți și care par să meargă chiar mai departe în 
ceea ce privește ce este „permis“ și ce este „probabil“ (adeseori 
li s-a prezentat ulterior puritanilor etica iezuită ca fiind în fond 
la fel cu a lor!). După cum calviniștii îi citează pe teologii mora- 
liști catolici, nu numai pe Toma din Aquino, Bernard de Clair- 
vaux, Bonaventura, ci și pe cei contemporani, cazuiștii catolici 
luau act cu regularitate de etica eretică, fapt asupra căruia nu ne 
oprim aici. Chiar dacă facem total abstracţie de factorul hotărîtor 
al răsplătirii religioase a vieţii ascetice a laicului, uriașa diferen- 
ţă chiar în teorie constă în faptul că în catolicism aceste concepții 
latitudinare erau produse nesancționate de autoritatea biseri- 
cească ale unor teorii etice specific mai laxe, de care se ţineau de- 
parte tocmai adepţii cei mai fervențţi și mai riguroși ai bisericii, 
în timp ce, dimpotrivă, ideea protestantă de profesie îi punea 
prin succesul lor tocmai pe cei mai fervenți adepţi ai vieții asce- 
tice în slujba vieții economice capitaliste. Ceea ce acolo putea fi 
în mod condiționat admisibil aici apărea ca ceva pozitiv bun din 
punct de vedere moral. Deosebirile fundamentale foarte impor- 
tante în plan practic dintre cele două etici au fost definitiv fixate 
și pentru epoca modernă de pe vremea conflictului cu janse- 
niștii și al bulei „Unigenitus“. 

237. You may labour in that manner as tendeth most to your 
success and lawful gain. You are bound to improve all your talents..." 
Urmează pasajul tradus mai sus în text. — O paralelă directă 
între aspiraţia la bogăţie în împărăția cerească și aspirația de 
succes într-o profesie pămâîntească face, de exemplu, Janeway, 
Heaven upon Earth (în Works of the Pur. Div., p. 275, jos). 


" Poţi munci astfel încît să tinzi spre cel mai mare succes și cîștig 
cinstit. Ești destinat să-ți îmbunătățești toate calitățile. 

238. Chiar și în confesiunea (luterană) a ducelui Christoph 
von Wiirttemberg, se face referire la jurământul sărăciei: Cine 
este sărac datorită stării din care face parte trebuie să-și suporte 
sărăcia, dar dacă jură să rămînă sărac e ca și cum ar jura să ră- 
mînă permanent bolnav sau să aibă pentru totdeauna o proastă 
reputație. 

239. Același lucru se spune la Baxter și, de exemplu, în con- 
fesiunea ducelui Christoph. Cf. și pasaje ca: ... the vagrant rogues 
whose lives are nothing but an exorbitant course: the main begging” 
etc. (Th. Adams, W. of Pur. Div., p. 259). Calvin la timpul său in- 
terzisese deja strict cerșetoria, iar sinoadele olandeze se întrec 
îna respinge autorizaţiile pentru cerșit. În timp ce în epoca Stuar- 
ților, în special în timpul guvernului Laud sub Carol I, s-a elabo- 
rat sistematic principiul ajutorării săracilor de către autorități 
și repartizării de locuri de muncă șomerilor, strigătul de luptă 
al puritanilor a fost: Giving alms is no charity” (titlu al unei cu- 
noscute scrieri ulterioare a lui Defoe), iar către sfîrșitul secolului 
al XVII-lea s-a iniţiat sistemul de intimidare al „workhouses“ 
pentru șomeri (cf. Leonard, Early History of English Poor Relief, 
Cambridge, 1900 și H. Levy, Die Grundlagen des 5konomischen 
Liberalismus in der Gesch. d. engl. Volksw, Jena, 1912, p. 69 ș. urm. 

240. În 1903 , președintele lui Baptist Union of Great Britain 
and Ireland, G. White, a spus clar în discursul său de deschidere 
a întrunirii de la Londra (Baptist Handbook, 1904, p. 104): The best 
men on the roll of our Puritan churches were men of affairs, who 
believed that religion should permeate the whole of life.” 

241. Tocmai în aceasta constă opoziția caracteristică față de 
concepția feudală. Conform acesteia numai urmașii parvenitului 
(politic sau social) pot beneficia de succesul său și de înnobila- 
rea sîngelui. (Fenomenul este exprimat într-un mod specific în 
cuvîntul spaniol hidalgo = hijo d'algo — filius de aliquo: aliquid 
fiind o avere moștenită de la strămoși.). Oricât ar păli aceste deo- 


" Pungașii vagabonzi ale căror vieţi nu sînt altceva decît comporta- 
mente nelalocul lor: cerșitul în principal. 
” A da pomană nu înseamnă caritate. 
”” Cei mai buni oameni înregistraţi de biserica noastră puritană au 
fost oameni de afaceri care au crezut că religia le-ar pătrunde întreaga 
viaţă. 


264 ETICA PROTESTANTĂ ȘI SPIRITUL CAPITALISMULUI 


sebiri sub acțiunea transformărilor rapide și a europenizării „ca- 
racterului popular“ american, totuși și astăzi mai persistă acolo 
concepția specific burgheză, exact inversă, care elogiază succe- 
sul comercial și cîștigul ca simptome ale unor performanțe spiritu- 
ale, nemanifestînd nici un respect față de simpla avere (moște- 
nită), în timp ce în Europa (așa cum remarca James Bryce), cu 
bani aproape orice onoare socială poate fi cumpărată, cu condiția 
ca proprietarul să nu fi stat personal în dosul tejghelei și să efec- 
tueze singur metamorfozele necesare ale averii sale (așezăminte 
fidei comis etc.). — Vezi o luare de poziție împotriva onoarei sîn- 
gelui, de exemplu, în Th. Adams, Works of the Pur. Div., p. 216. 

242. De exemplu, Hendrik Niklaes, întemeietorul sectei fa- 
miliștilor, și care era comerciant (Barclay, Inner Life of the Religious 
Communities of the Commonwealth, p. 34). 

243. Acest lucru este sigur, de exemplu, pentru Hoornbeek, 
deoarece și în Mat. 5, 5 și 1 Tim. 4, 8 sînt enunțate făgăduieli pur 
pămiîntești pentru sfinți (op. cit., vol I, p. 193). Toate sînt produse 
ale providenţei lui Dumnezeu, dar El are o grijă specială pentru 
ai Săi: loc. cit., p. 192. Super alios autem summa cura et modis singu- 
larissimis versatur Dei providentia circa fideles. Urmează o expli- 
cație după care s-ar putea recunoaște că un noroc nu și-ar avea 
originea în communis providentia,” ci în acea grijă specială. Şi Bai- 
ley (op. cit., p. 191) ne trimite pentru succesul în activitatea profe- 
sională la providența divină. Că prosperity este „adesea“ răsplata 
pentru o viață plăcută lui Dumnezeu este o afirmație frecvent 
întilnită în scrierile guakerilor (vezi o asemenea afirmație în 1818 
deja, în Selection from the Christian Advices issued by the general 
meeting of the S. of Fr. in London, ed.-a 6-a, Londra, 1851, p. 209). 
Asupra legăturii cu etica quakerilor vom mai reveni. 

244. Ca exemplu al acestei orientări după patriarhi — carac- 
teristică totodată pentru concepția despre viață a puritanilor — 
se poate invoca analiza făcută de Thomas Adams conflictului 
dintre Iacov și Esau (Works of the Pur. Div., p. 235): His (a lui Esau) 
folly may be argued from the base estimation of the birthright””” 


” Mai mult decît asupra altora se manifestă providența divină față 
de cei credincioși, cu o grijă supremă și în moduri foarte diferite. 
” Providența comună (pentru toţi, la fel). 
”” Nebunia lui poate fi dovedită pornind de la estimarea de bază 
a dreptului de a se naște. 

(acest pasaj este important și pentru dezvoltarea ideii de birth- 
right, despre care vom vorbi mai tîrziu), „that he would so ligh- 
tely pass from it and on so easy condition as a pottage””. Este însă 
o perfidie faptul că el nu a vrut să admită cumpărarea din cauza 
înșelăciunii. El este un „cunning hunter, a man of the fields””: 
această incultură care trăiește irațional, pe cînd Iacov reprezintă 
„a plain man, dwelling in tents, the man of grace“””. Sentimen- 
tul unei înrudiri lăuntrice cu iudaismul, așa cum a fost el ex- 
primat în bine cunoscuta lucrare a lui Roosevelt, a fost găsit 
de Kâller (op. cit.) și în Olanda, larg răspîndit la țărani. — Dar, 
pe de altă parte, puritanismul era perfect conștient de opoziția 
eticii iudaice în dogmatica sa practică așa cum arată clar scrierea 
lui Prynne împotriva evreilor prilejuită de planul de toleranță 
al lui Cromwell). Vezi maijos,p.181 A.2a.E. 

245. Zur băuerlichen Glaubens-und Sittenlehre. Von einem thiirin- 
gischen Landpfarrer, ed. a 2-a, Gotha, 1890, p. 16. Ţăranii prezen- 
taţi aici sînt produse caracteristice ale bisericii luterane. Am notat 
de mai multe ori pe margine „luteran“, acolo unde excelentul 
autor bănuiește o religiozitate general-,„ţărănească”“. 

246. Cf., de exemplu, citatul la Ritschl, Pietismus, Il, p. 158. 
Spener își motivează rezervele față de schimbarea profesiei și 
dorința de câștig pe enunțuri din Isus, fiul lui Sirah, Theol., vol. IN, 
p. 426. 

247. Fireşte că, de exemplu, Bailey recomandă totuși citirea 
lor și, cel puţin pe alocuri, se întîlnesc citate din apocrife, dar, 
desigur, rare. Nu-mi amintesc nici unul (poate din întîmplare) 
din Isus, fiul lui Sirah. 

248. În cazurile în care damnațţilor le-a fost dat un succes ex- 
terior, calvinistul se consolează (de exemplu, Hoornbeek) în con- 
formitate cu „teoria îndărătniciei“, cu certitudinea că Dumnezeu 
le-a dat acest succes pentru a-i înrăi și, ca atare, a-i corupe cu 
atît mai sigur. 


* Încît va renunţa atît de ușor la așa ceva, cu condiţia neînsem- 
nată de a primi o ciorbă. 
” Un vînător iscusit, un om al cîmpurilor. 
”" Un om desăvîrșit locuind în corturi, omul cu har. 


266 ETICA PROTESTANTĂ ȘI SPIRITUL CAPITALISMULUI 


249. În acest loc nu vom discuta în amănunțime acest aspect. 
Aici ne interesează numai caracterul formalist al „legalităţii“ pu- 
ritane. Cît privește sensul eticii Vechiului Testament pentru lex 
naturae, vezi Soziallehren de Troeltsch. 

250. Caracterul obligatoriu al normelor etice ale Scripturii 
are, după Baxter (Christian Directory, III, p. 173 ş. urm.), o vala- 
bilitate în măsura în care ele 1. sînt doar un „transcript“ al law 
of nature” sau 2. poartă în sine un „expres character of univer- 
sality and perpetuity“”. 

251. De exemplu, Dowden (referindu-se la Bunyan), op. cit., 
p. 39. 

252. Detalii în studiile din Etica economică a religiilor univer- 
sale. Aici nu putem analiza imensa influență pe care a avut-o, 
de exemplu, asupra evoluției caracterologice a iudaismului, a ca- 
racterului său rațional, străin de cultivarea simțurilor, în special 
porunca a doua („Să nu-ţi faci chip cioplit“ etc.). Totuși, s-ar putea 
menționa ca fiind caracteristic ceea ce mi-a indicat unul din con- 
ducătorii organizației „Educational Alliance“ din Statele Unite — 
o organizație care se ocupă cu un succes uimitor și cu ample mij- 
loace de americanizarea imigranților evrei — drept prim scop 
al accederii la condiția de om de cultură, la care se aspiră prin 
diferite genuri de învățămînt artistic și social, „emanciparea de 
porunca a doua“.— La puritanism, respingerii de către israeliți 
a oricărei antropomorfizări a lui Dumnezeu îi corespunde inter- 
dicția oarecum diferită, dar avînd aceeași orientare, a idolatri- 
zării făpturii. Cît privește iudaismul talmudic este sigur că și 
unele trăsături de principiu ale moralității puritane îi sînt înru- 
dite. Dacă, de exemplu, în Talmud (la Winsche, Babyl. Talmud, 
II, p. 34) se afirmă că este mai bine și răsplata lui Dumnezeu este 
mai bogată dacă faci un bine din datorie, decît o faptă bună la 
care nu ești obligat prin lege — cu alte cuvinte, îndeplinirea unei 
datorii fără dragoste are o poziţie etică mai înaltă decît filantro- 
pia sentimentală —, atunci etica puritană ar accepta acest lucru 
după esenţa lui, după cum Kant, care era de origine scoțiană și 
care în cursul educaţiei sale a suferit puternice influențe pietiste, 


” Legea naturii. 
” Caracter special al universalităţii și eternității. 

ajunge în cele din urmă aproape de această afirmaţie (așa cum 
unele din formulările sale au o legătură directă cu protestantis- 
mul ascetic, ceea ce nu poate fi discutat aici). Dar, în primul rînd, 
etica talmudică este puternic marcată de tradiționalismul orien- 
tal: „Rabinul Tanchum ben Chanilai a spus: „Omul să nu schim- 
be niciodată un obicei“ (Gemara către Mischina, VII, 1, fil. 86 b, 
nr. 93 la Wunsche: este vorba de hrana zilierilor). Numai față 
de străini această obligație nu este valabilă. — Dar concepția pu- 
ritană a „legalităţii“ în calitate de confirmare, în comparație cu 
cea iudaică în calitate de împlinire a unei porunci pur și simplu, 
a oferit motive mult mai puternice pentru o acțiune pozitivă. 
Sigur că ideea după care succesul revelează binecuvîntarea lui 
Dumnezeu nu este străină iudaismului. Dar importanţa reli- 
gios-etică radical diferită pe care a dobîndit-o această idee ca ur- 
mare a eticii duble (interioare și exterioare) din iudaism a ex- 
clus orice înrudire a efectelor tocmai în această privință. Faţă 
de „străin“ era permis ceea ce era interzis faţă de „frate“. Fie și 
din acest motiv, succesul acestui criteriu nu „poruncit“, ci „per- 
mis“ alconfirmării religioase și ca imbold pentru un mod de via- 
ță metodic nu putea avea același sens ca la puritani. În privința 
acestei probleme, adeseori greșit tratată de Sombart în cartea 
sa Die Juden und des Wirtschaftsleben, vezi studiile citate mai sus. 
Nu este locul pentru amănunte. Oricât de ciudat ar părea, etica 
iudaică a rămas puternic tradiționalistă. Nu vom aborda aici 
nici uriașa deplasare pe care a suferit-o atitudinea lăuntrică față 
de lume, datorită variantei creștine a ideii de „graţie“ și de „mîn- 
tuire“ care întotdeauna a adăpostit într-un fel special germenele 
unor noi posibilități de dezvoltare. În ceea ce privește „legalita- 
tea“ din Vechiul Testament, vezi Ritschl, Rechtf. und Vers. Il, p. 265. 

Pentru puritanii englezi, evreii din timpul lor erau reprezen- 
tanţii acelui capitalism orientat spre război, livrări către stat, 
spre monopoluri de stat, spre speculații cu formarea de noi ca- 
pitaluri și spre proiecte de construcții și financiare ale marii aris- 
tocraţii, de care puritanii înșiși aveau oroare. De fapt, deosebirea 
de ansamblu, cu rezervele mereu inevitabile, s-ar putea formula 
cam în felul următor: capitalismul evreiesc era un paria-capita- 
lism, speculativ, iar cel puritan o organizare burgheză a muncii. 

253. Adevărul Sfintei Scripturi rezultă pentru Baxter, în ultimă 
instanţă, din „wonderful difference of the godly and ungodly”, 
din caracterul absolut diferit al lui „renewed man”” față de cei- 
lalți și din grija evident foarte specială a lui Dumnezeu pentru 
mnîntuirea alor Lui (care se poate manifesta, firește, și prin „încer- 
cări“). Christ. Dir., L, p. 165, col. 2. 

254. Drept caracterizare a acestui lucru e suficient să citim 
cât de greu se descurcă chiar și Bunyan — la care totuși uneori 
se poate întîlni o apropiere de atmosfera din Freiheit eines Chris- 
tenmenschen a lui Luther (de exemplu, în Of the Law and a Chris- 
tian, W. of Pur. Div., p. 254, jos) — cu parabola fariseului și vame- 
șului (vezi predica The Pharisee and the Publican, op. cit., p. 100 
ș. urm.). De ce este condamnat fariseul? — El nu respectă de 
fapt poruncile lui Dumnezeu, deoarece el este evident un sectant 
care acordă atenţie numai mărunțișurilor și ceremoniilor exte- 
rioare (p. 107). Dar, în primul rînd, el își atribuie meritul singur 
și mulțumește totuși, așa cum o fac quakerii, lui Dumnezeu abu- 
zînd de numele Său pentru virtutea, pe a cărei valoare el (p. 126) 
se sprijină cu păcat și, astfel, implicit, contestă alegerea grației acor- 
date de Dumnezeu (p. 139 ș. urm.). Ca atare, rugăciunea sa con- 
stituie o idolatrizare a făpturii, ceea ce înseamnă păcat. În schimb, 
vameșul, după cum arată sinceritatea mărturisirii sale, este re- 
născut lăuntric, căci, așa cum se spune în atenuarea caracteristic 
puritană a sentimentului luteran al păcatului, to a right and sin- 
cere conviction of sin there must be a conviction of the probability 
of mercy”” (p. 209). 

255. Reprodusă, de exemplu, în Constitutional Documents ale 
lui Gardiner. Această luptă împotriva ascezei (ostilă autorităţii) 
poate fi comparată cu persecuția abătută asupra Port-Royal-ului 
și a janseniștilor sub Ludovic al XIV-lea. 

256. În această privință Calvin era mult mai indulgent, cel 
puțin în privința formelor aristocratice, mai rafinate ale plăce- 
rilor vieţii. Limita era numai Biblia. Cine o respectă și-și menține 


* Minunata diferență dintre cucernic și necucernic. 
” Omul renăscut. 
”” Pentru o conștiință dreaptă și sinceră a păcatului trebuie să fie o 
conștiință a probabilității milei. 

o conștiință curată nu trebuie să suspecteze cu anxietate orice 
pornire lăuntrică spre plăcerile vieţii. Textul respectiv din cap. X 
al Inst. Christ. Rel. (de exemplu), nec fugere ea quoque possumus 
quae videntur oblectationi magis quam necessitati inservire” ar fi pu- 
tut deschide porțile unei practici foarte libertine. Aici se face sim- 
țită, alături de teamna crescîndă pentru certitudo salutis la epigoni 
și împrejurarea că în ceea ce privește ecclesia militans purtătorii 
evoluției etice a calvinismului au fost micii burghezi, lucru asupra 
căruia vom stărui în altă parte. 

257. Th. Adams (Works of the Pur. Div., p. 3), de exemplu, în- 
cepe o predică despre the three divine sisters” („iubirea fiind cea 
mai mare dintre ele“) reamintind că și Paris a oferit Afroditei 
mărul. 

258. Romanele și altele asemenea fiind wastetimes”” nu tre- 
buie citite (Baxter, Christ. Dir. |, p. 51, col. 2). — Declinul poeziei 
lirice și al cîntecului popular, nu numai al dramei, după epoca 
elisabetană în Anglia, este bine cunoscut. În artele plastice puri- 
tanismul nu a găsit poate prea multe lucruri de suprimat. Este 
însă surprinzătoare prăbușirea de la o situaţie aparent foarte 
bună a muzicii (rolul Angliei în istoria muzicii nu a fost neîn- 
semnat) la neantul absolut pe care îl observăm în această pri- 
vință la popoarele anglo-saxone mai tîrziu și chiar și astăzi. În 
afară de bisericile negrilor — și de acei cîntăreţi profesioniști pe 
care acum bisericile și-i angajează ca attractions (Trinity Church 
din Boston în 1904 pentru 8 000 dolari anual) — în America nu 
se aude de cele mai multe ori drept „cîntare a comunității“ decît 
un zgomot strident insuportabil pentru niște urechi germane. 
(Procese analoge parțial și în Olanda.) 

259. Tot astfel și în Olanda, după cum lasă să se întrevadă 
discuţiile din sinoade. (Vezi deciziile privind armindenul în co- 
lecţia Reitsma, VI, 78, 139 ș. a.). 

260. Este limpede că „Renașterea Vechiului Testament“ și orien- 
tarea pietistă spre anumite simțăminte creștine antiestetice în 
artă care își au obiîrșia în Deutero-lIsaia și în Psalmul 22 trebuie 


” Și nu putem să le evităm nici chiar pe cele care par să se pună 
mai degrabă în slujba plăcerii decît a nevoii. 
” Cele trei surori divine. 
”” Pierderi de vreme. 

să fi contribuit la faptul că urîtul a devenit obiect al artei, iar re- 
fuzul puritan de a idolatriza făptura a avut și el un cuvînt de 
spus. Dar armnănuntele sînt încă nesigure. În biserica romană mo- 
tive de cu totul altă natură (demagogice) au provocat fenomene 
aparent înrudite — e drept însă că rezultatul artistic a fost cu to- 
tul altul. Cine contemplă Saul și David de Rembrandt (în Mau- 
ritshuis) are impresia că simte în mod direct vigurosul efect al 
sensibilităţii puritane. Inspirata analiză a influențelor culturale 
olandeze, în Rembrandt de Carl Neumann, conturează probabil 
ceea ce putem ști acum despre măsura în care protestantismului 
ascetic i se pot atribui efecte pozitive, fertilizatoare în artă. 
261. Prezenţa relativ mai slabă a eticii calviniste în practica 
vieții și slăbirea spiritului ascetic în Olanda chiar la începutul 
secolului al XVII-lea (congregaţionaliștilor englezi refugiați în 
Olanda în 1608 nu le plăcea insuficientul repaus sabatic al olan- 
dezilor), culminînd: sub stathuderul Frederic Henric, și forța de 
expansiune mai redusă a puritanismului olandez în general erau 
determinate de o mulțime de cauze, imposibil de analizat aici. 
În parte ele constau și în orînduirea politică (uniune particula- 
ristă de orașe și provincii) și în mult mai slaba forță militară (răz- 
boiul de eliberare fusese dus în principal cu banii Amsterdanului 
și cu armate de mercenari: predicatorii englezi ilustrau ames- 
tecarea limbilor la Turnul lui Babel, dînd ca exemplu armata olan- 
deză). În felul acesta, gravitatea luptei pentru credință a fost lă- 
sată în mare măsură în seama altora, ceea ce a implicat însă și 
pierderea participării la puterea politică. În schimb, armata lui 
Cromwell, deși în parte recrutată cu forța, avea sentimentul că 
este o armată de cetățeni. (Firește însă că este cu atît rnai caracteris- 
tic faptul că tocmai această armată și-a fixat în program înlătura- 
rea obligativității serviciului militar, pentru că lupta este îngădu- 
ită numai spre gloria lui Dumnezeu pentru o cauză bine definită 
în conștiință și nu pentru capriciile unui principe. Organizarea 
„imorală“ după concepția germană tradițională a armatei en- 
gleze a avut, istoricește vorbind, la început motive foarte „mo- 
rale“ și a fost o revendicare a unor soldați niciodată învinși, care 
a fost pusă abia după Restauraţie în serviciul intereselor Coroa- 
nei.) După o jumătate de generaţie de la sinoadele de la Dor- 
drecht îi vedem în tablourile lui Hals pe schutterijen-ii olandezi, 
purtătorii calvinismului în perioada marelui război, compor- 

tîndu-se într-un fel foarte „puțin ascetic“. Sinoadele protestează 
mereu contra modului lor de viață. Conceptul olandez de „def- 
tigkeit“ este un amestec de „onorabilitate” burghez-rațională 
și de conștiință de stare patriciană. Și astăzi încă atribuirea locu- 
rilor în bisericile olandeze după criterii de clasă arată caracte- 
rul aristocratic al acestei concepții. Menţinerea economiei urbane 
frîna industria. Ea cunoștea un avînt aproape numai datorită 
refugiaților și, de aceea, întotdeauna numai temporar. În Olan- 
da, exact ca și în alte părți, a fost în aceeași direcție eficientă as- 
ceza laică a calvinismului și pietismului (inclusiv în sensul pe 
care îl vom menționa imediat, al „obiectivităţii ascetice a econo- 
misirii“, aşa cum mărturisește Groen van Prinsterer în pasajul 
citat la p. 277, nota 280. Firește că absența aproape totală a lite- 
raturii beletristice în Olanda calvinistă nu este o întîmplare. De- 
spre Olanda vezi de exemplu Busken-Hu&t, Het land van Rem- 
brandt, tradus și în limba germană și editat de von der Ropp). 
Importanța religiozității olandeze ca „obligativitate ascetică a 
economisirii“ apare clar încă în secolul al XVIII-lea, de exemplu, 
în însemnările lui Albertus Haller. Pentru specificul judecării 
artei în Olanda și motivele sale, a se vedea de exemplu însemnă- 
rile autobiografice ale lui Const. Huyghens (scrise între 1629-1631), 
în Oud Holland 1891. (Lucrarea deja citată a lui Groen van Prin- 
sterer, La Hollande et l'influence de Calvin, 1864, nu oferă nimic 
important pentru problemele noastre.) — Colonia Nieuw-Ne- 
derland din America era, din punct de vedere social, o domi- 
nație semifeudală de „patroni“: comercianţi care dădeau capital 
cu împrumut și, spre deosebire de Noua Anglie, era foarte greu 
să convingi „oameni mărunți“ să se așeze acolo. 

262. Să ne amintim cum autoritatea municipală puritană a 
închis teatrul din Stratford-on-Avon încă pe timpul lui Shakes- 
peare, interzicîndu-i acestuia, în ultima perioadă a vieții sale, 
şi șederea în acest oraș. (Ura și disprețul lui Shakespeare față 
de puritani ies la iveală cu orice prilej.) Chiar în 1777 orașul Bir- 
mingham a respins cererea de aprobare a funcționării unui tea- 
tru ca promovînd „lenea“ și, ca atare, fiind dăunător comerțului 
(Ashley, p. 279, nota 289, op. cit., p. 7,8). 

263. Şi aici este hotărîtor faptul că pentru puritan nu exista 
decît una din două: voința lui Dumnezeu sau vanitatea omeneas- 
că. De aceea, pentru elnu puteau exista nici un fel de „adiaphora“. 

După cum am mai arătat, poziţia lui Calvin în această privință 
era cu totul alta: pentru el este indiferent ce se mănîncă, ce se 
îmbracă etc., numai să nu urmeze de aici o înrobire a sufletului 
de către puterea lăcomiei. Libertatea față de „lume“ trebuie să 
se manifeste — la fel ca și la iezuiți — prin indiferenţă, ceea ce 
însă la Calvin înseamnă utilizarea cu nepăsare, fără poftă a bu- 
nurilor oferite de pămînt (p. 409 ș. urm. din ediţia originală a 
lui Institutio Christianae Relig.), un punct de vedere care, prin efec- 
tul său, era mai apropiat de cel luteran decît rigorismul epigo- 
nilor. 

264. Comportamentul quakerilor în această privinţă este bine 
cunoscut. Dar chiar la începutul secolului al XVII-lea comuni- 
tatea de emigranţi din Amsterdam a fost răscolită timp de un 
deceniu de furtuni violente stîrnite de pălăriile și de vestimen- 
tația unei preotese (savuros descrisă de Congregationalism of the 
Last 300 Years a lui Dexter). Încă Lanford arăta, loc. cit., că actuala 
tunsoare bărbătească este aceeași cu a „capetelor rotunde“ mult 
batjocorite și, de asemenea, că ironizata vestimentație bărbăteas- 
că a puritanilor este în orice caz egală, în esenţă, în ceea ce pri- 
vește principiul care îi stă la bază, cu cea de astăzi. 

265. În această privinţă, vezi aceeași carte a lui Veblen deja 
citată: The Theory of Business Enterprise. 

266. Revenim tot mereu la această problemă. Prin ea se ex- 
plică enunțuri ca: Every penny, which is paid upon yourselves and 
children and friends must be done as by God's own appointment and 
to serve and please him. Watch narrowly, or else that thievish carnal 
self will leave God nothing” (Baxter, op. cit., 1, p. 108, jos). Criteriul 
este: ceea ce este utilizat în scopuri personale este sustras servi- 
ciului spre gloria lui Dumnezeu. 

267. Pe bună dreptate, se obișnuiește să se amintească faptul 
(de exemplu, Dowden, op. cit.) că Cromwell a salvat de la dis- 
trugere tablourile lui Rafael și Triumful lui Cezar de Mantegna, 
în timp ce Carol al II-lea umbla să le vîndă. După cum se știe, 


” Orice bănuț care este plătit pentru voi înșivă, pentru copii și 
prieteni trebuie să fie dat ca și cum ar fi o întîlnire cu Dumnezeu, ca 
și cum ar trebui să-L servească și să-L mulțumească pe Dumnezeu. 
Supraveghează totul îndeaproape, căci altfel egoismul carnal și hoțesc 
nu-l va lăsa nirnic lui Dumnezeu. 

literatura națională engleză era privită de societatea Restau- 
raţiei cu răceală sau chiar cu ostilitate. Influenţa Versailles-ului 
era atotputernică la toate Curțile. — Abaterea de la plăcerile ne- 
chibzuite ale cotidianului în ceea ce privește influenţa lor asupra 
spiritului tipurilor celor mai înalte ale puritanismului și a oa- 
menilor trecuți prin școala lui este o problemă care nu poate fi 
rezolvată în nici un caz în cadrul acestui studiu. Washington Ir- 
ving (Bracebridge Hall, loc. cit.) formulează acest efect în obiș- 
nuita terminologie engleză în felul următor: it (libertatea politică, 
consideră el, puritanismul, spunem noi) evinces less play of the 
fancy, but more power of imagination'. Ajunge să ne gîndim la rolul 
scoțienilor în ştiinţă, literatură, în invențiile tehnice, ca și în viaţa 
economică a Angliei, ca să simțim că această formulare puțin prea 
îngustă atinge adevărul. — Aici nu vom vorbi de importanța dez- 
voltării tehnicii și a științelor ernpirice. Dar relaţia ca atare își face 
pretutindeni apariţia în viața de toate zilele: de exemplu pentru 
quakeri sînt (după Barclay) recreations permise: vizitele la prie- 
teni, citirea unor lucrări de istorie, experimentele de matematică 
şi de fizică, grădinăritul, discutarea unor întîmplări din afaceri 
și din lume etc. — Cauza este cea discutată mai înainte. 

268. Lucru analizat într-un mod remarcabil în Rembrandt de 
Carl Neumann, care în general trebuie comparat cu observațiile 
de mai sus. 

269. De exemplu, Baxter, în locul citat mai sus, I, p. 108, jos. 

270. Cf., de exemplu, bine cunoscuta descriere a colonelului 
Hutchinson (frecvent citată, de exemplu, la Sanford, op. cit., p. 57) 
în biografia scrisă de văduva sa. După ce zugrăvește toate vir- 
tuţile sale cavalerești și firea sa înclinată spre o viață plină de 
bucurii, ea scrie: „He was wonderfully neat, cleanly and genteel 
in his habit, and had a very good fancy in it; but he left off very 
early the wearing of anything that was costly.”” — Foarte ase- 
mănător este creionat în discursul funebru la mormântul lui Mary 
Hammer ținut de Baxter (Works of the Pur. Div., p. 533) idealul 


"” Dă mai puţină importanţă închipuirilor și mai multă putere ima- 
ginației. 

” El era minunat de îngrijit, curat și plăcut în comportament și 
toate dovedeau imaginație; dar a renunțat foarte devreme să poarte 
îmbrăcămintea care era scumpă. 

acelei puritane cu vederi largi despre lume și cu o aleasă cultură 
care era însă foarte economă în ceea. ce privește: 1. timpul și 
2. cheltuielile pentru „ceremonii“ și distracții. 

271. Îmi aduc aminte — alături de multe alte exemple — în 
mod deosebit de un fabricant cu succese extraordinare în afa- 
ceri, care la bătrîneţe avea o mare avere și care, atunci cînd me- 
dicul i-a prescris pentru grava sa afecțiune digestivă consumul 
cîtorva stridii pe zi, numai cu greu s-a supus prescripției me- 
dicale. Pe de altă parte, considerabilele donaţii în scopuri de 
binefacere pe care le-a făcut în timpulviețţii și „generozitatea“ 
arătau că este vorba numai de rămășițe ale unei simţiri „asce- 
tice“, care privește cu rezervă consumul propriei avuțţii ca pe un 
lucru îndoielnic din punct de vedere moral, deci nu era vorba 
de nimic de genul „avariţiei“ 

272. Separarea atelierului, biroului, în general a „afacerii“ de 


derii de averea particulară, tendința de a transforma întreprin- 
derea într-un corpus mysticum” (mai întâi, cel puţin capitalul social) 
se plasau toate pe această linie. Vezi, în această privință, lucra- 
rea mea Handelsgesellschaften im Mittelalter. 

273. Încă Sombart în lucrarea sa Der Kapitalismus (ed. 1) atră- 
sese atenţia ocazional asupra acestui fenomen caracteristic. Ire- 
buie însă să ținem searnă de faptul că acumularea de averi își 
are obîrșia în două izvoare psihologice foarte diferite. Primul 
izvor vine din timpuri străvechi și-și găsește expresia în fun- 
dațţii, bunuri de familie, fidei comisuri etc. la fel sau într-un mod 
mai pur și mai clar în dorința de aceeași natură de a muri împo- 
vărat cu mari averi materiale și, mai ales, de a asigura continua- 
rea „afacerii“ chiar și încălcînd interesele majorității copiilor moște- 
nitori. În aceste situații este vorba, pe lîngă dorinţa de a-și asigura 
o viaţă ideală dincolo de moarte, și de a conserva splendor fami- 
liae””, adică de o vanitate generînd o personalitate extinsă a înte- 
meietorului, în orice caz este vorba în fond de scopuri egocen- 
trice. Nu tot astfel stau lucrarile cu acel motiv „burghez“ cu care 
avem de-a face aici. Stăruie înaintea noastră preceptul ascezei 


* Corp mistic, lucru secret. 
” Strălucirea familiei. 

„renunţă, renunță“ — schimbat într-un sens pozitiv-capitalist: 
„trebuie să cîștigi, să cîștigi“ — pur și modest în neraționalitatea 
sa, ca un fel de imperativ categoric. Numai gloria lui Dumne- 
zeu și datoria proprie, nu vanitatea omului, sînt la puritani mo- 
bilul, iar astăzi numai datoria față de „profesie“. Cui îi face plă- 
cere ilustrarea unei idei prin consecința extremă n-are decît să-și 
amintească de acea teorie a unor miliardari americani că miliar- 
dele dobîndite nu trebuie lăsate moștenire copiilor, pentru ca 
aceștia să nu fie lipsiți de binefacerea morală de a trebui să mun- 
cească și să cîștige singuri. Astăzi probabil acest principiu a de- 
venit un balon de săpun „teoretic“. 

274. Trebuie subliniat din nou că acest lucru este ultimul mo- 
tiv religios important (alături de ideile pur ascetice ale morti- 
ficării cărnii), ceea ce apare în mod extrem de limpede la quakeri. 

275. Baxter (Saints” Everl. Rest 12) o respinge exact cu moti- 
vele obișnuite ale iezuiţilor: trupul trebuie să primească ceea ce 
i se cuvine, altfel devenim robul lui. 

276. Acest ideal prezent în special la quakeri apare clar în 
prima lor epocă de dezvoltare, după cum a arătat în punctele 
sale esenţiale încă Weingarten în ale sale Englische Revolutions- 
kirchen. Analiza amănunțită a lui Barclay, op. cit., p. 519 ș. urm., 
p. 533, a pus foarte limpede în evidenţă acest lucru. Trebuie evi- 
tate: 1. vanitatea trupească, adică orice ostentaţie, orice tinichele 
sclipitoare și folosirea unor lucruri care sînt lipsite de orice scop 
practic sau care sînt apreciate numai din cauza rarității lor (adică 
tot din vanitate); 2. utilizarea nescrupuloasă a averii, cum ar fi 
cheltuielile disproporționate față de nevoile de subzistență și cre- 
area de rezerve pentru viitor, pentru nevoi minore. Quakerul 
era deci, ca să zicem așa, „legea utilității marginale“ ambulantă. 
Moderate use of the creature este permisă întru totul, în special 
admițîndu-se prețuirea calității și solidității stofelor etc., atîta 
timp cît acest lucru nu ducea la vanity. Cf. în toate aceste pri- 
vințe Morgenblatt fiir gebildete Leser, 1846, nr. 216 ș. urm. (În spe- 
cial: Komfort und Solidităt der Stoffe bei den Quăkern, cf. Schneck- 
enburger, Vorlesungen, p. 96 ș. urm.) 

277. Am mai spus că aici nu abordăm problema determinării 
de clasă a mișcărilor religioase (pe această temă vezi studiile 
depre „etica economică a religiilor universale“). Dar pentru a 
observa că Baxter, de exemplu, la care recurgem de preferință, 

nu privea prin „ochelarii burgheziei“ din acea vreme, ajunge să 
avem în vedere faptul că și la el, în ordinea profesiilor plăcute 
lui Dumnezeu, după profesiile științifice vine husbandman și 
abia pe urmă mariners, clothiers, booksellers, tailors” etc., într-o în- 
șiruire pestriță. Chiar și mariners menţionaţi (într-un mod destul 
de caracteristic) sînt poate considerați în aceeași măsură pescari, 
ca și corăbieri. — Cu totul altfel sînt interpretate în această pri- 
vință multe enunțuri din Talmud. Cf., de exemplu, la Wiinsche, 
Babyl. Talmud, Li, pp. 20, 21, preceptele, e drept, nu necontradic- 
torii ale rabinului Eleazar, toate avînd sensul: comerţul este mai 
bun decît agricultura. (Partea intermediară, II 2, p. 68, cu privire 
la investițiile de capital recomandabile: 1/3 în pămînt, 1/3 în 
mărfuri, 1/3 ca bani disponibili.) 

Pentru cei a căror conștiință cauzală nu este satisfăcută fără 
o interpretare economică („materialistă“, după cum, din păcate, 
se mai spune), fac observaţia că eu consider că influența dezvol- 
tării economice asupra soartei ideilor religioase este foarte im- 
portantă și nai tîrziu voi încerca să prezint modul în care în cazul 
nostru au evoluat relațiile și procesele de adaptare reciprocă. 
Numai că ideile religioase nu pot fi pur și simplu deduse din „eco- 
normie'“, ci sînt — și în această privință nu se pot introduce nici 
un fel de corective —, la rîndul lor, cele mai puternice elemente 
modelatoare ale „caracterelor populare” și-și poartă în interio- 
rul lor legile proprii și puterea coercitivă. lar diferențele cele mai 
importante, cele dintre luteranism și calvinism, sînt determinate 
predominant politic, în măsura în care momentele extrareligioase 
joacă vreun rol. 

278. Acest lucru îl are în vedere Ed. Bernstein, atunci cînd, 
în studiul său citat mai sus spune (pp. 681 și 625): „Asceza este 
o virtute burgheză.” Consideraţiile sale din pasajul citat sînt cele 
dintîi în care sînt sugerate aceste conexiuni importante. Doar că 
această conexiune este mult mai cuprinzătoare decît bănuiește 
el. Căci hotărîtoare nu a fost simnpla acumulare a capitalului, ci 
raționalizarea ascetică a întregii vieți profesionale. Încă Doyle 
a subliniat clar, referitor la coloniile americane, opoziția dintre 
nordul puritan, unde datorită „coerciției ascetice a economisirii“ 


" Fermier, marinari, fabricanți de stofe, vînzători de cărţi, croitori. 

a existat întotdeauna un capital care se cerea investit, și situația 
din sud. 

279. Doyle, The English in America, vol. Il, cap. IL. Existenţa 
unor fierării (1643), a unor postăvării (1659) pentru piaţă (și de 
altfel și marea înflorire a meșteșugurilor) în Noua Anglie în pri- 
ma generaţie după întemeierea coloniei au fost, dintr-un punct 
de vedere strict economic, anacronisme și s-au deosebit izbitor 
de situaţia din sud, la fel ca și de Rhode Island, necalvinistă și 
beneficiind de o totală libertate a conștiinței. În ciuda faptului 
că avea un port excelent, încă în 1686 în raportul dat de Gover- 
nor and Council se scria: The great obstruction concerning trade is 
the want of merchants and men of considerable Estates amongst us” 
(Arnold, Hist. of the State of R. 1., p. 490). Nu încape nici o îndo- 
ială că la acest lucru a contribuit constrîngerea de a investi din 
nou capitalul economisit exercitată de lirnitarea puritană a con- 
sumului. La aceasta s-a adăugat disciplina bisericească de care 
nu ne vom ocupa aici încă. 

280. Sigur că aceste cercuri s-au redus rapid în Olanda, după 
cum se demonstrează în descrierea lui Busken-Hu&ts (Joc. cit., 
vol. Il, cap. II și IV). Totuși Groen van Prinsterer spune (Handb. 
d. Gesch., v.h. V, ed. a 3-a, 8 303 — nota, p. 254): De Nederlanders 
verkoopen veel en verbruiken wenig"”, încă despre perioada de după 
Pacea din Westfalia. 

281. Pentru Anglia, de exemplu, în favoarea acestei idei ple- 
dează o petiție a unui nobil regalist citată de Ranke în Englische 
Geschichte, IV, p. 197, în care, după intrarea lui Carol al II-lea în 
Londra, se cerea interzicerea prin lege a achiziţionării de moșii 
de către capitalul burghez, care astfel urma să fie forțat să se 
orienteze numai spre comerț. Statutul „regentului“ olandez se 
desprindea ca „statut“ de patriciatul burghez din orașe prin cum- 
părarea vechilor moșii ale cavalerilor. (Vezi în această privință 
plîngerea din 1652, potrivit căreia regenţii ar fi mai mult rentieri 
și nu oameni de afaceri, plîngere conținută în Fruin, Tien jaren 
uit den tachtigjarigen oorlog.) E drept că aceste cercuri nu au avut 


___” Marea piedică referitoare la comerț este lipsa negustorilor și 
oamenilor cu situație bună printre noi. 
” Olandezii consumă puțin și vînd mult. 

niciodată o mentalitate riguros calvinistă. lar pasiunea notorie 
a cercurilor largi ale burgheziei olandeze în a doua jumătate a 
secolului al XVII-lea pentru titluri aristocratice este suficientă 
pentru a arăta că, cel puțin în această perioadă, deosebirea dintre 
situația din Anglia și cea din Olanda se poate accepta numai cu 
prudenţă. Aici forța posesiunii unor bani moșteniți a frînt spi- 
ritul ascetic. 

282. Achiziționarea pe scară mare a moșiilor engleze de către 
capitalul burghez a fost urmată de o epocă de prosperitate a agri- 
culturii engleze. 

283. Landlorzii anglicani au refuzat adeseori pînă în secolul 
acesta să accepte nonconformiștii drept. arendași. (În prezent, 
ambele partide confesionale au un număr aproximativ egal de 
membri. Înainte, nonconformiștii au fost întotdeauna în mi- 
noritate.) 

284. Pe bună dreptate atrage atenția H. Levy (în recent apă- 
rutul studiu din Archiv f. Sozialwiss., 46, p. 605 ș. urm.) că „trăsă- 
turile de caracter“ ale poporului englez, deduse din numeroase 
caracteristici parţiale, ar predispune acest popor la acceptarea 
unui ethos ascetic și a unor virtuţi burgheze, mai puțin decît alte 
popoare. O poftă de viaţă viguroasă și primară a fost (şi este) 
principala trăsătură a sa. Puterea ascezei puritane din timpul 
dominației sale se manifestă tocmai prin uluitoarea măsură în 
care această trăsătură de caracter a fost moderată la adepţii săi. 

285. Revine mereu și în prezentarea lui Doyle. Întotdeauna 
în atitudinea puritanilor motivul religios a avut un efect hotă- 
rîtor (firește nu întotdeauna singurul hotărîtor). Mutarea gentle- 
menilor în Manachussets, chiar și a unei camere a lorzilor cu no- 
bilime ereditară, colonia (sub conducerea lui Winthrop) era gata 
s-o admită, cu condiția ca gentlemenii să se alăture bisericii. Pen- 
tru a se menține disciplina confesională se urmărea caracterul în- 
chis al coloniei (New Hampshire și Maine au fost colonizate de 
mari negustori anglicani, care au întemeiat uriașe crescătorii de 
vite. Aici legătura socială era foarte slabă). Încă în 1632 s-au au- 
zit plingeri la adresa „lăcomiei de profit” a locuitorilor Noii Anglii 
(vezi, de exemplu, Weedens, Economic and Social History of New 
England, |, p. 125). 

286. Acest lucru îl subliniază încă Petty, op. cit., și toate sur- 
sele contemporane fără excepţie vorbesc în special de sectanții 

puritani: baptiști, quakeri, menoniţi, ca fiind o pătură în parte 
lipsită de mijloace, în parte o mică burghezie capitalistă și îi opun 
atît aristocrației marilor negustori, cît și aventurierilor finan- 
ciari. Dar tocmai din această pătură mic capitalistă și nu din rîn- 
durile marilor financiari: monopoliști, furnizori de stat, creditori 
ai statului, întreprinzători coloniali, promoters etc., a provenit 
ceea ce era caracteristic capitalismului occidental: organizarea 
burghez-privat-capitalistă a activităţii lucrative. (Vezi, de exem- 
plu, Unwin, Industrial Organization in the 16:and 17": Centuries, 
London, 1914, p. 196 ș.urm.). Acest contrast era bine cunoscut 
contemporanilor, cf. în acest sens Parker, Discourse Concerning 
Puritans, din 1641, unde se exprima opoziția atît față de creatorii 
de proiecte vane cît și față de curteni. 

287. Vezi în ceea ce privește modul în care s-a manifestat acest 
lucru în politica Pennsylvaniei în secolul al XVIII-lea și în spe- 
cial în timpul războiului pentru independenţă: Sharpless, A Qua- 
ker Experiment in Government, Philadelphia, 1902. 

288. Leben Wesleys, de Southey, cap. 29. El mi-a fost indicat 
într-o scrisoare a prof. Ashley (1913), căci eu nu-l cunoșteam. 
E. Troeltsch (căruia i l-am comunicat în acest scop) l-a citat oca- 
zional. 

289. Recomand ca pasajul să fie citit de toţi cei care astăzi 
se vor mai informați și mai înţelepţi cu privire la aceste lucruri 
decît înșiși conducătorii și contemporanii acelor mișcări care, 
după cum se vede, știau foarte precis ce făceau și ce puneau în 
pericol. E într-adevăr inacceptabil procedeul adoptat de unii din 
criticii mei de a contesta cu atîta aroganță fapte incontestabile 
și pînă acum de nimeni contestate, pe care m-am limitat să le exa- 
minez din punctul de vedere al unor forțe motrice lăuntrice, așa 
cum din păcate s-a întîmplat. În secolul al XVII-lea nimeni nu 
a pus vreodată la îndoială aceste legături (cf. și Manley, Usurry 
of 6% examined, 1669, p. 137). Pe lîngă scriitorii moderni citați 
mai sus, le-au tratat ca pe ceva de la sine înțeles poeţi precum 
H. Heine și Keats, ca și reprezentanți ai științei cum sînt Ma- 
cauley, Cunningham, Rogers sau scriitori ca Matthew Amold. 
Din literatura cea mai nouă vezi Ashley, Birmingham Industry 
and Commerce (1913), care la timpul său mi-a exprimat totalul 
acord printr-o scrisoare. Cf. în legătură cu întreaga problemă stu- 
diul lui H. Levy citat la p. 278, în nota 284. 

290. Că încă la puritanii vremurilor clasice aceleași lucruri 
erau de la sine înțelese este ilustrat foarte bine de faptul că la 
Bunyan Mr. Money-Love argumentează fără înconjur: „este per- 
mis să devii religios pentru a deveni bogat, de exemplu, pentru 
a-ţi spori clientela“, căci este indiferent de ce ai devenit religios 
(p. 114 din ediția Tauchnitz). 

291. Defoe era un nonconformist zelos. 

292. Şi Spener (Theol. Bedenken, loc. cit., pp. 426 ș. urm, 
429, 432 ș. urm.) consideră profesiunea de comerciant ca fiind 
plină de ispite și de capcane, totuși, la o întrebare dă următoa- 
rea explicaţie: „Îmi face plăcere să văd că, în ceea ce privește co- 
merțul, bunul amic nu are nici un fel de scrupule, ci îl recunoaște 
ca pe un mod de viață, ceea ce și este, pentru ca să aducă foloase 
omenirii și ca atare, să se practice iubirea potrivit voinţei lui Durmn- 
nezeu.” În mai multe locuri această afirmaţie este susținută mai 
bine cu argumente mercantiliste. Atunci cînd Spener caracteri- 
zează uneori într-un spirit perfect luteran dorința de îmbogățire 
conform cu I. Tim. 6, 8 și 9 și invocîndu-l pe Isus, fiul lui Sirah 
(vezi mai sus) drept principală cursă care trebuie îndepărtată 
și adoptă punctul de vedere al „hranei“ (Theol. Bed.,vol. III, 
p. 435, sus), el îl atenuează, pe de altă parte, referindu-se la sec- 
tanții prosperi care totuși trăiesc în cucernicie (p. 260, nota 233). 
Și pentru el bogăţia ca efect al unei munci profesionale harnice 
i separe nevinovată. Ca urmare a influenţei luterane, acest punct 
de vedere este mai puțin consecvent decît cel al lui Baxter. 

293. Baxter, loc. cit., II, p. 16, atrage atenţia să nu fie angajați 
ca „servants“ „heavy, flegmatik, sluggish, fleshly, slothful per- 
sons”” și recomandă să se prefere „godly servants“”, nu numai 
pentru că „ungodly servants“ ”” ar fi simpli „eye-servants“"”, 
ci, mai ales, pentru că „a truly godly servant will do all your 
service in obedience to God, as if God himself had bid him do it”. 
În schimb, alții ar fi înclinați „to make no great matter of conscience 


” Persoane masive, flegmatice, apatice, obeze, trîindave. 
” Servitori cucernici. 
”" Servitori necucernici. 
””” Servitori care supraveghează. 
Un servitor cu adevărat pios va face totul ascultînd de Dum- 
nezeu, ca și cum Dumnezeu însuși l-ar fi rugat să te servească. 


..... 

of it”. Și invers, la muncitor semnul caracteristic al grației nu 
este mărturisirea exterioară a religiei, ci „the conscience to do 
their duty'””. Se observă că aici interesele lui Dumnezeu se inter- 
ferează în mod suspect cu cele ale patronilor: pînă și Spener 
(Theol. Bed., III, p. 272), care în alte locuri îndeamnă stăruitor oa- 
menii să-și lase timp pentru a se gîndi la Dumnezeu, consideră 
ca ceva de la sine înţeles că muncitorul trebuie să se mulțumeas- 
că cu un minimum de timp liber (chiar și duminica). — Pe bună 
dreptate, unii autori englezi i-au numit pe imigranții protestanți 
„pionieri ai muncii calificate”. Vezi și dovezile lui H. Levy. Die 
Grundl. des Skonom. Liberalismus, p. 53. 

294. Vezi analogia dintre predestinarea „nedreaptă” după cri- 
teriile omenești numai a unora și repartiția bunurilor tot atît de 
nedreaptă, dar tot atît de voită de Dumnezeu, de exemplu, la 
Hoornbeek, loc. cit., vol.I, p. 153. Pe lîngă aceasta, de exemplu, 
la Baxter, op. cit., |, p. 380, sărăcia este adeseori simptomul unei 
lenevii păcătoase. 

295. Şi Th. Adams (Works of the Pur. Div., p. 158) este de părere 
că Dumnezeu lasă probabil atîția oameni săraci, pentru că, după 
cîte știe el, ei nu ar putea face față ispitelor pe care le aduce cu 
sine bogăţia. Căci mult prea des bogăția alungă religia din sufle- 
tul omului. 

296. Vezi mai sus p. 263, nota 239, și cartea lui H. Levy ci- 
tată acolo. Exact același lucru este relevat în toate descrierile 
(de exemplu, de Manley, pentru hughenoți). 

297. Lucrări asemănătoare nu au lipsit nici din Anglia. Acolo 
se situează, de exemplu, și acel pietism care, continuînd Serious 
Call (1728) al lui Baxter, a propovăduit sărăcia, castitatea și, ini- 
țial, izolarea de lume. 

298. Activitatea lui Baxter în comunitatea din Kidderminster 
care în momentul sosirii sale era în pragul destrămării este uni- 
că în ceea ce privește succesul în istoria asistenţei spirituale și 
în același timp un exemplu tipic pentru modul în care asceza a 
format masele pentru muncă sau, în limbaj marxist, pentru pro- 
ducţia de „plusvaloare” și care, pur și simplu, a făcut posibilă 


” Să nu facă din asta o mare problemă de conștiință. 
” Conștiinţa de a-și face datoria. 

valorificarea ei în raportul capitalist de muncă (industria cas- 
nică, țesătoria). Acesta este raportul cauzal general. Din punctul 
de vedere al lui Baxter, a pus încadrarea credincioșilor săi în an- 
grenajul capitalismului în slujba intereselor sale etice și religioa- 
se. Din punctul de vedere al dezvoltării capitalismului, acestea 
din urmă au acționat în serviciul dezvoltării „spiritului“ capitalist. 

299. Şi încă ceva: Avem tot dreptul să avem rezerve în pri- 
vința „bucuriei“ pe care i-o produceau meșteșugarului medie- 
val obiectele create de el, ca agent psihologic, lucru de care se 
vorbește atîta. Sigur că un grăunte de adevăr e aici. În orice caz 
însăși asceza a golit munca de acest farmec laic, astăzi nimicit 
pentru totdeauna de capitalism și l-a orientat spre lumea de din- 
colo. Munca profesională ca atare este voită de Dumnezeu. Ca- 
racterul impersonal al muncii din ziua de astăzi: obscuritatea 
ei și lipsa oricărei bucurii prilejuite de ea privită din punctul 
de vedere al individului este încă transfigurată din punct de ve- 
dere religios. În epoca apariției sale, capitalismul avea nevoie 
de muncitori dispuși să fie utilizați în economie, de dragul con- 
științei. Astăzi capitalismul domină societatea și nu mai are ne- 
voie de recompense cerești pentru a-i constrînge pe muncitori 
să muncească. 

300. În privința acestor contradicții și evoluții, vezi H. Levy 
în cartea citată anterior. Atitudinea profund ostilă monopolis- 
mului, caracteristică Angliei, a opiniei publice s-a născut din 
punct de vedere istoric din unirea luptei pentru puterea politică 
împotriva Coroanei — Parlamentul cel lung i-a exclus pe mono- 
poliști din rîndurile sale — cu motivele etice ale puritanismului 
și cu interesele economice ale capitalismului burghez mic și mij- 
lociu împotriva magnaților financiari din secolul al XVII-lea. 
The Declaration of the Army din 2 august 1652, precum și petiția 
levellerilor din 28 ianuarie 1653 cer, în afară de înlăturarea acci- 
zelor, vămilor, impozitelor indirecte și introducerea unei single 
tax pe estates”, deci free trade”, adică înlăturarea oricăror îngrădiri 
monopoliste ale comerțului în interior și exterior, considerîndu-le 


” O singură taxă pe proprietate. 
” Comerţ liber. 

drept încălcări ale drepturilor omului. Tot astfel și „marele 
protest“. 

301. Vezi în această privință H. Levy, Okon. Liberal., p. 51 
ș. urm. 

302. Faptul că acele componente ale căror rădăcini religioase 
nu au fost cercetate aici, în speță enunţul: „honesty in the best 
policy“ (explicația dată de Franklin creditului) sînt de origine pu- 
ritană aparține unui context întru cîtva diferit (vezi în această 
privinţă studiul următor). Aici ne vom mulțumi să redăm doar 
următoarea observaţie a lui ]J.D. Rowntree (Quakerism, Past and 
Present, p. 95/6) asupra căreia mi-a atras atenția Ed. Bernstein: 
„Is it merely a coincidence, or is it a consequence, that the lofty 
profession of spirituality made by the Friends has gone hand 
in hand with shrewdness and tact in the transaction of mun- 
dane affairs? Real piety favours the success of a trader by insuring 
his integrity, and fostering habits of prudence and forethought: — 
important items in obtaining that standing and credit in the 
commercial world, which are requisite for the steady accumu- 
lation of wealth.” (Vezi studiul următor). „Cinstit ca un hughe- 
not“ era în secolul al XVII-lea o expresie la fel de proverbială 
ca onestitatea olandezilor pe care a admirat-o Sir W. Temple 
și, un secol mai tîrziu, aceea a englezilor, în comparație cu conti- 
nentalii, care nu trecuseră prin această școală etică. 

303. Bine analizat în Goethe, de Bielschowsky, vol. II, cap. 18. 
Cît privește evoluția „cosmosului“ științific, o idee înrudită este 
exprimată și de Windelband la sfîrșitul lucrării sale Bliitezeit der 
deutschen Philosophie (vol. II din Gesch. d. neueren Philosophie). 

304. Saints” Everlasting Rest, cap. XII. 

305. „N-ar putea oare bătrînul cu cei 75 000 de dolari ai săi 
pe an să se retragă din afaceri? — Nu! Fațada magazinului tre- 


” Este doar o coincidenţă sau o consecință faptul că profesiunile înalte 
ale spiritualității îndeplinite de prieteni au mers mînă-n mînă cu șirete- 
nia și tactul în tranzacţii de afaceri lumești? Pietatea adevărată favori- 
zează succesul unui comerciant, asigurîndu-i integritatea și stimulînd 
formarea unor obiceiuri de prudenţă și cumpătare: — puncte irnpor- 
tante în obținerea acelui statut și credit în lumea comercială care sînt 
necesare pentru o acumulare constantă de averi. 

buie extinsă cu 400 de picioare. De ce? — That beats everything”, 
zice el. — Seara, cînd soţia și fiicele fac lectură în comun, el tîn- 
jește să se culce, duminica se uită la ceas din cinci în cinci minute, 
așteptînd sfîrșitul zilei: ce existență ratată!“ Astfel și-a rezumat 
ginerele (emigrat din Germania) al unui dry-good-man de frunte 
dintr-un oraș de pe malul rîului Ohio opinia asupra acestuia din 
urmă, o opinie pe care „bătrînul“, la rîndul său, fără îndoială 
că ar fi considerat-o totallipsită de sens și un simptom al lipsei 
de energie tipic germană. 

306. Chiar și această remarcă (rămasă aici neschimbată) ar 
trebui să fi putut arăta lui Brentano (loc. cit.) că niciodată n-am 
pus la îndoială importanţa de sine stătătoare a acestuia. Recent 
Borinski subliniază din nou cu putere, în Abhandl. der Miinchener 
AK. der Wiss., 1919, că nici umanismul nu era „raționalism“ pur. 

307. Nu de această problemă, ci de Reformă în general, în 
special de cea a lui Luther, se ocupă discursul academic al lui 
Below: Die Ursachen der Reformation (Freiburg, 1916). Pentru 
tema tratată aici, mai ales pentru controversele pe care le-a pro- 
vocat acest studiu, arnintirn lucrarea lui Hermelink, Reformation 
und Gegenreformation, care însă se referă în primul rînd la alte 
probleme. 

308. Căci studiul de mai sus s-a referit în mod intenţionat 
numai la relaţiile în care o influenţă a unor conţinuturi de con- 
știință religioase asupra vieții culturale „materiale“ este într-ade- 
văr indubitabilă. Nimic nu ar fi fost mai ușor decît de a se rnerge 
mai departe către o „construcție“ formală care să deducă logic 
din raționalismul protestant tot ce este „caracteristic“ culturii mo- 
derne. Dar preferăm să lăsăm asemenea lucruri pe seama acelui 
tip de diletanţi care cred într-o „unitate psiho-socială” și în po- 
sibilitatea de a o reduce la o singură formulă. — Să mai obser- 
văm că, firește, perioada anterioară evoluției pe care am analizat-o 
aici a dezvoltării capitaliste a fost pretutindeni codeterminată 
de influenţe creștine, atât inhibitoare, cît și stimulatoare. Natura 
lor va fi dezbătută într-un alt capitol. De altfel nu este sigur dacă 
dintre problemele creionate mai sus una sau alta va mai putea 
fi discutată în cadrul acestei reviste, dat fiind profilul ei. Pe mine 


” Asta le întrece pe toate. 

nu mă atrage într-o măsură prea mare scrierea unor cărți stufoa- 
se care s-ar sprijini atît de mult, cum ar fi cazul aici, pe lucrările 
altora (teologice și istorice). (Las aici aceste propoziții neschim- 
bate.) — Pentru tensiunea dintre idealul de viață și realitate în 
„perioada capitalismului timpuriu“ dinaintea Reformei, vezi 
Strieder, Studien zur Geschichte der kapitalist. Organisationsformen 
(1914), cartea a II-a (și contra scrierii lui Keller citată mai înainte 
și utilizată de Sombart). 

309. Găsesc că această propoziţie și observaţiile și remarcile 
imediat anterioare ar fi fost suficiente pentru a se exclude orice 
neînțelegere în privința scopului pe care a vrut să-l realizeze acest 
studiu și nu găsesc nici un motiv pentru un adaos. În locul conti- 
nuării directe intenționate la început, în sensul programului 
de mai sus, m-am decis, în parte din motive neprevăzute și în 
special din cauza apariţiei lucrării lui E. Troeltsch Soziallehren 
der christlichen Kirchen (în care multe din cele ce aș fi vrut eu să 
discut sînt tratate într-un mod de care eu, ca neteolog, n-aș fi 
fost în stare), dar în parte și pentru a elibera acest studiu de izo- 
lare și a-l integra în ansamblul dezvoltării culturale, să pun pe 
hîrtie mai întîi rezultatele unor studii comparative, privind core- 
lările universal-istorice dintre religie și societate. Acestea urmea- 
ză aici. Ele sînt precedate de un scurt studiu ocazional de expli- 
care a conceptului de „sectă“ utilizat mai sus și în același timp 
de expunere a importanței concepției puritane cu privire la bise- 
rică pentru spiritul capitalist al epocii moderne. 


PROTESTANTISM ȘI CAPITALISM 


Deși au trecut peste 70 de ani de la moartea sa, Max Weber 
este considerat unul dintre marii gînditori contemporani, unii 
exegeți neezitînd să-l privească drept cel mai mare sociolog al 
tuturor timpurilor. Contemporaneitatea lui Weber nu decurge 
numai din faptul că este cel mai citat sociolog, ci, în primul rînd, 
din actualitatea analizelor sale și din permanenta reconsiderare 
a contribuţiilor sale metodologice și epistemologice. A creat o 
operă impresionantă, care în România ultimelor decenii a fost 
cunoscută doar de un număr restrîns de specialiști. La acest fapt 
au contribuit două situaţii. Mai întâi, o limitare de ordin edito- 
rial: absența traducerilor în limba română a principalelor opere 
ale sociologului german. În al doilea rînd, o limitare de ordin 
ideologic: Weber a fost considerat unul dintre principalii adver- 
sari teoretici și ideologici ai lui Karl Marx. În consecință, opera 
sa trebuia ținută departe de cei pe care i-ar fi putut influența. 


Este un merit remarcabil al Editurii „Humanitas“ de a oferi 
cititorilor români o parte dintre marile creații ale lui Max Weber. 
Cuprinderea lucrării Etica protestantă și spiritul capitalis- 
mului în această inițiativă nu este întîmplătoare. De la apariția 
ei, această lucrare a provocat aprinse controverse care nu au 
încetat nici astăzi. Controverse de ordin istoric, în primul rînd, 
dar și de ordin actual prin punerea în corelație a două categorii 
mari de fapte: religia și dezvoltarea economică. 

Capitalismul, ca tip de organizare economică, a condus la 
o dezvoltare fără precedent a societăţilor, ajungînd să fie consi- 
derat la nivelul simțului comun, cât și al unor concepții ideologice, . 

drept singura cale rațională de dezvoltare modernă. Capita- 
lismul a apărut într-o anumită parte a lumii — Europa occiden- 
tală — și s-a extins treptat, ajungînd un sistem de organizare 
economică de cuprindere mondială. Cum se explică faptul că 
el a apărut într-o anumită zonă, că a reușit doar în anumite so- 
cietăți, iar în altele nu? Acestea sînt întrebările principale la care 
Weber oferă un răspuns în lucrarea sa. 


Răspunsurile date de Weber au dobîndit în ultimii ani O ac- 
tualitate nebănuită. Ţările foste socialiste sînt în prezent în fața 
unor noi opțiuni în ceea ce privește modelele de dezvoltare. Din- 
tre aceste modele, capitalismul este privit drept una dintre cele 
mai sigure posibilități. Va reuși însă capitalismul în țările est-eu- 
ropene la fel de bine cum a reușit în Europa de vest, în Statele 
Unite ale Americii, Canada, Australia, Japonia sau în alte țări 
cuprinse în categoria celor puternic dezvoltate? 


Pentru a putea da un răspuns credibil la această întrebare, 
cunoașterea analizei istorice pe care Weber o face genezei capita- 
lismului este deosebit de utilă. Nu numai pentru specialiștii în 
domeniul științelor sociale și politice, dar și pentru cei care se 
ocupă de elaborarea politicilor economice și sociale. 


Paradigma apariției capitalismului şi a dezvoltării economice 
și sociale în general elaborată de Karl Marx continuă să fie foar- 
te prezentă în gîndirea și acțiunile oamenilor politici din fostele 
țări socialiste. Pentru a putea fi înțeleasă de un număr cît mai 
mare de oameni, această paradigmă a fost simplificată pînă la 
grotesc. Dezvoltarea economică și socială (în speţă cea de tip 
capitalist) a fost posibilă datorită dezvoltării forțelor productive 
(inovațiile tehnice, creșterea calificării forței de muncă, perfec- 
ționările în organizarea producției) care, la rîndul ei, a determi- 
nat perfecționarea relaţiilor de producție și dezvoltarea unei anu- 
mite suprastructuri ideologice și instituționale. Schematizînd 
foarte mult paradigma marxistă, dezvoltarea economică și socială 

ar fi posibilă dacă s-ar asigura o bază tehnică modernă, un vo- 
lum Suficient de mare de capital, o forță de muncă calificată și 
competențele manageriale necesare. În rest, nu ar mai fi decît o 
problemă de timp. Oamenii ar trebui doar să aștepte binefacerile 
unei dezvoltări sigure. 


Evoluţia din ultimele decenii a multor țări din Africa, Ame- 
rica Latină și Asia dovedește că această schemă de gîndire și de 
acțiune socială a condus în puține cazuri la rezultatele scontate. 
Analiştii acestor situaţii au fost nedumeriţi de faptul că modelul 
de dezvoltare capitalist care a condus la rezultate atît de bune 
în regiunile în care a apărut nu a dus la rezultate similare și în 
alte zone. Concluzia a fost că în dezvoltarea capitalismului in- 
tervin mult mai mulți factori decît sînt avuți în vedere în para- 
digma marxistă. Pentru a înțelege rolul acestor factori, analiza 
lucrării lui Weber Etica protestantă și spiritul capitalismu- 
lui redevine foarte utilă și actuală. 


Capitalismul a apărut într-o zonă geografică în care inițial 
nu se întruneau complet precondițiile stabilite în paradigma 
marxistă. Inovările tehnologice din Asia de sud-est nu au con- 
dus la schimbări importante în domeniul economic și social. Unele 
dintre aceste inovaţii au fost preluate de Europa occidentală și 
utilizate în forme noi de organizare economică, în timp ce zonele 
în care ele au fost produse au rămas vreme îndelungată neschim- 
bate în structurile lor economice și sociale. 


Din punctul de vedere al disponibilităților în capital, alte zone 
din Europa (Spania, Portugalia și, parțial, Franța) erau într-o 
situație mult mai avantajoasă. Cea mai mare parte a aurului și 
argintului care provenea din Lumea Nouă nu făcea decît să tran- 
ziteze prin metropolele spaniolă și portugheză. Țările de ]os care 
erau în acea vreme colonii spaniole beneficiau mai mult de bosă- 
țiile Lumii Noi. Afluxul de capital a determinat în Spania chiar 
un anumit declin al producției interne. S-au extins aspiraţiile 

nobiliare și, decurgînd din aceasta, dorința de a nu mai munci. 
Spania a fost nevoită să plătească sume tot mai mari pentru im- 
porturile de produse necesare consumului alimentar și de pro- 
duse manufacturate. Ţările precatolice, deși dispuneau de capi- 
taluri importante și de unele dintre cele mai avansate tehnologii 
ale vremii, au cunoscut o dezvoltare capitalistă relativ tîrzie. Pen- 
tru ca noul sistem de organizare economică de tip capitalist să 
poată să apară și să se extindă au fost necesare combinarea mai 
multor factori și manifestarea unora care nu se regăsesc în cele- 
lalte zone ale lumii. Acest factor deosebit este identificat de Weber 
în corelația dintre etica religioasă și comportamentele economice. 


În concepția lui Weber, comportamentele economice au un 
conținut etic intrinsec. Pentru omul modern, munca este o dato- 
rie, un semn de virtute și o sursă de satisfacție personală. Aceasta 
este o trăsătură a „omului capitalist modern“, dar ea are o ori- 
gine transcendentală și o semnificație religioasă evidentă pe care 
sociologul german își propune să o reliefeze. 


„Spiritul capitalismului“ la Weber are o semnificație care con- 
trastează cu un alt tip de activitate pe care el îl desemnează ca 
fiind „tradițional“. Comportamentul tradițional este evident 
atunci cînd muncitorii preferă muncă mai puțină în loc de bani 
mai mulți, cînd în orele de muncă urmăresc maximum de con- 
fort și minimum de efort, cînd se dovedesc incapabili să se adap- 
teze la noile metode de muncă. El se manifestă atunci cînd între- 
prinzătorii se concentrează pe o gamă diversificată de produse 
și nu pe producția de calitate standardizată, cînd ritmul muncii 
lor este inegal, cînd se mulțumesc cu venituri care permit o viaţă 
confortabilă și cînd relaţiile lor cu lucrătorii, negustorii și COncu- 
renții sînt mai curînd personale ; și directe. Alte trăsături ale spi- 
ritului tradițional sînt zgîrcenia și lipsa de scrupule în organi- 
zarea afacerilor. 


Treptat, acest „spirit tradițional“ a cedat locul unui nou spi- 
rit orientat după anumite principii morale. Chiar dacă el se mai 

practica, așa cum a fost cazul la sfîrșitul Evului Mediu tîrziu, 
a început să fie disimulat, toleranța publică față de el diminu- 
îndu-se mult. 


Deosebirile dintre cele două tipuri de comportamente se pot 
observa și în modul în care întreprinzătorii urmăresc cîștigul. 
Întreprinzătorul tradițional dobîndește cîștigul prin camătă și 
circulația banilor, prin participarea la finanțarea unor tranzacții 
politice cum ar fi revoluțiile, războaiele, confruntările între gru- 
pări politice, prin exploatarea colonială sau fiscală, prin utiliza- 
rea forței de muncă aserovite, prin comerțul monopolist cu coloniile 
sau prin utilizarea a diferite metode de impozitare. Cîștigurile 
realizate din acest comportament depindeau foarte mult de fluc- 
tuațiile politice. 


În contrast cu acest comportament, capitalismul urmărește 
cîștigul în mod rațional, prin comercializarea continuă pe o piață 
liberă, dar dominată de reguli și legi, prin dezvoltarea de între- 
prinderi productive care folosesc conturile contabile, prin opera- 
țiile financiare, prin tranzacțiile speculative cu bunuri standardi- 
zate, prin administrarea permanentă a organismelor politice, prin 
dezvoltarea întreprinderilor orientate în funcție de obținerea 
profitului pe termen lung. 

Capitalismul este o organizare economică de tip rațional care 
cuprinde întreprinderi bazate pe investițiile pe termen lung, 
pe libertatea juridică a forței de muncă, pe diviziunea planifi- 
cată a muncii în cadrul întreprinderii și pe alocarea factorilor 
de producție în funcție de cerințele pieței. 


Considerat la nivelul comportamentului individual, spiritul 
capitalist nu este o invenție absolută a epocii moderne și a unei 
anumite zone geografice. Întotdeauna au existat întreprinzători 
care și-au condus în mod sistematic afacerile, care au muncit 
mai mult și mai greu decît oricare dintre lucrătorii lor, care au 
avut un consum modest și Și-au folosit economiile pentru a le 

investi. În perioadele premoderne, aceștia au constituit însă ca- 
zuri izolate și nu au putut impune o nouă ordine economică. 
Pentru ca noul comportament să se generalizeze în întreaga S0- 
cietate, a fost necesar ca el să-și aibă originea nu în comporta- 
mentele individuale ci în ceva comun tuturor membrilor unei 
societăți, ceva care să fie acceptat ca de la sine înțeles. Acest ceva 
comun majorităţii membrilor unei societăți este identificat de 
către Weber în etica protestantismului. 

În secolul al XVI-lea, în vestul Europei s-au înregistrat, pe 
de o parte, o intensificare a activităţii economice și comerciale, 
iar pe de altă parte, o intensificare a activităţilor religioase prin 
Reformă. Această situaţie este aparent paradoxală, întrucît inten- 
sificarea activităţii religioase și intensificarea activităţii econo- 
mice sînt, în mod obișnuit, incompatible. Experiențele multor 
societăți probează că intensificarea activității religioase este în- 
soțită de o diminuare a preocupărilor pentru aspectele laice, iar 
intensificarea activităţilor economice este însoţită de o scădere 
a pietismului sau chiar de indiferenţă religioasă. Societăţile care 
au îmbrățișat protestantismul au făcut însă excepție de la aceste 
regularități istorice. 

Pentru a explica această excepție, Weber procedează la o ana- 
liză comparativă a doctrinelor teologice dominante în perioada 
capitalismului timpuriu. Această analiză îl conduce la conclu- 
zia existenţei unor puternice legături între modelele comporta- 
mentale, conceptele eticii seculare și doctrinele religioase ale pro- 
testantismului. De aici nu trebuie să tragem concluzia că părinții 
Reformei au urmărit în mod deliberat promovarea „spiritului 
capitalismului“. Weber afirmă doar că doctrinele protestante con- 
țin în mod implicit încurajări ale noului tip de comportament 
economic, cum este cazul, în special, cu doctrina predestinării. 


Sub acest aspect, protestantismul a marcat o diferențiere evi- 
dentă în raport cu catolicismul. În doctrina catolică (și în cea 
ortodoxă), Dumnezeu este bun și îndurător. Faptul de a fi ales 

sau damnat depinde în mare măsură de comportamentul indi- 
vizilor, de gradul în care aceștia respectă poruncile divine. Nici- 
odată nu este prea tîrziu pentru a intra în graţia divină. Chiar 
și cele mai cumplite păcate pot fi iertate, cu condiția ca păcătosul 
să-și recunoască greșelile și să se conducă în continuare după 
preceptele divine. 


Protestantismul introduce o concepție nouă asupra predesti- 
nării. Faptul de a fi ales sau damnat este stabilit de Dumnezeu 
de la începuturile timpurilor și pentru totdeauna. Omul nu poate 
ști dacă a fost ales sau damnat, pentru că o asemenea știință 
ar însemna ca el să poată pătrunde misterele divine și să-și poată 
negocia destinul cu Dumnezeu. În cele din urmă, aceasta ar în- 
semna o neînțelegere a atotputerniciei și atotștiinței lui Dum- 
nezeu. Starea de grație sau de damnare este hotărîtă de o putere 
absolută și nu depinde de ceea ce face omul. 


Doctrina protestantă a predestinării produce, pentru început, 
o stare de inconfort psihic. feriaa: nu mai poate coopera cu Dum- 
nezeu la făurirea propriului destin și nici nu-i poate pătrunde 
misterele, individul trăiește o stare dramatică, de permanentă in- 
certitudine. Doctrina predestinării elaborată de Calvin (1509-1564) 
oferă un răspuns la această neliniște. 


Conform acestei doctrine, ceea ce știm este doar faptul că unii 
oameni sînt aleși, iar alții sînt damnați. Cum a luat Dumnezeu 
această decizie nu știm și nici nu putem aplica principiile jus- 
tiției pământești la hotărîrile divine pentru că am da dovadă de 
lipsă de credinţă. În fața acestei decizii implacabile, omul devine 
neputincios. Biserica, preotul, sacramentele nu-l pot ajuta. Nici 
Dumnezeu însuși nu-l poate ajuta pentru că ar însemna Că a gre- 
șit în deciziile sale originare. Soluția oferită de Calvin este ca 
omul să se comporte ca și cum ar fi ales și să respingă orice în- 
doială ca pe o tentaţie a diavolului. Pentru a-și depăși îndoielile 
Și a se convinge că se numără printre cei aleși, omul trebuie să 


PROTESTANTISM ȘI CAPITALISM 293 


lucreze în permanență în slujba lui Dumnezu și să se comporte 
ca un ales. În absenţa oricărui mijloc magic de a atinge starea 
de grație, omul nu are altă soluție decît de a duce o viață asce- 
tică. Tocmai în acest comandament al eticii protestante este iden- 
tificată de către Weber legătura dintre calvinism și „spiritul ca- 
pitalismului“. 


Doctrina predestinării și alte doctrine teologice conexe încu- 
rațează viața activă, munca. Doctrina puritană argumentează 
credincioșilor faptul că munca este singura apărare împotriva 
tentaţiilor, a îndoielilor. Credinciosul trebuie să folosească fiecare 
clipă din viața sa pentru a servi gloria lui Dumnezeu și pentru 
a dobîndi încrederea asupra „alegerii“ sale. A folosi viaţa în con- 
versaţii inutile, în petreceri de societate, dormind mai mult decît 
este necesar pentru menţinerea sănătăţii, chiar și în rugăciuni 
este rău pentru că omul se sustrage astfel de la o viață activă 
care este singura conformă cu cerințele lui Dumnezeu. Munca 
perpetuă este modul de viață poruncit de Dumnezeu căruia fie- 
care om trebuie să i se conformeze. Utilitatea muncii este jude- 
cată după rezultatele bune obținute, care la rîndul lor reprezintă 
semne ale graţiei divine. Profitul și bunăstarea sînt condamna- 
bile numai dacă ele conduc la lenevie și delăsare. Dimpotrivă, 
dacă sînt rezultatul îndeplinirii obligaţiilor, ele sînt de apreciat 
ca daruri ale lui Dumnezeu pe care omul nu le poate refuza. Atîta 
timp cît este rezultatul unui efort permanent, dobîndirea de cîș- 
tiguri este o obligație, o datorie pentru întreprinzător. 


Doctrina puritană se opune, de asemenea, slăbiciunilor emo- 
ționale în viața personală. Exagerarea relațiilor emoționale dintre 
oameni îi plasează în pericolul de a se lăsa pradă idolatriei. Orice 
cheltuială este suspectă din punct de vedere moral dacă ea ser- 
vește plăcerilor, pentru că omul este doar un servitor care trebuie 
să dea socoteală pentru toate bunurile pe care Dumnezeu le-a 
pus la dispoziția sa. 

Munca desfășurată conform comandamentelor lui Dumne- 
zeu este singurul mijloc de a obține certitudinea asupra grației 
livine. Comportamentele întreprinzătorilor protestanți din se- 
-olele al XVI-lea și al XVII-lea sînt o reflectare a acestui princi- 
piu etic dedus din doctrinele religioase. Munca permanentă, pie- 
'atea, simplitatea și autocontrolul în toate acțiunile sînt trăsături 
:are se generalizează rapid pe măsura statornicirii protestan- 
“ismului. 


Analiza doctrinelor teologice și a scrierilor pastorale din ca- 
1rul protestantismului pune în evidență faptul că acestea conțin 
în mod intrinsec ideile încurajării planificării și urmăririi perma- 
nente a cîștigului economic. În acest fel, protestantismul ca miș- 
zare religioasă a influențat dezvoltarea culturii materiale și a im- 
drimat o tendinţă generală activităților oamenilor. Impulsurile 
psihologice care-și au originea în credințele și practicile religi- 
oase au dat un sens vieţii cotidiene a oamenilor și i-au determi- 
nat să adere la acest sens. 

Weber nu a întreprins o analiză în sine a ideilor religioase, 
ci și-a concentrat analiza asupra modului în care doctrinele Re- 
formei și morala puritanilor au devenit un mod de viață pentru 
un întreg grup de oameni. Pentru a răspunde la această proble- 
mă, el a făcut o analiză specială a comunităților sectare. Sectele 
protestante și asociațiile voluntare din Statele Unite sînt folosite 
de el ca explicaţii ale mecanismului social prin care structurile 
morale ale puritanilor au putut fi introduse în societate. Sectele 
buritane sînt un caz special de organizații voluntare în care ade- 
renții duc același mod de viaţă și urmăresc să-i excludă pe necre- 
dincioși de la viața internă a grupului. Membrii sectelor își dez- 
voltă un puternic sentiment de solidaritate pe baza credințelor 
comune și a convingerii că ei sînt cei aleși de Dumnezeu să sta- 
bilească o aristocrație spirituală separată de restul lumii. Mem- 
brii sectelor trebuie să probeze în permanenţă că ei dețin calităţile 
pentru care au fost admiși. Credinciosul trebuie să facă proba 
în fața celorlalți membri ai sectei, dar în primul rînd trebuie 

să-și probeze acest lucru sie însuși. Toată viața este pentru cre- 
dincios o permanentă probă. 


Organizarea socială a sectelor a oferit mijloacele prin care 
etica puritanismului a fost asimilată modului metodic de viață. 
Modelul sectelor puritane a fost preluat și de către alte congre- 
gații și comunități religioase. 


Evitînd reducționismul, Weber arată că etica protestantă a 
fost doar unul dintre multele fenomene care au condus la crește- 
rea raționalismului în diversele aspecte ale vieţii sociale. Raţiona- 
lismul s-a manifestat îndeosebi în civilizația vestică și este într-o 
măsură importantă corelat cu dezvoltarea capitalismului. Raţio- 
nalismul a fost folosit în Vest în cunoașterea și observaţia știin- 
țifică, în utilizarea metodelor experimentale, în analiza istorică, 
în jurisprudenţță, în organizarea administrației și a activităților 
economice. Deși Orientul a fost foarte avansat în multe domenii 
ale cunoașterii, sistematizarea rațională a Occidentului i-a fost 
totuși străină. La o asemenea evoluție a Occidentului au contri- 
buit și ideile religioase. 


Generalizînd analiza, Weber afirmă că anumite aspecte ale 
culturii moderne au fost determinate de forțe religioase. Preciza- 
rea intensității acestor legături ar necesita studii mai numeroase 
și mai amănunțite. Sociologul german afirmă că între protestan- 
tism și capitalism este o legătură incidentală și nu o dependenţă 
cauzală absolută. Lucrarea sociologului german este mai curînd 
o formulare de ipoteze pentru cercetări viitoare. Asemenea cerce- 
tări s-ar putea referi la modul în care raționalismul ascetic al 
puritanilor a afectat organizarea vieții de zi cu zi a grupurilor 
sociale, începînd cu congregaţiile și terminînd cu statul națio- 

_nal, cum. se relaționează el cu raționalismul umanist, cu empi- 
rismul științific, cu dezvoltarea tehnologiei moderne și a culturii. 

Ipotezele formulate de Weber au fost preluate și analizate și 
de către alți sociologi care au evidenţiat modul cum s-au combinat 
influențele ideilor religioase și ale altor factori în geneza capita- 
lismului: inovațiile tehnice, afluxurile de bogății din Lumea Nouă, 
de muncă liberă din punct de vedere juridic. Acești sociologi au 
arătat că protestantismul nu a condus în mod necesar pretutin- 
deni la capitalism. De exemplu, calvinismul transpus de olan- 
dezi și de hughenoții francezi în Africa de Sud, deși este similar 
din punct de vedere teologic cu calvinismul european, nu a con- 
dus la capitalism. Dimpotrivă, el a avut în Africa mai curînd 
un impact conservator decît inovator. 


Teoria dezvoltată de Weber în Etica protestantă și spiri- 
tul capitalismului trebuie percepută în dimensiunile pe care 
i le-a dat autorul ei: o teorie de explicație regională și istorică. 
A face din această teorie un model explicativ general și a o con- 
trapune altor teorii privind geneza capitalismului (cum ar fi 
teoria marxistă) ar însemna să-i atribuim autorului O exagerare 
și chiar o eroare pe care nu le-a comis. 


Prof. dr. IOAN MIHĂILESCU 

